Maurice Leblanc 


Arsene Lupin 
Afacerea Kesselbach 


Masacrul 

— 1- 

Domnul Kesselbach se opri în pragul salonului, îl prinse pe 
secretarul său de braţ şi murmură cu glas neliniştit: 

— Chapman, iar a intrat cineva aici! 

— Nu se poate, domnule Kesselbach, protestă secretarul. 
Chiar dumneavoastră aţi deschis uşa anticamerei, iar în timpul 
dejunului la restaurant, cheia aţi avut-o în buzunar. 

— Şi totuşi, Chapman, cineva a intrat în lipsa noastră aici, 
repetă încă o dată Kesselbach. 

Arătă apoi o valiză care se afla pe cămin. 

— lată şi dovada! exclamă el. Valiza era închisă. Acum nu 
mai este! 

— Sunteţi sigur că aţi lăsat-o închisă? 

— Absolut. 

— Ciudat, valiza nu conţine decât nişte bibelouri fără 
valoare, diferite obiecte de toaletă... 

— Acum da, conţine ceea ce ai spus tu, pentru că am avut 
prevederea să-mi iau portofelul cu mine... Deci vă repet, cineva 
a pătruns aici în timp ce noi dejunam. 

Se apropie apoi de telefonul aflat pe noptieră şi ridică 
receptorul. 

— Alo!... Sunt domnul Kesselbach, apartamentul 415... 
Domnişoară fii bună şi fămi legătura cu prefectul poliţiei... 
Serviciul Siguranţei... Nu ştiţi numărul, nu-i aşa? Bine 
mulţumesc... Aştept la telefon. 

După câteva minute i se dădu legătura. 

— Alo! Serviciul Siguranţei? Doresc să vorbesc cu domnul 
Lenormand, şeful Siguranţei... 

Aici e domnul Kesselbach... Domnul Lenormand ştie 
despre ce este vorba. Am permisiunea domniei sale să-l sun ori 


de câte ori este nevoie... Cu cine vorbesc?... A, domnul 
inspector Gourel...?! Dacă nu mă înşeală pe mine memoria, ieri 
aţi asistat la discuţia mea cu domnul Lenormand... Ei bine, 
domnule, iar a intrat cineva în apartamentul meu... Poate că 
dacă aţi veni acuma aţi mai descoperi ceva urme... Ah! Numai 
peste o oră sau două? E bine şi atunci. Când ajungeţi aici cereţi 
să fiţi 3 condus în apartamentul 415. Vă aştept. Şi încă o data 
mulţumesc. 

Domnul Kesselbach închise telefonul cu o figură 
gânditoare. 

Dar cine era acest domn? 

În trecere prin Paris, Rudolf Kesselbach era regele 
diamantelor - sau după cum i se mai spune, stăpânul Capului - 
multimilionarul Rudolph Kesselbach, a cărui avere era evaluată 
la peste o sută de milioane de dolari şi care de peste o 
săptămână, ocupa etajul patru al hotelului Palace, apartamentul 
415 compus din trei camere, din care două mai mari, la dreapta, 
un salon şi o cameră de primire care dădeau înspre marele 
bulevard, iar a treia, spre stânga, era ocupată de secretarul său 
particular, Chapman a cărui fereastră dădea în strada Judee. 

În continuarea acestor camere se aflau încă cinci camere 
care erau reţinute pentru doamna Kesselbach. Doamna 
Kesselbach se afla încă la Monte Carlo, urmând să sosească şi 
ea la Paris la prima chemare a soţului. 

Rudolph Kesselbach se plimbă gânditor prin cameră. Era 
un bărbat înalt, încă tânăr, cu faţa îmbujorată, pe care se 
distingeau nişte ochi visători de un albastru blând. Purta 
ochelari cu ramă din aur, ochelari care-i dădeau un aer de 
timiditate ce contrasta puternic cu fruntea pătrată şi fălcile 
osoase. 

Kesselbach se apropie de fereastră, încercă s-o deschidă. 
Era închisă. Pe aici, cel care avusese îndrăzneala să pătrundă în 
apartament, n-avea cum intra. Balconul care înconjura 
apartamentul se întrerupea spre dreapta iar spre stânga era 
zidit de celelalte balcoane. 

Trecu în camera sa. Nici pe aici n-ar fi avut cum să intre 
deoarece nu se afla decât o singură uşă. Se duse în camera lui 
Chapman şi încercă uşa care ducea spre cele cinci camere ale 
doamnei Kesselbach. Era închisă şi în plus un zăvor era tras pe 
partea camerei secretarului său. 


— Şi totuşi nu înţeleg, Chapman. E a nu ştiu câta oară 
când constat acest lucru. leri mi-am găsit bastonul rupt, 
alaltăieri cineva mi-a răscolit prin hârtii, acum iarăşi a intrat aici! 

— Sunt lucruri stranii, dar nu înţeleg cum de a putut 
pătrunde? Încă din ziua în care am sosit, aţi făcut o cheie 
specială la acest apartament şi numai valetul dumneavoastră, 
Edwards, are una la fel. Aveţi încredere în Edwards? 

— Bine-nţeles! E în serviciul meu de mai bine de zece ani. 
Dar Edwards a luat masa o dată cu noi. La întoarcere nu a 
coborât decât după sosirea noastră. 

Chapman dădu uşor din umeri. Pentru el, domnul 
Kesselbach începuse să se poarte cam ciudat în ultimul timp. Ce 
primejdie poate fi pentru cineva într-un hotel când n-are asupra 
sa nici un obiect de valoare? Sau nici chiar o sumă mare de 
bani? 

Se auzi uşa de la intrare. Era Edwards. 

Kesselbach îl strigă: 

— Edwards! Nu aştept nici o vizită astăzi, exceptându-l pe 
domnul Gourel. Rămâi în vestibul şi cum apare mă anunti. Eu şi 
cu domnul Chapman avem treabă. 

Şi Kesselbach se apucă să-şi răsfoiască scrisorile dând 
totodată dispoziţii despre cum trebuie să răspundă la scrisori 
Chapman. 

Văzând că domnul Kesselbach tace, Chapman îşi ridică 
privirile din bloc notesul său. Acesta ţinea între degete un ac 
negru, îndoit în formă de cârlig. 

— Chapman! lată ce am găsit pe masă. 

Acul acesta îndoit înseamnă ceva. Este o dovadă, o probă 
convingătoare că cineva a pătruns în salon. Acul acesta n-a 
venit singur aici. 

— Evident că n-a venit singur ci datorită mie. 

— Cum adică? 

— Este acul cu care-mi fixez cravata. L-am scos aseară, în 
timp ce dumneavoastră citeaţi. 

Probabil că l-am îndoit fără să-mi dau seama. 

Kesselbach se ridică şi făcu câţiva paşi, se opri, apoi se 
întoarse către secretarul său. 

— Probabil că mă găseşti destul de bizar. Şi asta, mai ales, 
după ultima călătorie la Cap. 


Totul mi se trage de la un proiect ambițios, un proiect pe 
care vreau să-l duc până la capăt. 

Banii nu mă mai interesează, am prea mulţi. 

Dar proiectul e altceva, e forţă, putere, autoritate. 
Datorită lui, Rudolph Kesselbach, fiul căldărarului din Augsburg, 
va fi egalul celor 7 care-l tratau de sus. Ba, pot să afirm că îi voi 
domina şi dacă vreodată... 

Se întrerupse şi-l privi pe Chapman. 

Vorbise prea mult. 

— Motivele neliniştii mele sunt multe. Totul se află în 
creierul meu. Asta caută cel care a intrat aici. 

Se auzi o sonerie. Kesselbach tresări. 

— Telefonul, spuse Chapman. 

Kesselbach ridică receptorul. 

— Da!... Cine?... A, colonelul? Eu sunt...! 

Ceva nou? Foarte bine!... Te aştept... Vii cu oamenii 
dumitale? Şi mai bine, nu vom fi deranjaţi de nimeni. Voi da 
ordinele necesare... 

E atât de grav? N-ai de ce să te temi. Secretarul şi valetul 
meu vor păzi uşa. Nu va intra nimeni. 

Ştii drumul? Atunci te aştept. 

Puse receptorul în furcă şi se adresă lui Chapman. 

— Vor veni doi domni... Edwards îi va introduce aici... 

— Va veni şi inspectorul Gourel... 

— Inspectorul va veni ceva mai târziu, peste o oră. Apoi, 
n-au decât să se întâlnească. 

Spune-i lui Edwards să se ducă la portar şi să-l anunţe de 
sosirea celor doi domni... Nu sunt acasă decât pentru cei trei 
domni. Să le noteze numele. 

Chapman ieşi să-i îndeplinească dispoziţiile. Când reveni îl 
găsi pe Kesselbach în mijlocul camerei ţinând în mână o mică 
servietă din piele neagră, fără îndoială goală. 

Ezita şi nu ştia ce să facă cu ea. In sfârşit, se apropie de 
şemineu şi o puse în valiza de voiaj. 

— Să terminăm cu corespondenţa, Chapman. Mai avem 
zece minute. Ah! O scrisoare de la doamna Kesselbach. Cum se 
face că nu mi-ai arătat-o Chapman? Nu i-ai recunoscut scrisul? 

Nu îşi putea stăpâni emoția de a atinge şi de a contempla 
bucata de hârtie pe care soţia sa o ţinuse între degete şi în care 
ea şi-a lăsat o parte din gândurile secrete. Îi respira parfumul şi 


după ce o deschise, o citi cu voce scăzută, lent, Chapman 
reuşind să înţeleagă: 9 

— Mă simt un pic obosită, nu am ieşit din cameră... Mă 
plictisesc, când vrei să ne vedem? 

Telegrama ta este binevenită... 

— Chapman, ai trimis telegrama de dimineaţă? Asta 
înseamnă că doamna Kesselbach va fi aici miercuri, adică 
mâine. 

Părea foarte vesel, ca şi cum s-a eliberat de presiunea 
afacerilor sale şi i-a dispărut toată anxietate. Îşi frecă mâinile şi 
respiră adânc, ca un om puternic, sigur de succes, un om fericit 
care are bună dispoziţie şi puterea de a şi-o apăra. 

— Chapman, vezi că sună în vestibul. Du-te şi vezi cine 
este. 

Dar Edwards intră şi spuse: 

— Doi domni aşteaptă domnule. Sunt persoanele... 

— Da, ştiu. Sunt acolo, în anticameră? 

— Da domnule. 

— Inchide uşa anticamerei, şi o deschizi doar pentru 
domnul Gourel, inspectorul de la Siguranţă. Tu Chapman, mergi 
la cei doi domni 10 şi spune-le că vreau să vorbesc cu Colonelul, 
doar eu cu el. 

Edwards şi Chapman ieşiră pe uşa salonului. Rudolf 
Kesselbach merse la fereastră şi îşi lipi fruntea de geam. 

Afară, jos, trăsuri şi automobile mergeau pe linii paralele 
care marcau trotuarul. Un soare strălucitor de primăvară făcea 
să strălucească lacurile ca şi cum ar fi fost din alamă. Copacii de 
un verde crud înfloreau şi mugurii de castani începuseră să-şi 
deschidă micile petale. 

— Ce naiba face Chapman? murmură Kesselbach... Din 
momentul în care a ieşit...! 

El luă o ţigare de pe masă, o aprinse şi trase câteva 
fumuri. Un strigăt slab îi scăpă. 

Lângă el se afla un om pe care nu-l ştia. 

Kesselbach s-a dat înapoi. 

— Cine eşti tu? 

Omul - era un individ îmbrăcat corespunzător, mai 
degrabă elegant, păr negru şi mustață, cu ochi tăioşi - spuse 
zâmbind: 

— Cine sunt eu? Colonelul... 


— Nu, nu, cel pe care-l numesc aşa, cel care-mi scrie sub 
acest nume... De convenţie... 

Nu eşti dumneata. 

— Da, da... Celălalt nu e decât... Dar vezi domnule drag, 
nu contează. Important este că eu sunt... Eu. Şi vă jur că sunt 
eu. 

— În sfârşit, domnule, numele dumneavoastră? 

— Colonelul... Până la noi ordine. 

O teamă tot mai mare îl invada pe domnul Kesselbach. 
Cine era acest om? Ce vroia? 

El strigă din nou: 

— Chapman! 

— Ce idee amuzantă să-l strigi! Compania mea nu este de 
ajuns? 

— Chapman! repetă Kesselbach. Chapman! 

Edwards! 

— Chapman! Edwards! a spus la rândul său străinul. Ce 
faceţi prieteni? Sunteţi solicitaţi. 

Kesselbach se repezi spre uşă. Se împiedică însă de 
individ. 

— Domnule, vă rog frumos, vă ordon să mă lăsaţi să trec. 

— Dar bine, dragă domnule, cine vă împiedică? 

Individul se trase în lături. Kesselbach se apropie de uşă şi 
o deschise. Brusc sări înapoi. 

În cadrul uşii apăruse un alt individ care ţintea spre el un 
revolver. Kesselbach bolborosi slab: 

— Chapman... Edwards... 

În clipa aceea îi zări pe cei doi legaţi, întinşi în anticameră 
şi cu căluş la gură. Kesselbach nu se pierdu cu firea. Simulă în 
continuare frica şi se retrase spre cămin. Se sprijini cu mâinile 
de el în timp ce degetul mare apăsa soneria electrică. 

— Ei şi? zise necunoscutul. 

Kesselbach continuă să apese cu îndârjire. 

— Zadarnic apeşi butonul. Nimeni nu va veni să te 
salveze. Priveşte, firul e tăiat. 

Kesselbach se întoarse şi cu un gest rapid scoase din 
valiză un revolver pe care-l îndreptă spre necunoscut. Trase. 

— Ce naiba, domnule! exclamă acesta, îţi încarci armele 
cu vânt şi tăcere? 


Kesselbach trase încă o dată şi încă o dată, dar nici un 
glonte nu porni din revolver. 

— Incă trei focuri, rege al Capului. Nu mă voi declara 
satisfăcut decât atunci când voi avea şase gloanţe în trupul 
meu. Cum? 

Renunţi? Păcat! Erai un ochitor excelent! 

Râzând, individul luă un scaun cu spetează, îl întoarse şi 
se aşeză arătându-i lui Kesselbach fotoliul, apoi continuă: 

— Fii te rog amabil şi te aşează. Simte-te ca la dumneata 
acasă. O ţigaretă? Pentru mine nu. Prefer trabucul. 

Dintr-o cutie de pe masă luă un Upman blond foarte bine 
pregătit, îl aprinse şi se înclină: 

— Mulţumesc. Trabucul e foarte bun. Şi acum să stăm de 
vorbă. 

Incremenit, Kesselbach îl asculta pe necunoscut. Cine era? 
Ce urmărea de fapt? 

Văzându-l cât de calm vorbeşte se mai linişti şi el, începu 
să spere că situaţia nu e chiar atât de gravă. Scoase din 
buzunar un teanc de bancnote, şi întrebă: 

— Cât? 

Celălalt îl privi mirat. Părea că nu înţelege gestul. După 
câteva clipe strigă: 

— Marco! 

Individul care nu renunţase la revolver, îl ţinea în 
continuare cu ţeava îndreptată spre Kesselbach, se apropie. 

— Marco, domnul din faţa noastră are gentileţea să-ţi 
ofere câteva hârtii pentru prietena ta. Primeşte-le, te rog. 

Marco întinse mâna stângă, luă bancnotele şi se retrase. 

— Aşa, acum când am rezolvat şi chestiunea asta să 
revenim la scopul vizitei mele. Vreau două lucruri, în primul 
rând, o mică servietă din piele neagră, pe care de obicei 15 o 
porţi asupra dumitale. În al doilea rând, o casetă din abanos, 
care, ieri, se mai afla încă în valiză. Deci, aştept servieta. 

— N-o mai am. Am ars-o. 

Necunoscutul îşi încruntă sprâncenele ameninţător. 

— Aşa. Atunci dă-mi caseta din abanos. 

— Arsă de asemenea. 

— Drace, exclamă necunoscutul, îţi baţi joc de mine. 

Se apropie de el şi cu o mişcare fulgerătoare îi răsuci 
braţul la spate. 


— leri, domnule Rudolph Kesselbach, ai intrat la Credit 
Lyonnais de pe bulevardul Italian. Sub pardesiul dumitale 
ascundeai un pachet. Ai închiriat un seif, mai precis, seiful nr. 16 
din rândul nouă. După ce ai plătit şi iscălit în registru, ai coborât 
la subsol. Când te-ai întors, nu mai aveai pachetul cu dumneata. 

Exact? 

— Absolut. 

— Prin urmare, caseta şi mica servietă se află într-un seif 
la Credit Lyonnais? 

— Nu. 

— Dă-mi cheia seifului. 

— Nu-ţi dau nimic. 

— Marco! 

Marco se apropie îndată de ei. 

— Haide, Marco. Nodul quadruplu. 

Necunoscutul îi eliberă braţul şi mai înainte ca Rudolph 
Kesselbach să încerce vreo apărare, fu încătuşat într-o frânghie 
abil răsucită, care-i intra în carne ori de câte ori încerca să facă 
vreo mişcare. În câteva minute fu imobilizat în fotoliu, mâinile 
legate la spate, picioarele înconju-rate de nişte benzi late. Când 
termină, Marco se apropie de necunoscut. 

— Caută, Marco! spuse acesta. Trebuie să fie undeva pe 
aici. 

Marco se puse pe căutat. După câteva minute găsi o cheie 
plată care avea înscris pe ea numerele 16 şi 9. 

— Cred că astea sunt, spuse Marco. 

— S-ar părea că da. N-ai dat de nici o servietă din piele 
neagră? 

— Nu şefule. 

— Cu siguranţă este în seif la bancă. Deci, domnule 
Kesselbach, care e cifrul acestui seif? 

— Nu-l ştiu. 

— Refuzi să-l spui? 

— Da. 

— Marco! 

— Sunt aici, şefule. 

— Pune ţeava revolverului pe tâmpla domnului. 

— L-am pus, şefule. 

— Pune şi degetul pe trăgaci. 

— S-a făcut. 


— Ei bine, Kesselbach puiule, acum ai de gând să 


vorbeşti? 
— Nu. 
— Îţi acord zece secunde. Atât şi nimic mai mult. Marco! 
— Ordin, şefule. 
— Peste zece secunde îi zbori creierii domnului. 
— Am înţeles. 


— Kesselbach, număr: unu, doi, trei, patru, cinci... 

Kesselbach făcu un semn. Necunoscutul se opri din 
numărat. 

— Vrei să vorbeşti? 

— Da. 

— Era şi timpul. Prin urmare, care e cifrul acestei case de 
bani? 

— Dolor. 

— Dolor...?! Durere!... Parcă pe doamna Kesselbach o 
cheamă Dolores, aşa este? 

Kesselbach aprobă printr-o înclinare a capului. 

— Drăguţul de el! Ce atenţie delicată! 

Marco, vei face întocmai cum ne-am înţeles... 

Repet... Te întâlneşti cu Jérôme la birou, îi înmânezi cheia 
şi-i spui cuvântul „dolor”. Vă duceţi împreună la Credit Lyonnais. 
Jérôme va 19 intra singur, va semna în registrul de identitate, va 
coboră la subsol şi va scoate tot ce se află în seif. In ordine? 

— Da, şefule. Dar dacă nu se deschide cu cuvântul 
„dolor”? 

— Marco... Linişte! După ce plecaţi de la Credit Lyonnais, 
te desparţi de Jérôme şi te duci la tine acasă de unde îmi dai 
telefon. În cazul în care cuvântul „Dolor” nu deschide casa de 
fier, vom avea, amicul meu domnul Kesselbach şi cu mine o 
convorbire neplăcută. 

Domnule Kesselbach, eşti sigur că nu te-ai înşelat asupra 
cuvântului? 

— V-am spus totul. 

— Siguranţa dumitale mă duce cu gândul că eşti sigur pe 
ceva care crezi că nouă ne scapă. Vom vedea, domnule 
Kesselbach. Du-te Marco. 

— Dar dumneata, şefule? 

— Eu rămân. N-ai de ce să te temi. 


Niciodată n-am fost ameninţat de o primejdie mai mică. 
Nu-i aşa, domnule Kesselbach? 

— Da. 

— Dar liniştit mai răspunzi, spuse râzând necunoscutul. Nu 
cumva vrei să câştigi timp? 

Crezi că mă vei prinde în vreo capcană? 

ÎI privi câteva clipe pe Kesselbach apoi rosti gânditor: 

— Asta nu se poate... Nu termină de rostit ultimul cuvânt 
când se auzi soneria din vestibul. Dintr-o săritură necunoscutul 
fu lângă Kesselbach şi-i astupă gura cu palma ca să nu strige. 

— De ăsta-mi eşti, vulpoi bătrân! Aşteptai pe cineva! 

Ochii captivului străluceau plini de speranţă. Sub mâna 
care se străduia să-i astupe gura se auzi un hohot de râs. 
Necunoscutul se înfurie. 

— Dacă nu taci, te sugrum! Ai înţeles? 

Marco! Pune-i un căluş. Repede! 

În vestibul se auzi din nou soneria. 

Necunoscutul strigă ca şi cum ar fi fost Kesselbach. 

— Edwards! Deschide odată, ce faci? 

Apoi trecu în vestibul şi cu glas şoptit se adresă lui Marco: 

— Ajută-mă să-i duc pe ăştia doi dincolo. 

Necunoscutul îl apucă de subţiori pe secretar, iar Marco pe 
valet. 

— Acum întoarce-te în salon. 

Trecu în vestibul şi spuse cu glas tare: 

— Valetul dumitale nu este aici, domnule Kesselbach! Nu, 
nu vă deranjaţi, terminaţi-vă scrisoarea! Mă duc eu să deschid! 

Şi calm, necunoscutul deschise uşa de la intrare. 

— Domnul Kesselbach? întrebă un glas. 

Necunoscutul se afla în faţa unui colos cu faţă lată, cu ochi 
vii, care se legăna de pe un picior pe celălalt şi în mâini învârtea 
o pălărie. 

Necunoscutul răspunse: 

— Da, este aici. Pe cine să anunţ? 

— Domnul Kesselbach a telefonat, mă aşteaptă... 

— A, dumneavoastră sunteţi... mă duc să vă anunţ. Vă rog 
să aşteptaţi aici... 

Îl lăsă pe individ în pragul anticamerei, într-un loc de unde 
se putea zări, prin uşa deschisă, o parte a salonului. 
Necunoscutul intră în salon şi se apropie de Marco. 


— Suntem terminati, e Gourel de la Siguranţă. 

Marco puse mâna pe cuţit, dar necunoscutul îl apucă de 
braţ. 

— Lasă prostiile! Am deja o idee. Marco, trebuie să 
vorbeşti ca şi când ai fi Kesselbach. 

M-ai înţeles? 

Marco dădu din cap că da, înţelesese. Vorbi în aşa fel încât 
să fie auzit şi din anticameră: 

— lartă-mă, dragul meu! Spune-i domnului Gourel că sunt 
dezolat, am treabă până peste cap... Îl voi primi mâine la ora 
9... da, da, la orele 9 fix. 

— Bravo, spuse necunoscutul. Nu te mişca de aici. 

Se întoarse în anticameră unde aştepta Gourel. 

— Domnul Kesselbach vă cere scuze. Are de terminat o 
lucrare foarte importantă. Vă poate primi mâine la ora 9. 

Urmară câteva clipe de tăcere. Gourel părea surprins şi 
oarecum neliniştit. Pumnul necunoscutului se strânse în 
buzunar. Un singur gest suspect din partea lui Gourel şi l-ar fi 
lovit. 

— Bine... Mâine la ora 9... Şi cu toate astea... În fine, la 9 
voi fi aici, răspunse Gourel şi punându-şi pălăria pe cap ieşi şi se 
pierdu pe coridoarele hotelului. 

În salon, Marco se porni pe râs. 

— Straşnic l-ai mai păcălit, şefule! spuse el. 

— Nu-i vreme de pierdut, Marco. 

Urmăreşte-l! Dacă iese din hotel, lasă-l în pace şi du-te să 
te întâlneşti cu Jérôme, după aceea telefonează-mi. 

Marco ieşi repede. g 

Necunoscutul luă o sticlă cu apă de pe cămin. Işi turnă în 
pahar şi-l bău. Îşi şterse apoi fruntea cu batista după care se 
aşeză, lângă prizonierul său. 

— Mă simt dator să mă prezint, domnule Kesselbach. 

Scoase o carte de vizită din buzunarul cămăşii. 

— Arsene Lupin, gentleman-hoţ. 

— 2 a 

Numele celebrului aventurier făcu o bună impresie asupra 
lui Kesselbach. Lupin observă aceasta şi exclamă: 

— Văd că răsufli uşurat, scumpe domn! 

Arsene Lupin este un hoţ delicat, sângele îi repugnă. N-a 
comis în viaţa lui o crimă. Că a atentat la bunul altuia, asta nu 


neg. Îţi spui probabil că nu-mi voi încărca conştiinţa cu un 
asasinat inutil. De acord. Dar asasinarea dumitale va fi cu 
adevărat inutilă? Asta e întrebarea şi-ţi jur că nu glumesc deloc. 

Se aplecă asupra prizonierului şi-i scoase căluşul din gură. 

— Domnule Kesselbach, după ce-ai sosit la Paris, te-ai dus 
la domnul Barbareaux, directorul unei agenţii particulare, şi 
fiindcă lucrai fără ştirea secretarului dumitale Chapman, domnul 
Barbareaux când vroia să-ţi comunice ceva, prin scrisoare sau 
telefon, îşi spunea colonelul. Vreau să-ţi confirm că domnul 
Barbareaux este omul cel mai cinstit din lume. Numai că unul 
din funcţionarii lui este un foarte bun prieten al meu. 

Aşa am aflat scopul vizitei dumitale la domnul 
Barbareaux. Pe urmă, cu ajutorul unei chei false am intrat în 
apartamentul pe care îl ocupi în acest hotel. N-am găsit ceea ce 
căutam. 

Lupin coboră glasul, îşi fixă privirile în ochii prizonierului 
său, apoi continuă: 

— Domnule Kesselbach, l-ai rugat pe domnul Barbareaux 
să caute un om care s-a numit sau se mai numeşte încă Pierre 
Leduc. 

Semnalmentele lui sunt: talia, un metru şaizeci şi şapte, 
blond, mustață. Are şi câteva semne particulare: în urma unei 
răni, extremitatea degetului mic de la mâna stângă a fost tăiată. 

Pe obrazul drept, dacă te uiţi mai bine vei descoperi o 
cicatrice. Domnule Kesselbach, acorzi o importanţă mare 
descoperirii acestui 26 om, ca şi cum ai avea avantaje uriaşe. 
De ce-l cauţi pe acest om?! Cine este el de fapt? 

— Nu ştiu. 

Răspunsul sună categoric. Ştia sau nu ştia ceva 
Kesselbach? 

— Bine, zise Arsene Lupin. Poate îmi dai şi alte detalii, 
altele decât cele pe care i le-ai dat domnului Barbareaux. 

— Cu adevărat nu ştiu nimic despre acest om! spuse 
Kesselbach. 

— Minti, domnule Kesselbach. De două ori, în faţa lui 
Barbareaux ai consultat nişte hârtii pe care le aveai în servieta 
din piele neagră. 

— Intr-adevăr, aşa am făcut. 

— Unde e servieta? 

— Am ars-o. 


Brusc, Arsene Lupin se înfurie. Pentru o clipă se gândi că 
ar trebui să-l supună unor torturi mai rafinate. 

— Ai ars-o?... Dar caseta?... Unde este? La Credit 
Lyonnais?! 

— Da. 

— Şi ce conţinea? 

— Două sute din cele mai frumoase diamante ale colecţiei 
mele. 

Răspunsul nu fu pe placul lui Arsene Lupin. 

— Două sute de diamante? Din cele mai frumoase?! E o 
adevărată comoară! Pentru dumneata nu înseamnă mare lucru. 
Secretul tău sună bine aşa... Pentru tine, da, dar pentru mine? 

Arsene Lupin îşi aprinse un trabuc. Îl fumă câtva timp 
cufundat în gânduri. Îşi privi apoi ceasul de la mână. Minutele 
treceau şi nici o veste de la Marco. 

Kesselbach îi ghici gândurile şi zâmbi. 

— Degeaba te bucuri. Marco se va descurca bine. De nu, 
va trebui să mă plăteşti pentru deranj. N-am venit aici ca să-ţi 
admir mutra! 

Diamantele, dacă există diamante... Dacă nu servieta... 

Işi mai privi ceasul de la mână. 

— A trecut deja o jumătate de oră! Destinul se cam lasă 
tras de urechi! Dar încă nu e cazul să sărbătoreşti domnule 
Kesselbach. Nu voi pleca cu mâinile goale... Vom vedea! 

In clipa aceea sună telefonul. 

— În sfârşit! exclamă Arsene Lupin ridicând receptorul, îşi 
schimbă vocea, o făcu să semene mai mult cu a lui Kesselbach. 

— Da, eu sunt, Rudolph Kesselbach... A, bine domnişoară, 
dă-mi legătura... Tu eşti, Marco?... Perfect! A mers bine?... 
Minunat! Nici o piedică?... Felicitările mele, băieţaş! Ce-aţi găsit 
acolo?... Caseta de abanos?! Altceva nimic? Nici o hârtie? Te 
cred... Şi în casetă? 

Diamante! Stai un minut! Vreau să mă gândesc... Rămâi la 
aparat... 

Se întoarse spre Kesselbach. 

— Ascultă, domnule Kesselbach, ţii mult la diamantele 
dumitale? 

— Bine-nţeles. 

— Eşti gata să mi le răscumperi? 

— Sigur că da. 


— Cât poţi să oferi? Cinci sute de mii? 

— Cinci sute de mii, acceptă Kesselbach 

— Da, dar cum facem schimbul? Prin cec? 

O să mă tragi pe sfoară, sau te trag eu pe tine. 

Vom face în felul următor, poimâine te duci la Credit 
Lyonnais, scoţi cinci sute de mii şi te duci să te plimbi la Bois, 
lângă Auteuil... Eu voi veni cu diamantele, într-un săculeţ. E mai 
comod. Caseta ar bate la ochi. 

— Nu, nu, vreau tot, vreau şi caseta! 

izbucni Kesselbach. 

— Ai căzut în cursă, spuse Arsene Lupin. 

De diamante puţin îţi pasă, astea se pot înlocui. Tu ţii la 
casetă. Ei bine, vei avea această casetă. Chiar mâine dimineaţă 
prin colet poştal. 

Se întoarse spre telefon. 

— Ascultă, Marco, ai caseta în faţa ta?... Ce ţi se pare 
deosebit la ea?... Aha! Abanos încrustat cu fildeş... Da, cunosc, 
cunosc... stil japonez ai spus? Nici o marcă? A, o mică etichetă 
rotundă, cu bandă albastră şi cu un număr... Desigur o indicație 
comercială fără importanţă. Dar dedesupt, cutia e groasă...? 

Vasăzică are fund dublu! Examinează încrustaţiile de pe 
fildeş, deasupra... Capacul, bine înţeles! 

Lupin avu o explozie de bucurie. 

— Capacul, Marco, asta e! Kesselbach a clipit speriat din 
ochi! Am pus degetul pe rană! 

Kesselbach puiule, nu ţi-ai dat seama că te urmăresc cu 
coada ochiului? 

Neîndemânaticule! 

Se adresă din nou lui Marco: 

— Unde ai ajuns cu cercetarea? O oglindă în interiorul 
capacului?... Alunecă?! Sunt ceva crăpături? Nu?... Ei, bine, 
sparge-o! Fă aşa cum ţi-am spus, sparge-o! Oglinda aceea n-are 
nici un sens acolo... 

Deveni nerăbdător: 

— Ţi-am spus să spargi oglinda! Restul nu e treaba ta! 

Câteva clipe domni tăcerea. 

— Ai reuşit? Bravo: Ce-ai găsit? O scrisoare. Victorie! 
Toate diamantele Capului şi 31 secretul domnului Kesselbach!... 
Citeşte, Marco, dar rar ca să aud bine... Mai întâi plicul... 
Repetă... 


Arsene Lupin reptă şi el fiecare cuvânt rostit de Marco: 

— Copia scrisorii din servieta din piele neagră. 

— Altceva? Rupe plicul, Marco! Îmi permiteţi, domnule 
Kesselbach? Nu e corect dar n-am altă soluţie. Marco, domnul 
Kesselbach ne dă voie să rupem plicul. Citeşte! 

Arsene Lupin ascultă vorbele lui Marco. 

— Nu prea e clar dar asta e situaţia. Să recapitulăm deci, 
o simplă foaie de hârtie, îndoită în patru, sus şi la dreapta 
acestei foi sunt scrise cuvintele: un metru şaizeci şi şapte, 
degetul cel mic de la mâna stângă, tăiat, etc., etc. Da, sunt 
semnalmentele lui Pierre Leduc. Scrisul e al lui Kesselbach, nu? 
... Şi-n interiorul hârtiei un cuvânt scris cu majuscule: APOON. 

— Bine, Marco. Nu te atinge de casetă şi nici de diamante. 
Peste douăzeci de minute ne 32 întâlnim. Mi-ai trimis maşina? 
Perfect. La revedere! 

Agăţă receptorul în furcă, trecu în vestibul, apoi în 
anticameră, se convinse că totul e în ordine după care se 
întoarse lângă prizonierul său. 

— S-a terminat cu gluma, Kesselbach. 

Dacă nu vrei să vorbeşti cu atât mai rău pentru dumneata. 
Te-ai decis? 

— La ce să fiu decis? 

— Spune-mi tot ce ştii. 

— Pai asta e, că nu ştiu nimic. 

— Să te întrebă eu ce înseamnă cuvântul APOON? 

— Dacă as fi ştiut nu l-aş fi scris. 

— Să zicem că te cred. De unde l-ai copiat? 

Kesselbach nu răspunse. Arsene Lupin insistă furios: 

— Ascultă, Kesselbach, îţi fac o propunere. 

Oricât de bogat ai fi, oricât de teribil ai fi, între 33 
dumneata şi mine nu este o diferenţă atât de mare. Feciorul 
căldărarului din Augsburg şi Arsene Lupin, prinţul hoţilor, pot să 
se înţeleagă fără ca cineva să iasă în pierdere. Eu jefuiesc 
apartamente, tu jefuieşti la bursă. Tot una este. lată propunerea 
mea. Hai să ne asociem în afacerea asta. Eu am nevoie de tine 
fiindcă n-o cunosc. Tu ai nevoie de mine, fiindcă singur nu vei 
reuşi s-o duci la capăt. 

Barbareaux e un dobitoc. De acord? 

Se lăsă tăcerea, după care Lupin reluă discuţia. 


— Răspunde, Kesselbach, eşti de acord, sau nu? În 
patruzeci şi opt de ore îl găsesc pe Pierre Leduc. De el ai nevoie. 
Asta e toată afacerea?! Răspunde odată! Ce fel de individ e? 

De ce-l cauţi? Ce ştii despre el? 

Arsene Lupin se potoli brusc. Puse mâna pe umărul 
neamţului şi continuă pe un ton sec: 

— Un singur cuvânt, da sau nu! 

— Nu. 

Arsene Lupin se apleca şi scoase din buzunarul lui 
Kesselbach un ceas cu capacul 34 din aur, îl deschise şi-l puse 
pe genunchii prizonierului, îl descheie la cămaşă, descoperindu-i 
pieptul păros, luă un stilet de oţel cu mâner aurit care se afla 
lângă el pe masă, puse vârful în locul unde bătăile inimii făceau 
să palpite carnea. 

— Pentru ultima oară: da sau nu? 

— Nu. 

— Domnul Kesselbach, e trei fără opt minute. 

Dacă peste opt minute n-ai răspuns, eşti mort. 

— 3- 

A doua zi dimineaţă la ora care-i fusese fixată cu o zi 
înainte, inspectorul Gourel de la Siguranţă se prezentă la hotelul 
Palace. Fără a se opri să aştepte liftul, urcă pe scări. La etajul 
patru o luă la dreapta, merse pe culoar şi sună la apartamentul 
415. 

Nici o mişcare, nici un zgomot. Sună încet încă o dată. 
Acelaşi rezultat. Inspectorul se îndreptă atunci spre oficiul 
etajului. Acolo se afla un chelner. 

— Aş dori să vorbesc cu domnul Kesselbach... Am sunat 
de zece ori la intrarea principală, fără nici un rezultat. 

— Domnul Kesselbach n-a dormit în hotel. 

Nu l-am mai văzut de ieri după-amiază, răspunse 
chelnerul. 

— Dar servitorul sau secretarul lui? 

— Nu i-am văzut nici pe ei. 

— Se poate spune că nici ei n-au dormit în hotel? 

— Probabil... 

— Probabil? se miră inspectorul. Dumneata nu eşti sigur? 

— Cum să fiu sigur? Domnul Kesselbach are un 
apartament particular, iar serviciul nu îl facem noi ci valetul lui. 
Aşa că n-avem de unde şti ce se întâmplă acolo. 


— Te cred... 

Inspectorul Gourel era foarte încurcat. 

Venise cu ordine clare, o misiune precisă, în 36 limita 
căreia îşi putea folosi inteligenţa. În afara limitelor nu ştia cum 
să acţioneze. 

— Dacă ar fi şeful aici... murmură el, dacă ar fi şeful aici 
aş şti ce să fac... 

Se adresă din nou chelnerului: 

— l-ai văzut cumva intrând în dimineaţa asta? 

— Nu. 

— Dar când au părăsit apartamentul? 

— Nici atunci. 

— Atunci de unde ştii că au ieşit? 

— Mi-a spus-o un domn care a fost ieri după amiază la nr. 
415. 

— Un domn cu mustață neagră? 

— Exact. L-am întâlnit când pleca. Să fi fost pe la ora trei. 
Reproduc exact ce mi-a spus: „Persoanele de la 415 au ieşit. 
Domnul Kesselbach va dormi astă-seară la Versaille, la hotel des 
Reservoirs, unde îi puteţi trimite corespondenţa”. Asta-i tot 
domnule. 

— Cine era acel domn şi în ce calitate ţi-a vorbit? 

— Asta nu mai ştiu. 

Inspectorul Gourel se nelinişti şi mai mult. 

Toate astea păreau destul de ciudate. 

— Spune-mi, ai cheia de la 415? 

— Nu. Imediat ce a sosit, domnul Kesselbach a ordonat să 
i se monteze nişte broaşte speciale. Nouă nu ne-a dat nici o 
cheie. 

— Curioasă afacere, zise inspectorul. Să examinăm de 
aproape. 

Şi Gourel începu să sune cu furie, îşi lipi apoi urechea de 
gaura broaştei. 

— Dar ce-i asta? Parcă se aud nişte vaiete! 

Izbi cu pumnul în uşă. Chelnerul interveni imediat. 

— Domnule n-aveţi dreptul să faceţi asta! 

— N-am dreptul! 

Izbi cu şi mai multă furie în uşă, dar totul fu zadarnic. 

— Du-te şi adu un lăcătuş, strigă el la chelner. Sunt 
inspector la Siguranţă! 


În clipa aceea apăru şi unul dintre detectivii hotelului. 
Gourel se învârtea pe coridor, nervos şi parcă nehotărât. 
Servitorii de la celelalte etaje se strânseră grupuri. Sosiră îndată 
şi funcţionarii de la birouri şi direcţie. 

Gourel strigă înfuriat: 

— Putem intra prin camerele vecine? 

— Se poate, dar de cele mai multe ori sunt zăvorâte de 
ambele părţi, îi răspunse un funcţionar. 

— Trebuie să telefonez la Siguranţă! îşi spuse el. 

— Şi comisariatul de poliţie trebuie anunţat, spuse cineva. 

— Faceţi cum vreţi dumneavoastră, răspunse Gourel 
înainte de a disparea la capătul coridorului. 

Când se întoarse, lăcătuşul tocmai reuşise să deschidă 
uşa. Gourel intră imediat. Se orientă după gemete şi descoperi 
corpul valetului şi al secretarului Chapman. Erau 39 amândoi 
legaţi. Chapman reuşise să scuipe puţin căluşul astfel că putuse 
scoate acele gemete. Fură dezlegaţi rapid. 

— Domnul Kesselbach? întrebă Gourel. 

Cei doi ridicară din umeri. Inspectorul îi părăsi şi intră în 
salon. Domnul Kesselbach era legat de fotoliu, cu capul căzut pe 
piept. 

— E leşinat, spuse Gourel plin de speranţa. 

Probabil că de atâtea eforturi pe care le-a făcut ca să se 
dezlege. 

Cu un cuţit îi tăie legăturile şi domnul Kesselbach se 
prăbuşi în faţa. Gourel îl ridică şi-n clipa aceea strigă speriat: 

— Doamne sfinte! E mort! Puneţi mâna! E rece ca un sloi 
de gheaţă! Uitaţi-vă la ochii lui! 

Cineva se pronunţă: 

— Un atac de inimă... 

— Se pare că da, completă un altul, nu se vede nici o 
urmă de sânge, continuă celălalt. 

Cadavrul fu întins pe canapea şi i se descheiară hainele. 
Abia atunci văzură pe 40 cămaşă pete roşii, iar când îndepărtară 
şi cămaşa, observară că în dreptul inimii pieptul era străpuns de 
o mică tăietură, prin care se strecurase un firicel de sânge. 

Pe cămaşă era prinsă cu un ac o carte de vizită. 

Gourel se aplecă şi luă cartonul. Era cartea de vizită a lui 
Arsene Lupin îmbibată în sânge. 

Surprins, Gourel se ridică şi bolborosi: 


— O crimă!... Arsene Lupin!... leşiţi!... leşiţi cu toţii! Să nu 
mai rămână nimeni în salon, nici în camera de alături. Nimeni nu 
se va atinge de nimic până nu vine şeful! strigă inspectorul. 

sa Aa 

Arsene Lupin! 

Gourel repeta în neştire aceste două cuvinte. Banditul- 
rege! Aventurierul suprem! 

să fie oare cu putinţă?! 

— Imposibil! Arsene Lupin era mort! 

In picioare, lângă cadavru, Gourel stătea buimăcit, năucit, 
între degete răsucea cartea de vizită cu o teamă nelămurită, de 
parcă ar fi recepționat provocarea unei fantome. Arsene Lupin! 
Ce trebuia să facă? Să facă ceva! Se decise să nu facă nimic 
până ce nu vine şeful. 

Toată psihologia lui se rezuma la aceste cuvinte: Să vină 
şeful! In rest, era îndemânatic, plin de curaj şi cu destulă 
experienţa, avea şi o forţă herculeană. Condus bine, acest 
inspector rezolva caz după caz. 

Iniţiativele lui Gourel se destrămară odată cu venirea la 
şefia serviciului Siguranţei a domnului Lenormand, care-l 
înlocuise pe domnul Dudouis. Sub conducerea lui, agenţii erau 
siguri de reuşita oricărei operaţii. Nimic nu se făcea fără avizul şi 
îndrumarea domnului Lenormand. De aceea, până la sosirea lui, 
Gourel îşi aprinse o ţigare cu ochii ţintă la ceas. 

Dorea ca domnul Lenormand să sosească înaintea 
judecătorului sau a comisarului de poliţie. 

— Gourel! La ce visezi? 

— Domnule şef! exclamă inspectorul surprins. 

Domnul Lenormand era un om tânăr, dacă priveai doar 
expresia feţii lui şi ochii care-i scânteiau sub ochelari. Era însă 
aproape un moşneag, dacă luai în considerare spinarea 
încovoiată, pielea uscată şi îngălbenită, barba şi părul cărunt, 
întreaga lui înfăţişare, frântă, şovăitoare, bolnăvicioasă. 

Işi petrecuse viaţa, destul de mizer, în colonii, în calitate 
de comisar al guvernului, prin posturile cele mai periclitate. 
Suferise de friguri dar contractase o energie nestăpânită cu 
toată slăbiciunea fizică, precum şi obiceiul de a trăi singur, de a 
vorbi puţin, de a acţiona în tăcere şi, subit, pe la vârsta de 
patruzeci şi cinci de ani, în urma faimoasei afaceri a celor trei 
spanioli din Biskra câştigă o celebritate pe deplin justificată. 


După acea afacere, fu numit mai întâi la Bordeaux, apoi subşef 
la Paris, pentru ca după moartea domnului Dudouis, să fie numit 
şef al Siguranţei. Peste tot dăduse dovadă de o mare 
inventivitate, apelase la metode originale de rezolvare a 
cazurilor, obţinând rezultate deosebite în ultimele scandaluri 
care pasionaseră opinia publică, ajungând să fie considerat unul 
dintre cei mai iluştrii poliţişti. 

Gourel era favoritul domnului Lenormand care-l aprecia 
pentru candoarea şi supunerea lui. Gourel îl punea pe domnul 
Lenormand mai presus de orice, Dumnezeul care nu se înşeală 
niciodată. 

In ziua aceea, domnul Lenormand părea mai obosit ca de 
obicei, se aşeză greoi, după ceşi dădu la o parte pulpanele 
redingotei sale, după ce-şi desfăcu fularul de la gât, un fular 
cafeniu şi tot atât de celebru, murmură: 

— Haide, Gourel, vorbeşte... 

Şi Gourel povesti tot ce văzuse şi aflase sintetizând pe cât 
posibil informaţiile culese. 

Când dădu domnului Lenormand cartea de vizită găsită pe 
pieptul victimei, acesta tresări surprins: 

— Lupin! 

— Da, Lupin. A intrat din nou în circulaţie. 

— Cu atât mai bine, cu atât mai bine, murmură domnul 
Lenormand. 

— Cu atât mai bine, reluă cuvintele Gourel, fiindcă aveţi 
ocazia să vă măsuraţi forţele cu un 44 adversar demn de talia 
dumneavoastră. Şi Lupin îşi va găsi, în sfârşit, naşul... 

— Caută peste tot, îi tăie vorba domnul Lenormand. 

Cuvântul fu ca ordinul pe care-l dai unui câine, un câine 
inteligent şi cu nasul bun. 

Gourel începu să scotocească prin colţurile pe care şeful 
său i le arăta cu vârful bastonului. 

— Nimic, spuse inspectorul gâfâind. 

— Nimic pentru tine, murmură Lenormand. 

— Asta vroiam să spun... Pentru dumneavoastră sunt o 
mulţime de indicii care vă vorbesc ca oamenii. Cu toate acestea, 
iată o crimă atribuită fără echivoc maestrului Lupin. 

— Aparent ar putea fi a lui. Prima crimă, spuse domnul 
Lenormand. 


— Admit că s-ar putea să fie prima. Totuşi nu poţi să duci 
viaţa pe care o duce el, fără ca într-o zi să nu fie obligat de 
împrejurări să comită o crimă. Probabil că domnul Kesselbach s- 
a împotrivit şi de aici... 

— N-avea cum să se împotrivească fiindcă era legat. Doar 
singur ai constatat asta. 

— Aveţi dreptate, spuse Gourel perplex. E destul de 
ciudat. De ce să omori un adversar care nu se poate apăra? 
Acum regret că ieri nu l-am luat de guler pe individul care mi-a 
deschis uşa. 

Domnul Lenormand trecu în balcon, vizită apoi camera 
domnului Kesselbach, verifică încuietorile ferestrelor, zăvoarele 
uşilor. 

— Ferestrele erau închise când am sosit eu, spuse Gourel. 

— Incuiate sau închise? 

— Erau aşa cum le-aţi găsit şi dumneavoastră, îşi întări 
spusele inspectorul Gourel. 

Din salon răzbătură până la ei mai multe voci. Se 
întoarseră în salon. Medicul legist examina deja cadavrul în timp 
ce judecătorul de instrucţie, domnul Formerie se plimba în jurul 
lui. 

La vederea celor doi, judecătorul Formerie exclamă: 

— Arsène Lupin! În sfârşit, mulţumesc cerului că mi-a 
îngăduit să mi-l scoată în cale pe acest ticălos. De data aceasta 
a făcut o crimă... O să ne luptăm maestre Lupin. 

Judecătorul nu uitase strania aventură cu diadema 
prinţesei Lamballe, şi extraordinarul mod în care Arsene Lupin 
îşi bătuse joc de el. 

Afacerea era celebră în analele Palatului de Justiţie. 
Deseori, judecătorul era ţinta ironiilor aşa că trebuie să-i 
înţelegem satisfacția când văzu cartea de vizită plină de sânge. 

— Crima e mai mult decât evidentă, spuse judecătorul. 
Cred că nu va fi greu să descoperim şi mobilul crimei. Domnule 
Lenormand, vă salut şi sunt încântat... 

Judecătorul nu era deloc încântat. Prezenţa lui Lenormand 
îi dădea planurile peste cap, apoi acesta nu făcea nici un efort 
ca să-şi ascundă dispeţul faţă de judecător. 

— Concluzia dumitale doctore, moartea a intervenit cu 
vreo douăsprezece ore în urmă, iar instrumentul crimei, spuse 
judecătorul... 


— Un cuţit cu lama foarte fină, domnule judecător, 
răspunse doctorul. Lama acestuia a fost ştearsă cu batista 
mortului... 

— Sigur că da, se vede bine urma. Acum aş vrea să-l 
interoghez pe secretar şi servitor. 

Chapman fusese transportat în camera lui. 

Judecătorul se apropie de patul în care era întins. 

— Aşadar, domnule Chapman să auzim povestea 
dumitale. 

Chapman povesti cu amănunte evenimentele din ajun, 
menţionă neliniştea domnului Kesselbach, vizita anunţată a aşa 
zisului colonel şi agresiunea a cărei victimă fusese el. 

— A! exclamă judecătorul, există şi un complice! Şi i-ai 
auzit numele... Marco, parcă spuneaţi... Asta este foarte 
important. Când prindem un complice, treaba este pe jumătate 
terminată. 

— Da, dar încă nu îl avem în mână, observă domnul 
Lenormand. 

— Cu siguranţă că o să-l prindem. Deci, domnule 
Chapman, spuneai că acest Marco a plecat imediat după domnul 
Gourel? 

— Da, l-am auzit plecând. 

— Şi după plecarea lui, ce-aţi mai auzit? 

— Nişte zgomote, când şi când, uşa era închisă. 

— Ce fel de zgomote? 

— Sunete de voci. Individul... 

— Spune-i Arsene Lupin, ăsta-i numele individului. 

— Arsene Lupin a telefonat undeva. 

— Excelent! Vom interoga telefonista hotelului. Pe urmă a 
plecat şi el? 

— Numai după ce s-a asigurat că suntem bine legaţi. 

— Bine-nţeles. La ora aceea făcuse deja crima. Altceva, 
domnule Chapman? 

— Nu mai ştiu nimic. Oboseala, noaptea, m-au făcut să 
dorm şi numai dimineaţa... 

— Înlănţuirea e perfectă, spuse judecătorul. 

Apoi stabili etapele anchetei cu tonul cu care ar fi stabilit 
tot atâtea victorii. 

— Are un complice, a dat telefon, ora crimei, zgomotele 
auzite... Nu ne rămâne decât să stabilim mobilul crimei. Fiind 


vorba de Arsene Lupin, mi se pare că totul e clar. Ce ziceţi 
demnule Lenormand? 

— Deocamdată meditez... 

— Presupun că e vorba de un furt şi că ceea ce s-a furat 
se afla asupra victimei. S-a găsit portofelul? 

— L-am lăsat în buzunarul redingotei, spuse Gourel. 

Trecură cu toţii în salon. Judecătorul scoase portofelul din 
redingotă şi-i examina conţinutul. Găsi numai câteva hârtii fără 
importanţă. 

— Destul de ciudat. Domnule Chapman n-ai putea să ne 
precizezi dacă domnul Kesselbach avea asupra lui ceva de 
valoare? 

— În ajun, adică luni, am fost la Credit Lyonnais, unde 
domnul Kesselbach a închiriat un seif. 

— Un seif la Credit Lyonnais... Bine... Va trebui să-l 
cercetăm. 

— Inainte de a pleca, domnul Kesselbach a cerut să i se 
deschidă un cont cu vreo cincişase mii de franci în bilete de 
bancă. 

— Acum e clar, spuse judecătorul. 

— Mai e ceva, domnule judecător, spuse Chapman, de 
câteva zile domnul Kesselbach era foarte neliniştit. Se gândea la 
un proiect căruia îi acorda o importanţă extraordinară. 

Domnul Kesselbach ţinea la două obiecte: o casetă din 
abanos pe care o veţi găsi în seiful de la Credit Lyonnais şi o 
mică servietă din piele neagră în care erau câteva hârtii. 

— Şi servieta asta unde o ţinea? 

— Inainte de sosirea lui Arsene Lupin a băgat-o în valiză. 

Judecătorul luă valiza şi o cercetă. Nu găsi nimic. 

— Perfect. Acum e clar totul. Cunoaştem vinovatul, 
împrejurările în care s-a comis crima şi mobilul ei. Afacerea n-o 
să dureze mult. 

Sunteţi de acord cu mine, domnule Lenormand? 

— Absolut deloc, domnule judecător, spuse Lenormand, 
spre stupefacţia celorlalţi. 

Intre timp apăru şi comisarul de poliţie şi imediat după el 
o armată de reporteri. Cu toţii fură şocaţi de răspunsul domnului 
Lenormand. 

Judecătorul păru cel mai afectat. 


— Cu toate astea lucrurile sunt destul de clare şi simple. 
Arsene Lupin este hoţul... 

— De ce să fi omorât? întrebă Lenormand... 

— Ca să fure. 

— Nu se prea potriveşte. Mai întâi că domnul Kesselbach a 
fost legat de fotoliu. Deci nu-i mai putea face nici un necaz lui 
Arsene Lupin. Doi: Arsene Lupin nu a ucis niciodată. 

De ce ar fi făcut-o acum? Şi mai ales să ucidă un om care 
nu se putea apăra? 

Judecătorul îşi mângâie mustăţile lungi şi blonde. 

— Se pot da mai multe răspunsuri, zise el gânditor. 

— Care sunt acelea? 

— Obiecţiunea dumitale n-are valoare decât în ceea ce 
priveşte natura motivelor. Pentru rest suntem de acord? 

— Nu suntem, preciza încă o dată Lenormand. Judecătorul 
sesiză tonul tăios al domnului Lenormand aşa că nu mai îndrăzni 
să-l contrazică, totuşi continuă: 

— Fiecare cu sistemul lui. Aş fi foarte curios să-l cunosc pe 
al dumitale, nu se lăsă el. 

— Eu nu am nici un sistem, mormăi Lenormand. 

Şeful Siguranţei se ridică din scaun şi făcu câţiva paşi prin 
salon, sprijinindu-se în baston. 

În jurul lui, erau doar tăcerea şi curiozitatea celorlalţi, 
dominați de forţa autoritară a acestui bătrân bolnăvivios. 

După o lungă tăcere, Lenormand spuse: 

— AŞ dori să vizitez şi camerele alăturate acestui 
apartament. 

Directorul hotelului îi arătă imediat un plan. Camera 
domnului Kesselbach nu avea o altă ieşire decât uşa care ducea 
în vestibul, 53 camera secretarului în afară de uşa care ducea în 
vestibul mai comunica şi cu altă încăpere. 

— AŞ vrea să văd camera secretarului, zise Lenormand. 

Judecătorul ridică din umeri. 

— Am controlat eu, uşa aceea era zăvorâtă iar fereastra 
închisă. 

— Vreau totuşi s-o văd, repetă Lenormand. 

Directorul hotelului îl conduse în camera cu pricina care 
era prima din cele cinci camere închiriate pentru doamna 
Kesselbach. 


Lenormand o cercetă atent, apoi şi pe celelalte patru. 
Toate uşile dintre ele erau zăvorâte în ambele părţi. 

— Niciuna din aceste camere n-a fost ocupată până 
acuma? îl întrebă el pe director. 

— Niciuna. 

— Şi cheile? 

— Cheile sunt păstrate la portar. 

— Deci nimeni n-ar fi putut pătrunde aici? 

— Nimeni în afară de cel care face zilnic aerisirea 
camerelor. 

— Spuneţi-i să vină. 

Cel chemat se numea Gustave Beudot. El le spuse că, cu o 
zi înainte, în conformitate cu ordinele sale, închisese toate 
ferestrele de la cele cinci camere. 

— Pe la ce oră aţi făcut asta? întrebă Lenormand. 

— Pe la orele 6 seara. 

— Şi n-ai observat nimic? 

— Absolut nimic. 

— Dar azi dimineaţă? 

— Azi dimineaţă le-am deschis la ora opt. 

— Şi n-ai găsit nimic? 

— Nu... Nimic... 

Şovăi câteva clipe, fapt care nu-i scăpă lui Lenormand. 

— Ce-ai găsit? 

— Lângă căminul din camera 420 am găsit o tabacheră pe 
care vroiam s-o duc în astă seară la birou. 

— O ai la dumneata? 

— Nu, e în camera mea. E o cutiuţă mică din fier forjat, 
într-o parte pentru tutun şi foiţele de ţigare, iar în cealaltă parte 
loc pentru chibrituri. Pe ea sunt două iniţiale în aur, un M și un L. 

— Ce-ai spus? întrebă Chapman. Părea foarte surprins. O 
tabacheră din oţel forjat? 

— Da, răspunse Gustave. 

— Cu trei compartimente pentru tutun? 

Tutun fin, rusesc? 

— Da. 

— Du-te, te rog, şi adu-o. Aş vrea s-o văd cu ochii mei! 
spuse secretarul. 

Lenormand fâcu un semn şi Gustave Beudot se îndepărtă. 

— Aici suntem la 420? 


— Da, răspunse directorul hotelului. 

Judecătorul întrebă iritat. 

— Aş vrea să ştiu ce legătură găseşti că există între drama 
petrecută aici şi cele cinci camere zăvorâte? 

Lenormand preferă să tacă. Cu toţii aşteptau întoarcerea 
lui Gustave care întârzia să apară. 

— Unde este camera lui Gustave, domnule director? 

— Se află chiar deasupra noastră. E ciudat, întârzie atât 
de mult, se miră şi directorul hotelului. 

— Vreţi să aveţi amabilitatea să trimiteţi pe cineva după 
el? 

— Mă voi duce chiar eu, spuse directorul. 

— Merg şi eu, spuse secretarul şi amândoi dispărură pe 
coridor. Nu după mult timp se întoarse numai directorul. Avea 
faţa răvăşită. 

— Ce s-a întâmplat? strigă Lenormand. 

— E mort...! 

— Asasinat? 

— Cred că da. 

— Mii de draci! izbucni Lenormand. Am pierdut o dovadă. 
Gourel, să se închidă toate intrările în hotel! Dumneata 
directore, du-ne în camera lui Gustave. 

Directorul se grăbi să iasă. După el Lenormand, care, când 
să treacă pragul se aplecă şi ridică de jos un petec de hârtie. Era 
o etichetă albastră care avea tipărit în mijloc un număr: 813. 
Demnul Lenormand introduse eticheta în portofel şi se grăbi să-i 
ajungă pe ceilalţi din urmă. 

O rană fină, în spate, între cei doi omoplaţi. 

Medicul declară: 

— Exact aceeaşi rană ca la domnul Kesselbach. 

— Da, făcu şi Lenormand, este aceeaşi mână care a lovit 
şi aceeaşi armă. 

judecând după poziţia cadavrului, Gustave fusese surprins 
în genunchi în faţa patului. 

Căuta tabachera ascunsă sub saltea, braţul 58 încă îi mai 
era introdus sub saltea şi somieră. 

Tabachera însă dispăruse. 

— Se pare că tabachera ne-ar fi indicat mai bine făptaşul, 
spuse judecătorul. 


— Probabil... 

— Cunoaştem însă inițialele, un L şi M şi asta datorită 
domnului Chapman... 

— Chapman?! tresări Lenormand. Unde este? 

Îl căutară peste tot cu privirile dar nu-l văzură nicăieri. 

— Domnul Chapman a venit cu mine, spuse directorul 
hotelului. 

— Adevărat, dar nu s-a întors cu dumneata! 

— L-am lăsat lângă cadavru, preciză directorul. 

— L-ai lăsat singur? 

— l-am spus: rămâi te rog aici şi nu te mişca. 

— În preajmă mai era cineva? 

— Nimeni. 

— Dar în mansardele vecine... sau aici, după acest colţ?! 
Se putea ascunde cineva! 

Domnul Lenormand era furios, închidea şi deschidea uşile 
camerelor şi deodată o porni în goana cu o agilitate pe care nu i- 
o bănuia nimeni. 

— Pe aici au luat-o! strigă el. 

Lenormand coborâ cele şase etaje cu o viteză uimitoare. 
Jos îl găsi pe inspectorul Gourel în faţa uşii principale. 

— N-a ieşit nimeni? 

— Nimeni. 

— Nici pe cealaltă uşă, din strada Orvieto? 

— Acolo păzeşte Dieuzy. 

În holul imens, mulţimea pasagerilor se îngrămădise 
neliniştită şi comenta evenimentele. 

Chemaţi prin telefon, servitorii hotelului apărură unul după 
altul. Lenormand îi supuse imediat 60 unui interogatoriu. Nici 
unul nu-i putu da vreo lămurire. Descurajat, Lenormand le dădu 
drumul la toţi, când, o doamnă de la etajul cinci îi spuse că 
întâlnise cu vreo zece minute mai înainte doi domni care 
coborau pe scara de serviciu între etajul patru şi cinci. 

— Coborau foarte repede. Unul îl ţinea de mână pe 
celălalt. M-am mirat foarte mult văzându-i cum coboară. 

— la-ţi putea recunoaşte? întrebă Lenormand. 

— Pe primul nu cred. Avea capul întors când am ajuns în 
dreptul lor. Era destul de mic ca statură şi blond. Era îmbrăcat în 
haine negre iar pe cap avea o pălărie moale, tot neagră... 

— Şi celălalt? 


— Celălalt părea a fi un englez cu obraz mare, ras peste 
tot şi cu haine în carouri. Avea capul descoperit. 

Semnalmentele i se potriveau lui Chapman. 

Doamna continuă: 

— Avea o înfăţişare foarte ciudată, părea nebun. 
Lenormand îi luă la întrebări pe toţi cei aflaţi în hol. 

— Îl cunoaşteţi pe domnul Chapman? 

— Da, domnule, stăteam deseori de vorbă cu el. 

— Şi nu l-aţi văzut ieşind? 

— Nu. Astăzi nu l-am văzut ieşind. 

Lenormand se întoarse către comisarul de poliţie. 

— Câţi oameni ai aici, comisare? 

— Patru. 

— Nu sunt suficienţi. Telefonează la comisariat să trimită 
pe toţi care sunt acolo. 

Organizezi personal supravegherea tuturor ieşirilor din 
hotel. 

— Dar pasagerii mei? protestă directorul. 

— Putin îmi pasă de pasagerii dumitale, îi strigă 
Lenormand. În primul rând datoria mea este să-i arestez, orice 
s-ar întâmpla... 

— Crezi că s-ar putea?... întrebă judecătorul. 

— Nu cred, sunt sigur că asasinul se mai află în hotel. 

— Atunci, Chapman? 

— Sunt puţine şanse ca să mai fie în viaţă. 

Gourel, ia doi oameni şi controlează camerele de la etajul 
patru. Domnule director, unul din oamenii dumitale să-i 
însoţească. Gourel, pune-te pe treabă şi deschide bine ochii. E 
vorba de o pradă importantă. 

Gourel şi doi poliţişti însoţiţi de unul din funcţionarii 
hotelului dispărură pe scări. 

Lenormand rămase în hol, şi se plimba între intrarea 
principală şi cea care dădea în strada Orvieto. 

— Domnule director, să se supravegheze bucătăriile, ar 
putea ieşi cineva pe acolo! 

Domnule director, dă dispoziţie telefonistei să nu facă nici 
o legătură telefonică nici unei persoane din hotel. Dacă se 
telefonează din oraş să-şi noteze persoana care a fost 
chemată... Domnule director, vreau lista cu toţi călătorii din 
hotelul dumitale, în special cei care încep cu literele L şi M! 


Lenormand părea un general care da ordine 
subordonaţilor săi, ordine de care depindea soarta unei bătălii. 
Şi era o bătălie importantă care se dădea între puternicul şef al 
Siguranţei şi individul urmărit, fugărit, aproape prins, dar atât de 
viclean încât părea că putea să scape de oriunde. 

Spaima îi domina pe toţi călătorii îngrămădiţi în holul 
hotelului, atenţi la cel mai mic zgomot venit de la etajele 
superioare. Unde era asasinul? Unde se ascunde el? Nu cumva 
se află în mijlocul lor? 

Nervii tuturor erau atât de încordaţi încât la cel mai mic 
semn de revoltă, mulţimea ar fi spart uşile năpustindu-se în 
stradă. 

Privirile tuturor se îndreptau înspre bătrânul cu ochelari şi 
părul cărunt, cu redingota cenuşie şi fularul cafeniu, care se 
plimba cu spinarea încovoiată de colo-colo. Din când în când 
sosea câte un trimis al inspectorului Gourel. 

— Nimic nou? întrebă Lenormand. 

— Nimic, domnule. 

De câteva ori directorul hotelului încercă să rupă 
consemnul, situaţia ajunsese de nesu-portat. Prin birouri mulţi 
călători începuseră să protesteze. 

— Putin îmi pasă de protestele lor, spunea Lenormand. 

— Îi cunosc foarte bine pe toţi, spunea directorul. 

— Cu atât mai bine pentru dumneata. 

— Depăşiţi drepturile ce vă sunt îngăduite. 

— Ştiu. 

— Veţi fi admonestat. 

— Sunt convins. 

— Însuşi domnul judecător de instrucţie... 

— Domnul Formerie să mă lase în pace. Cel mai bun lucru 
pentru dumnealui ar fi să continue interogatoriile tuturor 
servitorilor din hotel. Restul e treaba poliţiei. Mă priveşte şi pe 
mine. 

În clipa aceea apăru un pluton de sergenţi. 

Rapid, şeful Siguranţei îi împărţi în grupe pe care le 
trimitea la anumite etaje. 

— Domnule comisar, îţi încredinţez paza. 

Nici un moment de slăbiciune, îmi iau răspunderea pentru 
tot ce va urma. 

Domnul Lenormand se îndreptă spre etajul doi al hotelului. 


Cercetările fură zadarnice. Durară mai bine de o oră. Erau 
multe camere, peste şaizeci, trebuiau controlate băile, 
alcovurile, dulapurile. Nimic. 

Să se fi urcat asasinul din nou la mansardă? 

Lenormand se hotărî să coboare. 

Fu anunţat că sosise doamna Kesselbach cu domnişoara 
de companie. Edwards, valetul primi sarcina să o înştiinţeze 
despre moartea lui Kesselbach. 

Lenormand o găsi pe doamna Kesselbach într-unul din 
saloane, zdrobită de durere, cu tot corpul tremurând de parcă 
era bolnavă de friguri. 

Era o femeie destul de înaltă, brunetă, ai cărei ochi negri 
de o mare frumuseţe aveau reflexe de aur, mici puncte de aur 
asemănătoare paietelor care sclipesc în umbră. Domnul 
Kesselbach o cunoscuse în Olanda, unde Dolores se născuse 
într-o veche familie de origine spaniolă: familia Amonti. Se 
îndrăgostise de ea 66 fulgerător şi în patru ani căsătoria lor 
conso-lidată de dragoste şi devotament nu se zdruncinase nici o 
clipă. 

Lenormand se prezentă. Femeia îl privi fără să-i răspundă 
dar părea că în durerea sa nu mai avea aer şi nu înţelegea ceea 
ce i se spune. 

Şi dintr-o dată începu să plângă în hohote şi ceru să fie 
dusă să-şi vadă soţul. 

Lenormand ieşi în hol şi dădu de Gourel care-i întinse o 
pălărie. 

— Ce-i asta? 

— Am găsit-o pe scara de serviciu, la etajul doi. 

Era o pălărie moale, neagră, din pâslă. 

Înăuntru nici o căptuşeală, nici o etichetă. 

— Cred că nu există nici o îndoială... 

— La celelalte etaje, nimic?' 

— Nimic. Am controlat peste tot. N-a mai rămas decât 
etajul unu. Pălăria dovedeşte că omul nostru a coborât până 
acolo. Cred că suntem aproape. 

— Sper să fim. 

Când fură la capătul de jos al scării, Lenormand se 
întoarse spre Gourel. 


— Caută-l pe comisar şi spune-i să pună câte doi oameni 
la fiecare scară, cu revolverele în mână. Să tragă în oricine nu 
se supune ordinelor. Chapman trebuie salvat. 

Urcă scara la etajul întâi. Poliţiştii intrau şi ieşeau din 
camere. Coridorul era pustiu. Unii pasageri se încuiaseră în 
camere, astfel că uneori trebuiră să bată mult timp până ce li se 
deschidea uşa. Alţi doi poliţişti examinau bucătăria. 

Deodată atenţia îi fu atrasă de nişte strigăte. Se grăbi să 
ajungă acolo. Poliţiştii se opriseră la mijlocul culoarului. La 
picioarele lor se vedea o formă omenească. Lenormand se 
aplecă şi o întoarse cu faţa în sus. 

— Chapman! murmură el. E mort. _ 

Un fular de mătase alb îi înconjura gâtul. Il desfăcu. 
Apărură pete roşii şi şeful Siguranţei constată că fularul ţinea 
lipit de ceafă un tampon gros de vată însângerată. 

Acelaşi fel de rană, categorică, nemiloasă. 

Anunţaţi imediat, apărură judecătorul şi comisarul. 

— N-a ieşit nimeni? întrebă Lenormand. 

Nici un semn de jos? 

— Nici unul, răspunse comisarul. 

— Crima asta n-a fost înfăptuită aici. 

Mâinile victimei sunt reci. Probabil că s-a săvârşit după 
celălalt omor având în vedere ca cei doi bărbaţi au ajuns aici pe 
scara de serviciu. 

— Dar cum a ajuns aici? Cineva l-ar fi văzut, a fost un du- 
te vino uriaş pe acest coridor! 

— Încă nu ştim unde s-a făcut crima, domnule director! Fii 
te rog amabil şi deschide toate uşile de pe acest coridor. 
Dumneata comisare du cadavrul într-o cameră neocupată. 

lar dumneata, domnule judecător află că nu cu vorbe se 
caută un criminal ci cu fapte. 

Directorul hotelului începu să deschidă uşile camerelor. La 
stânga se aflau trei camere şi două saloane, care compuneau un 
apartament neocupat. Domnul Lenormand îl 69 cercetă cu 
atenţie. La dreapta, patru camere. 

Două erau ocupate de un oarecare domn Reverdat şi de 
un italian, baronul Giacomini, amândoi fiind plecaţi din hotel în 
ziua aceea. În a treia găsiră o bătrână domnişoară englezoaică, 
care era culcată, în a patra un englez care citea şi fuma liniştit şi 


pe care tot vacarmul din hotel reuşise să-l distragă de la lectura 
sa. Numele englezului era Parbury, maiorul Parbury. 

Percheziţiile şi interogatoriile nu dădură nici un rezultat. 
Bătrâna domnişoară nu auzise nimic, nici maiorul Parbury. Nu 
găsiră nici un indiciu din care să reiasă că Chapman ar fi fost 
omorât în vreuna din aceste camere. 

— Ciudat... Toate astea sunt bizare, spuse judecătorul. 
Apoi continuă: înţeleg din toate astea din ce în ce mai puţin. 
Există o anumită înlănţuire de circumstanţe asupra cărora nu 
mă pot pronunţa. Dumneata ce părere ai, domnule Lenormand? 

Lenormand se pregătea să-i dea una din replicile lui 
tăioase, când apăru inspectorul Gourel care gâfâia de atâta 
efort. 

— Domnule şef... S-a găsit... Asta... Jos... 

În biroul hotelului... Pe un scaun... 

Era un pachet de dimensiuni mici, învelit într-o bucată de 
pânză neagră. 

— A fost desfăcut? întrebă Lenormand. 

— Da, dar când au văzut ce conţine, l-au strâns la loc... 

— Desfă-l. 

Gourel desfăcu mătasea neagră şi dădu la iveală o 
pereche de pantaloni şi o vestă din molton negru, care fuseseră 
împachetate în grabă. În mijloc se vedea un prosop pătat cu 
sânge şi care fusese înmuiat în apă, fără îndoială pentru a se 
îndepărta urmele mâinilor care se şterseseră cu el. In prosop, un 
stilet din oţel, cu mâner aurit. Era roşu de sânge, de sângele 
celor trei oameni asasinați cu el. Şi asta în numai câteva ore, în 
mijlocul a trei sute de oameni care circulau prin imensul hotel. 

Edwards recunoscu imediat stiletul stăpânului său. Chiar 
înainte de agresiunea lui Arsene Lupin, îl văzuse pe masa 
domnului Kesselbach 

— Domnule director, se adresă Lenormand, consemnul 
este ridicat. Gourel va da ordinele să se elibereze intrările. 

— L-am scăpat? Arsene Lupin a putut să fugă? întrebă 
Formerie. 

— Nicidecum, răspunse Lenormand. 

Autorul triplului asasinat se află în hotel, într-una din 
camere, sau mai degrabă printre pasagerii din hol sau saloane. 
După opinia mea, a locuit în acest hotel 

— Imposibil! Apoi să-şi fi schimbat hainele? 


Şi de unde şi-a luat altele? 

— Nu ştiu, dar asta e credinţa mea. 

— ŞI-I laşi să iasă aşa din hotel, cu mâinile în buzunare? 

— Acela care va pleca cu mâinile în buzunare va fi 
asasinul. Domnule director, aş vrea să merg în biroul dumitale. 
Vreau să examinez lista călătorilor. 

Coborâră în biroul directorului. Acolo găsiră câteva scrisori 
adresate domnului Kesselbach pe care Lenormand le dădu 
judecătorului de instrucţie. 

Se mai afla acolo un colet, adus de serviciul poştal din 
Paris. Hârtia coletului era în parte ruptă, astfel că domnul 
Lenormand putu să vadă o casetă din abanos pe care era gravat 
numele lui Rudolph Kesselbach. 

O deschise, în afară de oglinda spartă, în casetă nu se afla 
decât cartea de vizită a lui Arsene Lupin. 

Un amănunt interesant îi atrase atenţia şefului Sigurantei. 
O mică etichetă albastră, identică cu cea găsită de el în 
apartamentul ocupat de Kesselbach. Eticheta avea inscripţionat 
pe ea un număr: 813. 

Domnul Lenormand îşi începe operaţiunile 

Si | 

— Auguste, să intre domnul Lenormand. 

Aprodul ieşi şi după câteva minute îl introduse pe şeful 
Siguranţei. In vastul cabinet din ministerul din Place Beauveau, 
se mai aflau trei persoane: vestitul Valenglay, liderul partidului 
radical de treizeci de ani, actualmente preşedintele consiliului şi 
ministru de interne, domnul Testard, procurorul general şi 
prefectul poliţiei, Delaume. 

La intrarea lui Lenormand se ridică să-l întâmpine numai 
domnul Valenglay. 

— Sunt sigur, scumpul meu Lenormand, că ştii motivul 
prezenţei dumitale aici. 

— Da. 

! Nu era nimeni care să nu vorbească despre ea! O 
afacere destul de încurcată care pasiona nu numai societatea 
franceză ci chiar şi unele cercuri din străinătate. Cele trei 
asasinate comise într-un mod atât de barbar n-au stârnit atâtea 
comentarii ca reapariţia lui Arsene Lupin. 


Arsene Lupin! De patru ani dispăruse fără urmă. Nimeni 
nu mai auzise vorbindu-se despre el. Se dăduse la fund? Era 
mort? Poliţia îl considera mort. Era mai simplu, mai comod. 

Unii însă îl credeau în viaţă, retras undeva pe un anumit 
domeniu împreună cu familia, în timp ce alţii pretindeau că, 
scârbit de deşertăciunea acestei lumi se retrăsese într-o 
mânăstire. 

Şi iată-l apărând din neant! lată că reîncepuse lupta 
împotriva acestei societăţi pe care cu siguranţă o ura foarte 
mult. Numai că de astă dată Arsene Lupin ucisese! Legenda 
eroului simpatic, a aventurierului plin de cavalerism şi 
sentimental, fu distrusă de viziunea monstrului feroce. Mulțimea 
începu să se teamă de idolul ei de odinoară şi indignarea ei se 
îndreptă asupra poliţiei. Înainte mulţimea se amuza, comisarul 
burduşit era iertat pentru felul comic în care se lăsase burduşit. 
Gluma se îngroşase şi într-un elan de revoltă, lumea cerea 
socoteală autorităţilor. 

În ziare, la întruniri publice, pe stradă, chiar şi de la 
tribuna Camerei, se produseseră explozii de mânie, încât 
guvernul se nelinişti şi caută prin toate mijloacele să 
domolească surescitarea publică. _ 

— Da, scumpul meu Lenormand, e vorba de. Inainte de a 
vorbi despre ea, ţin să-ţi atrag atenţia asupra unui punct care-l 
nelinişteşte foarte mult pe domnul prefect al poliţiei. Domnule 
Delaume, vrei să-i explici dumneata despre ce este vorba? 

— Domnul Lenormand ştie perfect de bine despre ce este 
vorba, începu prefectul poliţiei. 

Noi am mai discutat despre asta şi i-am spus ce gândesc 
despre purtarea sa, destul de incorectă, de la hotel Palace. 
Toată lumea era indignată. 

După ce rosti aceste cuvinte domnul Delaume îşi privi 
subalternul care se ridicase în picioare şi scosese din buzunar o 
coală de hârtie. O netezi cu palma şi o depuse pe masă în faţa 
domnului Valenglay. 

— lată, domnule preşedinte, demisia mea. 

Valenglay sări în picioare. 

— Ce face?! Demisia dumitale? Pentru o simplă observaţie 
pe care ţi-a făcut-o domnul prefect al poliţiei? Observaţia pe 
care eu nu o iau în seamă?! Trebuie să recunoşti, dragul meu 


Lenormand că ai un caracter destul de bizar. Bagă hârtia înapoi 
în buzunar şi să vorbim serios. 

Şeful Siguranţei se aşeză din nou în scaun, în timp ce 
preşedintele consiliului continuă: 76 

— Domnule Lenormand, reintrarea în scenă a lui Arsene 
Lupin ne deranjează. Ne-a sâcâit destulă vreme dobitocul ăsta. 
Pe atunci măcar avea haz şi-l mai puteam suporta, acum însă, 
lucrurile s-au schimbat. A ucis şi asta e destul de grav. 

— În acest caz, domnule preşedinte, ce doriţi de la mine? 

— Cum adică ce dorim de la dumneata? 

Dar e foarte simplu! Arestarea lui Arsene Lupin şi după 
aceea capul lui! 

— Arestarea lui o promit, ea se poate produce oricând. 
Capul însă, nu cred. 

— Dacă va fi arestat, există Curtea de Juraţi, condamnarea 
lui inevitabilă şi după aceea... Eşafodul. 

— Nu. 

— Şi de ce nu? 

— Pentru că Arsene Lupin n-a ucis. 

— Poftim? 

Preşedintele consiliului îşi lungi gâtul spre Lenormand. 

— Dar cadavrele de la hotel Palace? Nu acolo s-au produs 
cele trei asasinate? 

— Asta este adevărat dar nu Arsene Lupin le-a săvârşit. 

Şeful Siguranţei rosti cuvintele cu mult calm, procurorul şi 
perfectul poliţiei săriră de pe scaune, protestând. Valenglay 
insistă: 

— Presupun, Lenormand, că ai motive serioase ca să susţii 
această ipoteză? 

— Dar nu e o ipoteză ci o certitudine. 

— Ai dovezi? 

— Două. Mai întâi sunt cele de ordin moral şi pe care le- 
am exprimat faţă cu domnul judecător de instrucţie şi pe care 
ziarele le-au reluat cu lux de amănunte. Inainte de toate, Lupin 
nu ucide. Apoi de ce să fi ucis, din moment ce îşi atinsese scopul 
şi nu avea de ce să se teamă fiindcă adversarul său era legat şi 
cu căluş la gură. 

— Asta e adevărat, dar faptele? 

— Faptele sunt în favoarea ipotezei mele. 

Ce semnificaţie poate avea prezenţa lui Arsene 78 


Lupin în camera unde s-a găsit tabachera? Pe de altă 
parte, hainele găsite şi care am stabilit că erau ale asasinului nu 
sunt pe măsura lui Arsene Lupin. 

— Deci îl cunoşti? 

— Eu nu. Însă Edwards l-a văzut, inspectorul Gourel l-a 
văzut şi declaraţiile lor sunt destul de concludente. 

— Atunci care-i opinia dumitale? 

— Ceea ce ştim la ora actuală este că un individ, să zicem 
că ar fi Arsene Lupin, a dat buzna în camera domnului 
Kesselbach, în jurul orei două... 

În clipa aceea prefectul poliţiei izbucni în hohote de râs. 

— Dă-mi voie să-ţi atrag atenţia că te cam grăbeşti cu 
afirmaţiile. S-a stabilit că la ora trei, domnul Kesselbach a intrat 
la Credit Lyonnais, a coborât în sala seifurilor şi că cea mai bună 
mărturiei în acest sens o constituie semnătura lui din registru. 

Lenormand îl lăsă să termine apoi netulburat îşi continuă 
expunerea: 79 

— Pe la orele două, Lupin, ajutat de un complice cu 
numele de Marco, l-a legat pe domnul Kesselbach, i-a luat toţi 
banii pe care-i avea asupra lui, l-a silit într-un fel sau altul săi 
spună cifrul seifului de la Credit Lyonnais. 

Acolo s-a dus complicele lui Arsene Lupin, acel Marco. 
Opinia mea este că au mai avut un complice care semăna destul 
de bine cu domnul Kesselbach, acest lucru nu era greu de 
realizat. Cei doi au golit seiful de conţinut după care i-au 
comunicat prin telefon lui Arsene Lupin că totul este în ordine. 
Arsene Lupin nu mai avea de ce să stea în apartamentul 
domnului Kesselbach, aşa că a plecat fără a-i face vreun rău. 

— Să admitem că totul s-a petrecut aşa cum a-i spus 
dumneata, ce mă miră pe mine cel mai mult e faptul că Arsene 
Lupin a riscat atâta pentru câteva bilete de bancă! 

— Arsene Lupin a sperat la mai mult, adică să pună mâna 
pe un anumit obiect, în cazul nostru, o mică servietă din piele 
neagră sau pe o casetă din abanos. Pe casetă ştim că a pus 
mâna fiindcă ne-a trimis-o astăzi, dar goală. 

Presupun că acum ar fi trebuit să fie informat 80 despre 
proiectul domnului Kesselbach, despre care i-a vorbit 
secretarului înaintea morţii sale. 

— Ce proiect? întrebă preşedintele. 


— Asta nu mai ştiu. Am luat legătura cu domnul 
Barbareux, cel însărcinat de Kesselbach să găsească un anumit 
individ cu numele de Pierre Leduc, se pare că e vorba despre o 
haimana. Nu mă întrebaţi ce legătură poate fi între Kesselbach 
şi acest Pierre Leduc fiindcă nu ştiu. 

— După afirmaţiile dumitale, Arsene Lupin l-a lăsat în 
viaţă pe domnul Kesselbach. Atunci ce s-a întâmplat după 
plecarea lui? 

— La căderea nopţii un individ a pătruns în apartament. 

— Pe unde? 

— Prin camera nr. 420, una din camerele reţinute de către 
Kesselbach. Individul a avut o cheie falsă... 

— Eroare, dragul meu Lenormand, strigă prefectul poliţiei, 
între camera asta şi restul apartamentului este o uşă care a 
avut zăvorul tras. Am constatat asta... 

— Aţi omis balconul. 

— Balconul? 

— Exact. Un om îndemânatic poate să treacă fără 
greutate dintr-o parte sau alta. l-am găsit urmele. 

— Nu sunt de acord. Ferestrele toate au fost găsite 
închise. 

— În afară de una singură, aceea de la camera domnului 
Chapman. 

Câteva clipe domni tăcerea, 

— Prin urmare a venit altcineva la Kesselbach. Cu ce 
scop? 

— Nu ştiu. Cred că şi el căuta ceea ce a căutat şi Arsene 
Lupin. N-o fi găsit ceea ce se aştepta să găsească şi atunci l-a 
ucis pe domnul Kesselbach. 

— Între cei doi, Arsene Lupin şi individul care a venit după 
plecarea lui, se va da o luptă pentru ceva anume? 

— Lupta a şi început. Asasinul a găsit o carte de vizită de- 
a lui Arsene Lupin şi a prins-o 82 cu acul de cadavru. Toate 
aparențele sunt împotriva lui Arsene Lupin. Asasinul nu trebuie 
să fie altul decât Arsene Lupin. 

— Un calcul ingenios. 

— l-ar fi reuşit stratagema dacă n-ar fi făcut o greşeală. 

— Ce fel de greşeală? 


— Tabachera. A pierdut-o în camera 420, unde a fost 
găsită de către Gustave Beudot. Din clipa aceea, ştiindu-se 
descoperit... 

— Cum a putut afla asta? 

— Simplu de tot. Ancheta s-a desfăşurat cu uşile deschise. 
E cert că asasinul se ascundea printre cei aflaţi acolo. Când 
judecătorul l-a trimis pe Gustav să aducă tabachera găsită, 
asasinul l-a urmărit şi l-a ucis. A fost cea de a doua victimă. 

— Dar a treia victimă? întrebă preşedintele consiliului. 

— A treia victimă a murit datorită unei greşeli. Văzând că 
Gustave nu mai vine, Chapman s-a dus după el. Era curios să 
vadă tabachera. Cred că l-a surprins pe asasin acolo. 

Criminalul l-a târât după el într-una din camere unde l-a şi 
ucis. 

— Afirmația dumitale nu mi se pare destul de 
convingătoare. Chapman ştia că era asasinul lui Kesselbach şi al 
lui Gustave Beudot, de ce s-a lăsat târât? 

— Când voi avea mai multe amanunte va voi răspunde şi 
la această întrebare. 

— S-a mai vorbit despre nişte etichete albastre, ce ne poţi 
spune despre ele? 

— E adevărat, una lipită pe casetă şi alta găsită de mine 
pe covorul din cameră. 

— Ce importanţă au aceste etichete? 

— Etichetele în sine n-au prea mare importanţă. Singurul 
element notabil este numărul 813 scris de mâna lui Kesselbach. 

Asta a stabilit comisia de expertiză. 

— Numărul 813? 

— Da. 

— Ce reprezintă el? 

— Nici de astă dată nu ştiu ce să vă spun. 

— N-ai nici o bănuială? 

— Niciuna. Pot să vă spun că doi dintre oamenii mei sunt 
cazaţi la hotel Palace şi urmăresc pe toţi călătorii. Asasinul se 
află printre cei care au plecat sau vor pleca imediat. 

— În cursul anchetei s-a mai menţionat un telefon primit 
din afara hotelului. 

— Maiorul Parbury a fost căutat din oraş. 

— Ceva deosebit în legătură cu el? 

— Până acum nu. Oamenii mei îl supraveghează. 


— Cum ai de gând să-ţi continui cercetările? 

— Deocamdată sunt convins că asasinul este una dintre 
cunoştinţele lui Kesselbach. Îi cunoştea obiceiurile şi mai ales îi 
cunoştea motivul pentru care acesta se afla la Paris. 

— După opinia dumitale nu e un profesionist a crimei?! 

— De o mie de ori nu! Crima a fost comisă cu multă 
abilitate şi îndrăzneală neauzită, dar a fost dictată de 
împrejurări. Asasinul îl vom căuta în primii oameni din anturajul 
domnului Kesselbach cât şi ai doamnei Kesselbach. Mai ştiu că 
Gustave Beudot a fost omorât pentru că găsise tabachera iar 
Chapman pentru că intuise cine ar fi posesorul tabacherei. 
Amintiţi-vă de reacţia lui la descrierea tabacherei. In clipa aceea 
Chapman a avut revelaţia dramei. 

Dacă ar fi văzut tabachera ne-ar fi spus multe lucruri 
interesante. Mai ştim că pe tabacheră se aflau două iniţiale: un L 
şi M. 

Tăcură din nou, fiecare adâncit în propriile gânduri. 

— Mai cred că Chapman îl cunoştea pe asasin. Numai aşa 
se explică faptul că acesta l-a urmat fără şovăială pe culoarul 
hotelului. 

— Mda... Toate astea sunt bune şi frumoase dar de 
înaintat nu prea am înaintat. 

— Eu am altă părere, spuse Lenormand. 

— Scopul întrevederii noastre nu este acela de a elucida 
misterul ce planează asupra celor trei crime ci de a oferi o 
satisfacţie publicului. 

Pe mine nu mă interesează cine e asasinul, că sunt mai 
mulţi sau numai unul singur! Vreau ca publicul să nu-şi piardă 
încrederea în justiţie. 

— Ce pot face eu? 

— Să le dai satisfacția pe care o doresc. 

— Explicaţiile de până acum... 

— Sunt vorbe, scumpul meu Lenormand, spuse 
preşedintele consiliului. Publicul vrea fapte. Un singur lucru l-ar 
mulţumi: o arestare. 

— Dar nu putem aresta pe primul venit! 

— Cred că ar fi mai bine decât să nu arestăm pe nimeni, 
răspunse Valenglay zâmbind... Deci caută bine... Sunteţi sigur 
de Edwards, valetul lui Kesselbach? 

— Bine-nţeles, apoi ar fi periculos şi ridicol. 


Cred că domnul procuror general n-ar dori să ne facem de 
râs. Sunt doi oameni care pot fi arestaţi: asasinul şi Arsene 
Lupin. 

— Şi de ce n-o faci? 

— Arsene Lupin nu poate fi arestat cu una cu două. 
Trebuiesc luate măsuri excepţionale, mai ales că el apare după 
o perioadă destul de lungă în care s-a crezut că e mort. 

Valenglay se enervă brusc şi izbi cu piciorul în podea. 

— Cu toate astea trebuie s-o facem! Ştii prea bine că ai 
destui duşmani puternici şi că dacă n-aş fi eu aici... Mai sunt 
complicii lui Arsene Lupin, acel Marco, sau omul care s-a dus la 
Credit Lyonnais. 

— Credeţi că ar fi de ajuns, domnule preşedinte? 

— Sigur că ar fi! 

— Bine, acordaţi-mi atunci opt zile. 

— Opt zile?! E prea mult! Apoi nu înţelegi că e vorba de 
câteva ceasuri? 

— Câte ceasuri îmi daţi? întrebă liniştit Lenormand. 

Valenglay îşi scoase ceasul din buzunar şi-l puse în faţa lui 
pe birou. 

— Iţi dau zece minute, scumpul meu Lenormand. 

Şeful Siguranţei îşi scoase şi el ceasul, şi-l puse în faţa lui 
apoi spuse clar: 

— Imi acordaţi cu patru minute mai mult decât am nevoie, 
domnule preşedinte. 

Valenglay îl privi buimac. 

— Ce vrei să spui? 

— Spun că cele zece minute acordate sunt prea multe. N- 
am nevoie decât de şase minute. 

— 2 — 

Valenglay se uită la el stupefiat. 

— Ei nu zău, gluma asta e prea riscantă! 

Lenormand se ridică din scaun şi se apropie de fereastră. 
O deschise şi făcu un semn către doi oameni care se plimbau 
prin curtea ministerului. Apoi se întoarse către ceilalţi. 

— Domnul procuror general, te rog să ai amabilitatea de a 
semna un mandat de arestare 89 pe numele lui Auguste- 
Maximin-Philippe Daileron, în vârstă de patruzeci şi şapte de ani. 

Profesiunea o las în alb. 

Lenormand se duse apoi spre uşă şi o deschise. 


— Poţi să intri inspectore Gourel, şi dumneata Dieuzy... 

Cei doi inspectori intrară în cameră. 

— Ai cabrioleta la dispoziţie, Gourel? 

— Da şeful! 

Lenormand se apropie de preşedintele consiliului 

— Domnule preşedinte sunt gata. Insist însă cu toată tăria 
să renunţaţi la această arestare. Ea poate să-mi dea toate 
planurile peste cap. 

— Domnule Lenormand ţin să-ţi atrag atenţia că nu mai ai 
decât douăzeci şi patru de secunde. 

Lenormand îşi reprimă un gest de nervozitate, străbătu 
încăperea de la dreapta 90 spre stângă, sprijinindu-se în 
bastonul său, apoi se aşeză şi luând o hotărâre zise: 

— Domnule preşedinte, prima persoană care va intra în 
această încăpere va fi cea a cărei arestare aţi dorit-o împotriva 
voinţei mele. 

— Numai cincisprezece secunde, Lenormand, spuse 
preşedintele. 

— Ei bine, domnule procuror general aţi semnat 
mandatul? 

— Numai zece secunde, Lenormand. 

— Domnule preşedinte, vă rog să aveţi amabilitate să 
sunati. 

Valenglay sună. 

Aprodul apăru în cadrul uşii şi aştepta. 

Valenglay se întoarse spre Lenormand. 

— Acum aşteptăm ordinile dumitale. Cine să fie introdus? 

— Nimeni. 

— Dar individul a cărei arestare ne-ai promis-o? 

— Individul se afla aici. 

— Nu înţeleg nimic. N-a intrat nimeni? 

— A intrat. i 

— Asta-i bună!... Lenormand, ce faci? Iți baţi joc de noi? 

— Departe de mine gândul aste. 

— Dar n-a intrat nimeni! 

— Am fost patru în această cameră, domnule Preşedinte şi 
a mai intrat cineva. 

Valenglay tresări surprins. 

— Poftim? Dar bine, asta e curată nebunie!... Ce vrei să 
spui? 


Cei doi inspectori se strecurară între aprod şi uşă. 
Lenormand se apropie de aceasta şi-i puse mâinile pe umeri. 
Rosti cu glas tare: 

— În numele legii, Augustin-Maximin-Philippe Daileron, 
prim aprod la prezidenţia consiliului, te arestez! 

— Bravo, domnule Lenormand! E mult timp de când n-am 
mai râs cu atâta poftă... 

Lenormand se apropie de procurorul general. 

— Domnule procuror general, nu uita să pui pe mandat 
profesiunea individului Dailerou... 

Prim aprod la prezidenţia consiliului. 

— Prim aprod la prezidenţia consiliului...?! 

bolborosi Valenglay în timp ce se ţinea cu mâinile de 
burtă. Are şi Lenormand nişte invenţii! Publicul vrea o arestare... 
pac! 

Trânteşte una să te ţii de râs, nu alta! Şi pe cine 
arestează? Pe primul aprod de la prezidenţia consiliului! Ei, bine 
Lenormand, ştiam că ai o mare doză de imaginaţie dar nici chiar 
aşa, dragul meu! Ce îndrăzneală! 

De la începutul scenei Auguste nu se mişcase şi părea că 
nu înţelege ce se întâmplă în jurul lui. Pe faţă avea întipărită o 
expresie de buimăceală. Se uita pe rând la cei prezenţi în 
cameră făcând un efort de a le înţelege cuvintele. 

Lenormand îi spuse câteva cuvinte inspectorului Gourel 
care ieşi din cameră. 

— Ei bine, Auguste, n-ai ce face. Te-am prins. Să dăm 
cărţile pe faţă. Ce-ai făcut marţi? 

— Nimic. Am fost aici. 

— Minti. Era ziua ta liberă şi n-ai fost aici. 

— A, da, îmi aduc aminte, am ieşit să mă plimb cu un amic 
din provincie... 

— Pe amicul ăsta îl chema Marco? Şi v-aţi plimbat prin 
beciurile de la Credit Lyonnais, pe la sala seifurilor? 

— Eu? Ce idee!... Marco? Nu cunosc pe nimeni cu numele 
asta. 

— Dar pe astea le ştii? Spuse Lenormand punându-i pe 
nas o pereche de ochelari cu rama de aur. 

— Dar de unde! Eu nu port ochelari. 

— l-ai purtat când te-ai dus la Credit Lyonnais şi te-ai dat 
drept Kesselbach. 


Ochelarii ăştia au fost ridicaţi din locuinţa ta care se află în 
strada Cotisee nr. 5, închiriată sub numele de Jérôme. 

— Eroare! Eu dorm la minister. 

— Dar îţi schimbi hainele acolo. Când te duci să-ţi iei locul 
în banda lui Arsene Lupin. 

Auguste îşi trecu mâna peste faţa acoperită de sudoare. 

— Nu înţeleg ce spuneţi, domnule... 

— Vrei ceva ca să înţelegeţi mai bine? Să-ţi arătăm 
atunci... 

Şi Lenormand scoase din buzunar o bucăţică de hârtie cu 
antentul ministrului pe care se putea citi Kesseibach. 

— Această hârtiuţă a fost găsită sub biroul dumitale chiar 
aici la minister. Ai făcut exerciţii pentru imitarea scrisului, a 
semnăturii lui Kesselbach. Asta nu e dovadă? 

Ceea ce se petrecu în clipele următoare dură puţin şi îi 
surprinse pe toţi. Cu un pumn bine ţintit, Auguste îl culcă la 
podea pe Lenormand, după care se repezi la fereastra deschisă, 
încalecă pervazul, sări în balcon şi de acolo în curtea 
ministerului. 

— Mii şi milioane de draci! strigă Valenglay. 

Apucă clopoţelul şi-l făcu să sune cu furie apoi alergă la 
fereastră. 

— Nu vă mai agitaţi atâta, domnule preşedinte! spuse 
Lenormand 

— Cum să nu mă agit! Canalia de Auguste...! 

— Am prevăzut acest deznodământ, contasem chiar pe el. 
Nu există mărturie mai bună... Aşteptăm câteva minute... 

Dominat de atâta sânge rece, Valenglay se aşeză în 
scaun. După câteva, minute intră inspectorul Gourel care-l 
ducea de guler pe Auguste. 

— Adu-l aici, Gourel, zise Lenormand. S-a lăsat? 

— A încercat să mă muşte, l-am ţinut însă bine, răspunse 
Gourel. 

— Bine, inspectore. Du-l la poliţie cu cabrioleta dumitale. 
Umblă sănătos, domnule Auguste! 

Valenglay se amuza teribil. Ideea că prim-aprodul de la 
prezidenţia consiliului era unul din complicii lui Arsene Lupin i se 
părea cea mai încântătoare ironie. 

— Bravo, scumpul meu Lenormand, toate astea sunt 
formidabile, dar cum ai procedat? 


— Ehh, cât se poate de simplu. Ştiam că domnul 
Kesselbach se adresase agenţiei Barbareux şi că Arsene Lupin 
se prezentase la el ca din partea agenţiei. Am investigat în 
această direcţie şi am descoperit că cel care beneficia de 
anumite informaţii era un oarecare domn Jérôme. Dacă nu mi-aţi 
fi poruncit să-l arestez l-aş fi supravegheat zi şi noapte şi aş fi 
ajuns la ceilalţi complici, Marco şi de ce nu la Arsene Lupin. 

— Vei ajunge şi la Arsene Lupin, sunt sigur de asta. Mai 
sunt sigur că vom asista la cel mai pasionant spectacol din 
lume, lupta dintre dumneata şi Arsene Lupin. Eu pariez pe 
dumneata. 

— Vă mulţumesc, domnule preşedinte, mai spuse 
Lenormand şi părăsi încăperea. 

A doua zi de dimineaţă, ziarele pariziene publicau 
următoarea scrisoare pe prima pagină: „S crisoare deschisă 
domnului Lenormand, şeful Sigurantei. 

Primiţi vă rog felicitările mele, scumpe domn şi prieten, 
pentru arestarea aprodului Jérôme. E o ispravă reuşită, excelent 
pusă la punct de către dumneavoastră. Felicitările mele pentru 
felul ingenios în care i-aţi dovedit preşedintelui consiliului că nu 
eu sunt asasinul domnului Kesselbach. 

Demonstrația dumneavoastră a fost clară, logică, 
indiscutabilă şi mai ales, veridică. După cum bine aţi susţinut eu 
nu ucid. Vă mulţumesc că aţi subliniat acest aspect al 
problemei. Stima contemporanilor şi a dumneavoastră scumpe 
domn, îmi sunt indispensabile moral. 

În schimb, daţi-mi voie să vă ajut la urmărirea asasinului şi 
să vă dau o mână de ajutor în. Afacere interesantă, puteţi să mă 
credeţi, atât de interesantă încât voi ieşi din refugiul meu, unde 
am trăit în ultimii patru ani, printre cărţi şi cu bunul meu câine 
Sherloch. Îmi voi chema toţi vechii camarazi şi mă arunc din nou 
în vâltoare. 

Ce surprize neprevăzute are viaţa! lată că am ajuns 
colaboratorul dumneavoastră. Fiţi sigur scumpe domn şi prieten, 
că sunt încântat şi că apreciez la justa ei valoare acest favor al 
destinului. 

Semnat: Arsene Lupin” „ Post-scriptum. 

Încă un cuvânt, pentru care nu mă îndoiesc că mă veţi 
aproba. Având în vedere că ar fi nedemn ca un gentleman care 
a avut gloriosul privilegiu de a lupta sub drapelul meu, să 


putrezească pe paiele umede ale închisorilor dumneavoastră, 
socot de datoria mea să vă previn că peste cinci săptămâni, 
vineri 31 mai, îl voi elibera pe domnul Jérôme, înaintat de mine 
la gradul de prim aprod la prezidenţia consiliului... Vă rog să nu 
uitaţi data, vineri 31 mai. A. L.” 

Prinţul Sernine în acţiune 

=e 

Un parter în intersecția pe care o face bulevardul 
Haussmann cu strada Courcelles. 

La acest parter locuieşte prințul Sernine. 

Prințul Sernine, unul din membrii cei mai străluciți ai 
coloniei ruse din Paris şi al cărui nume este mereu menţionat la 
rubrica „ Deplasările şi vilegiaturile personalităţilor” a ziarelor 
din Paris. 

Este ora 11 dimineaţa. Prinţul intră în cabinetul său de 
lucru. E un bărbat la vreo patruzeci de ani, în al cărui păr 
castaniu se văd deja câteva fire argintii. Are tenul sănătos, 
mustaţa stufoasă şi favoriţi tăiaţi scurt. E îmbrăcat corect, cu o 
redingotă cenuşie strânsă pe talie şi o jiletcă din pichet alb. 

— Hmm, spuse cu jumătate de voce, cred că astăzi voi 
avea o zi destul de grea. 

Deschise o uşa care dădea într-o încăpere alăturată şi 
unde se aflau deja câteva persoane. 

— Varnier e aici? 

Cel strigat se ridică în picioare. 

— Intră, Varnier! 

Varnier era un om cu înfăţişare de mic burghez, mărunt, 
voinic, zdravân pe picioare. 

Prinţul închise uşa după dânsul. 

— Ei bine, Varnier: unde ai ajuns? 

— Totul e gata pentru diseară. 

— Perfect. Povesteşte în câteva cuvinte. 

— Din ziua asasinării domnului Kessellbach, doamna 
Kesselbach, după ce a studiat ofertele pe care i le-aţi trimis, a 
ales ca locuinţă Căminul pentru doamne din Garches. 

Locuieşte în fundul grădinii, în ultimul din cele patru 
pavilioane, pe care conducerea căminului le închiriază acelor 
doamne care doresc să trăiască cu desăvârşire izolate de 
celelalte. 

Pavilionul se mai numeşte al împărăteselor. 


— Ce fel de servitori are? 

— În primul rând Gertrude, domnişoară de companie care 
a sosit imediat după comiterea asasinatului, Suzanne, sora 
Gertrudei, pe care a adus-o de la Monte Carlo şi care face pe 
fata în casă. Se pare că cele două surori îi sunt foarte devotate. 

— Ce ştii despre Edwards? 

— A părăsit slujba şi s-a întors în ţinutul natal. 

— Doamna Kesselbach se întâlneşte cu cineva? 

— Deocamdată cu nimeni. Din câte mi-am dat seama îşi 
petrece vremea întinsă pe divan. 

Pare foarte slabă, bolnavă, plânge mult. 

— Altceva? 

— leri, judecătorul de instrucţie a stat două ore la dânsa. 

— Şi tânăra fată... 

— Domnişoara Geneviève Ernemont locuieşte pe partea 
cealaltă a drumului, pe o stradă care duce înspre câmp, a treia 
casă pe dreapta. Patronează o şcoală liberă şi gratuită pentru 
copiii handicapaţi. Cu ea locuieşte bunica, doamna Ernemont. 

— Şi zici că Geneviève şi doamna Kesselbach au făcut 
cunoştinţă? Parcă aşa mi-ai scris. 

— Da. Fata s-a dus la doamna Kesselbach să-i ceară ceva 
ajutoare băneşti pentru şcoala ei. Probabil că s-au plăcut fiindcă 
de vreo patru zile ies împreună în parcul Villeneuve. 

— Pe la ce oră ies? 

— De la 5 la 6. La ora 6 fix domnişoara se întoarce la 
şcoala ei. 

— Vasăzică ai aranjat totul? 

— Pentru astăzi la orele 6. Totul e gata: 102 

— Nu va fi nimeni în preajmă? 

— La ora aceea nimeni nu este în parc. 

— Bine. Mă voi duce. Poţi să pleci. 

Îl conduse până la uşa vestibulului şi-l lăsă să iasă, se 
întoarse în sala de aşteptare şi strigă: 

— Fraţii Doudeville. 

Intrară doi tineri, îmbrăcaţi cu o eleganţă cam prea 
căutată, cu ochi vii şi înfăţişare simpatică. 

— Bună ziua, Jean. Bună ziua, Jacques. Ce mai este nou pe 
la prefectură? ' 

— Mai nimic, şefule. 

— Domnul Lenormand continuă să aibă încredere în voi? 


— Bine-nţeles. După Gourel noi suntem inspectorii cei mai 
favoriţi. Dovada e că ne-a instalat la hotel Palace, pentru a 
putea supraveghea pe toţi călătorii de la etajul unu. 

Gourel vine în fiecare dimineaţă şi-i dăm acelaşi raport ca 
şi dumneavoastră. 

— Perfect. Este absolut necesar să fiu pus la curent cu tot 
ce se face şi se spune la prefectura poliţiei. Cât timp Lenormand 
vă va crede oamenii lui, voi fi stăpân pe situaţie. Vreo urmă la 
hotel? 

li răspunse Jean, cel mai mare dintre fraţi. 

— Englezoaica care locuia într-una din camere a plecat. 

— Englezoaica nu mă interesează. Am informaţii despre 
ea. Vecinul ei, maiorul Parbury? 

Cei doi fraţi părură încurcaţi. 

— Azi dimineaţă, maiorul Parbury a cerut să i se ducă 
bagajele la Gara de Nord, pentru trenul de la ora 12,30 şi ela 
plecat cu autoturismul. Am fost la plecarea trenului. 

Maiorul n-a venit. 

— Dar bagajele? 

— l-au fost aduse la gară. 

— De către cine? 

— Un comisionar, după câte am aflat. 

— l-am pierdut urma, spuse Jacques. 

— Nici vorbă! strigă voios prinţul. Cei doi tineri îl priviră 
miraţi. 

— Este cel mai bun indiciu, cea mai bună urmă. 

— Credeţi? 

— Evident. Asasinarea lui Chapman s-a făcut într-una din 
aceste camere. Acolo, asasinul lui Kesselbach l-a dus pe 
secretar, acolo l-a ucis, acolo şi-a schimbat hainele şi 
complicele, fiindcă a existat un complice, a dus cadavrul pe 
culoar după ce asasinul a plecat. 

Cine este acest complice? Dispariţia maiorului Parbury mi 
se pare suspectă. Informaţi-l imediat pe Lenormand sau pe 
Gourel. Domnii de acolo şi cu mine mergem mână în mână. 

Prinţul le mai făcu câteva recomandări după care îi lăsă să 
plece. 

In sala de aşteptare a prinţului mai rămăseseră doi 
vizitatori. Îl introduse pe unul dintre ei. 


— Te rog să mă scuzi, doctore, îi zise el. Îţi stau la 
dispoziţie. Ce mai face însă Pierre Leduc? 

— E mort. 

— Atât de repede?! 

— V-am spus că situaţia lui e îngrozitoare. 

A făcut o sincopă şi nu l-am mai putut salva. 

— Inainte de a muri, a spus vreun cuvânt? 

— Nimic. 

— Eşti sigur că nimeni, dar nimeni, din ziua în care l-am 
găsit prăbuşit sub tejgheaua din cârciuma lui Gaston, n-a bănuit 
că de fapt noi l-am găsit pe Pierre Leduc? Cel căutat de poliţia 
franceză? 

— Absolut nimeni. L-am ţinut într-o încăpere izolată. La 
mâna stângă i-am făcut un bandaj ca să nu i se vadă rana de la 
degetul mic. Cicatricea de pe faţă a fost acoperită de barbă. 

— L-ai supravegheat personal? 

— Numai eu. Şi potrivit instrucţiunilor primite, când era un 
pic mai lucid l-am descusut cât am putut. N-am reuşit să scot 
nimic de la el. Vorbe incoerente... 

Prinţul murmură pentru sine: 

— Mort... Pierre Leduc e mort. Toată se sprijinea pe el şi 
iată-l acum că nu mai este, dispare fără să spună nici un cuvânt 
despre afacere... Merită oare să risc în această aventură? E 
destul de primejdios şi aş putea avea un eşec. 

Tăcu pentru ca după câteva clipe să exclame: 

— Cu atât mai rău! Voi încerca. Chiar dacă Pierre Leduc e 
mort, lucrurile nu trebuie să fie lăsate la întâmplare. Pierre 
Leduc e mort! : 

Trăiască Pierre Leduc! Doctore, poţi să pleci. lţi voi 
telefona diseară. 

Doctorul ieşi pe aceiaşi uşă dinspre vestibul. 

— Şi acum între noi doi Philippe, zise prinţul ultimului 
vizitator, în timp ce-i făcea loc să intre în birou. Acesta era un tip 
mărunţel, îmbrăcat în haine mizerabile. 

— Şefule, îşi începu Philippe cuvântul, săptămâna trecută 
m-am angajat la hotelul pe 107 care mi l-ai indicat, spre a putea 
supraveghea pe acel tânăr... 

— Ştiu. E vorba despre Gerard Baupre. Ce poţi să-mi spui 
despre el? 

— E la capătul puterilor. 


— E tot pradă gândurilor negre? 

— Da. Vrea să se sinucidă... 

— Serios? 

— Chiar prea serios. lată ce am găsit printre hârtiile lui. 
Philippe îi întinse prinţului o coală de hârtie pe care era scris 
ceva. Prinţul citi textul. 

— Îşi anunţă moartea... Şi chiar în asta seară... 

— Aşa este. Frânghia e cumpărată şi de tavan a agăţat un 
cârlig. Conform instrucţiunilor, am intrat în vorbă cu el. l-am 
povestit despre dumneavoastră şi l-am sfătuit să vină aici ca să 
vă ceară ajutorul. „Prinţul Sernine e bogat, i-am spus, este 
generos, poate te va ajuta.” 

— Foarte bine. Crezi că va veni? 

— A şi venit. 

— De unde ştii? 

— L-am urmărit. Acum se plimbă în sus şi în jos pe 
bulevard. Dintr-o clipă în alta poate să intre aici. 

Un servitor îşi făcu simțită prezenţa Prinţul tresări. 

— Ce s-a întâmplat? 

Fără să scoată o vorbă servitorul îi întinse o carte de 
vizită. Prinţul o luă şi o citi. 

— Pofteşte-l pe domnul Gerard Baupre. 

Servitorul ieşi iar prinţul se întoarse spre Philippe. 

— Tu treci în cabinetul de alături şi nu te mişca. 

După ieşirea lui Philippe prinţul murmură: 

— Cum să ezit, destinul însuşi mi-l trimite pe acest om... 

După câteva clipe intră un tânăr înalt, blond, subţire, cu 
faţa slăbită, privirea înfrigurată, care rămase în prag, asteptând 
în acea atitudine a cerşetorului care ar vrea să întindă o mână, 
dar nu îndrăzneşte. 

Conversaţia fu scurtă. 

— Dumneata eşti Gerard Baupre? 

— Da domnule, eu sunt... 

— N-am avut onoarea. 

— Vedeţi... Mi s-a spus... 

— Cine v-a spus? 

— Un angajat de la hotel... Mi-a spus că a servit la 
dumneavoastră. 

— Într-un cuvânt? 

— Să vedeţi... 


Tânărul se opri intimidat, stingherit de atitudinea trufaşă a 
prinţului care exclamă: 

— Cred că ar fi necesar... 

— Să vedeţi... Mi s-a spus că sunteţi foarte bogat şi 
generos... Şi mi-am zis că ar fi posibil... 

Se opri, incapabil să mai continue. 

Prinţul se apropie de el. 

— Domnule Gerard Baupre, nu aţi publicat dumneavoastră 
un volum de poezii intitulat „Le Sourire du primtemps”? 

— Ba da! Ba da! exclamă tânărul, a cărui faţă se ilumina 
brusc. L-aţi citit? _ 

— Da... Foarte frumoase versurile dumitale... Intrebarea 
mea este: crezi dumneata că vei putea trăi din ce-ţi aduc aceste 
versuri? _ 

— Cred că da... Intr-o zi sau alta... 

— Într-o zi sau alta... Mai mult alta, nu-i aşa? Şi până 
atunci, ai venit să-mi ceri bani ca să ai cu ce trăi? 

— Ca să am ce mânca, domnule. 

Prinţul îi puse mâna pe umăr şi rosti cu glas rece: 

— Poeţii nu mănâncă, domnule. Poeţii se hrănesc cu rime 
şi visuri. Fă şi dumneata aşa. 

E mai frumos decât să întinzi mâna. 

Tânărul se cutremură sub povara insultei. 

Fără să mai rostească un singur cuvânt se îndreptă spre 
uşă. Prinţul îl opri. 

— Încă un cuvânt, domnule. Nu mai ai nici o sursă de 
câştig? 

— Niciuna. 

— Chiar nu mai contezi pe nimic? 

— Mai am o nădejde... Am scris unei rude... L-am rugat să- 
mi trimită nişte bani. 

Răspunsul trebuie să-l primesc astăzi. 

— Şi dacă nu-l primeşti astăzi, eşti hotărât să? 

— Da, domnule. 

Prinţul izbucni în râs. 

— O doamne! Dar comic mai eşti tinere! Şi ce convingere 
naivă! Să vii să mă vezi la anul... 

Vom vorbi despre toate astea atunci... E foarte ciudat. 
Chiar foarte ciudat... Hahaha! E mai ales foarte comic! 

Şi hohotind în continuare prinţul îl împinse afară din birou. 


— Philippe, strigă el şi când uşa se deschise îl întrebă: Ai 
auzit? 

— Da, şefule. 

— Gerard Baupre aşteaptă astăzi o telegramă... 

— Ultima lui speranţă. 

— Telegrama nu trebuie să ajungă la el. 

Intercepteaz-o şi rupe-o. 

— Am înţeles, şefule. 

— Eşti singur în hotel? 

— Singur cu bucătăreasa care nu doarme acolo. Patronul 
lipseşte. 

— Bine. Pe diseară la orele 11. Eşti liber. 

— 2 e 

Prinţul Sernine trecu apoi în camera lui şişi sună valetul. 

— Pălăria, mănuşile şi bastonul. Maşina e aici? 

— Da, domnule. 

Prinţul se îmbrăcă şi se instala în confortabila lui maşină, 
care-l duse în Bois de Boulogne, la marchizul şi marchiza de 
Gastyne, unde era invitat la dejun. 

La orele două şi jumătate îşi părăsi amfitrionii, se opri în 
Avenue Kleber, luă cu dânsul doi prieteni şi un doctor şi la trei 
fără cinci sosi în Parc de Princes. 

La orele trei fix se bătu în duel cu sabia cu comndantul 
italian Spinelli. În prima rundă tăie urechea adversarului său, iar 
la orele patru fără un sfert, la clubul din strada Cambon, lua loc 
la masa de joc de unde se ridică la orele cinci şi douăzeci având 
un câştig de patruzeci şi şapte de mii de franci. 

Şi toate acestea fără grabă, cu un fel de indiferenţă 
trufaşă, ca şi cum mişcarea aceasta, care părea să-i ducă viaţa 
frenetică într-un vârtej de acţiuni şi evenimente, era regulă în 
zilele sale cele mai paşnice. 

— Octave, zise el şoferului său, mergem la Garches. 

La şase fără zece, coboră din maşină în faţa vechilor ziduri 
ale parcului din Neuville. 

Parcelat, distrus, domeniul Villeneuve mai păstrează totuşi 
ceva din splendoarea pe care a avut-o pe vremea când 
împărăteasa Eugenie venea aici să-şi petreacă lehuziile. Peisajul 
are graţie şi melancolie! 

O mare parte a domeniului fusese dată institutului 
Pasteur. O porţiune mai mică, despărțită de prima printr-o lizieră 


de copaci, formează proprietatea Căminului Doamnelor, patru 
pavilioane izolate. 

„Aici locuieşte doamna Kesselbach”, îşi zise prinţul, în 
timp ce păşea pe aleile frumos aranjate ale parcului. Undeva, 
mai spre dreapta, pe malul eleşteului zări două doamne. 

Varnier şi oamenii lui trebuie să fie pe aici, prin apropiere, 
dar să-i ia dracu se ascund foarte bine şi degeaba încerc să-i 
descopăr, îşi zise prinţul. 

Cele două doamne păşeau acum alături. 

Albastrul cerului apărea când şi când printre crengile 
copacilor înalţi, în aer plutea miros de primăvară şi de iarbă 
proaspătă. 

Pe răzoarele de gazon care coborau spre apa eleşteului 
margarete, violete, narcise, 115 lăcrămioare, toate florile lunilor 
aprilie şi mai se grupau şi formau constelații de toate culorile. 

Soarele asfinţea la orizont. 

Şi deodată, trei oameni apărură dintr-un boschet şi se 
îndreptară spre cele două doamne. Le bruscară. 

Bărbaţii spuseră câteva cuvinte iar unul dintre ei vroi să-i 
smulgă geanta celei mai tinere dintre ele. 

Ele începură să plângă iar cei trei bărbaţi se grăbiră. 

In câteva clipe fu pe marginea apei. Cei trei bărbaţi îl 
văzură şi o rupseră la fugă. 

— Aha! Fugiţi tâlharilor! strigă el. Fugiţi mâncând 
pământul! Îndată pun mâna pe voi! 

Se lansa în urmărirea tîlharilor, când cea mai tânără dintre 
doamne îl imploră: 
` — O, domnule, vă rog... Prietena mea e bolnavă. 
Intradevăr, aceasta căzuse la pământ, leşinată. 

Prințul se opri şi se întoarse spre cele două doamne. 

— E cumva rănită?... Sper că mizerabilii aceia... 

— Nu... Nu... E numai speriată... Emoţia, apoi trebuie să 
înţelegeţi şi dumneavoastră... 

Este doamna Kesselbach... 

— O! făcu prinţul impresionat. 

Scoase repede un flacon cu săruri şi-l întinse tinerei fete. 
Aceasta se grăbi să-l treacă pe sub nasul doamnei leşinate. 
Prinţul o privi cu atenţie. Era blondă, foarte simplă ca înfăţişare, 
cu faţa blândă şi gravă, cu un surâs care-i însufleţea trăsăturile, 
chiar atunci când nu surâdea. 


mA 

„E Geneviève” îşi zise el. 

Şi mai repetă de câteva ori numele tinerei emoţionat. 

În acest timp, doamna Kesselbach îşi revenea încet. La 
început păru mirată, pe urmă aducându-şi aminte de cele 
întâmplate, mulţumi printr-o înclinare a capului salvatorului ei. 

Prinţul făcu o plecăciune adâncă şi zise: 117 

— Da-ţi-mi voie să mă prezint... Prinţul Sernine. 

Doamna Kesselbach îi răspunse cu glas moale: 

— Nu ştiu cum să vă mulţumesc, domnule. 

— Nu mie trebuie să-mi mulţumiţi ci întâmplării care a 
decis să fiu aici în acel moment. Da-ţi-mi voie să vă ofer braţul. 

Fără alte cuvinte, doamna Kesselbach se sprijini de braţul 
prinţului şi curând ajunseră la intrarea Căminului. Inainte de a 
se despărţi, doamna Kesselbach îi mai ceru o favoare. 

— Vă rog, domnule, să nu vorbiţi nimănui despre acest 
incident. 

— Cu permisiunea dumneavoastră m-aş putea ocupa de 
cei care v-au atacat... 

— Oh, nu doresc acest lucru. Ar trebui făcută o ancheta s- 
ar stârni din nou vâlvă în jurul numelui meu, sunt cam obosită... 

Prinţul nu mai insistă. În timp ce se înclina în faţa ei o 
întrebă: 

— Îmi permiteţi să mă interesez de sănătatea 
dumneavoastră? 

— Bine-nţeles... 

Şi doamna Kesselbach o sărută pe obraji pe Geneviève şi 
intră în cămin. 

Noaptea începuse să se lase şi lui Sernine îi fu teamă s-o 
lase singură pe Geneviève. O porniră pe alee şi abia făcură 
câţiva paşi când, din umbră se desprinse o siluetă şi fugi către 
ei. 

— Bunicuţo! strigă Geneviève. 

Se aruncă în braţele ei. 

— Scumpa mea! Scumpa mea! Ce s-a întâmplat? Eram 
neliniştită. Niciodată n-ai întârziat atât de mult. 

Geneviève se desprinse din braţele ei. 

— Doamna Ernemont, bunica mea, prinţul Sernine. 

Apoi Geneviève îi povesti incidentul şi doamna Ernemont 
zise: 


— O! Scumpa mea, ce frică trebuie să-ţi fi fost! Nu voi uita 
niciodată, domnule... V-o jur... 

Prin ce spaimă ai trecut! 

— Acum totul s-a terminat. 

Merseră de-a lungul unui gard, în spatele căruia se ghicea 
o curte, mulţi copaci şi o casă albă. Ca să pătrunzi în acea curte 
trebuia să ridici un fel de barieră. O trecură şi bătrâna doamnă îl 
rugă pe prinţ să intre pentru câteva clipe. Prinţul acceptă şi fu 
condus într-un mic salonaş care servea şi ca vestibul. 

Geneviève îşi ceru scuze dar trebuia să meargă la elevele 
ei care tocmai serveau masa de seară. 

Bătrâna doamnă şi prinţul rămaseră singuri. Bătrâna avea 
faţa palidă şi tristă, părul alb. Foarte grasă, cu mersul destul de 
greoi şi în pofida faptului că era îmbrăcată ca o cucoană, avea 
ceva vulgar în fiinţa ei. Un timp bătrâna făcu ordine prin 
vestibul, aranja diferite obiecte aflate pe masă şi dulap. Prinţul 
Sernine se apropie de ea, îi cuprinse capul cu ambele braţe şi o 
sărută pe obraji. 

— Hai, bătrânico, nu mă mai recunoşti? 

Bătrâna rămase cu gura căscată, cu ochii holbaţi şi prinţul 
o sărută din nou râzând. 

Abia atunci ea păru că-l recunoaşte şi bolborosi: 

— Tu!... Tu eşti...?! Ah! Isuse! Cum se poate? Maică 
Precista! 

— Victoria! Buna mea Victoria! 

— Nu-mi spune aşa! exclamă ea cutremurându-se. 
Victoria a murit de mult. 

Bătrâna ta servitoare nu mai există. Acum aparţin 
Genevi&vei... Îşi coborâ glasul şi continuă... Am citit prin ziare 
despre tine. 

Vasăzică e adevărat! Ţi-ai reluat viaţa plina de primejdii... 

— După cum vezi! 

— Şi mi-ai promis atunci că vei disparea, că vei deveni un 
om de treabă, cinstit... 

— Crede-mă că am încercat. Patru ani. În aceşti patru ani 
ai mai auzit vorbindu-se despre mine? 

— E adevărat, n-am mai auzit... 

— Pe urmă am început să mă plictisesc. 

Bătrâna oftă. 


— Mereu acelaşi... Nu te-ai schimbat de loc şi nici n-o să 
te mai schimbi vreodată!... Dacă înţeleg eu bine, eşti amestecat 
în? 

— Bine-nţeles că sunt, crezi că m-aş fi obosit să organizez 
acea agresiune împotriva doamnei Kesselbach pentru ca pe 
urmă s-o salvez din ghearele oamenilor mei? Sunt în mijlocul 
afacerii! Salvată de mine, va fi obligată să mă primească, am 
apărat-o şi astfel am ocazia să supraveghez tot ce se întâmplă 
în preajma ei. 

Victorie îl privi cu spaimă. 

— Înţeleg, înţeleg, toate acelea sunt minciuni, înscenări... 
Dar Geneviève? 

— Am dat o dublă lovitură! Gândeşte-te şi tu. Cât timp mi- 
ar fi luat ca să mă apropii de dânsa? Şi ce-aş fi fost pentru ea? 
Un străin, un necunoscut! Aşa însă, sunt salvatorul iar peste o 
oră... Voi fi şi prietenul... 

Victorie începu să tremure. 

— Prin urmare ai salvat-o pe Geneviève numai ca s-o 
amesteci şi pe ea în afacerile tale murdare?! 

Şi dintr-o dată, într-un acces de revoltă îl apucă de umeri: 

— Ei bine, nu! N-am să te las! Mi-ai adus-o pe fata asta 
într-o zi şi mi-ai spus: Ţine-o, ai grijă de ea, ia-o în paza ta, 
părinţii ei sunt morţi! Aşa mi-ai spus şi dacă e în paza mea, 
atunci am s-o apăr împotriva ta şi a manevrelor tale. 

Stând în picioare şi cu pumnii încleştaţi, bătrâna doamnă 
părea un luptător gata să înceapă confruntarea. 

Cu gesturi calme, Sernine îi luă mâinile şi o obligă să se 
aşeze în fotoliu, se aplecă spre ea şi cu glasul cel mai calm din 
lume îi zise: 

— Gata! 

Bâtrâna începu să plângă în hohote, îşi împreună mâinile 
într-un gest de implorare: 

— Te rog, lasă-ne în pace! Eram atât de fericite! Credeam 
că ne-ai uitat şi binecuvântam cerul pentru asta! Ei bine, te 
iubesc, dar Geneviève ţi-a luat locul în inima mea! 

— După câte îmi dau eu seama m-ai trimite imediat la 
dracu! Să lăsăm fleacurile astea! 

Trebuie să vorbesc cu Geneviève. 

— Vrei să-i vorbeşti? 

— Bine-nţeles! Ce e o crimă?! 


— Ce-ai de gând să-i spui? 

— Un secret... Un secret care o va emoţiona... 

— Să nu-i spui nimic! Mă tem pentru ea! 

— Lasă, nu te mai teme. Vine, îi aud paşii. 

Şterge-ţi lacrimile şi fii cuminte. 

— Ai grijă, nu ştiu ce-ai de gând să faci, dar ţin să te 
previn că fata nu-i ca tine. Este o fire curajoasă dar foarte 
sensibilă. Ai putea s-o răneşti cu acest secret. Ea vine dintr-o 
lume deosebită de a ta, cu o altă morală. Sunt lucruri care îţi 
sunt interzise, n-ai cum să le înţelegi. Geneviève are conştiinţa 
pură, curată pe cândtu... 

— Pe când eu, ce? 

— Tu nu eşti un om cinstit. 

Discuţia fu întreruptă de intrarea vioaie a Genevievei. 

— Toate fetiţele mele sunt în dormitor, mi-au mai rămas 
zece minute... Dar ce s-a întâmplat, bunico? Tot te mai gândeşti 
la cele întâmplate? 

— Nu domnişoară, răspunse Sernine, bunica dumitale şi-a 
amintit de copilăria ta şi se pare că acest lucru a emoţionat-o. 

— De copilăria mea? întrebă tânăra înroşindu-se. O, 
bunicuţo! 

— A, nu trebuie s-o cerţi în felul asta mi-am adus aminte 
că am trecut deseori prin satul în care ai fost crescută. 

— Prin Aspremont? strigă fata. 

— Prin Aspremont, lângă Nisa, locuiaţi, dacă îmi aduc bine 
aminte într-o căsuţă nouă, albă... 

— Chiar aşa era, albă şi cu ceva albastru în jurul 
ferestrelor! Eram foarte mică pe atunci, aveam şapte ani când 
am plecat din Aspremont, dar îmi aduc aminte foarte bine de 
125 multe lucruri petrecute în timpul acela. N-am uitat nici 
strălucirea soarelui pe faţada albă nici uriaşului eucalipt de la 
capătul grădinii! 

— La capătul grădinii, domnişoară, era o livadă de măslini, 
iar la umbra unui astfel de măslin era o masă la care lucra 
mama dumitale în zilele de arşiţă. 

— Adevărat, adevărat şi eu mă jucam alături... 

— Acolo am văzut-o de multe ori pe mama dumitale... 
Lângă ea te-am văzut, acuma mi-am adus aminte. Imi aduc 
aminte de imaginea ei fericită, veselă. 


— Biata mea măicuţa, nu era prea fericita. 

Tatăl meu a murit în ziua în care m-am născut şi nimic n-a 
mai putut-o consola. Plângea mereu. Am păstrat batista cu care- 
şi ştergea lacrimile. 

— O mică batistă cu desenuri în roz. 

— Poftim? zise fata surprinsă, Ştiţi... 

— Într-o zi m-am nimerit acolo când o consolai şi scena 
mi-a rămas întipărită adânc în memorie. 

Fata îl privi în ochi şi murmură mai mult pentru sine: 

— Da... Da... Mi se pare şi mie... Expresia ochilor 
dumitale... Vocea... 

Işi coboră pleoapele încercând într-un ultim efort să-şi 
fixeze o amintire care-i scăpa. 

— Aşadar aţi cunoscut-o pe mama? 

— Aveam nişte prieteni la Aspremont la care mă duceam 
când şi când. Acolo o mai întâlneam pe mama dumitale. Ultima 
dată mi s-a părut foarte trista şi mai ales palidă... Pe urmă... 

— N-aţi mai întâlnit-o. Câteva zile mai târziu a murit şi am 
rămas singură, cu vecinii... 

Într-o seara a venit cineva, dormeam, şi acel cinva m-a 
învelit în pături, m-a luat în braţe... 

— Un bărbat? întrebă prinţul. 

— Da un bărbat, îmi vorbea încetişor cu glas blând şi 
glasul lui îmi făcea bine, m-a scos din casă şi ne-am urcat într-o 
trăsură, era noapte şi trăsura mă legăna şi glasul acelui 
bărbat... 

Geneviève îşi coborâse vocea, îl privi pe prinţ şi mai cu 
luare aminte, părea destul de confuză... 

— Unde te-a dus acel bărbat? 

— Amintirile mele se estompează. Cred că am dormit 
câteva zile. Nu mă revăd decât întrun târg din Vendee, unde mi- 
am petrecut cea de a doua parte a copilăriei mele la Montegut, 
la tatăl şi mama Izereau, oameni de treabă care m-au crescut şi 
al cărui devotament nu-l voi uita niciodată. 

— Cu ei ce s-a întâmplat? întrebă prinţul. 

— Au murit, răspunse fata... A fost o epidemie de febră 
tifoidă în regiune. Am aflat destul de târziu cauza morţii lor. 
Bine-nţeles că şi eu m-am îmbolnăvit dar am fost luată de 
acelaşi bărbat, în aceleaşi condiţii... Am ţipat, nu vroiam să plec. 
Atunci, acel bărbat mi-a înfăşurat un fular în jurul gurii. 


— Cam ce vârstă aveai atunci? 

— Paisprezece ani... Au trecut de atunci patru ani... 

— Ai putea recunoaşte chipul acelui bărbat? 

— Nu, avea faţa acoperită cu o mască şi mai ales n-a 
rostit nici un cuvânt. Totuşi, mi-am dat seama că e acelaşi după 
felul în care m-a învelit în pături, după gesturile care le-a făcut. 

— Pe urmă? 

— Pe urmă, ca şi rândul trecut, a fost o uitare ciudată, un 
somn ciudat. Poate şi din cauză că am fost bolnavă... Când mi- 
am revenit eram într-o cameră cu pereţii albi şi o femeie era 
aplecată asupra mea. Bunicuţa. Surâdea. 

Aşa am ajuns aici, în această casă. 

Geneviève îşi recăpătase stăpânirea de sine, surâdea. 

— Doamna Ernemont mi-a spus că m-a găsit într-o seară 
în pragul uşii, m-a dus în casă şi m-a îngrijit. Acum, acea fetiţă, 
învaţă alte fetiţe aritmetica şi gramatica. 

În toată rostirea Geneviève se exprima vesel, cu un ton 
alert, arătând un echilibru perfect. 

— N-ai mai auzit niciodată de acel bărbat? 

— Niciodată. 

— Crezi că revederea lui te-ar tulbura? 

— AŞ fi mulţumită să-l revăd... 

— Ei bine, domnişoară... 

Geneviève tresări surprinsă. 

— Ştiţi ceva despre el? 

— Nu... Nu chiar. 

Sernine se ridică şi începu să se plimbe prin cameră. Din 
când în când privirea lui se oprea asupra chipului Genevievei şi 
părea că vrea să-i spună ceva. 

Doamna Ernemont aştepta cu groază ca el să vorbească, 
să-i destăinuiască fetei acel secret de care depindea liniştea ei. 

Într-un târziu prinţul se aşeză pe scaun, şovăia, în cele din 
urmă spuse: 

— Nu... Nu... Mi-a trecut doar aşa prin amintire... O 
amintire... 

— O amintire? Poate că mă va ajuta această amintire, 
insistă tânăra. 

— M-am înşelat. Sunt în povestirea dumitale câteva 
amănunte care m-au făcut să cred altceva. 

— Sunteţi sigur? 


Prinţul ezita. 

— Absolut sigur, răspunse el cu un ton calm. 

— A! făcu ea dezamăgită. Ar fi fost bine să ştiu... 

Prinţul tăcu şi fiindcă tăcerea se prelungea, Geneviève se 
aplecă spre doamna Ernemont. 

— Mă duc la fetiţele mele, probabil că s-au culcat, dar nici 
una nu va adormi dacă nu mă vor vedea în preajma lor. 

Întinse apoi mâna prinţului, zâmbind. 

— Încă odată mulţumirile mele... 

— Pleci, domnişoară? întrebă Sernine. 

— Trebuie... Bunicuţa vă va conduce... 

Noapte bună. 

Prinţul se înclină fără să rostească un cuvânt. Când fu 
lângă uşă, Geneviève se mai întoarse odată, şi zâmbi. Apoi 
dispăru. 

Prinţul ascultă încremenit zgomotul paşilor ei care se 
stingeau încet-încet până ce nu se mai auzi nimic. Pe faţa lui se 
citea o mare emoție. 

— Ei, zise bătrâna, văd că n-ai vorbit. 

— N-am putut. 

— Nu e în firea ta să dai înapoi. 

— Acum n-am putut! zise prinţul supărat. 

— Crezi că ea n-a simţit că tu eşti acel bărbat? Era de 
ajuns un singur cuvânt... 

— Tânăra asta abia mă cunoaşte, un asemenea adevăr nu 
se poate rosti cu atâta brutalitate... Trebuie să-i asigur o 
existenţă minunată. 

Victorie dădu din cap. 

— Cred că te înşeli. Geneviève nu are nevoie de o 
existenţă minunată. Ea are gusturi simple. 

— Are gusturile pe care orice femeie le poate avea. 
Averea, luxul, posibilitatea de a le avea nu se refuză. 

— N-o cunoşti pe Geneviève şi ai face mai bine... 

— Să ştii că n-am de gând s-o amestec pe Geneviève în 
afacerile mele, aşa cum ai crezut tu. Trebuia s-o văd. Am văzut- 
0... 

Prinţul se ridică brusc şi ieşi din şcoală, se îndreptă spre 
maşina care-l aştepta. 


„E adorabilă, îşi zise el cu emoție. Ochii aceia care mă 
înduioşau până la lacrimi. Oh, ce îndepărtate sunt acele 
amintiri”! 

— Da, va trebui să mă ocup de fericirea ei. 

Chiar din astă seară, Geneviève va avea un logodnic! 
Condiţia fericirii este chiar dragostea... 

== Aa 

Urcă în maşină si-i ceru lui Octave să-l ducă acasă. Se 
tolăni pe pernele moi ale banchetei şi refuză să se mai 
gândească la ceva. 

Curând ajunseră şi prinţul coboră şi merse imediat în 
biroul său. Ceru legătura telefonică cu Neuilly şi vorbi cu 
prietenul său, doctorul, căruia îi mai dădu câteva instrucţiuni 
după care se schimbă de haine şi plecă. 

Luă masa la clubul din strada Cambon, se duse apoi la 
operă unde stătu o oră. Părăsi teatrul de operă după care îi ceru 
lui Octave săl ducă la Neuilly. 

— Cât e ceasul? întrebă prinţul. 

— Zece şi jumătate. 

— Drace, e puţin cam târziu. Dă-i bătaie! 

zise Sernine. 

După zece minute, maşina opri la capătul străzii 
Inkerman, în faţa unei vile destul de izolate. Îi ceru apoi şoferului 
să claxoneze. În câteva clipe din vilă coborâ doctorul. 

— Individul e gata? întrebă Sernine. 

— Împachetat. 

— În bună stare sper, mai zise prinţul. 

— Excelentă chiar. Dacă totul va fi cum mi-ai povestit, 
poliţia nu va pricepe nimic. 

— Asta e treaba ei. Adu-l. Ajută-l Octave. 

Cei doi băgară cu greu în maşină un fel de sac care avea 
forma unui individ şi care părea destul de greu. 

La Versailles, Octave, strada de la Vilaine. 

În faţa hotelului Deux-Empereurs. 

— Brrr! făcu doctorul. Asta-i un hotel sinistru. 

— Mie îmi spui? De altfel treaba e grea, dar să mă ia naiba 
dacă mi-aş da locul pentru o comoară... Imi place mai mult aşa. 

Până când ajunseră la hotel nu mai scoaseră nici o vorbă. 

Maşina opri în faţa unei intrări discrete. 


Primul coboră şi lovi într-un fel anume în 135 lemnul ei. 
Imediat se deschise şi apăru Philippe. 

— E tot aici? întrebă prinţul. 

— Da. 

— Frânghia? 

— Laţul e făcut. 

— A primit telegrama pe care o aştepta? 

— Nu. E la mine. Philippe scoase telegrama şi o întinse 
prinţului care o desfăcu şi citi. 

— Drace! Telegrama asta mi-ar fi dat totul peste cap! zise 
el. Acum e douăsprezece fără un sfert. Peste un sfert de oră, 
nefericitul se va arunca în neant. Condu-mă acolo, Philippe... 

Dumneata rămâi aici doctore. 

Philippe luă o lumânare şi împreună urcară la etajul al 
treilea şi în vârful picioarelor străbătură coridorul urât mirositor 
până la o scară din lemn pe care, putrezea un covor. 

— Există riscul de a fi auziţi? întrebă prinţul. 

— Nimeni. Cele două camere sunt izolate. 

Băiatul este în camera din stânga. 

— Bine. Acum întoarce-te jos. La miezul nopţii, împreună 
cu doctorul şi Octave veţi aduce un individ aici. 

Philippe dădu din cap semn că înţelesese şi dispăru în 
întuneric. Prinţul urcă cele zece trepte ale scării din lemn atent 
la trepte. În liniştea care domina hotelul, un scârţâit ar fi avut 
efectul unei bombe. Curând ajunse în faţa a două uşi. Prinţul o 
deschise pe cea din dreapta cu aceleaşi precauţiuni. O lumină 
strălucea în umbra încăperii. Sernine se îndreptă spre această 
lumină care venea dinspre camera de alături printr-o uşă de 
sticlă acoperită cu o bucată de pânză. 

Prinţul ridică pânza şi-şi lipi ochiul de o zgârietură făcută 
în sticlă. Văzu un tânăr aşezat la un birou. Era poetul Gerard 
Baupre. 

Scria la flacăra unei lumânări. Deasupra lui atârna o 
frânghie agăţată de un cârlig cu laţul făcut. Un dangăt uşor se 
auzi de la ceasul din turnul oraşului. 

Douăsprezece fără cinci. 

Tânărul continua să scrie. După câteva clipe puse tocul 
deoparte, aşeză în ordine câteva file acoperite cu rânduri scrise 
şi începu să citească ceea ce scrisese. Lectura îl nemulţumi 
fiindcă rupse foile şi le arse apoi la flacăra lumânării. 


Se aplecă deasupra unei alte coli albe, scrise câteva 
cuvinte, semnă brutal şi se ridică. 

În mişcarea lui atinse capătul de jos al frânghiei. Se aşeză 
din nou zguduit de un fior de groază. 

Sernine îi vedea faţa palidă, obrajii slăbiţi. 

O lacrimă se prelinse încet, singură şi dezolată. 

Privirile erau aţintite în gol şi ochii săi erau 
înspăimântători de trişti, păreau că văd înfricoşătorul neant. 

Miezul nopţii. 

Cele douăsprezece bătăi tragice de care atâţia oameni 
deznădăjduiţi şi-au agăţat ultima clipă a existenţei lor. 

La a douăsprezecea bătaie, Gerard Baupre se ridică 
hotărât şi fără a se mai cutremura de groază privi frânghia. 
încercă chiar să surâdă, biet surâs, lamentabilă grimasă a 138 
condamnatului pe care moartea l-a şi cuprins în ghearele ei. 

Gerard luă un scaun şi se urcă pe el, apucă cu o mână 
frânghia. O clipă păru că şovăie, era clipa de graţie pe care ţi-o 
acorzi înainte de gestul fatal. Îşi roti privirile de jur-împrejur, 
contemplă camera în care soarta haină îl aruncase, tapetele 
murdare, patul mizerabil. Pe masă, nici o carte. Le vânduse pe 
toate. Nici o fotografie, nici un plic. N-avea pe nimeni pe lumea 
asta. Ce-l mai lega de viaţă? 

Cu o mişcare bruscă, îşi băgă capul în lat şi trase de 
frânghie până ce nodul îi strânse beregata, apoi azvârli cu 
piciorul scaunul de sub el şi se aruncă în gol. 

Trecură câteva secunde, trupul avusese două sau trei 
convulsiuni. Picioarele căutaseră zadarnic un punct de sprijin. 

Sernine intră. Fără grabă citi cele scrise pe coala de 
hârtie. 

„ Obosit de viață, bolnav, fără bani, fără speranța, mă 
sinucid. Să nu fie acuzat nimeni de moartea mea. 30 Aprilie. 
Gérard Baupré. „ Sernine puse hârtia la loc pe masă, ca să 
poată fi găsită imediat. Trase scaunul, se urca pe el şi ținând 
corpul lipit de dânsul lărgi nodul frânghiei şi îi scoase capul 
afară. 

Trupul se îndoi moale în braţele lui. 

Sernine îl lăsă să lunece de-a lungul mesei, sări jos de pe 
scaun, apoi îl întinse în pat. 

Calm, deschise uşa şi întrebă: 


— Sunteţi acolo toţi trei? 

— Da. Să aducem pachetul? se auzi un glas din întuneric. 

— Aduceţi-l. 

Prinţul luă un sfeşnic şi le lumina calea. Cu mare greutate 
cei trei oameni urcară scara cu sacul în spinare. 

— Puneţi-l aici, zise prinţul arătând masa. 

Cu ajutorul unui briceag tăie sforile ce legau sacul. Apăru 
o pânză albă pe care Sernine o dădu la o parte. În pânză se afla 
un cadavru. 

Cadavrul lui Pierre Leduc. 

— Sărmane Pierre Leduc, zise Sernine, nu vei şti niciodată 
ce-ai pierdut murind atât de tânăr! Graţie mie ai fi ajuns 
departe. Dar, asta ţi-a fost soarta. Haide, Philippe, suie-te pe 
scaun iar tu Octave pe masă. Ridicaţi-i capul şi băgaţi-l în laţul 
frânghiei. 

Două minute mai târziu, corpul lui Pierre Leduc se legăna 
spânzurat de frânghie. 

— Perfect. Acum vă puteţi retrage cu toţii. 

Dumneata, doctore vei veni aici mâine dimineaţă, vei lua 
act de sinuciderea tânărului Gerard Baupre, m-ai înţeles? A 
tânărului Gerard Baupre. lată aici şi scrisoarea de adio, vei 
chema medicul legist şi comisarul şi vei aranja lucrurile în aşa 
fel încât nici unul să nu observe că are degetul tăiat şi o 
cicatrice pe obraz. 

— Nimic mai simplu, spuse doctorul. 

— Procesul verbal să fie redactat imediat şi să rămână la 
dumneata. 

— Se va face. 

Evită trimiterea cadavrului la rnorgă. 

Obține autorizaţia de înmormântare imediat. 

— O să fie cam greu 

— Încearcă. Pe ăsta l-ai examinat? 

Prinţul întinse mâna spre trupul întins pe pat. 

— Da, spuse doctorul. Respirația îi redevine normală. 
Riscul a fost însă foarte mare... Ar fi putut să cedeze... 

— Cine nu riscă nu câştigă... Cam în cât timp îşi va 
recăpăta cunoştinţa? 

— În câteva minute. 

— Bine. 

Doctorul se ridică şi se îndreptă spre uşă. 


Prinţul îl opri. 

— Rolul dumitale, doctore, încă nu s-a terminat. 

Prinţul îşi aprinse o ţigare şi fumă liniştit până când un 
suspin îl trezi din visurile sale. 

Sernine se apropie de pat. Tânărul începea săşi revină, 
pieptul i se ridica cu scurte întreruperi. Imediat ce-şi reveni, 
tânărul îşi duse mâna la beregată, gest care îi smulse un 142 
geamăt de durere. Trupul îi tremura îngrozit. 

Deschise ochii şi zări faţa lui Sernine aplecată asupra sa. 

— Dumneavoastră?! murmură el fără a înţelege ceva. 

ÎI privea de parcă văzuse o fantomă. 

Îşi duse din nou mâna la beregată, îşi pipăi gâtul şi ceafa, 
apoi scoase un strigăt înăbuşit. 

O spaimă nebună îi holba ochii, îi făcu părul măciucă şi-i 
scutura trupul. 

Prinţul se trase mai într-o parte, şi Gerard văzu, atârnat de 
frânghie un spânzurat! 

Baupre căzu înapoi în pat. Omul acela, spânzurat, era 
chiar el. Era mort, era un vis care venea după moarte! 
Halucinaţie a acelora care nu mai sunt şi ai căror creieri 
zdruncinaţi mai pulsează încă un timp! 

Întinse braţele vroind parcă să se apere de ceva sinistru şi 
istovit de atâta efort, leşină. 

— De minune, spuse prinţul. Fire impresionabilă, 
sensibilă... E firesc să fie înspăimântat... Cred că acum e 
momentul să-l 143 fac să înţeleagă ce se petrece cu el şi ce rol 
va avea de acum încolo. 

Deschise uşa care ducea în camera cealaltă, se apropie de 
pat şi-l ridică pe tânăr, după care îl duse în cealaltă cameră, îi 
frecţiona tâmplele, îi trecu pe sub nas o sticluţă cu săruri. 

Încet, tânărul se trezi. Gérard întredeschise pleoapele, îşi 
ridică ochii înspre tavan, spânzuratul nu se mai afla acolo, îşi 
roti apoi privirile prin cameră. Era alta, nu cea în care săvârşise 
ceea ce credea el că săvârşise. Se adresă apoi prinţului: 

— Am visat? 

— Nu. 

— Cum adică, nu? 

Pe urmă îşi aduse aminte şi exclamă: 

— Am vrut să mor... Ba chiar am făcut-o! 

Se ridică pe jumătate în pat. 


— Era ceva atârnat aici, de fapt nu aici, în altă parte! Era 
un om atârnat de o frânghie! Şi pe asta am visat-o?! 

— N-ai visat. 

— Poftim? O, nu... Vă rog să mă treziţi! 

Dorm! Sau mai bine sunt mort! Şi ceea ce s-a întâmplat 
până acuma e un simplu coşmar! 

Cred că îmi pierd minţile! 

Sernine îi puse mâna pe cap. 

— Ascultă-mă... Ascultă-mă bine şi înţelege. Trăieşti. N-ai 
murit. Trupul şi mintea sunt ca şi înainte. Altcineva a murit. 
Gerard Baupre nu mai există. Mâine, în registrul de stare civilă 
în dreptul numelui de Gerard Baupre cineva va scrie „decedat”, 
de fapt e decesul numelui tău. 

— Nu se poate! Gerard Baupre n-a murit! 

Trăieşte şi eu sunt acela! 

— Nu, nu mai eşti Gérard Baupr&, spuse cu tărie prinţul. Îi 
arătă apoi uşa care ducea în camera de alături. 

— Gerard Baupre e acolo, în cameră. Vrei să-l vezi? Atârnă 
în cârligul din tavan. Pe masă se afla scrisoarea prin care nu 
învinovăţeşte pe nimeni de moartea ta. O să-ţi dai seama mai 
145 târziu de ce totul s-a întâmplat aşa. E mai bine pentru tine 
ca Gerard Baupre să fie mort. 

Tânărul îi asculta cuvintele complet buimăcit. 

— Şi atunci? zise el. 

— Atunci o să stăm de vorbă. 

— Să vorbim... Despre ce? 

— Vrei cumva o ţigare? îl întrebă prinţul care-i văzu 
sclipirea din priviri şi surâse. Asta e bine. Înseamnă că revii la 
viaţă. 

Aprinse o ţigare şi o întinse spre Gerard, după care începu 
să-i explice sec ce se întâmpla cu el. 

— Răposate Gerard Baupre, erai sătul de viaţă, fără 
speranţă, bolnav, fără bani... Vrei să fii sănătos, bogat şi 
puternic? 

— Nu pricep despre ce vorbiţi. 

— E simplu, întâmplarea te-a scos în calea mea. Eşti tânăr, 
băiat drăguţ, poet, inteligent şi ceea ce ai făcut mai înainte, 
gestul de a te sinucide, dovedeşte că eşti şi onest. Atâtea 146 
calităţi rar se pot întâlni la un om. Eu le preţuiesc şi te iau sub 
protecţia mea. 


— Dar nu sunt de vânzare, strigă tânărul. 

— Nu fii idiot! Cine îţi vorbeşte de vânzare sau 
cumpărare? Eu nu vreau conştiinţa dumitale. E prea de preţ ca 
să ţi-o răpesc. 

— Atunci ce doriţi de la mine? 

— Viaţa ta. 

li arătă beregata vânătă. 

— Viaţa ta, viaţa pe care n-ai ştiut s-o foloseşti, pe care ai 
ratat-o, ai pierdut-o şi pe care eu am pretenţia s-o refac şi asta 
după alte canoane, după alte principii. Vei avea glorie şi nobleţe 
care te-ar putea ameţi, băiete... 

Gândeşte-te că eşti liber! Liber ca pasărea cerului! Nu 
trebuie să mai suporţi povara numelui tău! Ai făcut să dispară 
acel individ pe care societate l-a respins, l-a stigmatizat cu fierul 
roşu! Eşti liber! In lumea asta de robi, în care fiecare îşi poartă 
eticheta, tu poţi să vii şi să pleci necunoscut, nevăzut, ca şi cum 
te-ai 147 afla în posesia inelului lui Gyges1. Pentru un artist ca 
tine este ceva ce nimeni nu şi-a putut imagina vreodată. O viaţă 
nouă, o viaţă pe care poţi să ţi-o modelezi după cum vrei tu, 
după îndemnurile inimii tale, a raţiunii tale. 

Tânărul făcu un gest de oboseală. 

— Ce să fac eu cu această comoară? Ce-am făcut eu până 
acuma? Nimic. N-o să pot face nici de acum încolo. 

— Dă-mi-o mie. 

— Şi ce-o să faceţi cu ea? 

— Totul. Dacă tu nu te crezi artist, eu mă cred şi încă unul 
inepuizabil, nestăpânit, chiar exuberant! 

Acolo unde tu n-ai reuşit am să reuşesc eu! 

Dă-mi viaţa ta şi-o să vezi! 

— Vorbe, simple vorbe... strigă tânărul a cărei voce se 
însufleţea încet-încet. Visuri deşarte! Ştiu prea bine cât îmi 
poate pielea! Îmi 1 Artefact menţionat de Platon în cartea a 
doua a volumului Republica. Acest inel permitea purtătorului să 
devină invizibil. 

cunosc laşitatea, descurajarea, eforturile care au dat greş, 
îmi cunosc întreaga mizerie a sufletului. Ca să încep o viaţă 
nouă ar trebui să am o altă voinţă... 

— Am eu şi pentru tine. 

— Prieteni... 

— Vei avea. 


— Resurse băneşti... 

— Vei avea şi bani Nu trebuie decât să te hotărăşti. Eu îţi 
ofer o comoară! 

— Dar cine eşti dumneata? întrebă tânărul aiurit. 

— Pentru toată lumea, prinţul Sernine. 

Pentru tine... O să afli mai târziu. Sunt mai mult decât un 
prinţ, decât un rege sau chiar decât şi un împărat. 

— Totuşi, cine eşti? Cine eşti? strigă tânărul. 

— Dacă ţii s-o ştii, atunci sunt STĂPÂNUL. 

Acela care vrea şi care poate, acela care face. 

Voința mea nu are limite, nu există limite ale 149 puterii 
mele. Sunt mai bogat decât cei bogaţi. 

Sunt mai puternic decât cei mai puternici, căci forţa lor e 
în slujba mea. 

Îi cuprinse capul şi-l privi adânc în ochi. 

— Fii şi tu bogat şi puternic, îţi ofer fericirea de a trăi. 
Liniştea pentru creierul tău de poet, dar nu numai atât, ci şi 
gloria. 

Primeşti? 

— Da... Da... murmură tânărul Gerard orbit şi dominat. Ce 
trebuie să fac pentru toate astea? 

— Deocamdată nimic. 

— Nu se poate... 

— Îţi spun că nimic. Tu nu trebuie să joci un rol activ. Vei fi 
un figurant şi nici măcar atât. Un pion pe care când şi când 
trebuie să-l împing înainte. 

— Trebuie să fac ceva, strigă Gerard. 

— Poţi să scrii versuri! Vei trăi după cum te va duce capul. 
Vei avea bani şi-ţi vei trăi viaţa. 

Nu mă voi ocupa de tine. Repet încă odată: în afacerea 
mea nu ai nici un rol. 

— Atunci cine am să fiu eu? 

Sernine întinse braţul spre camera de alături. 

— Vei lua locul aceluia de dincolo. Tu eşti acela. 

Gerard tresări şi avu un gest de revoltă. 

— O nu! Acela este un mort... Apoi, este o crimă. Nu vreau 
o viaţă nouă, făcută pentru mine, imaginată pentru mine, un 
nume necunoscut care să surprindă pe toată lumea! 


— Vei fi acela de dincolo, spuse cu tărie prinţul. Nu altul! 
Acela, pentru că destinul lui e magnific, pentru că numele lui e 
celebru şi-ţi lasă ca avere un titlu de nobleţe şi de mândrie. 

— Dar e o crimă! gemu Gerard din ce în ce mai slab. 

— Vei fi acela! strigă dur Sernine Dacă nu accepţi, vei 
redeveni Gerard Baupre şi asupra lui Gerard Baupre am drept 
de viaţă şi de moarte! 

Sernine scoase revolverul şi-l îndreptă asupra tânărului. 

— Alege! spuse prinţul. 

Lui Gerard i se făcu frică şi căzu în pat cu lacrimi în ochi. 

— Vreau să trăiesc! 

— Numai în felul în care ţi-am spus eu! 

— Am altă soluţie? 

— Nu. 

— După groaznicul moment prin care am trecut moartea 
mă înspăimântă de o mie de ori! 

Orice în afară de moarte. Suferinţa, boala, toate chinurile, 
infamiile, crima chiar şi dacă e nevoie, numai moartea nu! 

Gerard tremura ca scuturat de friguri, de parca Marea 
Duşmancă îi mai dădea tircoale. 

— Nu-ţi cer nimic imposibil, nimic rău. 

Dacă se întâmplă ceva rău, eu sunt răspunzător. Nu eo 
crimă, însă va trebui să mai faci ceva. Dar ce înseamnă asta 
după spaima pe care ai trăit-o? 

— Nu-mi pasă de suferinţă! 

— Atunci să trecem la acţiune imediat! 

strigă prinţul. Imediat. Zece secunde de 152 suferinţa, şi 
totul va fi în ordine. Zece secunde şi viaţa celuilalt îţi va 
aparţine. 

Il trase din pat spre masă, îl aşeză pe scaun, îi apucă 
mâna stângă şi i-o fixă pe masă cu degetele răsfirate. Scoase 
din buzunar un briceag, lipi tăişul de degetul său cel mic şi-i 
strigă: 

— Loveşte! Loveşte cu pumnul! O singură lovitură şi totul 
s-a sfârşit! 

Gerard se răsuci zguduit de groază. 

— Niciodată! bolborosi el. Niciodată! 

— Loveşte! O singură lovitură şi s-a sfârşit! 

Vei fi celălalt om, nimeni nu te va mai recunoaşte. 

— Numele lui... 


— Numai după ce loveşti. 

— Niciodată! Ah, ce tortură!... Vă implor, mai târziu! 

— Nu, acuma! 

— Acum nu. 

— Loveşte odată, idiotule! Te aşteaptă o avere, gloria. 
lubirea... 

Gerard ridică pumnul. 

— lubirea... Da, pentru asta da... 

— Vei iubi şi vei fi iubit! strigă Sernine. 

Logodnica te aşteaptă. Eu însumi ţi-am ales-o. 

E mai curată decât cele curate. Mai frumoasă decât cele 
frumoase. Va trebui s-o cucereşti! 

Braţul se încordă pentru a izbi, însă instinctul fu mai tare. 
O energie ciudată străbătu trupul tânărului care se smulse din 
braţele lui Sernine şi se repezi în camera cealaltă. Alergă ca un 
nebun acolo. 

Sernine nu se obosi să-l ajungă din urmă. 

La urechi îi ajunse un urlet de groază şi tânărul apăru în 
cadrul uşii, se apropie de el. 

— Loveşte! spuse prinţul răsfirându-i din nou degetele şi 
punând tăişul cuţitului pe degetul cel mic. 

Ca un automat şi cu ochii rătăciţi de groază, tânărul ridică 
braţul şi lovi... 

— A! strigă el. 

Bucăţica de carne sărise. Sângele se lăţea încet pe 
suprafaţa mesei. Gerard leşină. 

Sernine se uită la dânsul câteva secunde. 

— A fost greu. Ştiu asta. Dar şi răsplata e mare, 
împărătească. 

Deschise uşa şi-l strigă pe doctor care aştepta la piciorul 
scării. 

— Vino, doctore! E rândul dumitale. Fă-i o incizie în falca 
dreaptă, identică cu a lui Pierre Leduc. Să fie identică. Peste o 
oră mă întorc 

— Vă simţiţi rău? întrebă îngrijorat doctorul. 

— Doar puţin obosit. Mă duc să iau aer. 

leşi din hotel, străbătând aceleaşi coridoare pustii. 

Când fu afară îşi aprinse o ţigare şi răsuflă uşurat. 

— O zi bună, cam obositoare, dar o zi bună, zise el. Am 
devenit prietenul lui Dolores Kesselbach, al lui Geneviève şi am 


la dispoziţie şi un Pierre Leduc, foarte prezentabil şi devotat 155 
mie. Şi în sfârşit, am găsit pentru Geneviève un soţ cum rar se 
găseşte. Acum... Mi-am terminat treaba... De acum trebuie să 
culeg roadele. E rândul dumitale domnule Lenormand să te pui 
pe treabă! Eu sunt gata. 

După câteva clipe adaogă: 

— Decât... Decât... De fapt cine o fi acest Pierre Leduc? l- 
am dat viaţa lui acestui tânăr dar nu ştiu mai nimic despre el. E 
cam idiot dar în definitiv, nimic nu-mi dovedeşte că Pierre Leduc 
era fecior de mezelar! 

Domnul Lenormand în acţiune 

= | 

În dimineaţa zilei de 31 mai, toate ziarele menţionară că 
Arsene Lupin indicase că în ziua aceea se va produce evadarea 
aprodului Jérôme. 

Unul dintre ziare rezuma situaţia cam aşa: „ Sinistrul 
masacru din hotelul Palace a avut loc în ziua de 17 aprilie. Ce s- 
a descoperit de atunci şi până acum? Nimic. 

Existau trei indicii: tabachera, literele L şi M, pachetul de 
haine uitat în biroul hotelului. 

Altceva? Nimic. 

Se bănuieşte unul dintre pasagerii care locuiau la etajul 
unu, şi a cărui dispariţie e suspectă. A fost găsit? | s-a stabilit 
identitatea? 

Prin urmare, drama e tot atât de misterioasă ca şi în 
primul moment. 

Spre a se completa tabloul, recent am aflat că între 
prefectul poliţiei şi subalternul său domnul Lenormand există 
divergențe, şi că acesta şi-ar fi prezentat demisia, astfel ancheta 
în o conduce acum subşeful Siguranţei, domnul Weber, care se 
pare că ar fi unul din adversarii domnului Lenormand. 

Ne aflam deci în faţa unei dezordini şi a unei anarhii. 

Vizavi de aceasta se află Arsene Lupin care dă dovadă de 
energie, metodă, perseverenţă. 

Concluzia noastră: Lupin îşi va elibera complicele său, aşa 
cum a afirmat în scrisoarea lui în ziua de 31 mai, adică astăzi”. 
Concluzia ziarelor fusese însuşită de marele public. 

Nelinişte, cercurile superioare ale poliţiei luară măsuri 
excepţionale atât la Palatul de Justiţie cât şi la închisoarea Sante 
unde se afla închis aprodul Jérôme. Subşeful Sigurantei 


imaginase tot felul de măsuri, astfel că drumul de la Palatul de 
Justiţie până la închisoare fu împresurat de poliţişti. 

Spre uimirea tuturor, ziua de 31 mai trecu fără să se 
întâmple evenimentul promis. 

Totuşi, ceva se încercase. La intersecţia bulevardului se 
produsese o încurcătură de circulaţie, tramvaie, maşini, trăsuri 
şi totul tocmai atunci când trecea duba poliţiei cu Jérôme spre 
închisoare. Măsurile excepţionale împiedicaseră evadarea 
arestatului. 

Publicul era decepţionat iar poliţia triumfa gălăgios. 

A doua zi, era sâmbătă, şi un zvon de necrezut se 
răspândi ca fulgerul în tot Palatul de Justiţie, zvon care poposi 
imediat în redacţiile ziarelor: Jérôme dispăruse. 

să fie oare cu putinţă? 

Ediţiile speciale confirmară zvonul, dar nimeni nu credea. 
La orele serii, apăru „Depeche du Soir' cu o notiţă în care se 
spunea: 

Primim următoarea comunicare din partea lui Arsene 
Lupin. Timbrul special cu care e francată scrisoarea, conform 
celor spuse anterior de Arsene Lupin, ne certifică autenticitatea 
documentului pe care-l redăm mai jos: < Domnule director, Vă 
rog să mă scuzaţi în faţa opiniei publice că nu mi-am putut ţine 
cuvântul pe ziua de ieri. 

În ultima clipă mi-am dat seama că ziua de 31 mai cade 
într-o vineri! Ei bine, puteam oare, ca tocmai într-o zi de vineri 
să redau libertatea prietenului meu? 

Cer de asemenea scuzele mele pentru că nu pot da aici, 
cu sinceritatea mea obişnuită, explicaţia faptului cum s-a produs 
acest eveniment. Procedeul este destul de simplu, atât de 
simplu încât mă tem că, dezvăluindu-l, să nu fie reluat de toţi 
răufăcătorii. Ce uimire va produce el în ziua în care voi putea să- 
| dezvălui! 

Asta e tot? va întreba lumea... Asta e tot... 

Trebuie numai să gândeşti. 

Vă rog să primiţi, domnule director... 

Semnat: Arsene Lupin > După o oră, domnul Lenormand 
fu chemat la telefon de către preşedintele consiliului, domnul 
Valenglay, care îl rugă să vină de urgenţă la minister. 


— Ce bine arăţi domnule Lenormand, îi spuse preşedintele 
consiliului, de îndată ce acesta intră pe uşa cabinetului său. Eu 
te credeam bolnav şi n-am îndrăznit să te deranjez. 

— Deocamdată mă simt destul de bine, domnule 
preşedinte, nu sunt deloc bolnav, răspunse Lenormand. 

— Atunci înseamnă că eşti supărat pe noi? 

— Nu sunt supărat... 

— Situaţia e destul de complicată. Noi suntem nevoiţi să 
ne menajăm orgoliile în timp ce Arsene Lupin îşi ajuta complicii 
să evadeze. 

— Puteam eu să-l împiedic? 

— Nu ştiu dacă puteai. Arsene Lupin şi-a anunţat publicul 
prin intermediul ziarelor că evadarea se va produce într-o 
anumită zi şi când colo el o face în altă zi. 

— Domnule preşedinte, spuse grav Lenormand, Lupin 
dispune de mijloace neobişnuite. In lupta cu el trebuie să 
procedăm şi noi la fel. Boala mea a fost de natură 
convenţională. Am preferat în acest fel să las pe un altul să se 
facă de râs. 

Valenglay rânji. 

— E drept că domnul prefect al poliţiei şi domnul Weber 
nu stau pe roze... Dumneata poţi să-mi explici cum s-a 
întâmplat? 

— Tot ce am aflat este faptul că deţinutul a fost adus la 
Palatul de Justiţie într-o dubă, introdus pentru interogatoriu în 
cabinetul domnului Formerie... Pe urmă n-a mai ieşit din Palatul 
de Justiţie. Nimeni nu ştie ce s-a întâmplat cu el. 

— Mi se pare cam deplasată ipoteza, nu crezi? 

— Poate. Dar ăsta e adevărul. 

— Totuşi, nu s-a întreprins nimic pentru descoperirea lui? 

— S-au întreprins cercetări. Ceea ce s-a constat a fost că: 
o mulţime de deţinuţi au fost aduşi şi ţinuţi pe culoarul inferior 
care duce la cabinetele de instrucţie, mulţi avocaţi, multe 
santinele. Ceea ce pare şi mai surprinzător este faptul că mulţi 
dintre ei au primit citaţii false. 

Pe de altă parte, judecătorii de instrucţie care îi 
solicitaseră nu s-au prezentat la cabinete deoarece fuseseră 
trimişi de către Parchet în toate colţurile mai îndepărtate ale 
Parisului. 

— Altceva? 


— Au fost văzuţi doi soldaţi din garda municipală şi un 
deţinut traversând curtea interioară. În stradă îi aştepta o 
trăsura în care s-au urcat toţi trei şi au dispărut. 

— Părerea dumitale, care este? întrebă nerăbdător 
preşedintele. 

— Părerea mea este că cei doi soldaţi din garda 
municipală erau complicii lui Arsene Lupin, care profitând de 
dezordinea din întreg Palatul de Justiţie au reuşit această 
evadare. 

Asta înseamnă că Arsene Lupin are oameni 162 
credincioşi peste tot. Sunt organizaţi foarte bine, chiar mai bine 
decât serviciul pe care-l conduc eu. 

— Şi pe dumneata nu te deranjează acest fapt? 

— Într-un fel da. 

— De ce numai într-un fel? 

— Pentru că m-am pregătit de luptă. 

— Din spusele dumitale înţeleg că ştii ceva în plus. 

— Chiar prea multe. 

— Serios?! Te ascult, mai spuse preşedintele în timp ce se 
lăţea pe scaunul cu spătar înalt. 

Sprijinindu-se în bastonul său, Lenormand începu să se 
mişte prin încăpere. Într-un târziu, se aşeză în faţa domnului 
Valenglay, îşi ridică ochelarii cu ramă de aur care-i căzuseră 
spre vârful nasului şi fixându-l cu privirile pe preşedinte începu 
să vorbească: 163 

— Domnule preşedinte, deţin trei atu-uri. 

În primul rând, am aflat numele sub care se ascunde în 
această clipă Arsene Lupin. Nume sub care închiriase un 
apartament pe bulevardul Haussmann. Acolo îşi primea în 
fiecare zi colaboratorii, de acolo îşi conducea banda. 

— Atunci de ce nu-l arestezi? 

— Astea le-am aflat după săvârşirea loviturii. De atunci, 
prinţul... Să-i zicem prinţul Trei Stele, a dispărut. A plecat în 
străinătate pentru alte afaceri. 

— Şi dacă va reapare? 

— Faptul că este în curs de desfăşurare va face cu 
siguranţă ca acesta să reapară. 

— Al doilea atu? 

— L-am descoperit pe Pierre Leduc. 

— Formidabil! strigă preşedintele sărind de pe scaun. 


— De fapt nu eu l-am descoperit ci tot Arsene Lupin care 
înainte de a dispare, l-a instalat într-o vilă din împrejurimile 
Parisului. 

— Totuşi, va trebui să pui mâna pe el! 

— Nu va fi greu deoarece Lupin a încredinţat paza vilei la 
doi dintre agenţii mei secreţi. La primul semnal şi numai dacă va 
fi cazul, aceştia mi-l vor aduce pe Leduc. 

— Înseamnă că urmăreşti ceva? 

— Bine-nţeles, domnule preşedinte. Leduc este cheia 
afacerii Kesselbach, este dacă vreţi momeala de care am 
nevoie. În felul acesta voi pune mâna pe autorul întreitului 
asasinat de la Hotel Palace, voi descoperi conţinutul proiectului 
pentru care se deplasase aici domnul Kesselbach şi care avea 
nevoie de acest individ Leduc şi doi, voi pune mâna pe Arsene 
Lupin. 

— Înţeleg, îl foloseşti pe Leduc ca momeală. 

Nu e rău darnu ştiu ce şanse de izbândă ai, deoarece 
Arsene Lupin, aşa cum afirmai mai înainte, are oameni peste 
tot. 

— Deja unul din oamenii lui Arsene Lupin, presupun că 
este al lui, dă tîrcoale vilei. Vestea am primit-o cu câteva minute 
înainte de a veni aici. 

— E bine păzit, acest Leduc? 

— Foarte bine, spuse calm Lenormand. 

— Şi al treilea atu? 

— Al treilea atu este o scrisoare care a sosit ieri pe adresa 
lui Rudolph Kesselbach, o scrisoare pe care am interceptat-o. 

— Ai deschis-o? 

— Da. 

— Şi ce conţine? 

— E datată de acum două luni şi a fost trimisă de la Cap. 
Are următorul conţinut: „ Dragă Rudolph, la 11 iunie, voi fi la 
Paris, şi într-un hal de mizerie tot atât de mare ca atunci când 
m-ai ajutat. Sper mult de pe urma afacerii cu Pierre Leduc, 
afacere pe care ţi-am încredinţat-o şi pe care nădăjduiesc s-o 
duci până la capăt. Este o afacere destul de ciudată. 

Pe el l-ai găsit? Sunt nerăbdător să aflu cât mai multe 
amănunte. 

Semnat: Credinciosul tău, Steinweg. „ 166 


— 11 iunie este chiar astăzi, astfel că am dat dispoziţie ca 
unul din inspectorii mei să-l descopere pe acest Steinweg. 

— Crezi că va reuşi? 

— Mai mult ca sigur că da, domnule preşedinte, spuse 
Lenormand. 

— În cazul acesta, primeşte scuzele mele, domnule 
Lenormand. Mâine îi aştept aici pe domnul prefect al poliţiei şi 
pe domnul Weber. 

— Ştiam, domnule preşedinte. 

— Nu se poate! 

— Dacă n-aş fi ştiut n-aş fi fost astăzi aici. 

Am vrut să vă expun o parte din planurile mele de acţiune 
împotriva lui Arsene Lupin, doresc să pun mâna pe asasin. Am 
pus capcane deschise, în care asasinul se va prinde: Pierre 
Leduc sau Steinweg mi-l vor da. Pe de altă parte, din câte îmi 
dau seama şi Arsene Lupin doreşte să-l prindă pe criminal, în 
felul acesta disculpându-se de grava faptă de care este acuzat 
acum şi care i-a atras oprobiul publicului. Şi el vrea să-şi 
recâştige aureola 167 pierdută. Toate astea le voi putea realiza 
numai cu o condiţie. 

— Te ascult. 

— Să-mi daţi mână liberă şi să pot proceda în funcţie de 
necesităţi, de situaţiile create, fără a mă îngriji de intrigile care 
se vor ţese în jurul meu de către superiori. 

— De acord, zise preşedintele. 

— În acest caz, domnule preşedinte, peste câteva zile voi 
fi învingător sau mort, preciză cu sânge rece Lenormand, încât 
preşedintele simţ un fior trecându-i prin şira spinării. 

La Saint-Cloud. O vilă mică, situată într-unul din cele mai 
înalte puncte ale platoului, de-a lungul unui drum puţin circulat. 
Domnul Lenormand şi-a părăsit maşina la marginea drumului, 
ascunsă de priviri indiscrete într-un tufiş. 

Cu mii de precauţiuni se apropie de vilă. O umbră se 
desprinse din întuneric. 

— Tu eşti, Gourel? întrebă Lenormand. 

— Da, domnule. 

— l-ai anunţat pe fraţii Doudeville de venirea mea? 

— Da. Camera dumneavoastră este pregătită. Puteţi să vă 
culcaţi şi să dormiţi liniştit. Cred că nu îl vor răpi pe Pierre Leduc 


în seara aceasta, deşi, individul pe care l-am zărit în apropiere 
nu-mi inspiră încredere. 

Străbătură grădina şi intrară fără zgomot în vilă, urcară la 
etajul întâi. Cei doi fraţi Doudeville se aflau acolo. 

— Nici o veste de la prinţul Sernine? 

Întrebă Lenormand de cum intră. 

— Nici una, domnule. 

— Ce face Pierre Leduc? 

— Stă lungit toată ziua în camera sa. Când şi când mai 
face o plimbare prin grădină. Nu vine niciodată aici ca să ne 
vadă. 

— Cu sănătatea cum stă? 

— Destul de bine. Odihna îl ajută să se înzdrăvenească. 

— Tot atât de devotat îi este lui Lupin? 

— El îl cunoaşte sub numele de prinţul Sernine. Nu ştie că 
sunt una şi aceeaşi persoană. Nu vorbeşte mai deloc. Am 
observat totuşi că ori de câte ori apare domnişoara din Garches, 
Geneviève parcă, se însufleţeşte brusc. l-a prezentat-o prinţul 
Sernine înainte de a pleca. A venit deja de vreo trei ori pe aici... 

Chiar şi astăzi... 

— Mi se pare că este un pic îndrăgostit de ea, domnule, 
completă celălalt frate. Cam la fel cum Alteţea Sa prinţul 
Sernine îi făcea ochi dulci doamnei Kesselbach... al dracu 
Lupin...! 

Lenormand nu răspunse. Toate amănuntele care i se 
spuneau se înregistrau în adâncurile memoriei sale, pentru ca la 
momentul potrivit să le folosească după caz. Işi aprinse o ţigare, 
o mestecă printre dinţi, o reaprinse, apoi o lăsă să cadă jos. 
Unul dintre fraţi se repezi şi o stinse cu vârful piciorului. 

— Dacă se întâmplă ceva, chiar şi cel mai neînsemnat 
lucru, vreau să fiu deşteptat, spuse Lenormand în timp ce se 
lungea în pat, fără să se dezbrace. Plecaţi, fiecare la postul lui. 

Ceilalţi ieşiră. Trecu o oră, doua... 

Deodată, domnul Lenormand simţi că-l atinge cineva. 
După câteva secunde auzi vocea lui Gourel. 

— Domnule, s-a deschis bariera. 

— Câţi sunt? Unu, doi? 

— Eu n-am văzut decât unul. Era ascuns lângă un copac. 

— Fraţii Doudeville, unde sunt? 


— l-am trimis afară. Au ieşit pe uşa din spate ca să-i taie 
retragerea. 

Fără să aprindă vreo lumină cei doi coborâră scările la 
parter şi intrară într-o cameră. 

— Suntem în baia lui Pierre Leduc, şopti Gourel. Voi 
deschide uşa camerei în care doarme el. Nu trebuie să ne 
temem pentru că înainte de culcare a luat un somnifer. Se 
apropiară de patul înconjurat de nişte perdele albe. 

— Să ne oprim aici. Mi se pare poziţia cea mai indicată. De 
aici putem vedea fereastra cât şi patul. 

Cei doi bărbaţi se puseră pe aşteptat. 

Amândoi priveau dreptunghiul ferestrei, siguri că 
evenimentul va începe de acolo. Un trosnet îi făcură să 
ciulească urechile. 

— Escaladează stâlpul, şopti Gourel. 

— E înalt? 

— Cam doi metri... 

Troznetele se repetară mai clar. 

— Gourel, zise Lenormand, du-te după fraţii Doudeville. 
Întoarce-te cu ei pe la capătul de jos al zidului şi opriţi pe oricine 
încearcă să treacă pe acolo. 

Fără un cuvânt, Gourel părăsi încăperea. 

În clipa în care se închidea uşa după el, un cap apăru în 
dreptunghiul ferestrei şi imediat o umbră escaladă balconul. 
Lenormand îşi dădu seama că este un bărbat mărunţel, 
îmbrăcat în haine negre pentru a nu fi văzut şi fără pălărie. 

Bărbatul se aplecă peste balcon şi ascultă zgomotele din 
grădină, apoi se încovoie şi se lungi pe parchet. Părea nemişcat. 
După câteva secunde de încordare, Lenormand îşi dădu 172 
seama că forma aceea neagră se apropie. 

Ajunse lângă pat. 

Lenormand avu impresia că aude respiraţia acelui individ, 
ba chiar că-i ghiceşte ochii scânteietori, sfredelitori, care 
străbăteau întunericul, care vedeau prin acest întuneric. 

Pierre Leduc suspină prin somn şi se întoarse pe o parte. 

Bărbatul se târâse de-a lungul patului şi acum se ridicase 
în picioare. Lenormand îi vedea clar silueta proiectându-se pe 
cearceaful alb. Dacă ar fi întins mâna l-ar fi putut atinge, atât 
era de aproape. Deodată simţi cu exactitate respiraţia 


individului care alterna cu cea a lui Pierre Leduc şi Lenormand 
avu chiar senzaţia că-i aude bătăile inmii. 

Întunericul fu străpuns de raza unei lanterne şi chipul lui 
Pierre Leduc fu luminat drept în faţa. Străinul rămase în umbră 
astfel că Lenormand nu-i putu zări chipul. ` 

Văzu în schimb ceva care-l făcu să se înfioare. In mâna 
necunoscutului lucea lama unui stilet care i se păru identic cu 
cel găsit lângă cadavrul lui Chapman. 

Se reţinu cu greu ca să nu se arunce asupra 
necunoscutului, dorind ca mai întâi să vadă ce va face acesta. 
Mâna bărbatului se ridică. Avea de gând să lovească. 

Lenormand calculă distanţa, spre a împiedica lovitura. Dar 
gestul bărbatului nu era pentru a ucide, ci mai degrabă de 
prudenţă. 

Dacă Pierre Leduc s-ar fi trezit, mâna s-ar fi repezit 
înainte. 

Străinul se înclină în aşa fel încât să-i vadă faţa. „Falca 
dreaptă” îşi zise Lenormand. „Caută cicatricea de pe falca 
dreaptă... Vrea să se asigure că este Pierre Leduc”. 

Bărbatul se întoarse puţin, astfel că nu i se mai vedeau 
decât umerii... Însă hainele, pardesiul erau atât de aproape, 
încât atingeau perdelele în spatele cărora se ascundea 
Lenormand. 

„O singură mişcare suspectă şi mă arunc asupra lui.” îşi 
spuse Lenormand. 

Dar individul părea preocupat de examinarea sa. Trecu 
apoi stiletul în mâna stângă în timp ce cu dreapta ridică 
marginea 174 cuverturii până ce descoperi braţul stâng al 
tânărului care dormea profund. 

Bărbatul lumină mâna, patru degete răsfirate, un al 
cincilea era tăiat de la a doua încheietură. 

Încă o dată Pierre Leduc se răsuci prin somn. Bărbatul 
stinse lanterna şi câteva secunde rămase nemişcat. Lenormand 
avu în clipa aceea presentimentul unei crime pe care o putea 
împiedica dar pe care dorea s-o facă în ultima secundă. 

O lungă, o foarte lungă tăcere şi subit avu imaginea, 
destul de neclară, a unui braţ care se ridică încet. Intinse braţul 
şi-l lovi pe individ. 

Un strigăt scurt. Luat prin surprindere individul lovi în gol, 
se apără la întâmplare, apoi fugi înspre fereastră. Lenormand îi 


ghicise gestul astfel că acesta se trezi apucat de două braţe 
care-i înconjurau umerii. 

In clipa următoare, Lenormand îl simţi cum se înmoaie, 
devenise mai slab, sau evita lupta deoarece se simţea fără 
şansă? Lenormand îl strânse şi mai tare şi îl întinse pe parchet. 

— Te-am prins, strigă el cu o bucurie sălbatică. Am pus în 
sfârşit mâna pe tine! 

Lenormand simţea o bucurie ciudată să-l domine pe acest 
necunoscut care nu era altul decât asasinul din Hotel Palace. 

— Cine eşti? întrebă el. Cine eşti?... Va trebui să vorbeşti. 

Îi strângea trupul şi mai tare pentru că avea impresia 
neclară că acest trup se topea. 

Strânse şi mai tare şi dintr-o dată se cutremură din creştet 
până-n tălpi. Simţise, simţea o pişcătură bizară în zona gâtului. 
Exasperat strânse şi mai tare după care îşi dădu seama că 
individul reuşise să-şi întoarcă braţul, să şi-l strecoare până la 
piept şi să ridice stiletul cu vârful îndreptat spre gâtul lui 
Lenormand care cu cât strângea mai tare cu atât vârful stiletului 
pătrundea mai adânc în carnea sa. 

Lenormand îşi dădu capul mai spre spate dar fără nici o 
şansă de scăpare fiindcă vârful pumnalului îl urma imediat. 
Atunci nu se mai mişcă, surprins în acelaşi timp de amintirea 
celor trei crime îngrozitoare şi simțind apăsarea acelui stilet 
găurindu-i pielea şi adâncindu-se încet-încet, implacabil. 

Brusc îi dădu drumul şi sări în spate. Când vroi să se 
arunce din nou asupra individului acesta era deja la fereastră, 
sărise în balcon. 

— Atenţie, Gourel! strigă el, ştiind că inspectorul se afla 
acolo la postul lui, gata să-l prindă pe asasin. 

Lenormand sări şi el în balcon şi se aplecă peste 
balustradă. Avu timp să mai vadă cum umbra se pierdea printre 
copaci. Lenormand strigă din nou cu voce tare: 

— Gourel!... Doudeville! 

Nu primi nici un răspuns şi îngrijorat sări peste balustrada 
balconului, îşi aminti din nou de întreitul asasinat şi gândurile 
cele mai negre îi trecură prin minte. Aprinse lanterna şi imediat 
îl văzu pe Gourel întins la pământ. 

— Fir-ar să fie! strigă el în timp ce se apleca peste trupul 
întins. Gourel însă trăia. Respira greu şi după câteva palme 
trase de către Lenormand peste faţă îşi reveni. 


— M-a lovit! Nu ştiu cu ce, poate cu pumnul sau poate cu 
un alt obiect, în piept. 

Am reuşit totuşi sa-l văd. Era un vlăjgan cât toate zilele! 

— Aha! zise Lenormand, vasăzică au fost mai mulţi! 

— Am mai văzut pe unul mărunţel care se mişca cu o 
sprinteneală uimitoare. 

— Dar fraţii Doudeville? Unde sunt? 

— Nu i-am văzut. 

Porniră în căutarea lor. Pe unul dintre ei, pe Jacques îl 
găsiră lângă poartă, plin de sânge dar trăia, pe al doilea ceva 
mai încolo între copaci, de abia respira. Lenormand îşi dădu 
seama imediat că avea coastele rupte. 

— Cum dracu v-aţi lăsat pocniţi în halul ăsta! se enervă 
Lenormand. 

— Am fost luaţi prin surprindere... S-a produs când îmi 
aprindeam ţigara de la ţigara lui Jacques, mă aplecasem şi el m- 
a lovit... 

— Era singur? 

— Nu, îl însoțea un individ mărunţel, răspunse Jacques. 
Vroi să continue, dar avea o şovăială. 

— Ai mai observat altceva? 

— După siluetă, cel care ne-a lovit mi s-a părut a fi 
englezul de la Hotel Palace, acela care a părăsit imediat hotelul 
şi a cărui urmă am pierdut-o. 

— Maiorul Parbury? 

— Cred că da. 

După câteva clipe de gândire, Lenormand zise: 

— Nu există nici o îndoială, avem de a face cu o bandă 
bine organizată. se anunţă foarte interesantă. 

— Asta e şi părerea prinţului Sernine, spuse Jacques. 

Intrară cu toţii în vilă. Lenormand se întoarse în grădină şi 
la poartă. Spera ca cei doi să fi pierdut ceva, vreun obiect care 
să-i trădeze. Nu găsi nimic. Dezamăgit se întoarse în vilă şi se 
culcă. 

Dimineaţă, cele trei victime din timpul nopţii arătau destul 
de bine, astfel că Lenormand pe deplin încredinţat că nu se va 
petrece ceva neplăcut plecă la Paris însoţit numai de inspectorul 
Gourel. Fraţilor Doudeville le ordonă să cutreiere împrejurimile, 
poate vor descoperi ceva. 


După ce luă masa şi când era cel mai abătut, lui 
Lenormand i se aduse o veste bună. 

Unul din oamenii săi, mai precis inspectorul Dieuzy, 
reuşise să dea de urma lui Steinweg, cel care-i scrisese lui 
Kesselbach. 

— Dieuzy e aici? strigă Lenormand. 

— Da, domnule, răspunse Gourel. Este chiar cu domnul 
Steinweg. 

— Să intre amândoi. 

In clipa aceea sună telefonul. Lenormand ridică receptorul. 
Era Jean Doudeville. 

— Ce s-a întâmplat? întrebă şeful Sigurantei. 

— Am dat de urma maiorului Parbury. 

— Excelent! Unde este? 

— S-a machiat dar tot l-am recunoscut. Şi-a înnegrit pielea 
şi dacă nu eşti atent îl poţi confunda uşor cu un spaniol. A intrat 
în şcoala liberă din Garches... A fost primit de către domnişoara 
Geneviève... 

— Drace! strigă Lenormand. Vin imediat acolo. Aveţi grijă 
să nu-l scăpaţi! mai strigă el înainte de a trânti receptorul în 
furcă. Işi înhaţă apoi trenciul din cuier, pălăria o îndesă pe cap şi 
ieşi pe culoar unde-i întâlni pe Dieuzy şi Steinweg. 

— La ora şase! Ne întâlnim aici! le strigă el şi urmat 
îndeaproape de Gourel care nu înţelegea graba şefului său, se 
năpusti pe scări. 

În drum luă cu el încă trei inspectori şi cu toţii se urcară în 
maşina lui Lenormand. 

— La Garches! spuse el şoferului. Urgent! 

Maşina se lansă într-o cursă nebunească, roţile scrâşneau 
la curbe, pietonii fugeau speriaţi din calea ei, agenţii de 
circulaţie fluierau furioşi, unul chiar plecă în urmărirea lor, apoi 
renunţă. Cufundat în gândurile sale, Lenormand nu vedea nimic 
din toate astea. 

După vreo douăzeci de minute opriră lângă parcul din 
Villeneuve. Imediat apăru lângă maşină Jacques Doudeville 
care-i aştepta. 

— Ticălosul a fugit! strigă el de îndată ce Lenormand 
coboră din maşină. 

— Singur? 

— Nu. Era însoţit de domnişoara Geneviève... 


Lenormand îl apuca de guler şi-l zgudui puternic. 

— De ce l-ai lăsat să fugă? strigă el furios. 

— Fratele meu e pe urmele lui. 

— Nu trebuia să-l lăsaţi! E prea viclean ca să nu-i scape! 
Pe unde au luat-o? 

— Pe acolo! arătă cu braţul întins Jacques. 

— Dă-te jos! strigă Lenormand la şofer. 

Acesta, fără să spună un cuvânt coborâ. Locul lui fu luat 
de către şeful Siguranţei care demară în trombă spre disperarea 
şoferului care strigă la el să ocolească totuşi gropile. La capătul 
străzii, Lenormand se trezi într-o 182 intersecţie. După câteva 
secunde de ezitare, alese drumul din stângă. Alegerea lui se 
dovedi bună deoarece îl văzu de departe pe celălalt frate 
Doudeville care-i ieşi în întâmpinare. 

— Sunt într-o trăsură cam la un kilometru de aici! strigă el. 

Lenormand nu aşteptă ca celălalt să urce şi îşi continuă 
cursa cu mai multă furie. Când fu pe vârful unui deal văzu 
undeva spre dreapta burduful unei trăsuri. Se orientă rapid. 
Trebuia să întoarcă şi printre dinţi îi scăpă o înjurătură. 

Manevrele lui fură observate de către ocupanţii trăsurii. O 
femeie apăru pe scară întinzând spre el braţul. Se auziră două 
împuşcături. 

Lenormand zări şi capul unui bărbat care dădu bice cailor. 
În timp ce executa curba, Lenormand scăpă din ochi trăsura. 
Apăsă pedala accelerației şi zări la marginea drumului femeia. 

Trecu pe lângă ea, gândul lui era să-l prindă pe bărbat. 
Curând ajunse din urmă trăsura care înainta acum suspect de 
încet. 

Lenormand încetini şi el viteza. Vehiculele tocmai coborau 
panta dealului, astfel că o depăşire era periculoasă. 

— Tare şeful, i-a prins! spuse unul dintre inspectori... 

Când ajunseră pe teren plat şi depăşirea era posibilă, 
Lenormand se năpusti frenetic, într-o clipă ajunse şi depăşi mica 
cabrioletă. 

Opri la marginea drumului şi coborâ. Un strigăt de furie se 
auzi din pieptul lui. Trăsura era goală. 

Calul fiind de prin împrejurimi şi cunoscând drumul spre 
casă îl târâse până aici... 

— Maiorul trebuie să fi sărit în timpul celor câteva secunde 
când n-am mai văzut trăsura, spuse el. 


— Ne întoarcem şi cercetăm pădurea, propuse unul din 
inspectori. 

— Nu-l mai prindem. E prea viclean. N-o să-l prindem cu 
una cu două. Fir-ar a dracului de treabă! 

Urcară în maşină şi se întoarseră pe drumul pe care 
veniseră. 

Tânăra fată se afla deja în tovărăşia lui Jacques Doudeville 
şi nu părea afectată de aventura în care fusese antrenată. 
Lenormand opri maşina şi coborâ. Se prezentă şi o invită pe fată 
să urce. 

— Veţi fi mai în siguranţă cu noi, spuse el. 

Lenormand cedă locul şoferului şi se instala cu tânăra fată 
pe bancheta din spate. 

— De când îl cunoaşteţi pe maiorul Parbury? 

— Nu e nici un maior şi nici nu-l cheamă Parbury! 

— Atunci cine €...? 

— Juan Ribeira. E spaniol şi este însărcinat de către 
guvernul spaniol să studieze cum funcţionează şcolile franceze. 

— Fie şi aşa. Numele şi naționalitatea nu contează. Cert e 
că el este omul pe care-l căutam. 

— A auzit de şcoala pe care am întemeiat-o aici. A venit şi 
mi-a oferit subvenţii. Mi-a cerut permisiunea ca din când în când 
să vină şi să vadă progresele elevilor mei. Nu puteam să refuz 
aşa ceva. 

— Evident că nu, dar trebuia să vă consultaţi cu cineva din 
anturajul dumneavoastră. Nu sunteţi în relaţii cu prinţul 
Sernine? Uneori sfaturile lui sunt valoroase. 

— Cu el m-aş fi sfătuit dar acum e plecat în străinătate. 

— Unde anume? 

— Nu ştiu... Domnul acesta Ribeira a fost foarte amabil, 
numai astăzi a avut un comportament destul de enigmatic. 

— Domnişoară, în mine puteţi avea încredere deplină. 

— Ei bine, domnul Ribeira a venit astăzi şi mi-a spus că o 
doamnă franţuzoaică aflată în trecere prin Bougival, are o fetiţă 
a cărei educaţie doreşte să mi-o încredinţeze mie şi mă roagă să 
vin cât mai repede. Nu mi s-a părut nimic anormal în asta şi cum 
era ziua mea liberă şi domnul Ribeira venise cu trăsura, am 
acceptat. 

— Numai atât? întrebă Lenormand. 

Tânăra se înroşi la faţă. 


— A vrut să mă răpească, spuse ea încet. 

Mi-a spus-o după o jumătate de oră de la plecare. 

— Ce mai ştiţi despre el? 

— Nimic. 

— Unde locuieşte? 

— Presupun că la Paris. 

— Nu v-a scris vreo scrisoare, nu aveţi un obiect de la el. 
Vreau un indiciu de la care sămi pornesc cercetările. 

— Nu ştiu nimic. S-ar putea totuşi să fie ceva fără 
importanţă. 

— Vorbiţi... Vorbiţi! strigă nerăbdător Lenormand. 

— În urmă cu două zile, acest domn mi-a cerut voie să se 
folosească de maşina mea de scris la care a bătut, cu greu, o 
scrisoare a cărei adresă am surprins-o din întâmplare. 

— Ce fel de adresă? 

— Scrisoarea era adresată lui „ Le Journal” şi domnul 
acesta a introdus în plic douăzeci de mărci. 

— Un anunţ pentru mica publicitate, zise Lenormand. 

— Am eu numărul de astăzi, spuse Gourel. 

— Dă-mi-l. 

Gourel scoase ziarul din buzunar şi i-l întinse. Lenormand 
îl desfăcu la pagina a opta şi-l studie cu atenţie. După câteva 
clipe tresări. 

„ Atragem atenţia persoanelor care îl cunosc pe domnul 
Steinweg că am dori să ştim dacă se afla la Paris şi adresa sa. 
Răspunsul tot prin mica publicitate”. 

Asta era anunţul care-i atrase atenţia lui Lenormand pe 
buzele căruia înflorise un surâs. 

— Steinweg! exclamă şi Gourel. Dar ăsta e individul pe 
care l-a adus astăzi inspectorul Dieuzy! 

„Da, da”, mai spuse în sinea sa Lenormand, „este individul 
a cărei scrisoare către Kesselbach am interceptat-o, este omul 
care l-a 188 pus Kesselbach pe urmele lui Pierre Leduc... 

Dacă au dat acest anunţ, înseamnă că şi ei bâjbâie pe 
undeva, că n-au informaţii corespunzătoare...” 

Lenormand îşi frecă palmele satisfăcut. 

Steinweg era în mâinile lui. În mai puţin de o oră va vorbi 
cu el, în mai puţin de o oră vălul misterios al afacerii Kesselbach 
se va destrăma. 

Domnul Lenormand sucombă 

La orele 6, Lenormand intră în biroul său de la prefectura 
poliției. Imediat sună şi ceru agentului să fie anunţat, 
inspectorul Dieuzy să vină la el. Acesta apăru după vreo zece 
minute, timp în care Lenormand încercă să facă ordine în 
faptele petrecute până atunci. 

Când Dieuzy intră, Lenormand îl privi câteve clipe apoi îl 
întrebă: 

— Omul tău e aici? 

— Da. 

— L-ai interogat? 

— Am încercat... 

— Până unde ai ajuns? 

— Nu spune mare lucru. 

— Concret, ce i-ai spus? întrebă iritat Lenormand. 

— Că în urma ultimelor dispoziţii toţi străinii trebuie să se 
prezinte la prefectură pentru a fi înregistraţi. 

— Unde se află acuma? 

— În biroul secretarului dumneavoastră. 

— Adu-l aici. 

Dieuzy nu apuca să iasă când intră agentul de serviciu. 

— Ce s-a întâmplat? strigă la el Lenormand. 

— O doamnă doreşte să vă vorbească, răspunse 
regulamentar agentul având în mână o carte de vizită. 
Lenormand o luă. 

— Doamna Kesselbach... spuse el gânditor. 

să intre, spuse Şeful Siguranţei ridicându-se din scaun. 

Îi făcu semn inspectorului Dieuzy să iasă. 

Doamna Kesselbach fu introdusă imediat. 

Lenormand o rugă să se aşeze într-un scaun, în timp ce, 
cu privirile îi cercetă chipul bolnăvicios. Un aer de oboseală 
extremă se citea pe faţa ei. Doamna se aşeză şi fără alte 
cuvinte îi întinse un ziar. Era „ Le Journal”, îi arătă unde să 
citească, pagina micii publicităţi. 

— Bătrânul Steinweg a fost un prieten al soţului meu şi 
sunt sigură că ne-ar putea spune multe lucruri interesante. 

— Dieuzy! strigă Lenormand şi când acesta apăru în 
cadrul uşii îi spuse: adu-l pe domnul care aşteaptă în biroul 
secretarului meu. După ce inspectorul ieşi, Lenormand se 
întoarse spre tânăra femeie. Vizita dumneavoastră a venit într- 


un moment propice pentru mine. Vă rog să nu rostiţi nici un 
cuvânt atunci când va intra persoana pe care am chemat-o. 

Lenormand trecu la fereastră şi aşteptară în linişte. 

Mai târziu, când Lenormand îşi aprindea o ţigare, uşa se 
deschise şi intră un bătrân cu barba albă sub bărbie, cu faţa 
brăzdată de cute adânci, îmbrăcat sărăcăcios, cu o mutră destul 
191 de chinuită, mutra acelor oameni care cutreieră zilnic 
străzile în căutarea hranei. 

Bătrânul se opri în prag, clipi de câteva ori, se uită mirat la 
Lenormand, păru stingherit de tăcerea în care fusese primit. În 
mâini învârtea o pălărie veche şi uzată. 

Deodată bătrânelul păru uluit, ochii i se măriră... 

— Doamna... Doamna Kesselbach... 

Abia atunci o recunoscu pe tânăra femeie. 

Se apropie de ea şi-i vorbi fără nici o urmă de timiditate: 

— Ce fericit sunt că vă întâlnesc! Credeam că niciodată n- 
o să ne mai vedem... Am trimis scrisori, telegrame... Dar nici un 
răspuns. Ce mai face Rudolph Kesselbach? 

Tânăra femeie avu o tresărire de parcă cineva o lovise 
între ochi. Începu să plângâ în hohote. 

— Dar ce este? Ce s-a întâmplat? zise Steinweg surprins. 

Atunci interveni Lenormand. 

— Se pare, domnule, că nu cunoaşteţi anumite 
evenimente care s-au petrecut la noi. 

Sunteţi de mult pe drumuri? 

— De aproape trei luni de zile. Am fost la cariere, apoi m- 
am întors la Capetown. De acolo i-am scris din nou lui Rudolph. 
N-am primit nici un răspuns. Am plecat la Port Said... Unde-i 
Rudolph? 

— Lipseşte, se grăbi să-i răspundă Lenormand spre 
surpriza tinerei femei. O să vă explic ceva mai încolo cauzele 
acestei absenţe. 

Vă rog să-mi răspundeţi la o întrebare, îl cunoaşteţi pe 
Pierre Leduc? 

— Vă rog?! tresări bătrânelul. Ce face? Cine v-a vorbit 
despre Pierre Leduc? 

li privea pe cei doi neînţelegând ce se întâmplă. 

— Cine va vorbit despre el? Nimeni n-avea voie s-o facă! 

— Domnul Kesselbach, spuse Lenormand. 


— Imposibil! exclamă bătrânul. Este un secret pe i l-am 
încredinţat lui Rudolph, iar 193 

Rudolph ştie să păstreze secretele, mai ales unul ca 
acesta. 

— Facem o anchetă asupra lui Pierre Leduc. Se pare că 
numai dumneavoastră ne puteţi ajuta ca s-o ducem la bun 
sfârşit 

— Ce doriţi să ştiţi? 

— Îl cunoaşteţi pe Pierre Leduc? 

— Nu l-am văzut niciodată. Ceea ce ştiu este că acel 
individ care acum se află în Paris şi duce o viaţă destul de 
uşuratică nu este Pierre Leduc. 

— Interesant, spuse Lenormand. El ştie că nu este Pierre 
Leduc? 

— Probabil că da. 

— Dumneavoastră cunoaşteţi adevăratul lui nume? 

— Îl cunosc, răspunse fără şovăire bătrânelul. 

— Atunci vă rog să ni-l spuneţi şi nouă, îi ceru Lenormand. 

Steinweg ezită, se ridică în picioare şi începu să se plimbe 
prin cameră destul de agitat. 

— Nu pot... Nu pot... răspunse el într-un târziu. 

— De ce? întrebă imediat Lenormand destul de surprins. 

— N-am dreptul. Apoi nu-mi mai aparţine, în clipa când i l- 
am destăinuit lui Rudolph, acesta mi-a dat o mare sumă de bani 
cu care mi-a cumpărat tăcerea şi mi-a făgăduit că în ziua când îl 
va găsi pe Pierre Leduc şi va putea folosi acel secret, îmi va da o 
avere. 

Steinweg continuă cu un surâs amar: 

— Suma care mi-a dat-o atunci s-a topit de mult. Acum am 
venit să aflu urmarea, dacă l-a găsit pe Pierre Leduc. 

— Domnul Kesselbach e mort, preciza brusc şeful 
Siguranţei. 

Steinweg se opri buimac. 

— Mort! Nu e posibil... Este o capcană desigur! Vreţi să 
mă faceţi să vorbesc! Doamnă Kesselbach, e adevărat? 

Steinweg păru zdrobit. Vestea îl făcu să plângă în hohote. 

— Bietul meu Rudolph! L-am cunoscut de când era copil, 
venea să se joace cu mine la Augsburg... Cât l-am iubit! 

Şi privind-o pe doamna Kesselbach continuă: 


— Şi el mă iubea pe mine. Trebuie să vă fi vorbit despre 
mine, despre taica Steinweg cum îmi spunea el... 

Lenormand se apropie de el. 

— Ascultă-mă, domnule Steinweg, Rudolph Kesselbach a 
murit asasinat... Stai liniştit, strigătele sunt zadarnice. A murit 
asasinat şi toate circumstanţele crimei dovedesc că vinovatul 
era la curent cu proiectul lui în legătură cu Pierre Leduc. Există 
vreun amănunt pe care să ni-l furnizaţi pentru a descoperi 
făptaşul? 

Steinweg era năuc, repeta într-una: 

— A mea e vina... Dacă nu i-aş fi povestit despre Leduc. 

Doamna Kesselbach se apropie de el rugătoare. 

— Credeţi?... Aveţi vreo idee? O! Vă rog din tot sufletul, 
domnule Steinweg! 

— N-am nici o idee, nu m-am gândit încă, murmură el. 
Pentru asta trebuie să mă gândesc... 

— Gândeşte-te la cei din anturajul domnului Kesselbach, îi 
spuse şi Lenormand. 

Poate că atunci când i-aţi povestit despre Pierre Leduc mai 
era cineva de faţă. Sau poate că a vorbit el cu cineva. 

— Nu era nimeni de faţă şi sunt sigur că nici n-a spus 
nimănui despre asta. 

— Totuşi, gândeşte-te bine... Gândiţi-vă la anturajul lui, nu 
a participat nimeni la discuţiile dumneavoastră, nu a discutat cu 
altcineva? 

Aşteptau nerăbdători răspunsul. 

— Nu, zise Steinweg... Nu mi-aduc aminte de nimic. 

— Îţi dau eu un mic amănunt, spuse Lenormand. 
Prenumele şi numele asasinului au inițialele L şi M. 

— Un L şi un M? repetă Steinweg. Un L... 

un M... 

— Da, literele sunt din aur şi se află încrustate pe colţul 
unei tabachere care, presupunem doar, că ar fi a asasinului... nu 
se lăsă Lenormand. 

— Al unei tabachere? făcu un efort să-şi aducă aminte 
Steinweg. 

— Din fier forjat. Unul din compartimentele interioare e 
împărţit în două, o parte pentru foi de ţigare, celaltă pentru 
tutun... 


— Împărţit în două! strigă Steinweg, ale cărei amintiri 
păreau să revină în memorie. N-aţi putea să-mi arătaţi acest 
obiect? 

— Din păcate avem numai o reproducere a ei, spuse 
Lenormand şi-i dădu o tabacheră la fel cu cea dispărută. 

— Hm... Hmm... făcu Steinweg luând tabachera. 

O privea cu ochi năuciţi, o examina cu atenţie şi deodată 
scoase un strigăt. 

Lenormand îl văzu cum îi tremurau mâinile, cum faţa îi 
deveni lividă şi ochii rătăciţi. 

— Vorbeşte! strigă Lenormand furios. 

— Acum se explică totul, murmură bătrânelul. 

— Spune ceea ce ştii! îi ceru şeful Sigurantei. 

Steinweg îl împinse cu mâinile la o parte, se ridică din 
scaun şi se apropie de fereastră. 

Stătu aşa nemişcat câteva clipe, apoi se întoarse spre cei 
doi. 

— Domnule, ştiu cine e autorul crimei, pot să vi-l spun. 

Se opri imediat, fulgerat de o idee. 

— Cine e? strigară cei doi. _ 

Se lăsă tăcerea, în liniştea adâncă a biroului. Intre zidurile 
care auziseră atâtea mărturisiri ciudate, avea să răsune şi 
numele sinistrului ucigaş? 

Lui Lenormand i se păru că se află pe marginea unei 
prăpăstii, că un glas se urca până la el. Câteva secunde şi va şti, 
va afla... 

— Nu, murmură Steinweg, nu, nu pot... 

— Poftim! strigă furios Lenormand. 

— Spun că nu pot, preciza calm bătrânelul. 

— N-ai dreptul să taci! Justiţia ţi-o cere! 

— Mâine... Voi vorbi mâine... Trebuie să mă mai gândesc. 
Mâine vă voi spune tot ce ştiu despre Pierre Leduc, tot ce 
presupun că se află în legătură cu aceastră tabacheră. Mâine, vă 
făgăduiesc... 

Cei doi pricepură că nu puteau scoate altceva de la el. 
Bătrânelul era foarte încăpăţinat. Lenormand cedă. 

— Bine. Te las până mâine, dar te previn că dacă mâine 
nu vorbeşti, voi fi silit să te rețin. 

Sună şi imediat apăru inspectorul Dieuzy. 

Lenormand îl luă de o parte şi-i şopti: 


— Condu-l până la hotel şi stai acolo, îţi trimit încă doi 
oameni. Până atunci deschide 200 bine ochii. S-ar putea ca 
cineva să încerce să-l răpească. 

Inspectorul dădu din cap semn că înţelesese şi însoţit de 
bătrâne ieşi din birou. 

Lenormand se întoarse lângă doamna Kesselbach care 
părea zguduită de cele ce auzise. 

— Vă rog să mă scuzaţi, doamnă, îmi dau seama cât de 
tulburată sunteţi... 

— Să trec şi mâine pe la dumneavoastră? 

Întrebă ea. 

— Ah, nu, nu e nevoie. Vă voi spune tot, tot ce-mi va 
spune bărânelul. Îmi daţi voie să vă conduc la trăsură? Sunt trei 
etaje până jos... 

Lenormand deschise uşa biroului şi-o lăsă să treacă 
pragul. Deodată auzi exclamaţii pe culoar şi mai mulţi agenţi 
veniră în fugă. 

— Ce s-a întâmplat? strigă la ei şeful Siguranţei. 

— Dieuzy... spuseră ei gâfâind. 

— Dieuzy?! se miră Lenormand. Doar ce a plecat... 

— A fost găsit pe scară... 

— Mort?! 

— Numai leşinat, preciză unul din inspectori. 

— Şi individul care era cu el? Bătrânelul Steinweg?! 

— Dispărut... 

— Fir-ar a dracului de treabă! strigă înfuriat Lenormand. 

Lenormand se năpusti pe scări. La etajul unu în mijlocul 
unui grup de oameni se afla Dieuzy. În aceeiaşi clipă urcă scara 
şi inspectorul Gourel 

— Vii de jos?! îi strigă Lenormand. 

— Da. 

— Te-ai întâlnit cu cineva? 

— Nu, n-am văzut-pe nimeni. 

Inspectorul Dieuzy îşi reveni încet, deschise ochii şi privi 
buimăcit, în jur. 

— Aici, uşa aceea mica... spuse el cu greutate. 

— Ahh, pe dracu, uşa de la al şaptelea tribunal! strigă 
înfuriat şeful Siguranţei. Am spus de atâtea ori să-i punem 
lacăt... Era sigur că într-o zi sau alta... 2 


Încercă să o deschidă. 

— Sigur că da! Au tras zăvorul pe partea cealaltă! 

2 Pe perioada cât domnul Lenormand nu mai fusese şeful 
Siguranţei, doi răufăcători se refugiaseră pe acea uşă şi 
scăpaseră de agenţii care îi escortau. Poliţia a păstrat tăcerea 
asupra acestei duble evadări. De ce oare, această trecere fiind 
dispensabilă, nu a fost închisă evitând situaţia care a permis 
evadarea celor doi şi să se poată circula liniştit şi în siguranţă pe 
coridorul celui de al şaptelea tribunal şi prin holul Preşedintelui? 

Lenormand scoase revolverul şi cu patul lui sparse unul 
din geamuri, introduse mâna prin spărtura şi trase zăvorul, se 
întoarse spre Gourel şi-i strigă: 

— Du-te repede până la ieşirea din Place Dauphine... 

Inspectorul Gourel se avântă în jos. 

Lenormand se întoarse lângă Dieuzy şi-i ceru să 
vorbească. 

— Ce s-a întâmplat? Cum de te-ai lăsat pocnit în halul 
ăsta? 

— M-a lovit cu ceva tare... 

— Cine te-a lovit? 

— Un individ care se plimba pe culoar şi care ne-a urmărit 
când am ieşit din biroul dumneavoastră. 

— Cum a fost cu putinţa? 

— Mi-a cerut un foc şi când am băgat mâna în buzunar ca 
să scot chibriturile m-a pocnit cu ceva tare. În cădere l-am mai 
putut vedea cum îl trăgea pe bătrân după el şi au ieşit pe uşa 
aceea. 

— Cum arăta? L-ai putea recunoaşte? 

— Bine-nţeles... Era un vlăjgan zdravăn, cu pielea smeadă, 
aproape spre neagră... Un tip din sud... 

— Ribeira! scrâşni din dinţi Lenormand. Tot el?! Nu-i lipsit 
de îndrăzneală! Chiar aici, în prefectură! 

Izbi cu piciorul în zid şi strigă înfuriat: 

— Cum dracu a aflat că Steinweg e aici în prefectură? 
Acum patru ore îl urmăream prin pădurea Saint-Cucufa! Şi 
acum, iată-l aici! 

Cum de a ştiut? 

Rămase multe clipe pe gânduri, era atât de adâncit în ele 
încât nici n-o observă pe doamna Kesselbach care trecea pe 


lângă ei şi care îi salută. Lenormand nu-i răspunse. Din 
gândurile lui îl smulse venirea inspectorului Gourel. 

— Spune, Gourel, ce-ai aflat? îl întrebă el calm. 

— Au fost doi, au ieşit pe uşa asta şi au coborât în Place 
Dauphine. Acolo îi aştepta o maşină. În maşina mai erau două 
persoane, un 205 individ îmbrăcat în negru, cu pălărie moale şi 
borurile lăsate mult peste ochi. 

— Asta este! exclamă Lenormand. Asta-i asasinul, 
complicele lui Ribeira-Parbury. A doua persoană? 

— O femeie, o femeie fără pălărie, se pare un fel de 
slujnică, avea părul roşcat... 

— Cum? Avea părul roşcat? exclamă Lenormand. 

— Da. 

Pocnind din degete, Lenormand se întoarse pe călcâie şi 
sărind câte patru trepte coboră la parter. leşi în stradă. 

— Opreşte! strigă el către o trăsură care tocmai se 
îndepărta. 

Era trăsura doamnei Kesselbach. Vizitiul îi auzi strigarea 
astfel că opri. Doamna Kesselbach scoase capul prin fereastra 
portierei ca să-l întrebe ceva, când se trezi cu Lenormand 
cocoţat pe scăriţă. Se trase speriată înăuntru. 

— lertaţi-mă, doamnă! spuse şeful Siguranţei. Vă rog să- 
mi daţi voie să vă însoțesc. Gourel! strigă către inspectorul care 
se apropia în fugă. Caută repede o maşină! 

Gourel se repezi spre parcarea de vizavi şi rechiziţionă 
prima maşină parcată. Lenormand clocotea de nerăbdare, 
doamna Kesselbach, se clătina ţinând cu amândouă mâinile un 
flacon cu săruri. 

Maşina opri lângă ei şi urcară. 

— Gourel! In faţă lângă şofer! 

— Unde mergem? întrebă gâfâind inspectorul. 

— La Garches. 

— La mine? se miră Dolores. 

Lenormand nu-i răspunse, cu capul scos în afară, cerea 
liberă trecere. Când ajunseră la Cours-la-Reine, şeful Siguranţei 
îşi reluă locul în maşină şi zise: 

— Vă rog, doamnă, să răspundeţi clar la câteva întrebări. 
Aţi văzut-o cumva pe 207 domnişoara Geneviève Ernemont 
înainte de a veni la prefectură? 

— Da, tocmai mă pregăteam să ies... 


— Ea v-a vorbit despre anunţul din ziar? 

— Da, ea. 

— După care aţi venit la prefectură? 

— Chiar aşa s-au petrecut lucrurile. 

— Eraţi singură când domnişoara Ernemont a fost la 
dumneavoastră? 

— Asta nu-mi mai aduc aminte... Nu ştiu ce să spun. 

— Poate că de faţă a fost vreuna din cameristele... 

— Da, îmi amintesc acum, erau cameristele mele... 

— Cum le cheamă? 

— Suzane şi Gertrude... 

— Una dintre ele are părul roşcat? 

— Da, Gertrude. 

— O cunoaşteţi de mult? 

— Bine-nţeles. O am cameristă de ani de zile. Am toată 
încrederea în ea 

— Cu atât mai bine... zise Lenormand. Cu atât mai bine... 

Lenormand se cufundă din nou în gândurile sale. Seara 
cobora cu repeziciune. 

Când ajunseră în faţa căminului luminile se aprindeau deja 
pe stradă. Fără a se sinchisi de tovarăşa lui, Lenormand coboră 
din maşină şi se repezi la portar. 

— Camerista doamnei Kesselbach s-a întors? 

— Care din ele? întrebă portarul. 

— Gertrude. 

— Gertrude nu s-a întors pentru că nici n-a ieşit. Eu n-am 
văzut-o, domnule. 

— Cineva s-a întors, totuşi! strigă enervat Lenormand. 

— O! Nu, domnule! N-am deschis uşa nimănui de pe la 
şase seara. Nimănui, preciza încă o dată portarul. 

— Mai există şi o altă intrare? 

— Nu, doar zidurile care înconjoară domeniul şi sunt 
destul de înalte. 

Lenormand se întoarse către doamna Kesselbach care se 
apropiase de ei. 

— Vom merge la pavilionul dumneavoastră, spuse el. 

Toţi trei se îndreptară spre pavilionul doamnei Kesselbach 
care neavând cheia de la uşă sună. Le deschise Suzane, cealaltă 
cameristă. 

— Gertrude e aici? întrebă doamna Kesselbach. 


— Sigur, doamnă, în camera ei. 

— Spuneţi-i, vă rog să vină imediat, îi ceru şeful 
Siguranţei. 

Fără un cuvânt, Suzane se întoarse pe călcâie şi dispăru în 
spatele uşii. În liniştea 210 care se aşternuse, auziră curând 
paşii cameristei care se apropia. Uşa se deschise şi aceasta 
intră. 

Era o fată destul de nostimă, cu părul roşcat. Lenormand o 
privi câteva secunde ca şi cum ar dori să pătrundă dincolo de 
ochii aceia inocenți. N-o întrebă nimic. Toţi aşteptau ceva de la 
el, însă Lenormand părea că visează. 

— Foarte bine, domnişoară, mulţumesc. Să mergem, 
Gourel. 

leşiră din pavilion luând-o pe aleile întunecate ale grădinii. 

— Ea este. _ 

— Credeţi şefu? Imi face impresia că e foarte liniştită. 

— Ceva cam prea liniştită. Alta în locul ei s-ar fi mirat, ar fi 
întrebat de ce am chemat-o. Ea nimic. Doar o mască flegmatică. 
Cu toate astea ceva a trădat-o. O picătură de sudoare care i se 
rostogolea pe la tâmplă. 

— Deci... 

— Este complicea celor doi indivizi care manevrează în 
jurul afacerii Kesselbach. Cu siguranţă că şi cealaltă soră, 
Suzane, face parte din bandă. Pe la orele patru, Gertrude, 
prevenită că am aflat de anunţul din ziar, dă fuga la Paris unde 
se întâlneşte cu Ribiera şi celălalt individ cu pălăria moale, îi 
pune la curent cu tot ceea ce ştie şi cei doi îl răpesc pe Steinweg 
din Palatul de Justiţie. 

Lenormand se opri puţin. 

— Toate astea dovedesc: 1. importanţa pe care ei o dau 
lui Steinweg şi frica ce le-o inspiră faptul că acesta ar putea 
vorbi. 2. că în jurul doamnei Kesselbach este urzită o întreagă 
conspirație şi 3. nu mai este timp de pierdut fiindcă conspiratorii 
sunt avertizaţi. 

— Totuşi, spuse Gourel, este un aspect inexplicabil. Cum a 
reuşit Gertrude să treacă prin grădină când noi eram la intrare? 

— E simplu, printr-un pasaj secret construit în zid. 

— Şi care ar duce la pavilionul doamnei Kesselbach? 

— Se pare că da, deşi, eu am altă părere. 

Hai să cercetăm. 


O porniră de-a lungul zidului şi-l cercetară metru cu metru. 
Nu găsiră nici un pasaj, nici o trecere în zid. 

— Or fi folosit o scară, spuse Gourel. 

— Nu, e prea riscant, mai ales ziua. Trebuie să fie altceva. 

— Păi nu sunt decât patru pavilioane şi toate locuite. 

— Inexact: al treilea pavilion nu-i locuit. 

— Portarul. Şi acesta este închiriat de doamna Kesselbach 
care a dorit ca singurătatea ei să fie deplină. Cine ştie dacă nu 
cumva este influenţa Gertrudei. 

Se apropiară de pavilionul trei, îi dădură roată, nu se zărea 
nici o lumină în el. 

Lenormand întinse mâna şi atinse clanţa uşii care se 
deschise imediat. 

— la te uită! exclamă el. Gourel, mi se pare că am 
descoperit ceea ce ne interesează. Să intrăm. Aprinde lanterna. 
Intrară în sufragerie, apoi în salon, vestibul. Peste tot 

aceeaşi linişte stranie. 

— Trebuie să fie pe aici pe undeva... pentru că bucătăria 
nu este la acest etaj. 

— Pe aici şeful 

Coborâră scara şi la capătul ei ajunseră într-un fel de 
bucătărie de vară. Scaune şi mese îngrămădite unele peste 
altele, o spălătorie servind ca pivniţă se afla alături. 

Aceeaşi dezordine, obiecte inutile, îngrămădite. 

— Ce străluceşte acolo? întrebă Gourel. 

Lenormand se aplecă şi ridică de jos un ac de aramă 
având drept gămălie o perlă falsă. 

— Perla asta străluceşte, zise el. Cu siguranţă că este a 
Gertrudei. A trecut pe aici şi asta chiar foarte de curând. 

Gourel începu să mişte butoaiele din loc, lăzile, stârnind 
nori de praf. Începură să strănute. 

— Nu te mai chinui atâta, spuse Lenormand. Dacă 
trecerea este pe aici, cum îţi închipui că oamenii au şi vreme ca 
să deplaseze toate astea şi apoi să le aşeze la loc? Este 214 
altceva, ceva mai simplu. Poate în spatele acestui oblon care nu 
prea are ce căuta aici. 

Lenormand dădu oblonul la o parte, în spatele lui zăriră o 
spărtură. Gourel îndrepta raza lanternei înspre ea şi văzură o 
subterană care cobora în pantă. 

— Nu m-am înşelat, zise Lenormand. 

Trecerea a fost făcută destul de recent. Nu se vede nici un 
fel de zidărie, doar scânduri în cruce, ici-colo câte o bârnă 
susţine bolta... N-a fost făcută ca să reziste, spuse Lenormand. 

— Bănuiţi că ar fi planul lor? întrebă Gourel. 

— Cred că da. Venirea şi plecarea complicilor se face pe 
aici şi tot pe aici ar fi fost răpită doamna Kesselbach. 

Înaintau cu prudenţă, ocolind bârnele şi scândurile cu 
grijă. La prima vedere, tunelul era mult mai lung decât bănuiau 
ei. Capătul lui se afla cu siguranţă în afara zidurilor. 

— Nu mergem cumva înspre Villeneuve şi eleşteu? întrebă 
Gourel. 

— Mi se pare că direcţia este alta, răspunse Lenormand. 

Galeria cobora într-o pantă uşoară, întâlniră o treaptă, 
apoi încă una şi se treziră în faţa unei uşi zidite. Lenormand o 
împinse şi uşa se deschise, 

— Gourel, zise el gânditor, trebuie să chibzuim bine. Poate 
că ar fi mai bine să ne întoarcem. 

— De ce? 

— Ribeira nu-i prost. A prevăzut şi el primejdia şi cred că 
şi-a luat niscaiva măsuri de siguranţă. Sunt sigur că ne-a văzut 
controlând prin grădina, ne-a văzut când am intrat în pavilion. 
Mă tem să nu ne întindă o cursă. 

— Dar suntem doi? protestă Gourel. 

— Dar dacă ei sunt douăzeci? 

Lenormand privi spre uşa deschisă. 

Subterana suia şi el urcă spre partea cealaltă. 

— Să mai înaintăm câţiva paşi, spuse el. 

Lasă uşa deschisă, îi mai spuse înainte de a 216 porni. 
Merseră aşa vreo douăzeci şi cinci de metri, când se treziră în 
faţa altei uşi. 

Lenormand o încercă, dar uşa era încuiată. 

— Probabil că are pus zăvorul pe partea cealaltă. Să ne 
întoarcem fără zgomot. Când. 

vom fi afară vom urma traseul galeriei şi vom da de 
cealaltă ieşire. 

Se întoarseră pe acelaşi drum. Gourel care mergea acum 
înainte scoase un strigăt. 

— Ce este? întrebă Lenormand 

— Uşa e închisă... răspunse Gourel. 


— Ţi-am spus s-o laşi deschisă. 

— Am lăsat-o deschisă, dar probabil s-a închis singură. 

— Imposibil, am fi auzit izbitura! 

— Atunci... îngână speriat Gourel. 

— Atunci ştiu şi eu! Dă-te la o parte. 

Lenormand se apropie de uşă. Alături, agăţată într-un cui 
se vedea o cheie. O luă şi încercă să deschidă uşa; nimic. 

— De partea cealaltă se află un zăvor. 

Cineva l-a tras... 

— Cine să-l fi tras? 

— Cine altul decât Ribeira sau unul din complicii lui. 
Suntem prinşi în capcană, Gourel. 

Lenormand zgâlţâi uşa, clanţa nu cedă. 

După câteva clipe se resemna. 

— Nu se poate face nimic. 

— Cum adică nimic? În cazul ăsta suntem pierduţi. 

— Se pare că da... 

Se întoarseră la cealaltă uşă, o încercară şi pe aceasta, 
amândouă erau însă masive, din lemn de stejar. 

— Ne-ar trebui un topor, spuse Lenormand, sau poate un 
cuţit mai acătării ca să putem tăia lemnul în dreptul zăvorului. 

Lenormand se înfurie şi se năpusti asupra uşii. Lovi cu 
picioarele în ea. Istovit se lăsă să cadă lângă ea. 

— Am obosit. Poate că am să dorm. Tu veghează să nu 
fim atacați de cineva. 

— Măcar de ne-ar ataca, am fi salvaţi, spuse Gourel. 

Ultimele cuvinte nu le mai auzi. Imediat ce se întinse pe 
jos, adormi. 

Când s-a trezit, a stat câteva clipe nedumerit, fără să 
înţeleagă şi se întreba ce este această suferinţă care îl încerca. 

— Gourel! striga el. Ei, Gourel! 

Nu primi nici un răspuns. Aprinse lanterna şi la lumina ei îl 
văzu pe Gourel întins la pământ. Dormea adânc. 

Răsufla uşurat şi-şi privi ceasul care arăta şapte douăzeci. 

Îl duse la ureche. Nu mai funcţiona. Ridică mâna lui Gourel 
şi observă că nici ceasul lui nu funcţiona. 

Gourel se trezi ceva mai târziu. Crampele din stomac îl 
anunțau că îi este foame şi că ora dejunului probabil că trecuse 
de mult. 


— Îmi simt coapsele amorţite, iar picioarele îngheţate, zise 
Gourel. Ce naiba se întâmplă? 

Vroi să-şi frecţioneze picioarele şi dădu cu mâna de apa. 

— Acum înţeleg, continuă el, picioarele îmi sunt în apă. 
Îndreptă lanterna spre uşă şi exclamă: Uitaţi-vă la uşă! 

Lângă uşă era o băltoacă care se lăţea mereu. 

— Probabil că apa pătrunde pe sub ea, spuse Lenormand. 
Să mergem la cealaltă. 

— Parcă putem face ceva?! 

— Nu ştiu ce putem face dar nu vreau să mă las prins, 
îngropat de viu în cavoul ăsta blestemat! Trebuie să găsim o 
cale de ieşire! 

Începu să desprindă pietrele una câte una, în speranţa de 
a putea face o galerie care să-l ducă la suprafaţă. Munca era 
grea fiindcă în această parte a terenului, pietrele erau 
cimentate. 

— Domnule... Domnule... îngână cu glasul sugrumat 
Gourel. 

Transpirat, Lenormand se întoarse spre el. 

— Ce este? 

— Aveţi picioarele în apă! strigă inspectorul. 

— În apă?! Drace!... O să ne uscam la soare! 

— Dar nu vedeţi? 

— Ce să văd? 

— Apa... Creşte! 

Lenormand simţi un fior străbătându-i întreg trupul. 
Înţelese că apa care o vedea nu era o întâmplare, înţelese că 
totul fusese pregătit de acel creier. O capcană îngrozitoare. 

— Canalia! scrâşni el. Dacă voi pune mâna pe el. 

— Pentru asta trebuie să ieşim de aici şi eu unul nu prea 
văd cum o s-o facem. 

Gourel părea resemnat, incapabil de a avea vreo idee sau 
de a propune un plan ele scăpare. 

Lenormand îngenunche şi măsură viteza cu care se ridica 
apa, un sfert din prima uşă era acoperită, iar apa înainta până la 
jumătatea galeriei care despărţea prima uşă de a doua. 

— Progresul e lent, dar sigur, spuse el. 

Dacă va continua în ritmul ăsta în câteva ceasuri va fi 
peste capetele noastre. 

— Dar asta e îngrozitor! gemu Gourel. 


— la nu te mai văita atâta, se răsti la el şeful Sigurantei. 
N-ai decât să te plângi dar eu să nu te aud, ai înţeles? 

Inspectorul dădu din cap resemnat. 

— Foamea mă slăbeşte, domnule. Mă ia durerea de cap. 

— Mănâncă-ţi pumnii. 

Ce era de făcut? Nu se putea aştepta ca Ribeira să aibă 
milă de ei şi să le dea drumul. 

Nu putea spera nici ca fraţii Doudeville le vor putea veni în 
ajutor, întrucât cei doi inspectori nu ştiau unde sunt acuma. 
Lenormand se gândea. 

Chiar să nu mai fie nici o speranţă? Nici una?! 

— Nu se poate, repetă Lenormand. Prea e stupid totul. 
Doar n-o să murim aici? Trebuie să existe o cale de salvare. Fă- 
mi lumină, Gourel! 

Gourel îndreptă fascicolul lanternei spre uşă. Lipit de ea 
Lenormand o examină de sus până jos, pe la toate încheieturile 
şi colţurile. 

Descoperi un zăvor. Lenormand desfăcu şuruburile cu 
lama cuţitului său. 

— Şi cu ăsta ce putem face? întrebă inspectorul. 

— Zăvorul este din fier şi pare destul de solid. Nu e ceva 
formidabil dar e mai bine decât nimic. 

Lenormand înfipse casmaua improvizată în peretele 
galeriei, înlătură rapid primul strat din ciment şi pietriş, după 
care dădu de lutul galben. 

— E pământ, Gourel! strigă Lenormand. 

— Văd şi eu, îngână inspectorul. Dar nu înţeleg ce vreţi să 
faceţi! 

— Dar e simplu! Săpăm în jurul acestui stâlp, nu cred să 
fie mai mult de trei-patru metri până în partea cealaltă a 
galeriei. 

— Pentru asta ne trebuiesc câteva ore şi apa urcă mereu. 

— Îndreaptă lumina aici! ordonă el. 

— Peste douăzeci de minute sau cel mult o oră, apa va fi 
la picioarele noastre. 

— Îndreaptă lumina aici şi taci din gură: strigă Lenormand. 

Ideea lui era să sape un mic tunel prin care să se poată 
strecura în partea cealaltă. După câteva minute, Lenormand se 
opri obosit. 


— Acum e rândul meu, spuse Gourel şi se apucă de 
treabă. 

— Ha ha, ai revenit la viaţă? Sapă în jurul stâlpului, spuse 
Lenormand. 

Apa le ajunsese la glezne. Pe măsură ce înaintau, lucrarea 
se dovedi mai anevoioasă, fiindcă pământul scos le împiedica 
mişcările. 

După două ore înaintaseră destul de mult, numai că apa 
ajunsese la nivelul tunelului pe care începuseră să-l sape. 
Gourel fiind şi mai solid şi lihnit de foame se mişca mai încet. 

Renunţă să mai sape şi tremura de spaimă, simțind cum 
apa îngheţată îl cuprindea încetul cu încetul. 

În schimb, Lenormand muncea neobosit. 

Muncă teribilă, de şobolan, pe care trebuia s-o execute 
într-un întuneric deplin. Mâinile îi sângerau, foamea îl leşina, 
respira greu dar nu se lasa. 

În curând ajunsese la celălalt perete din ciment şi pietriş, 
era partea cea mai grea a lucrării dar salvarea era aproape. O 
simţea. 

— Apa creşte! gemu Gourel. 

Lenormand izbi cu mai multă furie zidul şi deodată vârful 
zăvorului cu care muncea lovi în gol, trecuse în partea cealaltă. 
Trebuia să lărgească pasajul ceea ce era destul de uşor fiindcă 
pământul îl putea arunca în faţă. 

Gourel scoase ţipete de bucurie, aproape neomeneşti. Pe 
Lenormand nu-l mai impresiona, scăparea era aproape. Totuşi, 
ceva 225 îi atrase atenţia. Dincolo de uşă se afla tot apă, auzea 
zgomotul pământului care cădea în apă, ceea ce era natural, 
uşa nefiind un dig suficient de ermetic. Dar ce mai avea 
importanţă! Încă un ultim efort şi erau liberi. 

— Vino, Gourel! strigă el spre inspector. 

Fiind prea corpolent, Gourel se strecură cu mare greutate, 
astfel că Lenormand abia putu să-l tragă dincolo. 

— Vino-ţi în fire, fricosule! Nu vezi că suntem salvaţi? 

— Salvaţi pe naiba! Apa ne este până la piept! 

— N-are nici o importanţă! Încă nu ne-a trecut peste cap! 
Lanterna mai funcţionează? 

— Nu. 

— O să ne descurcăm şi fără ea. Vino după mine. 

Înaintau cu greu prin apa până la piept. 


Lenormand mai mult îl târa după el pe Gourel care când şi 
când scotea nişte icnete bizare. 

Deodată piciorul lui întâlni o treaptă. 

— În sfârşit! exclamă el. Am dat de o treaptă. 

leşiră din apă, din blestemata de apă care fusese cât pe 
aci să-i înghită. Obosiţi, se aşezară pe una din trepte. li încerca o 
senzaţie de renaştere care-i făcea să triumfe de bucurie. 

Încet apa se scurse din hainele ude care se lipeau de trup. 
În curând simţiră frigul şi se ridicară. 

— Să mergem, Gourel... 

Urcară cu atenţie treptele până ce dădură de un obstacol. 
Lenormand întinse mâinile şi împinse cu putere în sus. Era un 
chepeng care ducea într-o pivinţă. Printr-o mică ferestruică, se 
prelingea lumina nopţii clare. 

Plin de speranţă, Lenormand se săltă în pivniţă. 

În clipa următoare o pânză îl acoperi. 

Braţele blocate. Se simţea învelit de o pătură, un fel de 
sac, şi legat cu frânghii. 

— Şi celălalt! auzi o voce... 

Cu Gourel se petrecu la fel. Când terminară, aceeaşi voce 
spuse: 

— Dacă vreunul din ei strigă, îl omorâţi. Ai pumnalul la 
tine? 

— Da. 

— Faceţi ce trebuie făcut, continuă vocea. 

Voi doi îl luaţi pe acela iar voi pe celălalt. Nici o lumină şi 
nici un zgomot. De dimineaţă se răscoleşte grădina de alături. 
Sunt vreo zece-cinsprezece poliţişti care lucrează acolo. 

Gertrude, întoarce-te în pavilion. Dacă se întâmplă ceva 
neplăcut, telefonează-mi imediat la Paris. 

Lenormand avu impresia că este ridicat pe sus şi scos 
afară. 

— Adu căruţa mai aproape, zise vocea. 

Lenormand auzi o căruţă apropiindu-se. Fu culcat pe 
scânduri alături de Gourel. Calul porni în trap. Călătoria dură 
cam vreo jumătate de oră. 

— Opreşte-te aici! zise aceeaşi voce. 

Căruţa se opri. 

— Daţi-i jos pe amândoi. Se vede ceva pe Sena? 

— Nici un vapor, răspunse altă voce 


— Le-aţi legat pietre? 

— Bolovani. 

— In cazul ăsta, aruncaţi-i în apă. Roagă-te lui Dumnezeu, 
Lenormand, şi roagă-te şi pentru mine, Parbury - Ribeira, mai 
bine cunoscut sub numele de baron Altenheim. 

Sunteţi gata? 

— Da. 

— Călătorie sprâncenată, domnule Lenormand! 

Lenormand fu ridicat peste balustradă şi aruncat. În 
cădere auzi vocea batjocoritoare: 

— Călătorie sprâncenată! 

După câteva secunde fu rândul lui Gourel să-l urmeze. 

Parbury - Ribeira - Altenheim 

Fetiţele se jucau în grădină sub supravegherea 
domnişoarei Charlotte, noua colaboratoare a Genevievei. 
Doamna Ernemont le împărţi prăjituri, după care intră în salon. 
Se aşeză în spatele biroului pe care zăceau diferite acte şi 
registre. 

Deodată avu impresia că se mai află cineva în cameră cu 
ea. Neliniştită îşi ridică privirile şi scotoci în jur. 

— Tu! exclamă ea. De unde vii? Pe unde ai intrat? 

— Ssst! făcu prinţul Sernine. Ascultă-mă cu atenţie. N-am 
vreme de pierdut. Geneviève unde este? 

— În vizită la doamna Kesselbach. 

— Când se întoarce? 

— Peste o oră. 

— Atunci mă voi întâlni aici cu fraţii Doudeville. Ce mai 
face Geneviève? 

— Bine. 

— De câte ori l-a văzut pe Pierre Leduc? 

— De mai multe ori. Dacă nu mă înşel se vor întâlni şi 
astăzi la doamna Kesselbach. 

Vreau să-ţi spun ceva, mie nu-mi place acest Pierre Leduc. 
Pentru Geneviève vreau un alt bărbat, unul precum 
învățătorul... 

— N-ai minte! Geneviève să se mărite cu un dascăl de 
şcoală?! 

— Dacă te-ai gândi numai la fericirea Genevievei... 


— Las-o mai încet Victoire. Mă înebuneşti cu fleacurile 
astea! Crezi că eu am timp de sentimentalisme? In clipa asta joc 
o partidă de şah, îmi împing figurile fără a mă preocupa de ce 
zic ele. După ce voi câştiga partida, am să reflectez la faptul 
dacă cavalerul Pierre Leduc şi regina Geneviève au suflet sau 
nu. 

Victoire îl întrerupse. 

— Ai auzit un şuierat? 

— Sigur că da. Sunt fraţii Doudeville. Du-te şi adu-i aici, pe 
urmă ne laşi singuri. 

Bătrâna ieşi şi se întoarse câteva clipe mai târziu însoţită 
de cei doi fraţi. li mai privi o dată după care părăsi salonul. 

— Ştiu ce-au scris ziarele despre dispariţia lui Lenormand 
şi a lui Gourel. Voi ştiţi ceva mai mult? 

— Nu. Subşeful Siguranţei, domnul Weber, a luat afacerea 
în mână. De opt zile răscolim prin grădina Căminului şi nu 
putem înţelege cum au putut să dispară, întregul serviciu al 
Siguranţei este în aer. Aşa ceva nu s-a mai întâmplat până 
acum. Un şef de Siguranţă să dispară fără urmă! 

— Cele două servitoare? 

— Gertrude a dispărut şi ea. O căutam. 

— Sora ei, Suzanne? 

— Domnul Weber şi Formerie au interogato. Nu există nici 
o bănuială împotriva ei. 

— Asta e tot ce aveţi să-mi spuneţi? 

— Mai sunt unele amănunte care nu sunt publicate de 
ziare pentru că nu le ştiu. 

— Vă ascult, spuse Sernine. 

Cei doi fraţi povestiră evenimentele din ultimele zile, vizita 
lui Lenormand, apoi cei doi bandiți care au călcat vila în care se 
afla Pierre Leduc, încercarea de răpire făcută de Ribeira, 
urmărirea din pădurile de la Saint-Cucuf, sosirea bătrânului 
Steinweg, interogatoriul acestuia de faţă cu doamna 
Kesselbach, evadarea din Palatul Justiţiei. 

— Altcineva mai ştie aceste amănunte? 

— Incidentul cu Steinweg îl ştim de la inspectorul Dieuzy. 

— La perfectură care e situaţia voastră? 

— Suntem oamenii de încredere ai domnului Weber, 
răspunse unul din fraţi. 


— Asta e bine. În orice caz dacă Lenormand a făcut o 
greşeală care l-a costat viaţa, după cum presupun şi eu, înainte 
de asta a făcut treabă bună. Trebuie să continuăm pe calea pe 
care a deschis-o el. Adversarul nostru ne-a luat-o un pic înainte 
dar îl vom ajunge. 

— Nici de cum! replică Sernine. Toată treaba este să-l 
descoperim pe bătrânul Steinweg. El este cheia enigmei. 

— Mă întreb unde l-o fi închis Ribeira pe Steinweg? 

— Cu siguranţă că la el, spuse Sernine. 

— In cazul ăsta trebuie să aflăm unde locuieşte Ribeira. 

— Evident că aşa vom face. Acum puteţi pleca. Legătura o 
ţinem ca şi până acum. 

După plecarea celor doi fraţi, prinţul Sernine se duse la 
Cămin. In faţa căminului staţionau mai multe maşini şi doi 
oameni se plimbau de colo până colo, aparent fără vreo 
preocupare anume dar cu ochii erau în patru. 

In grădină, lângă pavilionul doamnei Kesselbach, prinţul îi 
zări pe o bancă pe Geneviève şi Pierre Leduc şi lângă ei un 
domn masiv, cu monoclu. Toţi trei vorbeau cu însufleţire. 
Niciunul din ei nu îl văzură. 

Din pavilion ieşiră în clipa următoare mai multe persoane, 
erau domnul Formerie, domnul Weber, un grefier şi încă doi 
inspectori. 

Geneviève se ridică de pe bancă şi intră în pavilion. 
Domnul cu monoclu se apropie de judecătorul de instrucţie şi 
domnul Weber şi împreună se îndreptară spre lac. 

Profitând de singurătatea tânărului, prinţul se duse spre 
el. 

— Nu te mişca, Pierre Leduc. Sunt eu... 

Pierre Leduc avea şi motive să fie uluit, îl vedea pe prinţ 
pentru a treia oară din seara aceea îngrozitoare de la Versailles, 
şi de fiecare dată, de câte ori îşi aducea aminte de ea, Îl 
cuprindeau frisoane ciudate... 

— Cine este domnul cu monoclu? 

Pierre Leduc se bâlbâi puţin, era palid ca moartea. Prinţul 
îl apucă de braţ. 

— Haide, nu face scene acuma! Nu este cazul. Cine este? 

— Baronul Altenheim. 

— De unde vine? 


— Era un prieten al domnului Kesselbach şi a venit din 
Austria în urmă cu şase zile. De atunci este la dispoziţia 
doamnei Kesselbach. 

Prinţul privi din urmă micul grup care tocmai părăsea 
grădina. Se ridică şi îndreptându-se spre pavilionul împărătesei 
mai spuse: 

— Te-a întrebat ceva acest baron? 

— Multe. Cazul meu îl interesează. Vrea să mă ajute să-mi 
găsesc familia, mă întreabă mereu de amintiri din copilărie. 

— Şi, cum te descurci? 

— Până acum bine. N-am intrat în amănunte... N-am de 
unde să le iau. Eu sunt în locul altuia şi nu ştiu mai nimic despre 
el. 

— Crezi că eu ştiu? surâse prinţul. Tocmai în asta constă 
misterul cazului tău. 

— Dumneavoastră râdeţi, râdeţi întotdeauna. Eu însă am 
început să mă satur. 

Sunt amestecat într-o mulţime de lucruri neobişnuite, fără 
a mai pune la socoteală primejdia care planează asupra mea! 

— Tu nu eşti Pierre Leduc? Dacă nu eşti, mai poţi deveni. 
Geneviève nu se poate mărita decât cu Pierre Leduc. Nu crezi că 
merită să-ţi vinzi sufletul pentru ochii ei frumoşi? 

În timp ce-i vorbea, prinţul era atent la tot ce se petrecea 
în jur. Intrară în pavilion şi la capătul scării o întâlniră pe 
Geneviève care le ieşi în întâmpinare. 

— A, aţi revenit, spuse ea prinţului. Sunt foarte fericită să 
vă revăd. Aţi venit probabil ca s-o vedeţi pe Dolores? 

Prinţul înclină capul fără să-i răspundă. 

— Poftiţi, spuse tânăra şi le făcu loc să intre în camera 
doamnei Kesselbach. 

Văzând-o culcată în pat şi mai ales cât de palidă era, 
prinţul fu tulburat. Doamna Kesselbach avea aerul acelor 
oameni care nu mai vor să lupte cu viaţa, cu destinul care o 
încerca din lovitură în lovitură. Sernine o privi cu o milă adâncă 
şi cu o emoție pe care nici nu încercă să le ascundă. 

Doamna Kesselbach îi mulţumi pentru vizita pe care i-o 
făcea. Încet, prinţul aduse 237 vorba despre baronul Altenheim, 
în termeni amicali. 

— Îl cunoaşteţi de mult? Întrebă prinţul. 


— După nume, da, mai mult din spusele soţului meu cu 
care avea legături destul de strânse. Pe urmă l-am cunoscut şi 
personal. De ce vă interesează? îi întoarse întrebarea 
baroneasa. 

— Am cunoscut şi eu un baron Altenheim, acesta locuieşte 
în strada Daru. S-ar putea să fie vorba despre acelaşi om. 

— Nu cred, acesta locuieşte... Doamna Kesselbach se opri 
brusc, o tuse îi întrerupse vorbele. Când se mai linişti continuă. 
Adică, cred că mi-a lăsat adresa lui dar unde am pus-o nu ştiu. 

După aceste cuvinte, prinţul înţelese că nu mai putea 
scoate mare lucru de la doamna Kesselbach aşa că îşi luă rămas 
bun şi ieşi din cameră. 

În vestibul îl aştepta Geneviève. Aceasta se apropie de el 
şi-i spuse cu glas încet: 238 

— Trebuie să vă vorbesc urgent. Probleme deosebite... L- 
aţi văzut? 

— Pe cine? 

— Pe baronul Altenheim? Vă asigur că nu acesta e numele 
lui. Are mai multe de care se foloseşte după cum îi dictează 
împrejurările. 

Dar eu l-am recunoscut. Nu ştiu dacă el şi-a dat seama de 
asta. 

leşiră din pavilion. Geneviève era foarte agitată. 

— În primul rând, te rog să te linişteşti... 

— Dar este vorba de omul care a încercat să mă răpească! 
Dacă nu era bietul domn Lenormand, aş fi fost pierdută. 
Dumneavoastră ştiţi, ştiţi totul, nu-i aşa? 

Prinţul tresări surprins. 

— Eşti sigură? 

— Oricât de mult s-ar deghiza, şi şi-ar schimba 
comportamentul, tot l-aş recunoaşte. 

N-am spus nimănui nimic. Am aşteptat să vă reîntoarceţi. 

— Nu i-ai spus nici doamnei Kesselbach? 

— Nici ei. Când s-au întâlnit părea atât de fericită că 
întâlneste un prieten al soţului ei. 

Dumneavoastră o să-i spuneţi, o s-o apăraţi? 

Nu ştiu ce se pregăteşte împotriva ei şi nici a mea... Acum 
când domnul Lenormand nu mai este, omul acesta nu se mai 
teme de nimic şi se comportă ca şi cum ar fi stăpân pe situaţie. 

Cine ar putea să-l înfrunte? 


— Eu. Eu am s-o fac. Dar mai întâi promite-mi că n-ai să 
spui nici un cuvânt la nimeni. 

Vorbind se apropiară de cabina portarilor. 

— Promit că n-am să spun la nimeni nici un cuvânt, mai 
spuse Geneviève şi-n clipa următoare uşa de la intrare se 
deschise. 

— La revedere, Geneviève, şi te rog să fii liniştită. Eu sunt 
aici şi am să veghez. : 

Prinţul închise uşa şi se întoarse ca să se îndepărteze. In 
clipa aceea încremeni. În faţa lui, cu capul sus, cu umerii largi, 
cu silueta masivă, se afla omul cu monoclu, baronul Altenheim. 

Se priviră câteva secunde în ochi, apoi baronul surâse. 

— Te aşteptam, Lupin. 

Oricât de stăpân pe sine ar fi fost, prinţul nu reuşi să-şi 
reţină o tresărire. Venise ca să-şi demaşte adversarul şi iată că 
cel demascat era chiar el. În acelaşi timp adversarul său se 
prezenta cu insolenţă, cu o siguranţă de parcă victoria era deja 
câştigată. Gestul era temerar şi dovedea o forţă ieşită din 
comun. 

Cei doi bărbaţi se măsurară din priviri cu o ostilitate 
evidentă. 

— Nu crezi că era necesar să ne întâlnim? 

preciză baronul. 

— La ce bun? 

— Trebuie totuşi să-ţi vorbesc. 

— Când doreşti să avem întrevederea? 

Întrebă prinţul. 

— Mâine. Vom lua masa împreună la restaurant. 

— De ce nu la dumneata? 

— Pentru că nu-mi ştii reşedinţa, spuse cu îngâmfare 
baronul. 

— Din păcate ştiu unde locuieşti, baroane. 

Prinţul se aplecă puţin şi scoase din buzunarul baronului 
un ziar care era înconjurat de o banderolă cu adresa 
destinatarului. Prinţul privi fulgerător banderola şi zise: 

— 29, vila Dupont. 

— Perfect, spuse baronul. Atunci mâine la mine acasă. 

— La ce oră? 

— La |, îţi convine? 

— Sigur că da. E tocmai ora la care îmi iau masa. 


Prinţul înclină capul şi făcu un pas pe lângă el, când 
acesta îl opri. 

— Încă o recomandare, prinţe. Să-ţi aduci armele cu tine. 

— E chiar atât de grav? replică prinţul 242 

— Am patru servitori în casă şi tu vei fi singur. 

— Mă bizui pe pumnii mei, răspunse prinţul, astfel că 
partida va fi cel puţin egală. 

După aceste cuvinte prinţul îi întoarse spatele, iar după 
câţiva paşi se opri şi-i strigă: 

— Încă un cuvânt baroane, iar când acesta se întoarse 
surprins către el, prinţul continuă: mai angajează patru servitori. 

— De ce? 

— M-am răzgândit. Voi veni cu cravaşa. 

A doua zi, la ora fixată un călăreț intra pe poarta vilei 
Dupont, aflată pe o stradă liniştită şi cu o singură intrare care 
dădea în strada Pergolese. 

Strada era marcată de vile somptuoase cu grădini iar la 
capătul ei se termina cu un parc şi calea ferată de centură a 
oraşului. 

La numărul 29 locuia baronul Altenheim. 

Sernine aruncă dârlogii calului unui servitor care-i ieşise în 
întâmpinare. 

— MI-l aduci la două şi jumătate, spuse prinţul după care 
sună. 

Poarta grădinii se deschise şi prinţul trecu dincolo de ea. 
Cu paşi siguri se îndreptă spre peronul de primire unde doi 
vlăjgani în livrea îl aşteptau. Fără un cuvânt, aceştia ÎI 
introduseră într-un imens vestibul din piatră, rece şi fără nici un 
ornament. 

În spatele lui uşa se închise cu zgomot şi oricât de stăpân 
era pe reacţiile sale, prinţul simţi un fior rece străbătându-i 
trupul. Era singur în această închisoare înconjurat numai de 
duşmani. 

— Anunţaţi-vă stăpânul că prinţul Sernine a sosit. 

Unul din cei doi vlăjgani care numai servitori nu păreau să 
fie îl conduse în salon. 

— A, iată-te, dragă prinţe, zise baronul în timp ce se 
apropia de el... Ei bine! Închipuiţi-vă... Baronul se întrerupse ca 
să se întoarcă spre individul care se proptise în uşă. 


Dominique, masa peste douăzeci de minute... 

Până atunci să fim lăsaţi în pace, iar după ce servitorul 
ieşi, baronul continuă: Închipuieşteţi, prinţe că nici nu credeam 
c-ai să vii. 

— De ce, dragă baroane? 

— Declaraţia dumitale de război de azi dimineaţă e atât 
de fermă încât credeam că orice întrevedere este de prisos. 

— Aţi citit ziarele? 

— Bine-nţeles. Asta fac în fiecare dimineaţă. Uneori afli 
lucruri interesante. Ca acuma. 

Baronul desfăcu ziarul Grand Journal de pe birou şi citi: 

„ Comunicat, Dispariţia domnului Lenormand l-a emoţionat şi pe 
Arsene Lupin. După o anchetă preliminară şi ca urmare a 
intenţiilor lui de a clarifica, Arsene Lupin a hotărât să-l 
regăsească pe domnul Lenormand, viu sau mort, şi să dea pe 
mâna justiţiei pe autorul acestei serii înfiorătoare de crime” 245 

— Nu dumneata ai dat acest comunicat, scumpe prietene? 

— Bine-nţeles. 

— Prin urmare am avut dreptate. Este o declaraţie de 
război. 

— Dacă nu sunt şi alţi termeni... 

Altenheim îi oferi prinţului un scaun, se aşeză şi el şi-i 
spuse pe un ton împăciuitor: 

— Ei bine, eu nu pot admite asta. E cu neputinţă ca doi 
oameni ca noi să se înfrunte. 

Noi doi suntem făcuţi ca să ne înţelegem... 

— Eu cred, dimpotrivă, că doi oameni ca noi nu sunt făcuţi 
să se înţeleagă, răspunse prinţul. 

Baronul îşi reţinu cu greu un gest de iritare. 

— Ascultă, Lupin... Cred că îmi permiţi săţi spun Lupin?! 

— Dar eu cum să te numesc? Altenheim, Ribeira sau 
Parbury? 

— O! O! Văd că eşti mai documentat decât credeam eu! 
Drace, eşti la înălţime. Asta dovedeşte iarăşi, mai mult, că ne 
putem înţelege. 

Baronul se aplecă spre prinţ. 

— Ascultă, Lupin şi gândeşte-te bine la cuvintele mele, pe 
care le-am sucit în fel şi chip. Suntem amândoi cam de aceeaşi 
forţă. 


Zâmbeşti? Rău faci, prietene... Se prea poate ca tu să ai 
resurse de care eu nu dispun, dar am şi eu mijloace pe care nu 
le ştii. In plus, eu nu-mi prea fac multe scrupule, sunt destul de 
îndemânatec şi pot să devin mereu altul, necunoscut în 
permanenţă, într-un cuvânt, suntem egali. Întrebarea pe care 
mi-o pun este: de ce să fim adversari? Urmărim acelaşi ţel! Ştii 
ce va rezulta din rivalitatea noastră? Fiecare din noi va încerca 
să-l elimine pe celălalt şi-n felul ăsta nu ajungem nici unul la 
ţintă. Cui va folosi asta? Unui oarecare Lenormand? Unui al 
treilea care va apare pe neaşteptate? Prea ar fi de râs! 

— Aici ai dreptate, dar există un mijloc. 

— Care? 

— Ca tu să te retragi din dispută. 

— Te rog să nu glumeşti. Acum discutăm o problemă prea 
serioasă ca să râzi. Propunerea mea este să ne asociem. 

— Ei nu zău, exclamă prinţul. 

— Bine-nţeles vom avea independenţa, dar după ce 
rezolvăm afacerea împreună. Eşti de acord? Dăm mâna şi 
împărţim pe din două. 

— Tu ce aduci în afacerea noastră? 

— Steinweg. 

— Cam puţin. 

— Nici nu-ţi dai seama cât de important este. Prin el voi 
afla adevărul despre Pierre Leduc, prin el aflăm despre faimosul 
proiect al lui Kesselbach. 

Sernine izbucni în râs. 

— Şi ai nevoie de mine pentru asta? 

— Nu te înţeleg?! 

— Ascultă, dragul meu, oferta ta este ridicolă. Din 
moment ce-l ai pe Steinweg în 248 mână şi doreşti şi 
colaborarea mea, înseamnă că n-ai reuşit să scoţi de la el mare 
lucru. Altfel n-ai mai avea nevoie de serviciile mele. 

— Cu alte cuvinte? 

— Cu alte cuvinte refuz. 

Cei doi bărbaţi se ridicară cu violenţă în picioare. 

— Refuz, accentuă încă o dată Sernine. 

Lupin n-are nevoie de nimeni pentru a-şi aranja afacerile. 
Eu stau pe propriile mele picioare. Dacă ai fi egal cu mine 
niciodată nu mi-ai fi propus să fim asociaţi. Când cineva are 


umeri de şef, ştie să poruncească. A te asocia, înseamnă a te 
supune. Şi eu nu mă supun! 

— Refuzi?! Refuzi?! repetă Altenheim pălind. 

— Tot ce pot face pentru tine, dragul meu, este să-ţi ofer 
un loc în organizaţia mea. La început, simplu soldat. Sub 
ordinele mele directe. Vei vedea cum un general câştigă o 
bătălie şi cum singur pun mâna pe pradă. Eşti de acord? 

Altenheim scrâşni din dinţi cu furie. 

— Faci rău, Lupin... Faci rău... Nici eu nu am nevoie de 
nimeni, iar afacerea asta nu mă încurcă deloc. Ţi-am făcut 
propunerea cu gândul că în doi o vom duce mai repede la capăt 
şi e păcat să ne punem bete în roate unul la celălalt. 

— Tu n-ai cum să-mi pui bețe în roate, spuse cu dispreţ 
Lupin. 

— Atunci dacă nu ne asociem înseamnă că numai unul 
singur va ajunge la ţintă. 

— Eu sunt sigur că voi ajunge. 

— Vei ajunge dar numai trecând peste cadavrul meu. Eşti 
dispus să începem această luptă? Luptă pe viaţă şi pe moarte, 
auzi? 

Lovitura de cuţit e un mijloc pe care-l dispreţuiesti, dar 
dacă o primeşti drept în inimă? 

— Asta urmăreşti? 

— Nu-mi place vărsarea de sânge. Priveşte pumnii aceştia. 
Ştiu să izbească puternic. Şi chiar de la prima lovitură 
adversarul cade. Am lovituri speciale. Însă celălalt ucide. Aducţi 
aminte de rănile de la gât. De el trebuie să te 250 fereşti, Lupin. 
Este necruţător şi nimic nu-l poate opri. 

Lupin îşi aduse aminte de Necunoscutul cu care se 
confruntase. 

— Nici chiar tu? 

— Uneori nici eu. 

— Înseamnă că te temi de el? 

— Mi-e teamă pentru ceilalţi, pentru cei care-mi stau în 
drum, pentru tine Lupin. 

Acceptă sau eşti pierdut. Chiar şi eu, dacă este necesar 
voi acţiona. Ţinta este prea aproape... 

O ating... Pleacă Lupin, cât mai ai timp! 


Era puternic cu energia şi voinţa sa exasperantă şi atât de 
brutal încât ai fi crezut că e gata să se năpustească asupra 
duşmanului său. 

Sernine ridică din umeri. 

— O, Doamne, ce foame mi s-a făcut! 

Exclamă el căscând. Ce târziu se mănîncă la tine, 
baroane! 

În clipa când baronul se îndreptă spre fereastră, uşa se 
deschise. Intră unul din cei doi vlăjgani, Dominique. 

— Domnul e servit, anunţă el. 

— Asta-i muzica care-mi place cel mai mult! zise prinţul 
vesel. 

Se îndreptă spre uşă. În pragul ei, Altenheim îl prinse de 
braţ pe prinţ şi fără să-i pese de prezenţa gorilei îi spuse: 

— Un sfat bun, pe care te rog să-l primeşti. 

Momentul e decisiv, îţi jur că e mai bine pentru tine să 
accepti. 

Intrară în alt salon unde masa era pregătită. Un ogar se 
învârtea fără rost de colo până colo. 

— icre negre! strigă prinţul de cum văzu ce era pe masă. 
Bravo! Asta-mi place! N-ai uitat că ai la masă un prinţ rus. 

Se aşezară unul în faţa celuilalt. Baronul mângâie câinele 
pe creştet apoi se uită la prinţ. 

— i-l prezint pe Sirius, cel mai credincios prieten al meu. 

— Un compatriot, zise Sernine. Am avut şi eu unul, mi l-a 
dăruit ţarul când i-am salvat viaţa. 

— Ai avut o asemenea onoare... un complot terorist, 
probabil. 

— Da, un complot organizat de mine. 

Închipuieşte-ţi că pe acel câine îl chema Sevastopol... 

Masa decurse în aceeaşi notă de bună dispoziţie. Cei doi 
bărbaţi se întrecură în spirite şi curtoazie. Sernine povesti 
anecdote, la care baronul răspunse cu altele, povestiră scene de 
vânătoare cu nume de granzi de Spania, lorzi englezi, haiduci 
austrieci... 

— Ah! exclamă prinţul, ce meserie frumoasă avem noi! 
Graţie ei, intrăm în relaţii cu tot ce e mai distins de pe glob. 
Ţine, Sirius o aripioară de clapon! 

Câinele nu-l slăbea din ochi pe Sernine şi mânca tot ce 
acesta îi dădea. 


— Un pahar de Chambertin, prinţe? 

— Cu plăcere, baroane! 

— ŢI-l recomand cu căldură, vine tocmai din pivnițele 
regelui Leopold. 

— Un cadou, desigur. 

— Un cadou pe care mi l-am oferit singur. 

— E delicios! Ce aromă! Cu pateul ăsta e o adevărată 
minune! Felicitările mele, baroane, bucătarul dumitale e de prim 
rang. 

— Bucătarul e de fapt bucătăreasă prinţe. 

Am scos-o plătind bani grei din serviciul lui Levraud, un 
deputat socialist. Gustă, te rog, parfait-ul ăsta de cacao, şi-ţi 
atrag atenţia asupra biscuiţilor care îl însoțesc. O invenţie 
genială. 

— Sunt adorabile ca formă în tot cazul, spuse Sernine 
servindu-se. Dacă şi gustul va corespunde aspectului... la, 
Sirius, trebuie să-ţi placă aceste prăjiturele. Bravo! Dar ştii să 
înfuleci, nu glumă... 

Prinţul îşi însoţi cuvintele de fapte, luă una din prăjituri, şi 
o dădu câinelui care o înghiţi imediat. După câteva secunde, 
câinele se roti brusc şi căzu fulgerat la pământ. 

Sernine se răsturnase în scaun, ca să nu fie zărit de vreun 
servitor. Privi câinele şi începu să râdă. 

— Altădată, baroane, când vei vrea să otrăveşti pe cineva, 
caută şi păstrează-ţi calmul, vocea care te trădează şi vezi că şi 
mâinile îţi tremură... Apropos, spuneai că dispreţuieşti 
asasinatul?! 

— Numai pe acela cu cuțitul, răspunse baronul fără să se 
tulbure. O viaţă întreagă am avut dorinţa să otrăvesc pe 
cineva... 

— Ei şi tu, amice! Ţi-ai găsit pe cine să alegi! Chiar un 
prinţ rus?! 

Se apropie de Altenheim şi-i zise încet: 

— Ştii ce s-ar fi întâmplat dacă ai fi reuşit să mă otrăveşti? 
Prietenii mei dacă nu m-ar fi văzut ieşind de aici cel târziu la ora 
trei, peste o jumătate de oră prefectul poliţiei ar fi fost informat 
imediat despre aşa numitul baron Altenheim care ar fi fost 
arestat şi depus la penitenciar. 

— Ei şi? spuse baronul. Din închisoare se mai poate evada, 
pe câtă vreme din lumea unde te trimiteam eu, ba! 


— Evident, dar mai întâi ar fi trebuit să mă trimiţi pe 
lumea cealaltă, şi asta, vezi, nu e tocmai uşor. 

— Era de ajuns o înghiţitură din prăjitura aceea... 

— Eşti sigur? 

— Încearcă. 

— Hotărât lucru, dragul meu. N-ai stofă de mare maestru 
al Aventurii şi probabil că nu o vei avea niciodată. Asemenea 
capcane sunt prea ieftine. Când cineva se crede demn să ducă 
viaţa pe care avem onoarea s-o ducem, trebuie să fie capabil s- 
o ducă. Şi pentru asta trebuie să fie gata să facă faţă la orice 
încercare. Chiar şi la aceea de a nu muri când o lichea oarecare 
încearcă să te otrăvească. Un suflet întreprinzător într-un trup 
inatacabil. Acesta este idealul pe care trebuie să-l ai mereu în 
faţă... Şi să-l atingi. Munceşte, băieţaş! Eu sunt întreprinzător şi 
imun. Aminteşte-ţi de regele Mitriade. 

După această tiradă, prinţul se reaşeză pe scaun cu 
palmele sprijinindu-se de suprafaţa mesei. 

— Şi acum la masă! Şi cum obişnuiesc ca vorbele să fie 
însoţite şi de fapte, şi mai ales nu vreau s-o jignesc pe 
bucătăreasa ta, dă-mi voie să iau farfuria asta de prăjiturele. 

— Laşule! îi zise cu scârbă prinţul şi sub ochii uluiţi ai 
baronului şi a celorlalţi care asistau la scenă, prinţul mâncă 
prima jumătate din prăjitură, apoi şi pe a doua jumătate, liniştit, 
conştiincios, cum ai mânca un desert deosebit de gustos şi din 
care nu vrei să pierzi nici o firimitură. 

După această ispravă, prinţul se ridică. 

— O să ne mai întâlnim, noi, îi spuse printre dinţi baronul. 

— Oricând la dispoziţia ta, baroane, îi răspunse prinţul 
înclinându-se. Mulţumesc pentru masă. Se întoarse pe călcâie şi 
părăsi salonul cu fruntea sus, nepăsător. 

Se mai întâlniră. 

Chiar în aceeaşi seară, prinţul Sernine îl invită pe baronul 
Altenheim la cabaretul Vatel, unde petrecură o seară în 
compania câtorva muzicieni, poeţi şi două nostime actriţe. 

A doua zi, dejunară împreună în Bois de Boulogne, iar 
seara se întâlniră la Operă. 

Se întâlniră aşa timp de o săptămână. Cine i-a văzut ar fi 
jurat că nu se pot lipsi unul de altul şi că îi leagă o mare 
prietenie, bazată pe cinste, încredere şi simpatie. 


Petreceau mult, beau vinuri scumpe, fumau ţigări 
excelente şi râdeau ca doi nebuni. 

În realitate se pândeau cu înverşunare, sălbatec aproape. 
Duşmani de moarte, despărțiți de o ură feroce, fiecare din ei 
sigur că va câştiga şi că pentru asta trebuie să vină clipa, 
momentul propice. Altenheim să-l suprime pe Sernine, sau 
Sernine să-l arunce în abisul ce-l săpa înaintea lui. Amândoi erau 
conştienţi că deznodămiîntul nu era departe. 

Era o chestiune de ore, de zile cel mult. 

Drama pasională, a cărei stranie şi puternică savoare 
trebuia s-o guste din plin un om ca Sernine! Să-ţi cunoşti 
adversarul şi să trăieşti lângă el, să ştii că la cel mai mic pas 
greşit, te pândeşte moartea. Ce voluptate! 

Într-una din zile, în grădina clubului din strada Cambon, 
din care făcea parte şi baronul, 258 se plimbau singuri în jurul 
unei peluze, de-a lungul căreia se afla umbrit de copaci un zid 
din piatră. În zid se vedea o portiţă. În clipa aceea, Sernine, 
care-l asculta pe baron surprinse în vocea lui o anumită vibraţie, 
îl observa cu coada ochiului. Mâna baronului se afla în buzunarul 
vestonului, şi Sernine văzu, prin stofă mâna care se crispa pe 
mânerul pumnalului, şovăitoare, nehotărâtă, nedecisă. 

Ce moment delicios pentru prinţ... Va avea baronul curajul 
să lovească? Cine ar câştiga? 

Instinctul sau voinţa conştientă, ambele îndreptate spre 
actul crimei... 

Cu pieptul scos înainte şi mâinile împreunate la spate, 
prinţul aştepta. Fiori de nelinişte şi plăcere îi străbăteau tot 
trupul. 

Baronul tăcuse. Mergeau unul lângă celălalt, fiecare 
adâncit în propriile gânduri. Deodată prinţul se întoarse spre 
baron. 

— N-ai curajul să loveşti? 

Se oprise. 

— Loveşte! Acum ori niciodată! Nimeni nu poate să te 
vadă. Ai şi o cale de retragere asigurată. Vezi portiţa aceea? O 
cheie se află agăţată într-un cui lângă ea, aşa ca din 259 
întâmplare. Cred că te-ai gândit s-o faci. De asta m-ai adus aici. 
Cum? Şovăi? 

Îl privea direct în ochi. Baronul era livid, cutremurat de 
energia sa neputincioasă. 


— Eşti o curcă plouată! rânji Sernine. N-o să fac nici o 
brânză cu tine. Vrei să-ţi spun eu adevărul? Ţi-e frică de mine. 
Nu eşti prea sigur c-o să izbuteşti la o confruntare deschisă cu 
mine. Nu, hotărit lucru, nu eşti tu acela care să-mi facă steaua 
să apună! 

Abia isprăvise vorbele când se simţi apucat de gât cu 
violenţă şi tras înapoi. Cineva care se ascunsese în spatele 
copacilor de lângă portiţă, îl apucase de cap. Sernine văzu un 
braţ cum se ridica şi o lamă de pumnal îi străluci prin faţa 
ochilor. Braţul se îndrepta rapid spre gâtul lui şi îl atinse. 

În aceeaşi clipă Altenheim sări şi el, ca să-i dea lovitura de 
graţie, şi se rostogoliră în iarbă. 

Toată scena durase câteva secunde. Deşi era destul de 
vânjos, baronul cedă strigănd de durere. 

Prinţul se ridică şi fugi spre portiţa pe care tocmai o 
închisese necunoscutul. 

Auzi cheia răsucindu-se în broască. 

— Ticălosule! strigă el înfuriat. O să vină ziua când am să 
pun mâna pe tine! Va fi prima crimă din viaţa mea. 

Se întoarse. În iarbă zări bucăţile din pumnal. Se aplecă şi 
le ridică. Pumnalul se frânsese în două în timpul încăierării. 

Baronul îşi revenea şi el încet. 

— Cum e, baroane?! Cum ţi se pare? Nu cunoşteai 
mişcarea asta. Eu o numesc directă în plexul solar, cu alte 
cuvinte, lovitura care întunecă soarele vieţii, care-ţi stinge 
lumânarea zilelor. E o lovitură curată, rapidă şi mai ales fără 
dureri. Pe câtă vreme lovitura de pumnal... 

N-ai decât să porţi o cămaşă de protecţie, cum port şi eu, 
şi puţin îmi pasă de aşa ceva, mai ales de complicele tău care 
nu ştie să lovească decât la gât, idiotul! Priveşte-i jucăria 
favorită! 

Sfărâmată. 

Îi întinse mâna şi-l ajuta să se ridice. 

— Copăcel, baroane. Ca să te mai întremezi un pic, te invit 
la masă. Îţi reamintesc secretul 261 superiorității mele: un suflet 
întreprinzător într-un trup inatacabil. 

După isprava din parc, Sernine se înapoie acasă, se 
schimbă şi plecă la club unde reţinu o masă pentru două 
persoane, se aşeză şi aşteptă să se facă ora cinci. Zeci de 
gânduri îi trecură prin minte. 


„Partida este amuzantă dar începe să fie primejdioasă. 
Trebuie să-i pun capăt. Cine ştie dacă data viitoare voi mai 
scăpa dintr-o astfel de încercare. Problema e încurcată şi pentru 
că nu-l pot lovi încă. Am nevoie de un indiciu, ceva care să mă 
ducă la Steinweg. Unde îl ţine ascuns? Cum intră în legătură cu 
el? Cum încearcă să-l facă să vorbească? O fi în vila Dupont?” 

Sernine medita îndelungat asupra celor întâmplate. Işi 
aprinse apoi o ţigare. Imediat îşi făcură apariţia doi tineri care se 
aşezară la masa lui. 

Erau fraţii Doudeville, travestiţi în seara aceea în oameni 
de lume. 

— Aşteptăm ordinele? 

— Luaţi şase oameni şi vă duceţi la vila Dupont nr. 29. 
Intraţi. 

— Dar cum? 

— O faceţi în numele legii. Nu sunteţi inspectori de 
Siguranţă? Faceţi o percheziţie. 

— Dar n-avem dreptul... 

— VIi-l luaţi... 

— Şi servitorii? Dacă se împotrivesc? 

— Nu sunt decât patru. 

— Dacă strigă? 

— Nu vor striga. 

— Şi dacă baronul se va întoarce? 

— Nu se va întoarce mai devreme de ora zece. Lăsaţi asta 
în grija mea. Aveţi două ore şi jumătate ca să scotociţi vila de 
sus şi până jos. 

Dacă-l găsiţi pe bătrânul Steinweg veniţi şi mă anunţaţi 
imediat... Aţi înţeles? 

Cei doi fraţi se ridicară şi dispărură. Câteva clipe mai 
târziu Sernine îl văzu pe baronul Altenheim care se apropia. 

— Bine ai venit, baroane! Trebuie să-ţi mărturisesc că 
incidentul din parc mi-a făcut o foame teribilă. Abia aşteptam să 
apari ca să ne aşezăm la masă. 

Mâncau într-o atmosferă destinsă, ca doi buni prieteni. 
Cine îi vedea nu-şi putea inchipui că în urmă cu câteva ore se 
dusese între ei o luptă pe viaţă şi pe moarte. 

După ce mâncară, Sernine propuse o partidă de biliard pe 
care baronul o acceptă imediat. Când se saturară de biliard 
trecură în salonul unde se juca baccara. Crupierul tocmai striga: 


— Cincizeci de napoleoni în bancă! Merge cineva? 

— O sută de napoleoni, spuse baronul în timp ce se 
apropiau de masă. Discret Sernine îşi privi ceasul. Era ora zece 
şi nici unul din fraţii Doudeville nu se întorsese. Asta însemna că 
cercetările rămăseseră fără nici un rezultat. 

— Banco, spuse şi el. 

Altenheim se aşeză şi împărţi cărţile. 

— Merg, zise baronul. 

— Nu iau. 

— Şapte. 

— Şase. 

— Am câştigat, zise satisfăcut baronul. 

— Am pierdut, zise gânditor Sernine. Plusă imediat. 
Dublu? 

— Accept. 

Impărţi cărţile. 

— Opt, zise Sernine. 

— Nouă, preciza cu nedisimulată bucurie baronul. 

Sernine se întoarse murmurând: 

— Afacerea începe să mă coste. Până acum trei sute de 
napoleoni, dar sunt liniştit. 

Baronul e țintuit la masa de joc. 

Părăsi clubul şi urcă în maşina care-l aştepta la intrare. 
Câteva minute mai târziu, ajunse în faţa vilei Dupont, unde fraţii 
Doudeville şi ceilalţi agenţi erau adunaţi în vestibul. 

— L-aţi găsit? întrebă, el de cum intră. 

— Nu. 

— Drace! Trebuie să fie undeva. Servitorii? 

— În bucătărie. Legaţi. 

— Perfect. Prefer să nu fiu văzut. Ceilalţi plecaţi. Tu, Jean, 
rămâi de pază. Jacques, mă conduci prin casă. 

În câteva clipe ordinele îi fură îndeplinite. 

Sernine parcurse pivniţa, parterul, primul şi al doilea etaj. 
Nu se opri nicăieri, dându-şi seama că în câteva minute nu va 
putea descoperi ceea ce oameni lui nu reuşiseră în câteva ore. 
Vroia să-şi facă o idee despre interiorul vilei, forma camerelor, 
înlănţuirea lor. 

După ce termina, se întoarse în camera despre care 
Doudeville îi spusese că-i aparţine lui Altenheim. Sernine o 
examina cu atenţie. 


— De aici trebuie să-mi încep treaba, spuse el deschizând 
un dulap plin cu haine. De aici văd toată camera. 

— Şi dacă baronul scotoceşte prin casă? 

— De ce să scotocească? 

— Păi va afla de la servitori că am fost pe aici. 

— Va afla, dar nu-i va trece prin minte că unul din noi e 
instalat în casa lui. Va gândi că tentativa a dat greş şi gata. Prin 
urmare, rămân. 

— Da, dar cum veţi pleca? 

— Prea multe vrei să ştii. Esenţialul e că am intrat. Du-te 
Doudeville şi închide uşile. la-i pe toţi afară şi ne vedem mai 
târziu. 

— Mai târziu... 

— Nu vă faceţi probleme pentru mine. O să vă dau eu un 
semn când va fi nevoie. 

După plecarea lui Doudeville, Sernine se aşeză pe o lădiţă 
plasată în fundul dulapului din zid. Patru rânduri de costume 
agăţate îl ascundeau. Se simţea în siguranţă acolo. 

După vreo zece minute, Sernine auzi trapul surd al unui 
cal dinspre stradă şi imediat clinchetul unui clopoțel. Uşa de la 
intrare se trânti cu zgomot şi prinţul percepu glasuri, exclamaţii, 
o zarvă care se accentua din ce în ce mai tare, pe măsură ce 
captivii erau eliberaţi din legături. 

„Furia baronului trebuie să fie la culme, zâmbi prinţul, 
înţelege acum sensul purtării mele de la club. Ştie că l-am tras 
pe sfoară. Dar n-am dat de Steinweg. Primul lucru care-l va face 
e să se ducă la ascunzătoarea în care se află bătrânul pentru a 
se convinge că nu i l-am furat. Dacă urcă scările înseamnă că 
ascunzătoarea e sus, dacă coboară e în pivniţă”. 

„Deci ascunzătoarea e undeva sus” se bucură prinţul. 

— Toată lumea să se culce, rosti glasul lui Altenheim. 

Baronul intra în cameră cu unul din oamenii lui. 

— Am să mă culc, Dominique. Putem să discutăm toată 
noaptea că tot n-o să ştim mai multe... 

— Părerea mea este că au venit după Steinweg. 

— Asta e şi părerea mea şi mă bucură că l-am ascuns pe 
Steinweg, şi nu este aici. 

— Dar unde l-aţi ascuns? 


— Ăsta este secretul meu, şi îl voi păzi cu străşnicie. Tot 
ce pot să-ţi spun e că nu va ieşi de acolo decât după ce va vorbi, 
spuse baronul. 

— Cu alte cuvinte, prinţul va rămâne cu buzele umflate? 

— Bine-nţeles. Ceea ce este şi mai nostim e că a trebuit şi 
să dea ceva napoleoni din buzunar ca să afle asta! Săracul prinţ! 

— Oricum, zise celălalt, va trebui să scăpăm de el. 

— Fii liniştit, dragul meu, va veni şi clipa asta. Peste opt 
zile îţi voi oferi un portofel executat din pielea lui Lupin. Acum 
vreau să dorm. Pic de oboseală. Du-te. 

Zgomotul unei uşi care se închide. Sernine îl auzi pe baron 
cum trage zăvorul, cum goleşte buzunarele, cum îşi întoarce 
ceasornicul şi cum se dezbracă. 

Baronul era vesel, fluiera, fredona ba chiar vorbea cu glas 
tare: 

— Da, din pielea lui Lupin... Şi asta mai repede de opt 
zile... Altminteri ne va face el de petrecanie. Dar nu va reuşi. 
Ideea lui n-a fost 269 greşită. Steinweg nu putea să fie decât 
aici. Dar unde? 

Baronul stinse lumina şi se culcă. 

Prinţul se apropie de perdeaua de catifea şi-i ridică un 
colţ. La lumina vagă a nopţii care se strecura prin ferestre 
cercetă camera. „Hotărât lucru, sunt păcălit. M-am făcut de râs. 
Imediat ce începe să sforăie o tulesc”. 

În clipa aceea un zgomot uşor îl făcu să încremenească. 
Era un fel de scârţâit care venea din direcţia patului. 

— Ei Steinweg, ce mai zici în noaptea asta? 

Era baronul cel care vorbea. Dar cum putea să vorbească 
cu Steinweg când acesta nu se afla în cameră? 

Altenheim continuă: 

— Tot aşa de încăpățânat eşti? Da...? 

Nerodule! Până la urmă ai să vorbeşti! Ai să spui tot ce 
ştii. Nu vrei? Nu-i nimic. Eu am să dorm. Noapte bună! 

„Visez, visez!” îşi zise Sernine. „Sau Altenheim visează cu 
glas tare? Ce Dumnezeu? 

Steinweg nu e lângă el, nu e nici în camera vecină, nu e în 
toată casa! Am controlat-o! Au controlat-o oamenii mei. Apoi 
însuşi Altenheim a spus-o... Atunci unde naiba o fi? Ciudată 
afacere!” 


Prinţul se reţinu cu greu ca să nu se repeadă asupra 
baronului, să-l apuce de gât, să-l strângă un pic mai tare. N-ar 
obţine nimic, Altenheim nu va vorbi niciodată. 

„E mai bine să plec” îşi zise el. „Mi-am pierdut o zi de 
pomană”. 

Dar nu plecă. Simţea că trebuie să mai urmeze şi altceva 
că numai aici va afla taina. 

Luă câteva costume din cui le întinse pe jos şi se culcă pe 
ele. Adormi. 

Baronul nu se sculă cu noaptea în cap. 

Abia când pendula din hol bătu de nouă ori, baronul sări 
din pat şi-şi chemă servitorul. 

Citi corespondenţa pe care acesta i-o adusese, se îmbrăcă 
fără să facă vreun comentariu, scrise câteva scrisori în timp ce 
servitorul agata în dulapul din zid hainele, una după alta, iar 
Sernine, cu pumnii pregătiţi aştepta să fie descoperit. 

„Când va ajunge în faţa mea îi voi trage un pumn în plex.” 

Nu-şi puse planul în aplicare fiindcă baronul se întoarse 
către servitor şi-i spuse să plece. 

— Mai am de pus o singură vestă, spuse servitorul. 

— Ţi-am spus să pleci, pleacă! strigă enervat baronul. 

Servitorul se apropie de uşă. 

— Să vii când te chem eu! Îi mai strigă baronul. Altenheim 
se ridică şi închise uşa după servitor, stătu câteva clipe 
nemişcat, aşteptând parcă să se îndepărteze celălalt, apoi se 
întoarse şi ridică receptorul telefonului aflat pe o măsuţă. 

— Alo! Domnişoară, dă-mi te rog Garches... 

Bine, domnişoară, aştept să mă suni dumneata. 

Altenheim puse receptorul în furcă şi aşteptă încremenit. 

Sernine se încorda. Bănuia că baronul va comunica cu 
„Celălalt”, necunoscutul care încercase să-l asasineze. 

Telefonul prinse să sune, Altenheim ridică imediat 
receptorul. 

— Alo! făcu el. Garches?... Da, domnişoară, te rog să-mi 
dai numărul 38... Da, 38... de patru ori... 

În câteva secunde care lui Sernine îi părură veacuri primi 
legătura şi brusc baronul coboră vocea atât de mult încât prinţul 
fu nevoit să facă eforturi deosebite ca să desluşească ceea ce 
spune. 

— Eu sunt!... Fără vorbe prea multe... leri? 


Da, nu l-ai ucis în grădină. A scăpat... A pus să mi se 
percheziţioneze vila aseară... Lasă că-ţi spun eu mai târziu... 
Bine-nţeles, nu a descoperit nimic. Nu. Bătrânul Steinweg refuză 
să vorbească... N-am reuşit nimic. Nici cu amenințările, nici cu 
promisiunile pe care i le-am făcut... Ştie că fără el nu putem 
face nimic... Nu cunoaştem proiectul Kesselbach şi nici istoria lui 
Pierre Leduc... O să vorbească... 

Te asigur că o va face în noaptea asta... Prinţul nu va 
pune mâna pe el! De altfel trebuie să dispară, şi el. În cel mult 
trei zile... Ai o idee? 

Da, mi se pare destul de bună, mai ales dacă îmi dai voie 
să mă ocup eu de ea... Când ne vedem? Marţi?... Bine, marţi la 
ora două. 

Baronul aşeză receptorul în furcă şi ieşi din cameră. 
Imediat Sernine îl auzi dând ordine servitorilor săi: 

— Să vă intre în cap! Nu vreau să vă mai lăsaţi prinşi în 
capcană ca cea de ieri. Nu mă întorc decât la noapte. 

Sernine mai auzi uşa grea de la intrare trântindu-se cu 
zgomot, şi tropotul unui cal care se îndepărta. 

Puțin mai târziu intrară în cameră doi servitori care făcură 
curăţenie. Din discuţia lor, prinţul nu află mai nimic. După 
plecarea lor, Sernine mai aşteptă câtva timp după care ieşi din 
dulap şi se apropie de pat. ÎI cercetă cu atenţie, apoi zidul de 
lângă el. 

— Ciudat, zise el, foarte ciudat. Patul nu are fund dublu, 
dedesubt nu se vede nici o trapă. Poate voi dezlega enigma în 
camera de alături. 

Deschise cu mii de precauţiuni uşa şi păşind tiptil pe 
coridor trecu în camera de alături. Era o cameră goală, fără nici 
o mobilă. 

— Să fie ascuns în perete? 

Cercetă peretele, era destul de subţire, nici vorbă să fie 
cineva ascuns în el. 

— Nu înţeleg nimic! exclamă prinţul. 

Se încăpăţână şi mai tare şi cercetă totul centimetru cu 
centimetru, camera de alături apoi din nou camera lui 
Altenheim. Nu descoperi nimic. „Ori Altenheim a vorbit prin 
somn, ori totul e atât de simplu încât nu-l pot descoperi! Trebuie 
să-l găsesc pe bătrân şi pentru asta o să mai rămân o noapte 
aici. Orice s-ar întâmpla”. 


Se întoarse în ascunzătoarea lui şi se ghemui cât mai bine. 
Adormi. 

Altenheim se întoarse după miezul nopţii. 

Urcă în camera sa, era singur, se dezbrăcă şi se culcă 
imediat. Stinse lumina. 

Aceeaşi aşteptare încordată a prinţului care auzi un fel de 
scârţâit şi imediat glasul ironic al baronului: 

— Ei, astăzi cum ne mai simţim...? 

Înjurături?! Dar nu asta vreau să aud de la tine, bătrâne! 
Vreau mărturisiri complete! 

Vreau să-mi spui tot ce i-ai spus lui Kesselbach. Ai înţeles? 

Sernine ascultă încremenit. Nu era nici o îndoială, baronul 
vorbea cu cineva şi acel cineva nu era altul decât bătrânul 
Steinweg. 

Prinţul avu senzaţia că asista la un fel de comunicare între 
două personaje, unul real, din lumea lui şi altul din altă lume, o 
fiinţă invizibilă, inpalpabilă, inexistentă. 

Baronul vorbi din nou, ironic, crud: 

— Ţi-e foame? Mănâncă, bătrâne! Ti-am dat toată provizia 
pentru câteva zile. Ai destulă pâine ca s-o ronţăi, câteva 
firimituri la douăzeci şi patru de ore îţi va ajunge pentru cel mult 
zece zile. Peste zece zile nu va mai exista tata Steinweg. Poţi să 
te salvezi numai vorbind... Nu vrei? Vom vedea noi mâine... 
Noapte bună, bătrâne! 

A doua zi, pe la ora unu, după o noapte şi o dimineaţă fără 
nici un incident, prinţul Sernine ieşi calm din vila Dupont. Se 
simţea destul de slăbit şi chiar mergea clătinându-se uşor. Intră 
în primul restaurant şi comandă o masă copioasă. In timp ce 
mânca, mintea îi funcţiona cu febrilitate. 

„Aşadar, marţea viitoare, Altenheim şi asasinul de la Hotel 
Palace urmează să se întâlnească la Garches într-o casă al cărui 
telefon corespunde cu numărul 38... Deci marți îi voi avea pe cei 
doi vinovaţi în mână, şi-i voi preda justiţiei, îl voi elibera pe 
domnul Lenormand, după care va fi rândul bătrânului Steinweg 
şi voi afla în sfârşit dacă Pierre Leduc este fiu de mezelar şi dacă 
pot să-l însor cu Geneviève sau nu”. 

Plăti masa şi cu chipul înseninat părăsi restaurantul. Se 
duse acasă şi nu avu alt gând decât să doarmă lungit în pat. 

Marţi dimineaţă, pe la orele unsprezece, Valenglay, 
preşedintele consiliului îi invită pe prefectul poliţiei, şi pe 


subşeful Siguranţei, domnul Weber. De cum se înfăţişară în faţă 
lui, preşedintele le arăta o scrisoare semnată de prinţul Sernine. 

„ Domnule preşedinte al consiliului, Cunoscând interesul şi 
grija pe care i-o purtaţi domnului Lenormand, ţin să vă aduc la 
cunoştinţă fapte pe care numai întâmplarea m-a făcut să le aflu. 
Domnul Lenormand este închis în pivniţa vilei Galicinelor, din 
Garches, lângă Căminul doamnelor. Asasinii de la Hotel Palace 
au hotârât să-l suprime astăzi. Dacă poliţia are nevoie de 
ajutorul meu, voi fi la ora unu şi jumătate în grădina Căminului 
sau la doamna Kesselbach, al cărei prieten am cinstea să-i fiu. 

Primiţi, vă rog, domnule preşedinte al consiliului etc., 
etc... 

Semnat: Prinţul Sernine”. 

— lată o destăinuire destul de gravă, scumpe domnule 
Weber, rosti Valenglay după ce acesta termină de citit 
scrisoarea. Cred că n-ai nimic împotrivă dacă-i acordăm 
încrederea noastră prinţului Sernine? Am luat de vreo câteva ori 
masa cu el: E un om serios, inteligent... 

— Daţi-mi voie, domnule preşedinte, zise subşeful 
Siguranţei, să vă aduc şi eu la cunoştinţă o altă scrisoare pe 
care am primit-o azi-dimineaţă. 

Zicând astea, domnul Weber scoase din buzunarul de la 
piept o scrisoare. 

— E legată de povestea noastră? întrebă preşedintele. 

— Da. 

— S-o văd atunci. 

Subşeful Sigurantei îi întinse scrisoarea. 

Preşedintele o luă şi citi cu voce tare: „ Domnule, Vă 
informez că prinţul Paul Sernine, care se dă drept prietenul 
doamnei Kesselbach, nu este altul decât Arsene Lupin. În 
sprijinul afirmației mele aduc o singură dovadă: Paul Sernine 
este anagrama lui Arsene Lupin. Sunt aceleaşi litere. 

Nici una în plus sau în minus. 

Semnat, L.M., 

După ce preşedintele tăcu, domnul Weber completă: 

— Se pare că amicul nostru Arsene Lupin a găsit un 
adversar de talia lui. In vreme ce el ni-l 279 denunţă, celălalt ni-l 
dă în mână. Astfel vulpea s-a prins în capcană. 

— Cum te-ai gândit să acţionezi? întrebă preşedintele. 


— Simplu, voi căuta să-i iau pe amândoi ca din oală. 
Pentru asta am pregătit două sute de agenţi speciali. 

— Sunteţi liberi, spuse după aceea preşedintele 
consiliului. 

Haina cenuşie 

| 

Pe la douăsprezece şi un sfert, în restaurantul de lângă 
biserica Madeleine, prinţul Sernine dejuna singur la o masă. În 
timp ce mânca, ochii lui căutau mereu spre intrarea 
restaurantului. Abia când ajunsese la sfârşit îşi făcură apariţia 
doi tineri care se aşezară la o masă de alături. Prinţul îi salută 
printr-o înclinare a capului? 

— Faceţi parte şi voi din grupă? 

— Da. 

— Câţi oameni sunt în total? 

j — După informaţiile noastre nu ar fi mai mulţi de şase. 
insă fiecare va veni acolo pe un alt drum. Întâlnirea cu domnul 
Weber va fi la ora unu în apropiere de Cămin. 

— O să fiu şi eu acolo, spuse prinţul. 

— N-o să fie primejdios? 

— Eu conduc de fapt această operaţiune. 

Nu eu am anunţat în public asta? Nu am anunţat că îl voi 
găsi pe domnul Lenormand? 

— Credeţi că domnul Lenormand nu este mort? 

— Sunt sigur. De ieri am certitudinea că Altenheim şi 
banda sa i-au dus pe domnul Lenormand şi pe Gourel pe podul 
de la Bougival unde au fost aruncaţi în apă. Gourel s-a înecat, 
însă domnul Lenormand a reuşit să se salveze. Voi aduce toate 
dovezile necesare când va fi momentul oportun. 

— dacă trăieşte, de ce nu se arată? 

— Fiindcă este prizonier. 

— Să fie reţinut în pivnițele vilei Glicinelor? 

— Am motive să cred că aşa este. 

— De unde ştiţi? Ce indicii aveţi? 

— E secretul meu, răspunse prinţul. Tot ce pot să vă spun 
e că atunci... Când îl vom găsi, va fi o lovitură de teatru 
senzaţională. Şi acum gata! Trebuie să mergem. Maşina mea e 
în spatele bisericii Madelein. Veniţi după mine. 

La Garches, Sernine opri maşina şi merseră până la 
drumegul care ducea la şcoala Genevi&vei. Acolo se opriră. 


— Ascultaţi-mă bine copii... Este de importanţă majoră. 
Mergeţi şi sunaţi la camera portarului. Ca inspectori puteţi intra 
fără probleme, nu-i aşa? Mergeţi la pavilionul Hortensei, cel care 
nu este ocupat. Coborâţi la subsol unde veţi găsi un vechi oblon 
pe care dacă-l deplasaţi, ajungeţi la intrarea unui tunel, pe care 
l-am descoperit astăzi, care duce direct la vila Glicinelor. Acolo 
se întâlneşte baronul Altenheim cu oamenii lui. Pe acolo au 
trecut domnul Lenormand şi Gourel înainte de a fi prinşi. 

— Sunteţi sigur de astea? întrebă unul din cei doi tineri. 

— Bine-nţeles. Misiunea voastră este să verificaţi dacă 
tunelul se află în starea pe care am constatat-o eu azi-noapte. 
Adică, uşile să fie deschise, iar într-o gaură de lângă uşa a doua 
se află un pachet învelit într-o pânză neagră, pachet pe care l- 
am pus eu acolo. 

— Cu pachetul ce facem, îl desfacem? 

— Nu, sunt haine de schimb. Şi acum plecaţi, Eu vă aştept 
aici. 

Cei doi tineri plecară în timp ce prinţul se adăposti printre 
copaci şi se puse pe aşteptat. 

După vreo zece minute cei doi tineri se întoarseră. 

— Cele două uşi sunt deschise, spuse unul din ei. 

— Şi pachetul în pânză neagră? 

— Se află la locul lui. 

— Perfect, exclamă prinţul. Acum e ora unu şi douăzeci şi 
cinci. Weber va sosi cu oamenii lui, vila va fi înconjurată imediat 
ce va apare 283 baronul Altenheim. Eu, împreună cu Weber vom 
suna, după care totul se va petrece după planul meu. Acum 
treceţi la posturile voastre. 

Fraţii Doudeville plecară în timp ce prinţul se îndreptă spre 
şcoală. 

— Totul merge strună. Ultima bătălie se va da pe terenul 
ales de mine. Mă voi debarasa de cei doi adversari ai mei şi 
rămân singur cu... Singur şi cu două atuuri importante: bătrânul 
Steinweg şi Pierre Leduc. 

Dar ce naiba o face baronul Altenheim? De ce nu m-a 
atacat până acuma? E cam suspectă liniştea asta a lui. Să mă fi 
denunţat poliţiei? 

Se apropie de intrare şi bătu la uşă care se deschise 
imediat. În prag apăru doamna Ernemont. 


— Ai venit? întrebă ea. Geneviève unde este? Ai lăsat-o la 
Paris? 

— La Paris? întrebă prinţul nedumerit. 

— Păi s-a dus la Paris fiindcă ai chemat-o tu, răspunse 
doamna Ernemont. 

— Ce tot îndrugi acolo? se enervă el. 

— Tu trebuie să ştii mai bine decât mine. 

— Dar nu ştiu nimic. Spune ce s-a întâmplat. 

— Geneviève a primit o scrisoare de la tine prin care o 
chemai să te întâlnească în gara Saint-Lazare. 

— Şi Geneviève a plecat? 

— Bine-nţeles. Urma să luaţi masa împreună la Ritz... 

— Scrisoarea, adu-mi scrisoarea, îi ceru prinţul nervos. 

Doamna Ernemont ieşi să-i aducă scrisoarea. Reveni după 
câteva minute şi i-o întinse în tăcere. Prinţul o citi şi strigă: 

— Dar bine, nenorocito, n-ai văzut că scrisoarea este o 
imitație, că la semnătura mea lipseşte acel punct?! 

Prinţul îşi strânse tâmplele cu furie. 

— Asta era lovitura pe care mi-o pregătise! 

Ah, mizerabilul! Mă atacă prin Geneviève! Dar de unde de 
unde ştie de ea? Nu, nu se poate, nu ştie nimic! Riscă pentru a 
doua oară, şi tot 285 cu Geneviève! Să se fi îndrăgostit de ea? 

Asculta, Victoire. Eşti sigură că nu-l iubeşte...? 

Offf, îmi pierd minţile! Deci... Să ne gândim... 

Nu e momentul acum să clachez... 

— Pe cine să iubească?! se miră doamna Ernemont. 

— Pe baron! Pe cine altul! 

— Pe baron? 

— Îmi pierd capul! Trebuie să fiu calm! 

Trebuie să mă gândesc. 

Îşi privi ceasul. 

— Unu treizeci şi cinci! murmură el. Mai am timp... Dar 
unde o fi dus-o? 

Incepu să se plimbe de la un capăt al mesei la celălalt. 
Bătrâna dădacă rămăsese încremenită. 

— La urma urmei cine poate şti dacă nu cumva Geneviève 
a mirosit despre ce e vorba şi a evitat capcana în ultimul 
moment?! 

— Atunci unde este? 

— De unde să ştiu?... Poate că la doamna Kesselbach? 


— S-ar putea să ai dreptate! strigă prinţul cuprins de 
speranţe. Şi ieşi în fugă din şcoală spre cămin. 

În fuga sa îi întâlni pe cei doi fraţi Doudeville care tocmai 
stăteau de vorbă cu portăreasa şi supravegheau împrejurimile 
vilei Glicinelor. Sernine trecu pe lângă ei şi nu se opri decât la 
uşa pavilionului patru, la doamna Kesselbach. Sună nervos şi 
uşa i-o deschise Suzanne care-l privi uimită. Prinţul n-o luă în 
seamă şi se repezi spre camera doamnei Kesselbach. 

— Mă iertaţi că dau buzna la dumneavoastră, dar o caut 
pe Geneviève. A fost cumva pe aici? 

— Geneviève? se miră doamna Kesselbach. 

Nu, n-am mai văzut-o de câteva zile. 

— S-ar putea să vina? 

— Cine ştie? 

— Trebuie să vă amintiţi! 

— Ce să-mi amintesc? Vă asigur că Geneviève şi cu mine 
nu trebuia să ne întâlnim astăzi. 

Văzându-i figura răvăşită, doamna Kesselbach deveni şi ea 
îngrijorată. 

— I s-a întâmplat ceva, Genevievei? 

— Nu ştiu, vreau să cred că nimic grav, pentru că atunci... 

— Atunci? 

— Atunci se va întâmpla ceva groaznic cu cine ştiu eu, mai 
spuse prinţul şi fără s-o mai salute pe doamna Kesselbach 
părăsi camera, ieşi în fugă pe alee fără să-i pese de cei doi care 
l-ar fi văzut. 

„Dacă baronul a schimbat ora întâlnirilor”? 

Îi trecu ca fulgerul prin minte. „Trebuie să-l văd neapărat, 
trebuie să-l văd”! 

În faţa cabinei portarului se opri însă şi îşi impuse să fie 
calm. Prin fereastră îl zărise pe domnul Weber care stătea de 
vorbă cu fraţii Doudeville. Fiind prea tulburat, prinţul nu văzu 
tresărirea de pe chipul subşefului Siguranţei. 

— Domnul Weber? întrebă el. 

— Da, eu... Cu cine am onoarea? 

— Prinţul Sernine. 

— A, dumneavoastră sunteţi?! Domnul prefect al poliţiei 
m-a informat despre serviciul imens pe care ni-l faceţi, domnule. 

— Serviciul va fi complet numai după ce voi preda pe acei 
ticăloşi! spuse prinţul. 


— Clipa aceea nu e prea departe, domnule. 

Mi se pare că unul din ei deja a intrat, unul mare, cu 
monoclu. 

— Baronul Altenheim! Oamenii dumneavoastră sunt aici? 

— Bine-nţeles, sunt bine camuflaţi în teren. 

— Foarte bine, ia câţiva dintre ei şi vino cu mine la vilă. Eu 
voi suna şi fiindcă baronul mă cunoaşte îmi va deschide. După 
care vom intra cu toţii. 

— Planul mi se pare bun, spuse Weber. Mă întorc imediat 
cu ei. 

leşi în grădină şi făcu câteva semne. 

De cum fură singuri, prinţul îl apucă de braţ pe Jean şi-i 
spuse: 

— Du-te după el, Jean! Reţine-l cât mai mult timp. Eu voi 
intra în vilă. 

— Şi dacă va dori să se năpustească asupra vilei? 

— Fă ce poţi ca să-l întârzii. Îmi trebuie zece minute. Vila 
să fie înconjurata, nimeni să nu intre, nimeni să nu iasă. După 
aceea du-te la ieşirea din tunel în pavilionul Hortensei şi dacă 
baronul va încerca să iasă pe acolo sparge-i capul cu ceva. 

Fraţii Doudeville se îndreptară şi imediat prinţul se 
strecură afară. Alergă spre vila Glicinelor până ajunse în faţa 
unui grilaj înalt. 

Se gândi să sune, apoi renunţă. Dintr-un salt se căţără pe 
grilaj şi sări dincolo în curtea pavată, o străbătu în fugă, urcă 
cele câteva trepte ale unui peristil cu coloane, spre care dădeau 
câteva ferestre, toate acoperite până sus de obloane închise. 

În clipa când se gândea ce să facă, uşa se deschise şi în 
cadrul ei apăru Altenheim. 

— la ascultă, prinţe, aşa pătrunzi dumneata pe 
proprietăţile particulare? Dacă da, atunci sunt nevoit să chem 
jandarmii! 

Abia îşi termina vorbele când Sernine de gât şi-l răsturnă 
pe o banca. Îl întrebă furios: 

— Geneviève! Unde este Geneviève? Dacă nu-mi spui ce 
ai făcut cu ea, te ucid în clipa asta! 

— Dar nu pot să vorbesc! bolborosi baronul. 

Sernine slăbi puţin strânsoarea. 

— Te sfătuiesc să vorbeşti repede că n-avem timp! 


— N-ai decât! replică furios baronul, în felul ăsta n-o să afli 
nimic de la mine. 

— Bine, zise prinţul, îţi dau drumul dar fii atent, la prima 
mişcare suspectă ştii ce te aşteaptă! 

— Trebuie să intrăm în vilă, să discutăm ca nişte oameni 
civilizaţi, spuse Altenheim în timp ce zăvora uşa de la intrare. Il 
conduse apoi pe prinţ în salonul pe care-l cunoştea. 

— Acum sunt la dispoziţia ta, spuse el. Cu ce te pot ajuta, 
prinţe? 

— Geneviève! 

— E bine mersi. 

— Deci tu ai sechestrat-o! 

— De ce nu? Baronul surâse batjocoritor, îţi spun drept că 
imprudenţa ta în direcţia asta m-a cam uluit. Cum de nu ai fost 
precaut cu siguranţa ei? 

— Destul! Unde se află? 

— Nu prea eşti politicos. 

— N-am timp pentru asta. Unde este? 

— Între patru pereţi... 

— Liberă? 

— Bine-nţeles, surâse baronul. Liberă să meargă de la un 
perete la altul. 

— Vila Dupont fără îndoială? În celula pe care ai pregătit-o 
pentru Steinweg? 

— Aha, ştii? Nu este acolo... 

— Dar unde? Vorbeşte, de nu... 

— Ascultă prinţe, mă crezi tâmpit? Crezi că-ţi voi spune 
unde este mititica? Ştiu că o iubeşti... 

— Taci! strigă scos din fire prinţul. 

— Dar de ce? E ceva dezonorant să iubeşti o fată 
drăgălaşă ca Geneviève? Şi eu o iubesc şi am riscat... 

Sernine se apropie furios de el şi se priviră în ochi cu ură, 
fiecare căutând în ochii celuilalt punctul slab. Prinţul se trase un 
pas înapoi. 

— Îţi mai aduci aminte de propunerea pe care mi-ai făcut- 
0? În legătură cu... Atunci te-am refuzat, acum sunt gata să 
accept propunerea ta. 

Baronul începu să râda în hohote. 

— Pot face chiar mai mult! strigă prinţul. 


Accept să nu mă mai amestec în. lar dacă doreşti te pot 
ajuta. 

— În ce condiţii? 

— Să-mi spui unde este Geneviève. 

Baronul ridică din umeri indiferent. 

— Spui atâtea prostii, Lupin. Mai mare ruşinea la vârsta 
ta! 

Se lăsă tăcerea, după care baronul rânji din nou. 

— Trebuie să-ţi mărturisesc că simt o bucurie sălbatecă 
văzându-te cum te miorlăi şi cerând de pomană! 

— Idiotule! murmură prinţul. 

— Pentru jignirea asta, prinţe, îţi voi trimite diseară 
martorii mei. Dacă până atunci vei mai fi în viaţă. 

— Idiotule! repetă încă o dată prinţul. 

— Ai terminat prinţe? Pentru tine a venit finalul. Sufletul 
tău e aproape de Dumnezeu. 

Râzi? Eu am un avantaj major asupra ta... Nu mă dau în 
lături să ucid... 

— Idiotule! spuse pentru a treia oară prinţul în timp ce-şi 
scoase ceasul din buzunar, îl privi câteva secunde şi un zâmbet 
înflori pe faţa lui. 

— E ora două, baroane. Peste câteva minute, domnul 
Weber şi o duzină de vlăjgani 294 zdraveni, fără scrupule, te 
avertizez, vor forţa intrarea în vilă şi te vor lua de guler. 
Degeaba surâzi. leşirea pe care contezi tu a fost descoperită. O 
cunosc şi în momentul acesta este păzită. Prin urmare tu eşti cel 
prins în capcană. Eşafodul te paşte, puiule! 

Altenheim se făcu livid la faţă, bolborosi: 

— Ai făcut tu asta?... Ai comis infamia asta? 

— Casa e înconjurată. Invazia ei este iminentă. Vorbeşte şi 
te salvez... Dacă nu... 

— Cum? 

— Oamenii care păzesc ieşirea din pavilion sunt oamenii 
mei. Dacă vorbeşti te voi salva. 

Altenheim stătu câteva clipe pe gânduri, păru că ezită, 
după care se decise brusc. 

— Glumeşti cu siguranţă! Nu cred că eşti atât de naiv 
încât să te arunci singur în gura lupului. 

— Uiţi că este vorba de Geneviève? Dacă nu era ea nu 
eram aici. Vorbeşti? 


— Nu. 

— Bine. Atunci să aşteptăm, spuse Sernine. 

lei o ţigare? 

— Cu plăcere, răspunse baronul. 

Prinţul îi întinse pachetul cu ţigări, baronul luă una şi după 
ce-o răsuci puţin între degete o aprinse. Trase câteva fumuri din 
ea după care urechile lui prinseră câteva zgomote. 

— Ai auzit! îl întrebă prinţul. 

Loviturile poliţiştilor în grilaj se auzeau mai clar. 

— Nici măcar nu se obosesc să someze, zise prinţul. Tot 
atât de hotarât eşti? 

— Mai mult ca oricând. 

— Să ştii că nu le va lua mult timp doborârea grilajului. 

— Dacă i-aş vedea în camera asta şi tot aş refuza să 
vorbesc. 

Câteva clipe mai târziu poarta grilajului cedă. 

— Să te laşi prins, zise Sernine, înţeleg dar să-ţi întinzi 
singur mâinile pentru a ţi se pune 296 cătuşele, găsesc că e o 
mare prostie. Dar nu te încăpăţâna. Vorbeşte şi fugi! 

— Dar tu? 

— Eu rămân. De ce să mă tem? 

— Pentru că la fel ca şi mine eşti în pericol! 

— Înţeleg, mai spuse prinţul. Se duse la fereastră şi văzu o 
mulţime de poliţişti care invadaseră curtea. Sunt peste o sută de 
poliţişti... 

— Şi dacă sunt atât de mulţi înseamnă că vin pentru 
cineva foarte important. Şi cine este atât de important? Arsene 
Lupin. 

— Deci ai anunţat poliţia... 

— Da. 

— Ce dovadă am că este aşa? 

— Numele tău, Paul Sernine, adică Arsene Lupin. 

— Şi asta ai descoperit-o singur cu capul tău? Nu cred. 
Numai celălalt se putea gândi la asta. 

Prinţul privi din nou pe fereastră. Poliţiştii se şi 
răspândiseră în jurul vilei. Planurile sale date peste cap, silit să 
improvizeze un alt plan chiar atunci, Sernine trecu prin 
momente grele. 

Se gândea la elementele pe care se baza baronul. Care îi 
erau speranţele de salvare? Ce anume ţinea ascuns în mânecă? 


Uşa vestibulului, deşi din stejar masiv începu să se clatine 
sub loviturile poliţiştilor. În faţa acestei uşi, cei doi bărbaţi 
aşteptau nemişcaţi. 

— Pari foarte sigur pe tine, spuse Sernine. 

— Bine-nţeles că sunt! strigă baronul. În clipa următoare îl 
lovi pe prinţ care căzu la podea în timp ce o luă la fugă. 

Prinţul se ridică imediat şi porni în urmărirea lui. Trecu pe 
sub scara mare şi coborâ treptele la subsol... Baronul tocmai se 
chinuia să ridice trapa. 

— Idiotule! strigă el în timp ce se arunca asupra lui. Ştii 
prea bine că la capătul tunelului se află oamenii mei şi au ordin 
să te omoare ca pe un câine. A, mai ai şi o altă ieşire! 

Lupta era îndârjită, Altenheim era un tip vânjos, îl apucase 
de mijloc pe Sernine imobilizându-i astfel mâinile. 

— Dar ce credeai?! Lucrurile sunt bine gândite şi 
combinate! 

Prinţul se înfiora. Sub ei trapa începea să se mişte. Simţea 
eforturile celuilalt care încerca s-o deschidă. Altenheim încerca 
să-l tragă pe prinţ de deasupra trapei. 

„Aha! A venit şi celălalt!” gândi prinţul cu acea 
înspăimântare deplasată, pe care i-o dădea fiinţa aceea 
misterioasă. 

„Dacă reuşeşte să ridice trapa sunt pierdut!” 

Altenheim încerca în continuare aceeaşi manevră de a-l 
trage de pe trapă, însă prinţul se proptise bine cu picioarele în 
picioarele baronului în timp ce mâna reuşise să se desprindă din 
încleştarea braţelor baronului. 

Deasupra lor, loviturile poliţiştilor se auzeau tot mai tare. 

„Să mai rezist cinci minute” îşi spuse prinţul. Strigă: 

— Atenţie, baroane! Ţin-te bine! îşi apropie genunchii unul 
de altul cu o putere pe care numai disperarea ţi-o dă câteodată. 

Prins ca într-o menghină, baronul urla de durere, moment 
de care profită prinţul care reuşi să-şi elibereze mâinile cu care 
îl apucă de gât pe baron. 

O lovitură scurtă şi baronul se lăsă moale la podea. 
Gâfâind prinţul îi legă mâinile. 

— Ce cuminte te-ai făcut! Bravo! Gata să nu te mai 
recunosc! 

li legă şi picioarele, după care se ridică. 

— Eşti foarte drăguţ, legat aşa, fedeleş. 


Baronul îl privi cu ură. 

— Dacă ajung pe mâna poliţiei, Geneviève va muri. 

— Serios? 

— E închisă într-un loc în care nu ştie nimeni. Dacă dispar 
eu va muri de foame, ca şi Steinweg. 

Sernine se cutremură. 

— Ai să vorbeşti. 

— Niciodată. 

— Dacă nu chiar acum, mai târziu. 

Se aplecă asupra lui şi-i şopti la ureche: 

— Peste câteva secunde vei fi arestat. În noaptea asta vei 
dormi la poliţie, mâine vei fi dus la închisoarea Sante şi mai 
tîrziu ştii unde?... Îţi dau o şansă de salvare, în noaptea asta voi 
veni la tine în celula de la poliţie şi-mi vei spune unde este 
închisă Geneviève. Două ore mai târziu vei fi liber dacă n-ai 
minţit. Dacă nu, înseamnă că nu ţii la capul tău. 

Baronul nu-i răspunse. Sernine se ridică şi trase cu 
urechea. De sus se auzeau zgomote tot mai clare, uşa cedase şi 
poliţiştii căutau prin toată vila. 

— Adio, baroane, şi gândeşte-te până la noapte, şi 
împinse prizonierul în aşa fel încât să poată ridica capacul 
trapei. După cum se aştepta pe trepte nu mai era nimeni. Prinţul 
coboră, lăsă trapa deschisă ca şi când ar fi vrut să se întoarcă. 

Erau aceleaşi trepte pe care le coborâseră Lenormand şi 
inspectorul Gourel. Ajuns jos, Sernine avu senzaţia că nu este 
singur, că mai este cineva cu el. Aprinse lanterna şi cercetă 
culoarul. Nu văzu pe nimeni, îşi scoase revolverul şi zise: 

— Cu atât mai rău pentru tine, la prima mişcare suspectă 
trag! 

Nici un răspuns, nici un zgomot. 

„Individul ăsta a început să mă obsedeze” îşi spuse 
prinţul. Trebuie să mă grăbesc să ajung la cealaltă uşă. Mai întâi 
să iau pachetul şi comedia e gata. 

Ajunse la prima uşă şi lumina interiorul cavităţii în care 
pusese pachetul. Interiorul era gol. 

— Nu se poate! Era aici! 

Degeaba căută în jur, nu găsi nimic. Pe urmă, prinţul se 
gândi că numai fiinţa aceea misterioasă putea să-l ia. 

— Păcat! îşi spuse el, totul era bine gândit. 


Aventura îşi putea relua cursul normal, ajungeam la 
ţintă... Acum trebuie să plec 302 urgent de aici. Retragerea e 
asigurată. les de aici după care mă voi ocupa de individul acela 
misterios. 

Un strigat îi scăpă din gâtlej. Uşa era închisă. Se repezi la 
ea, zadarnic efort. Uşa rezista. 

— De astă dată, murmură el, m-au curăţat. 

Obosit se aşeză lângă uşă. Personajul acela din umbră se 
dovedise mai viclean decât el. 

Lupin era învins. Weber îl va găsi acolo, ca pe o fiara 
încolţită, în fundul vizuinii sale. 

==. D= 

— Dar nu! strigă el, nu se poate! Dacă ar fi vorba de mine 
poate că aş renunţa, dar Geneviève! În definitiv nimic nu e 
pierdut. Dacă individul acela a dispărut, înseamnă că mai există 
o altă ieşire. Weber şi banda sa n-au pus mâna pe mine! 

Şi prinţul, cu lanterna în mână, începu să cerceteze 
zidurile din jur, când un strigăt care venea din direcţia trapei îl 
cutremură de groază, îşi aduse aminte că lăsase trapa deschisă. 
Se întoarse pe acelaşi drum. Avea 303 lanterna stinsă aşa că 
atunci când simţi că ceva îi atinge genunchii se opri nemişcat. 
Acel ceva dispăru undeva. 

„Trebuie să fie vreo ieşire pe aici” îşi spuse el. 

Sus, strigătul se auzi din nou, urmat de horcăieli, 
gemete... 

Sernine urcă treptele în fugă şi când fu sus se aruncă 
asupra baronului. Altenheim era în agonie cu gâtul tăiat. Funia 
din jurul mâinilor era tăiată, nu şi cea de la picioare. Neputându- 
| salva, complicele lui îl asasinase. 

Sernine contempla spectacolul cu spaimă. 

O sudoare rece îi acoperi corpul. Se gândi la Geneviève 
care era închisă cine ştie unde. 

Prinţul pricepu după zgomotele care ajungeau până la el 
că poliţiştii descoperiseră intrarea în tunel. 

Se aplecă deasupra baronului şi-i puse mâna pe inimă. Mai 
bătea. Sernine se aplecă şi mai mult. 

— Mă auzi! 

Pleoapele baronului tremurară uşor. Un suflu de viaţă mai 
licărea în muribund. Agenţii se năpustiseră asupra uşii, loveau 
cu putere în ea. 


— Am medicamente care te vor scăpa. 

Numai un cuvânt, Geneviève. 

Altenheim încerca să articuleze ceva. 

— Răspunde, zise prinţul, răspunde şi te scap! 

Baronul încercă să scoată câteva sunete bizare. 

Aplecat asupra lui. Sernine gâfâia de emotie. 

— Spune odată! 

— Ri... Rivoli... 

— Rivoli?! Este închisă într-o casă de pe strada Rivoli! La 


ce număr? 


Un urlet de triumf, uşa fusese dărâmată. 

— Pe ei! se auzi glasul domnului Weber. 

Puneţi mâna pe ei! 

— Numărul, răspunde... Dacă o iubeşti, răspunde! De ce 


taci acuma? 


— Douăzeci şi şapte, spuse cu un ultim efort baronul. 
Mai multe mâini îl apucară pe prinţ. Câteva revolvere se 


aţintiră asupra lui. 


inimă 


— Dacă faci vreo mişcare, Lupin! strigă Weber. 

— Nu trage, zise Sernine. Mă predau. 

— Mofturi! Trebuie să fie vreun truc de-al tău! Drept în 
copii! La cel mai mic gest, foc! 

Weber mai strigă câţiva oameni care veniră imediat. 

— În inimă! În cap! Şi fără milă! Dacă se mişcă! 

Cu mâinile în buzunare, Sernine zâmbea. 

La câţiva centimetri de tâmplele sale, moartea îl pândea... 
— Ce plăcere! hohoti în continuare Weber. 

Sunt sigur că de asta dată n-ai să mai scapi, Lupin! 

Unul din poliţişti dădu oblonul ferestrei la o parte. Weber 


se aplecă asupra baronului care 306 spre stupefacţia poliţistului 
nu murise încă. 


Ochii lui Altenheim se fixară asupra lui Weber, părură să 


caute ceva şi când îl zări pe prinţ avu o reacţie de mânie, ura 


din el 


ieşea din nou la suprafaţă şi-i dădea forţa ca să reziste. 
— II cunoşti? întrebă Weber. 


— Da. 
— Este Arsene Lupin? 
— Da... Lupin... 


Sernine îi ascultă zâmbind. 
— Mai vrei să spui ceva? 


— Da. 

— În privinţa lui? 

— Nu. 

— Dar a cui? 

— Lenormand. 

Sernine tresări brusc. 

— Unde l-ai închis? întrebă Weber. Unde? 

Făcând o ultimă forţare, Altenheim se uita în direcţia 
dulapului din colţul încăperii. 

— Aici... aici, zise el. 

— Mor de curiozitate, spuse prinţul. 

Weber se apropie rapid de dulap şi-l deschise. Pe unul din 
rafturi se afla un pachet învelit în pânză neagră. Weber îl 
desfăcu şi găsi o palărie, o cutiuţă, nişte haine. La vederea 
redingotei, Weber se cutremură. O recunoscuse. Era redingota 
domnului Lenormand. 

— Ah! Mizerabilii... spuse el, l-au asasinat! 

— Nu, făcu Altenheim un semn... 

— Atunci unde este? 

— Este el... El... şi arătă spre Lupin. 

— Cum adică?... Lupin l-a omorât pe domnul Lenormand? 

— Nu. 

Cu o încăpățânare sălbatică, Altenheim se agăța de viaţă, 
lacom să vorbească şi să acuze. 

Secretul pe care vroia să-l dezvăluie îi plutea pe buze, dar 
nu mai putea să-l exprime în cuvinte. 

— Spune odată, insistă Weber. Domnul Lenormand e 
mort? 

— Nu. 

— Trăieşte? 

— Nu. 

— Nu te mai înţeleg! strigă el. Ce e cu brambureala asta? 

Altenheim îşi întoarse ochii spre Sernine. O idee încolţi în 
mintea lui Weber. 

— Înţeleg! Lupin a furat hainele lui Lenormand în speranţa 
că se va putea folosi de ele ca să scape! 

— Da... Da... 

— Nu e rău! exclamă subşeful Siguranţei. E o lovitură 
tipică pentru el. În camera asta îl găsim deghizat pe Lupin în 


persoana domnului Lenormand. Asta era scăparea lui. Numai că 
n-a avut vreme. 

— Da... Da... 

În privirea muribundului, Weber mai citi ceva, că secretul 
nu consta numai în asta. Dar ce era? Care era strania şi 
indescifrabila 309 enigmă pe care muribundul voia s-o 
destăinuie înainte de a muri? 

Domnul Weber întrebă: 

— Unde-i domnul Lenormand? 

— Aici... 

— Cum aici? 

— Aici... repetă baronul. 

— Dar nu suntem decât noi aici! 

— Mai e... Mai e... 

— Vorbeşte odată! 

— Mai e... Ser... Sernine! 

— Sernine? Cum? Ce? 

— Sernine... Lenormand... 

Domnul Weber sări ca ars. În mintea lui se făcu dintr-o 
dată lumină. 

— Nu se poate! E nebunie curată! 

Se apropie de prinţ şi-i dădu târcoale. 

Acesta îl privea amuzat. Extenuat de atâta efort, baronul 
căzu la podea. Avea să moară înainte de a fi dezvăluit secretul? 
Weber se repezi din nou la muribund. 

— Explică-te! Ce este?... Ce fel de mister se ascunde aici? 

Celălalt păru că nu mai aude, încremenise cu ochii holbaţi. 
Weber se aplecă asupra urechii lui. 

— Ascultă! Am înţeles bine? Lupin şi Lenormand. 

Făcu un efort ca să continuie atât de monstruoasă îi părea 
fraza. Ochii baronului îl priveau fix şi Weber rosti plin de emotie: 

— Asta este? Eşti sigur? Lupin şi Lenormand sunt una şi 
aceeaşi persoană? 

Ochii baronului nu se mai mişcară. Un şuvoi de sânge se 
strecura pe la colţurile gurii. 

Două trei icnete, un spasm suprem şi tăcere. 

Se sfârşise. Se aşternu tăcerea. Toţi agenţii care îl 
înconjuraseră pe Sernine erau stupefiaţi, nu înțelegeau, nu 
doreau să înţeleagă incredibila acuzaţie pe care baronul o 
formulase. 


Weber luă pachetul învelit în pânza neagră şi îl deschise. 
Conţinea o perucă cu părul cărunt, ochelari cu ramele din argint, 
un fular maron şi mai la fund o trusă de machiaj şi câteva şuviţe 
de păr cărunt, care ar fi 311 desăvârşit un machiaj perfect al 
domnului Lenormand. 

Se apropie de Sernine, îl privi fără să scoată un cuvânt, 
gândindu-se, reconstituind toate etapele aventurii, murmurând: 
„Deci e adevărat?”. Sernine, pe care nu-l părăsise calmul său 
zâmbitor, răspunse: 

— Ipoteza nu este lipsită nici de eleganţă, nici de 
îndrăzneală. Dar, totuşi, spune-le oamenilor tăi să nu mă mai 
amenințe cu jucăriile lor. 

— Bine, acceptă Weber. Făcu un semn spre agenţi. Și 
acum răspunde. 

— La ce? 

— Tu eşti domnul Lenormand? 

— Da. 

Se auziră exclamaţii. Jean Doudeville care era acolo în 
timp ce fratele său supraveghea pasajul secret, Jean Doudeville 
complice cu Sernine, îl privi cu uimire. Weber, sufocat, era 
indecis. 

— Te năuceşte, nu-i aşa? spuse Sernine. 

Recunosc că e destul de amuzant... 

Dumnezeule, ce mă făceai să râd uneori, atunci când 
lucram împreună, eu şi tu, şef şi şef adjunct... Şi lucrul cel mai 
amuzant este că tu ai crezut că el a murit, curajosul domn 
Lenormand... Ca săracul Gourel. Dar nu, nu, micuțul om era încă 
în viaţă... 

Sernine arătă corpul lui Altenheim. 

— Vezi, ăsta e banditul care m-a aruncat în apă, într-un 
sac, legat fedeleş. Insă a uitat de cuțitul meu... Şi cu un cuţit tai 
saci şi frânghii. 

Ce diabolic Altenheim... Dacă te-ai fi gândit nu ai fi ajuns 
aşa... Dar destul... Să-ţi fie tărâna uşoară! 

Weber asculta, neştiind ce să creadă. În cele din urmă, el 
făcu un gest de disperare, ca şi când ar fi renunţat să găsească 
o explicaţie rezonabilă. 

— Cătuşe, a spus el, brusc alarmat. 

— Asta e tot ce poţi? Spuse Sernine... Nu prea ai 
imaginaţie... In sfârşit, dacă te amuză... 


Şi întinse mâinile spre Doudeville: 

— Ţine prietene, pentru onoare şi fără resentimente... Am 
jucat corect... Având în 313 vedere că corectitudinea nu eo 
regulă a jocului... 

El spuse acest lucru pe un ton care l-a făcut pe Doudeville 
să înţeleagă că lupta s-a terminat deocamdată şi că se va 
supune. 

Doudeville îl încătuşă. Fără să mişte buzele, fără o 
contracție a feţei, Sernine îi şopti: „27, rue de Rivoli... 
Geneviève.” 

Weber nu îşi putea stăpâni satisfacția văzând un astfel de 
spectacol. 

— Să mergem! spuse el, la Siguranță! 

— Asta e, la Siguranță, spuse Sernine. 

Domnul Lenormand îl va închide pe Arsène Lupin, care îl 
va închide pe prințul Sernine. 

— Ai prea mult spirit, Lupin. 

— Adevărat, Weber, nu mă pot abţine. 

Pe drum, escortat de alte trei maşini cu agenți, el nu a 
spus nici un cuvânt. Au trecut doar pe la Siguranță. Weber, 
amintindu-şi evadarea organizată de Lupin, l-a dus imediat la 
arest de unde a fost trimis la închisoare Santé. Anunţat prin 
telefon, directorul îl 314 aştepta. Formalităţile şi încarcerarea au 
fost rapide. 

Pe la orele şapte seara, prinţul Paul Sernine păşea pragul 
celulei nr. 14, din divizia a doua. 

Prinţul cercetă celula, apoi se întoarse către director: 

— Nu e rău apartamentul... Nu e rău deloc... Am de toate, 
lumină electrică, încălzire centrală, toaletă... Într-un cuvânt tot 
confortul modern. Perfect, domnule director, sunt de acord să 
locuiesc în acest apartament. 

Se aruncă îmbrăcat în pat şi arcurile trosniră sub 
greutatea lui. 

— Domnule director! mai strigă el. Aş avea o rugăminte la 
dumneavoastră. 

— Vă ascult, spuse directorul. 

— Să nu mi se aducă mâine dimineaţa ciocolata şi cafeaua 
înainte de ora zece. Vreau să mă odihnesc. Pic de somn. 

Fără un cuvânt, directorul părăsi celula iar Sernine se 
întoarse cu faţa la perete. 


Adormi imediat. 

Partea a doua. 

Cele trei crime ale lui Arsene Lupin. 

Reeditat în 1917: Les Trois Crimes d'Arsène Lupin. 

Palatul Sante 

al ina 

In lumea întreagă se produse o adevărată explozie de râs. 
Arestarea lui Arsene Lupin provocase o senzaţie enormă şi 
publicul nu-şi precupeţi elogiile la adresa Poliţiei, elogii de altfel 
meritate pentru această revanşă aşteptată atâta vreme şi 
obţinută atât de spectaculos. 

Marele aventurier fusese prins. Extraordinarul, genialul, 
insesizabilul erou putrezea, ca tâlharii de rând, între cele patru 
ziduri ale unei celule din închisoarea Sante. Acea putere 
formidabilă, pe care o numim justiţie şi care, mai devreme sau 
mai târziu, răstoarnă obstacolele ce i se pun în cale şi distruge 
opera adversarilor ei, îl zdrobise şi pe Lupin. 

Lucrurile astea fuseseră spuse, repetate la infinit, 
comentate. Prefectul Poliţiei fu decorat cu crucea de comandor, 
iar domnul Weber primi crucea de ofiţer. Îndemânarea celor mai 
neînsemnaţi colaboratori ai lor fu ridicată în slăvi. Toată lumea îi 
aplauda. Se înălţară imnuri în cinstea victoriei, se scriseră 
articole şi se rostiră discursuri. 

Şi totuşi deasupra acestui concert de elogii, a veseliei 
zgomotoase, se ridica un râs nebun, enorm, spontan, tumultuos, 
de nedescris. 

Arsene Lupin fusese şeful Sigurantei timp de patru ani...! 

Patru ani! Şi îndeplinise funcţia cu toate drepturile pe care 
le conferă acest titlu, în deplină legalitate, bucurându-se de 
stima şefilor săi, de sprijinul guvernului, de admiraţia întregii 
lumi. 

Patru ani, liniştea locuitorilor şi apărarea proprietăţii 
fuseseră încredințate lui Arsene Lupin. El veghea la îndeplinirea 
legilor. El sărea în apărarea celui nevinovat şi-l urmărea pe 
culpabil. 

Dar şi ce servicii făcuse! Niciodată ordinea nu fusese mai 
puţin tulburată, niciodată crimele nu fuseseră mai sigur şi mai 
rapid descoperite. E deajuns să reamintim afacerea Denizou, 
furtul de la Credit Lyonnais, atacarea rapidului de Orleans, 
asasinarea baronului Dorf... Tot atâtea triumfuri neaşteptate şi 


fulgerătoare, tot atâtea magnifice isprăvi, comparabile cu cele 
mai celebre victorii obţinute de cei mai iluştri poliţişti. 

Cândva, într-un discurs pe care-l ţinuse cu ocazia 
incendiului de la Louvre şi a prinderii vinovaţilor, Valenglay, 
preşedintele consiliului de miniştri, venind în apărarea manierei 
puţin arbitrare la care recursese domnul Leinormand, 
exclamase: 

— Datorită clarviziunii sale, calităţilor de decizie şi de 
execuţie, precum şi procedeelor neaşteptate şi a resurselor 
inepuizabile, domnul Lenormand ne aminteşte de Arsene Lupin - 
singurul om care ar fi putut, dacă ar mai fi trăit, să-i ţină piept. 
Domnul Lenormand este un Arsene Lupin în slujba societăţii. 

Şi iată că domnul Leonormand nu era altcineva decât 
Arsene Lupin. 

Nimeni nu-şi mai bătea capul dacă este sau nu un prinţ 
rus! Lupin obişnuise lumea cu astfel de metamorfoze, dar cine 
şi-ar fi putut închipui că se va ascunde sub uniforma de şef al 
Siguranţei? Ce ironie fermecătoare?! Câtă fantezie în felul de a fi 
al unul om, cu totul diferit de ceilalţi muritori. 

Domnul Lenormand! Arsene Lupin! 

Abia acum se explicau tururile de forţă, miraculoase în 
aparenţă, care uimiseră lumea şi consternaseră Poliţia. Abia 
acum se înţelegea 319 cum de izbutise Arsene Lupin să-l 
ascundă pe complicele său, ziua în amiaza mare, la data fixată, 
chiar în Palatul Justiţiei. O spusese el însuşi: „Dacă aţi şti cât de 
simple sunt mijloacele pe care le-am folosit pentru această 
evadare, aţi rămâne cu gurile căscate. Asta e tot? vă veţi 
întreba. Da, asta e tot - dar trebuia să vă gândiţi la asta.” 

Planul era, într-adevăr, de o simplitate copilărească. Dar 
pentru a-l duce la capăt trebuia să fii şeful Siguranţei. 

Ori, Lupin fusese şeful Sigurantei şi toţi agenţii, 
supunânduse ordinelor sale, îi deveneau, fără să ştie, fără să 
vrea, complici. 

Admirabilă comedie! Ce bluff! Monumentală, 
reconfortantă farsă pentru epoca noastră lipsită de vlagă! Deşi 
prizonier, deşi învins şi fără scăpare, Lupin era, orice s-ar spune, 
marele învingător. Din celula sa, el plana glorios deasupra 
Parisului. Mai mult ca niciodată, era idolul, mai mult ca niciodată 
era Stăpânul! 


Trezindu-se din somn, a doua zi dimineaţă, în 
„apartamentul” de la Sante -Palace, cum îl botezase imediat, 
Arsene Lupin avu viziunea foarte clară a vâlvei formidabile pe 
care avea s-o 320 producă arestarea sa sub dublul nume de 
prinţ şi de şef al Sigurantei. 

Îşi frecă mâinile şi-şi zise: 

— Nimic mai plăcut pentru un om singur, decât aprobarea 
contemporanilor săi. Ohh, glorie! Soare al celor vii...! 

La lumina zilei, celula îi plăcu şi mai mult. 

Fereastra cocoţată sus lăsa să se vadă ramurile unui 
copac, printre care se zărea cerul albastru. Zidurile erau albe. 
înăuntru nu se afla decât o masă şi un scaun, legate de podea. 

Dar toate erau curate şi simpatice. 

— De, îşi zise el, o cură scurtă de odihnă aici nu va fi 
lipsită de farmec... Dar să ne facem mai întâi toaleta... Am tot 
ce-mi trebuie...? 

Nu... În cazul ăsta trebuie să sun de două ori, să vină 
camerista. 

Puse degetul pe un mecanism de lângă uşă. 

Pe culoar se declanşă o sonerie. După câteva momente, 
zăvoarele şi barele de fier fură date la o parte; mecanismul din 
broasca uşii funcţionă şi un gardian îşi făcu apariţia. 

— Apă caldă, dacă eşti bun, amice! zise Lupin. Celălalt îl 
privi buimăcit, dar şi furios. 

— A! exclamă Lupin. Era să uit: şi un prosop de baie! Ce 
dumnezeu? Nu văd aici nici un prosop! 

Gardianul mormăi: 

— Îţi baţi joc de mine? Te sfătuiesc să-ţi cauţi de treabă. 

Şi voi să se retragă, dar Lupin îl apucă de braţ cu violenţă: 

— Ai o sută de franci dacă-mi duci o scrisoare la poştă. 

Scoase din buzunar o hârtie de o sută de franci pe care o 
sustrăsese la percheziţie şi i-o întinse. 

— Scrisoarea... făcu gardianul, luând bancnota. 

— Numaidecât!... O scriu imediat. 

Şi Lupin se aşeză la masă, aşternu câteva rânduri, cu 
creionul, pe o coală de hârtie, pe care o bagă într-un plic şi 
scrise deasupra: D-lui S. B. 42. 

Post Restant, Paris. 

Gardianul luă scrisoarea şi ieşi. 


„lată o scrisoare”, îşi zise Lupin, care se va duce la 
destinaţie tot atât de sigur ca şi cum aş duce-o eu însumi. Peste 
cel mult o oră voi avea răspunsul. Tocmai bine ca să examinez 
între timp situaţia în care mă aflu. 

Se aşeză pe scaun şi rezumă, cu jumătate de glas: 

— În definitiv, în momentul de faţă am de luptat cu doi 
adversari: 1) Societatea în puterea căreia sunt şi de care-mi bat 
joc; 2) Un personaj necunoscut, care nu mă are în mână, dar de 
care nu-mi bat joc de fel. Acest personaj a prevenit Poliţia că eu 
sunt una şi aceeaşi persoană cu prinţul Sernine. El a ghicit că eu 
sunt şi Lenormand. El a închis uşa subterană şi tot el m-a 
înfundat în puşcărie. 

Arsene Lupin cugetă un moment şi apoi continuă: 

— Prin urmare, lupta se duce între mine şi el. Spre a 
susţine această luptă, adică spre a descurca, eu nu am nici un 
mijloc, sunt închis, în vreme ce el este liber, necunoscut, 
inaccesibil şi dispune de cele două atuuri pe care credeam că le 
posed eu: Pierre Leduc şi bătrânul Steinweg... - cu alte cuvinte: 
323 el e aproape de ţintă, în vreme ce pe mine se pare că m-a 
îndepărtat definitiv. 

Urmă o nouă pauză de gândire, apoi alt monolog: 

— Situaţia nu e strălucită. De o parte totul, el, de cealaltă 
nimic, eu. Am în faţa mea un adversar de o forţă egală cu mine, 
ba chiar ceva mai puternic, pentru că el nu are scrupulele care 
mă încurcă pe mine şi nu dispun de nici o armă ca să-l atac. 

Şi Arsene Lupin repetă de câteva ori ultimele cuvinte, 
maşinal, apoi tăcu şi, luânduşi fruntea în mâini, rămase vreme 
îndelungată gânditor. 

— Intră, domnule director! zise el văzând că uşa se 
deschide. 

— Mă aşteptai? 

— Păi nu v-am scris, domnule director, rugându-vă să 
veniţi? Nu m-am îndoit nici o secundă că gardianul vă va înmâna 
scrisoarea mea. M-am îndoit atât de puţin, încât pe plic m-am 
mulţumit să notez numai inițialele dumneavoastră, S. şi B. şi 
vârsta dumneavoastră: 42. 

Pe director îl chema într-adevăr Stanislas Borely şi era în 
vârstă de 42 de ani. Era un om cu figură agreabilă, cu caracterul 
blajin şi care îşi trata deţinuţii cu cât mai multă indulgență. 

El îi zise lui Lupin: 


— N-ai greşit când ai avut încredere în cinstea 
subalternului meu. lată-ţi bancnota pe care i-ai dat-o. Iţi va fi 
restituită în ziua eliberării dumitale... Acum vei trece din nou 
prin camera de percheziţie. 

Lupin îl urmă pe domnul Borély în mica încăpere unde se 
făceau percheziţiile, se dezbrăcă şi în vreme ce hainele sale 
erau cercetate cu de-amănuntul, el însuşi era supus unui control 
minuţios. 

Apoi fu reintrodus în celula sa şi domnul Bor€ly zise: 

— Acum, că am făcut-o şi pe asta, mă simt cu mult mai 
liniştit. 

— Şi între noi fie vorba, oamenii dumneavoastră şi-au 
făcut foarte bine treaba, chiar cu o delicateţe pentru care ţin să 
le mulţumesc; ca dovadă a satisfacţiei mele aş vrea să le 
înmânaţi din partea mea asta. 

Şi-i întinse domnului Bor€ly o bancnotă de o sută de 
franci. Domnul Borely sări în sus: 

— Ei nu... Dar asta... De unde mai e? 

— N-are nici un sens să vă spargeţi capul, domnule 
director. Un om ca mine, ducând viaţa pe care o duceu, e 
pregătit oricând pentru orice eventualitate. Şi nici un ghinion, 
oricât ar fi de penibil, nu mă găseşte nepregătit. Nici măcar o 
arestare. 

Şi spunând aceste cuvinte, luă între degetul gros şi 
arătătorul mâinii drepte, degetul mijlociu al mâinii stângi, îl 
smulse cu un zgomot sec şi îl întinse calm domnului Borély. 

— De ce săriţi în sus, domnule director? 

Asta nu e degetul meu, ci un simplu tub din maţ de bou. 
Se aplică exact pe degetul meu mijlociu şi dă iluzia unui deget 
adevărat. 

Şi adaugă râzând: 

— Bine-nţeles, el ascunde şi o a treia bancnotă de o sută 
de franci... Ce vreţi? Ţine omul portofelul unde poate. Şi se 
foloseşte de el... 

Dar se opri brusc, văzând aerul înspăimântat al domnului 
Borely. 

— Domnule director, vă rog din tot sufletul să nu credeţi 
că vreau ca să vă epatez cu micile 326 mele talente în jocuri de 
societate. Am vrut doar să vă arăt că aveţi de a face cu un... 
client de natură specială... şi să vă spun că n-ar trebui să vă 


mire dacă, în timpul detenţiei, mă voi face vinovat de unele 
infracţiuni mai puţin obişnuite în stabilimentul pe care îl 
conduceţi. 

Directorul îşi revenise. El spuse categoric: 

— Aş vrea să cred că te vei conforma acestor reguli şi că 
nu mă vei pune în situaţia de a lua măsuri speciale. 

— Care v-ar întrista profund, nu-i aşa, domnule director? 
Tocmai pentru că vreau să vă scutesc de neplăceri de felul ăsta 
vă anunţ din timp că măsurile dumneavoastră speciale nu mă 
vor împiedica să fac ce mi-am propus. 

Adică: să port corespondenţă cu prietenii mei de afară, să 
apăr, de după zidurile închisorii, interesele grave care mi-au fost 
încredințate, să mă adresez ziarelor care se află în solda mea, 
să urmăresc realizarea proiectelor mele şi bine-nţeles, să-mi 
pregătesc evadarea. 

— Evadarea? 

Lupin începu să râdă din toată inima. 

— Gândiţi-vă şi dumneavoastră, domnule director... 
Singurul fapt care scuză prezenţa mea în închisoare este acela 
că voi ieşi din ea. 

Argumentul nu-i păru suficient domnului Borely care 
încercă să se amuze la rândul său: 

— Paza bună trece primejdia rea... 

— Asta urmăresc şi eu. Chiar vă rog să fiu bine păzit, 
domnule director. Nu neglijaţi nimic, pentru că, mai devreme 
sau mai târziu, să nu aveţi a vă reproşa nimic. În ce mă priveşte, 
voi face în aşa fel încât, oricare ar fi neplăcerile pe care le-aţi 
avea din pricina evadării mele, cariera dumneavoastră să nu 
sufere în nici un fel. Cam asta aveam să vă spun, domnule 
director. Puteţi să vă retrageţi. 

Şi, în vreme ce domnul Bor€ly se retrăgea, profund 
tulburat de acest deţinut ciudat şi foarte neliniştit în privinţa 
evenimentelor care se pregăteau, Lupin se aruncă pe patul său 
murmurând: „Ei bine, dragă Lupin, n-aş zice că n-ai tupeu! Cine 
te-ar auzi ar putea crede că ştii de pe acum cum vei ieşi de 
aici!” 

— 2 — 

Închisoarea Sante era construită după sistemul razelor. În 
centrul aripii principale se află un rond din care pornesc toate 
celelalte culoare, astfel că nici un deţinut nu poate ieşi din 


celula sa fără a fi văzut de gardienii postați în încăperea cu 
geamuri care ocupă mijlocul rondului. 

Ceea ce-l poate surprinde pe cel care vizitează 
închisoarea pentru prima oară este faptul că întâlneşte, la tot 
pasul, deţinuţi care circulă, ca şi cum ar fi liberi, fără escortă. În 
realitate, spre a merge dintr-un loc în altul, de pildă din celula 
lor la duba care-i aşteaptă în curte ca să-i ducă la Palatul de 
Justiţie, adică la instrucţie, ei străbat linii drepte, terminate 
fiecare cu o uşă încuiată. Există câte un gardian însărcinat 
numai cu deschiderea acestei uşi şi cu supravegherea celor 
două linii drepte pe care această uşa le domină. 

Şi astfel, prizonierii, în aparenţă liberi, sunt trimişi din 
poartă în poartă, din privire în privire, ca nişte colete care trec 
din mână în mână. Afară, soldaţi din garda municipală primesc 
„obiectul” şi-l introduc într-una din celulele dubei. Aşa e obiceiul. 

In cazul lui Lupin, autorităţile îşi luară măsuri speciale, 
neavând încredere nici măcar în plimbarea aceasta pe culoare. 
Nu avură încredere nici în dubă. Nu avură încredere în nimic. 

Insoţit de doisprezece vardişti, oameni aleşi pe 
sprânceană, înarmaţi până în dinţi, domnul Weber veni în 
persoană pentru a-l lua în primire pe deţinutul acesta primejdios 
şi-l duse într-o trăsură, al cărei vizitiu era unul din oamenii săi 
de încredere. La dreapta şi la stânga trăsurii, în faţă şi la spate, 
mergeau soldaţi din garda municipală, călări. 

— Bravo! exclamă Lupin. Imi acordaţi o atenţie care mă 
emoţionează. Am o adevărată gardă de onoare. Bravo, Weber, 
ai simţul ierarhiei! Văd că n-ai uitat ce-i datorezi şefului tău 
direct. 

Şi bătându-l pe umăr: 

— Dragă Weber, am de gând să-mi dau demisia. Te voi 
desemna pe tine ca succesor al meu. 

— Numirea e ca şi făcută, zise Weber 

— Excelentă veste! Eram foarte neliniştit în privinţa 
evadării mele. Acum, însă, sunt liniştit 330 pe deplin. Din 
moment ce Weber va fi şeful Siguranţei... 

Weber nu răspunse la provocare. In realitate avea faţă de 
adversarul său, un sentiment ciudat şi complex. Lupin îi inspira 
teamă, prinţul Sernine - respect, iar domnul Lenormand - o 
admiraţie respectuoasă. Toate acestea erau amestecate cu 
necaz, pică, invidie şi ură nesatisfăcută. 


Ajunseră la Palatul de Justiţie. La capătul scării îi aşteptau 
agenţi ai Sigurantei, între care domnul Weber recunoscu cu 
satisfacţie pe doi din cei mai buni oameni ai săi, fraţii 
Doudeville. 

— Formerie e aici? 

— Da, domnule şef. Domnul Judecător de instrucție e în 
biroul său. 

Domnul Weber sui scara, urmat de Lupin, care era 
încadrat de frații Doudeville. 

— Geneviève? murmură prizonierul. 

— Salvată... 

— Unde e? 

— La bunica ei. 

— Doamna Kesselbach? 

— La hotelul Bristol, la Paris. 

— Suzanne? 

— A dispărut. 

— Steinweg? 

— Nu ştim nimic despre el. 

— Vila Dupont e păzită? 

— Da. 

— Presa de azi-dimineaţă e bună? 

— Excelentă. 

— Bine. lată şi instrucțiunile mele, cum sămi scrie. 
Ajunseră în culoarul interior de la primul etaj. Lupin strecură în 
mâna unuia din fraţi un cocoloş mic de hârtie. 

Domnul Formerie rosti o frază fermecătoare, în vreme ce 
Lupin intra în cabinetul său, însoţit de subşeful Sigurantei. 

— Ah! lată-te! Eram sigur că într-o bună zi vom pune 
mâna pe dumneata. 

— Nici eu nu aveam nici o îndoială, domnule judecător de 
instrucţie, zise Lupin; îmi pare nespus de bine că destinul te-a 
ales pe dumneata să-mi faci dreptatea care mi se cuvine. 

„Îşi bate joc de mine” îşi spuse domnul Formerie. Şi, cu 
acelaşi ton serios şi ironic, el ripostă: 

— Zici că eşti un om cinstit şi ţi se cuvine să ţi se facă 
dreptate. Dar, până una alta, trebuie să dai socoteală pentru 
cele trei sute patruzeci şi patru de furturi, jafuri, escrocherii, 
falsuri, şantaje, tăinuiri pe care le-ai comis. 

Trei sute patruzeci şi patru! 


— Cum! Numai atât? exclamă Lupin. Îmi vine să mor de 
ruşine. 

— Astăzi va trebui să dai seama pentru asasinarea 
domnului Altenheim. 

— Asta-i o noutate pentru mine. Domnule judecător de 
instrucţie, ideea vă aparţine? 

— Îmi aparţine. 

— Măi să fie! Dar ştiu că faci progrese, domnule Formerie. 

— Împrejurările în care ai fost arestat nu lasă loc pentru 
nici o îndoială. 

— Fără doar şi poate, nici una! Totuşi, mi-aş permite să vă 
întreb un lucru: ce fel de rană i-a pricinuit domnului Altenheim 
moartea? 

— O rană la gât, făcută cu un cuţit. 

— Şi unde e cuțitul? 

— N-a fost găsit. 

— Dacă eu aş fi asasinul şi dacă am fost găsit chiar lângă 
omul pe care l-aş fi ucis, cum de nu s-a găsit şi cuțitul? 

— Prin urmare, după dumneata, asasinul ar fi.? 

— Acelaşi individ care i-a suprimat pe domnul Kesselbach, 
pe Chapman, etc. Natura rănii e o dovadă suficientă. 

— Şi pe unde ar fi putut să scape? 

— Printr-o trapa pe care o veţi găsi chiar în sala unde a 
avut loc drama. 

Domnul Formerie zâmbi în doi peri: 

— Şi cum se face că dumneata n-ai dispărut, pe urmele 
lui? 

— Am încercat s-o fac. Însă ieşirea era barată de o uşa pe 
care n-am putut-o deschide. 

Ori, tocmai când încercam să-mi iau tălpăşiţa, celălalt s-a 
întors în încăpere şi şi-a ucis complicele, de teama dezvăluirilor 
pe care acela le-ar fi făcut, cu siguranţă. În acelaşi timp, a 
ascuns în dulap pachetul de haine pe care-l pregătisem pentru 
mine. Doar l-aţi găsit acolo. 

— La ce-ţi foloseau hainele? 

— Voiam să mă îmbrac cu ele. Venind la vila Glicinelor, 
planul meu era următorul: să-l dau pe Altenheim pe mâna 
justiţiei, să-l fac să dispară pe „prinţul Sernine” şi să-mi fac 
apariţia în chip de... 

— Lenormand - nu este aşa? 


— Exact. 

— Ei, nu! 

— Poftim? 

Domnul Formerie zâmbea viclean şi-şi mişca degetul 
arătător de la dreapta spre stânga şi de la stânga la dreapta. 

— Nu, repetă el. 

— Ce, nu? 

— Chestia cu Lenormand nu ţine, amice. O fi ea bună 
pentru marele public - dar n-o să mă faci pe mine să înghit una 
ca asta. Cum să fie Lupin şi domnul Lenormand una şi aceeaşi 
persoană? 

Şi izbucni într-un hohot de râs: 

— Lupin, şeful Siguranţei! Ei nu! Orice altceva, dar asta 
nu! Orice lucru are o limită! 

Sunt eu băiat bun, dar orice ar fi... Haide, între 335 noi fie 
vorba: ce urmăreşti cu minciuna asta gogonată? Recunosc: nu 
văd la ce-ţi foloseşte... 

Lupin îl privi aiurit, îl ştia destul de bine pe domnul 
Formerie, dar nu s-ar fi aşteptat să-l vadă ajuns la un asemenea 
grad de înfumurare şi de orbire. Numai domnul Formerie nu 
credea, în momentul acela, în dubla personalitate a prinţului 
Sernine. 

Lupin se întoarse spre subşeful Siguranţei, care asculta cu 
gura căscată: 

— Dragă Weber, avansarea dumitale mi se pare foarte 
problematică. În definitiv, dacă eu nu sunt domnul Lenormand, 
înseamnă că el mai trăieşte şi dacă trăieşte, nu mă îndoiesc că 
domnul Formerie va sfârşi prin a-l descoperi... 

În cazul ăsta... 

— Va fi descoperit, domnule Lupin! 

exclamă judecătorul de instrucţie... Sunt sigur că 
confruntarea dumitale cu el nu va fi defel una banală. 

Şi spunând acestea, începu să râdă în hohote şi bătu 
darabana cu degetele în masă: 

— Ei nu, e de-a dreptul amuzant. A! nu se plictiseşte omul 
cu dumneata! Care va să zică, aşa: dumneata eşti domnul 
Lenormand şi tot 336 dumneata ai pus să fie arestat Marco, 
complicele dumitale! 


— Bine-nţeles! Nu eram dator să-i fac o plăcere 
preşedintelui consiliului şi să evit căderea guvernului? Asta ţine 
deja de istorie! 

Din cauza râsului, domnul Formerie se ţinea cu mâinile de 
burtă: 

— Să mori de râs, nu alta! Dumnezeule, are un haz 
nemaipomenit! Răspunsul ăsta va face ocolul lumii. Va să zică, 
dumneata pretinzi că ancheta pe care am făcut-o, de la început, 
la hotelul Palace, după asasinarea domnului Kesselbach, am 
întreprins-o în compania dumitale! 

— Evident şi tot cu mine aţi urmărit şi afacerea diademei, 
pe când eram duce de Charmerance, ripostă Lupin cu sarcasm. 

Domnul Formerie tresări. Amintirea odioasei afaceri făcu 
să-i dispară râsul de pe buze. Devenind subit grav el zise: 

— Susţii mai departe teoria aceasta absurdă? 

— Sunt obligat s-o fac, domnule judecător de instrucţie, 
pentru că acesta e adevărul. Nu va fi greu s-o verificaţi: dacă 
luaţi vaporul care 337 pleacă în Cochinchina, veţi putea găsi la 
Saigon dovezile morţii adevăratului domn Lenormand, un om 
brav, în locul căruia am apărut eu. Voi face tot posibilul să vă 
parvină actul lui de deces. 

— Fleacuri! 

— Domnule judecător, v-o spus cinstit: toată afacerea asta 
mi-e absolut indiferentă. 

Dacă nu vă convine faptul că am fost domnul Lenormand, 
să nu mai vorbim despre asta. 

Dacă vă place să credeţi că sunt ucigaşul lui Altenheim, n- 
aveţi decât! Rămâne să mai aduceţi dovezile. V-o spun din nou: 
toate astea n-au nici o importanţă pentru mine. Socot că toate 
întrebările dumneavoastră şi toate răspunsurile mele sunt nule 
şi neavenite. Nici măcar instrucţia dumneavoastră nu are nici o 
însemnătate pentru mine, pentru bunul motiv că atunci când 
dumneavoastră o veţi fi terminat-o, eu voi fi departe... Dar... 

Fără să-şi ceară permisiunea, luă un scaun şi se aşeză în 
faţa domnului Formerie, în partea cealaltă a biroului. Spuse pe 
un ton sec: 

— Există un „dar”, domnule judecător de instrucţie, în 
ciuda aparenţelor şi împotriva intentiilor dumneavoastră, eu 
unul n-am chef 338 să-mi pierd vremea. Dumneavoastră aveţi 
treburile dumneavoastră, eu le am pe ale mele. 


Dumneavoastră sunteţi plătit să vi le îndepliniţi pe ale 
dumneavoastră. Eu mi le fac pe ale mele... plătindu-mă singur. 
Ori, afacerea de care mă ocup acum este dintre acelea care nu 
suferă nici o amânare. Vă previn, deci, că mă ocup de o afacere 
şi cum dumneavoastră mă puneţi în situaţia trecătoare de a-mi 
pierde vremea între cei patru pereţi ai celulei, vă însărcinez pe 
dumneavoastră şi pe domnul Weber cu rezolvarea ei. Ne-am 
înţeles? 

Se ridicase în picioare într-o atitudine insolentă şi arboră o 
mină dispreţuitoare. Cei doi nu îndrăzniră să-l întrerupă, atât de 
mare era puterea de dominare a lui Lupin. 

Domnul Formerie găsi de cuviinţă că cel mai bun lucru pe 
care-l avea de făcut era să râdă, ca un observator detaşat care 
se amuză: 

— Are haz! E nostim! 

— Nostim ori ba, va fi aşa cum spun eu, domnule. Procesul 
meu, cercetarea antecedentelor mele, a delictelor şi isprăvilor 
din trecut, faptul că am ucis sau nu sunt fleacuri. N-aveţi decât 
să vă distraţi cu ele, dar 339 nu trebuie să uitaţi nici un moment 
scopul misiunii dumneavoastră. 

— Care ar fi... Întrebă domnul Formerie zeflemitor. 

— Ar fi să-mi ţineţi locul în investigaţiile cu privire la 
proiectele domnului Kesselbach şi mai ales la descoperirea 
domnului Steinweg, supus german, răpit şi sechestrat de 
răposatul domn Altenheim. 

— Şi asta ce mai e? 

— Asta e una din afacerile de care mă ocupam pe când 
eram, mai bine zis, pe când credeam că sunt domnul 
Lenormand. O parte a afacerii s-a desfăşurat în biroul meu, nu 
departe de ăsta. Domnul Weber nu e cu totul în afara acelei 
afaceri, în două cuvinte: bătrânul Steinweg era la curent cu 
proiectele misterioase ale domnului Kesselbach, iar Aitenheim, 
care se afla şi el pe urmele afacerii, l-a sechestrat pe domnul 
Steinweg. 

— Dar nu poţi sechestra un om cu una cu două. Acest 
Steinweg trebuie să fie undeva. 

— Bine-nţeles. 

— Ştii unde? 

— Sigur că da. 

— Grozav aş vrea s-o ştiu... 


— E la numărul 29, în vila Dupont. 

Domnul Weber dădu din umeri: 

— Adică la Altenheim? În casa locuită de el? 

— Acolo. 

— Ce bază poţi să pui pe aceste fleacuri! 

Am găsit adresa pe o hârtiuţă din buzunarul baronului. 
După o oră, casa era ocupată de oamenii mei! 

Lupin scoase un suspin de uşurare: 

— Ah! Ce veste bună! şi eu care mă temeam de 
intervenţia complicelui. Mă temeam că nu l-am putut descoperi 
la vreme şi că va încerca să-l răpească din nou pe Steinweg. Dar 
servitorii? 

— Au plecat! 

— E clar. Celălalt i-a prevenit prin telefon. 

Steinweg trebuie să mai fie acolo. 

Domnul Weber deveni nerăbdător. 

— Dar bine, omule, acolo nu e nimeni! Nu ţi-am spus că 
oamenii mei n-au părăsit casa? 

— Domnule subşef al Siguranţei, îţi dau mandat de 
percheziţie. Vei merge în persoană la locuinţa din vila Dupont... 
Mâine îmi vei raporta rezultatul percheziţiei dumitale. 

Domnul Weber dădu din nou din umeri şi fără a reacţiona 
la impertinenţa lui Lupin, zise: 

— Am treburi mai urgente. 

— Domnule subşef al Sigurantei, te previn că nu exista 
nimic mai urgent. Dacă întărzii, toate planurile mele se duc de 
râpă. Bătrânul Steinweg nu va mai vorbi niciodată. 

— De ce? 

— Pentru că va fi mort de foame dacă peste o zi sau cel 
mult două nu-i vei duce ceva de mâncare. 

— 32 

— Foarte grav... Foarte grav... murmură domnul Formerie 
după un moment de gândire. 

Din nefericire... 

Zâmbi: 

— Din nefericire, revelaţia dumitale suferă de un mare 
cusur. 

— Serios? Care? 

— Acela că afacerea aceasta, domnule Lupin, e născocită 
de la un capăt la altul... Deci 342 ce vrei? Am început să-ţi 


cunosc trucurile şi cu cât mi se par mai ascunse, cu atât am mai 
puţină încredere. 

— Idiotul! mormăi Lupin. 

Domnul Formerie se ridică: 

— Să zicem c-am isprăvit cu asta. După cum vezi, a fost 
un interogatoriu de rutină: e ca şi cum ai pune faţă în faţă doi 
duelişti. Acum, când spadele s-au încrucişat, nu ne mai lipseşte 
decât martorul, obligatoriu la orice duel: avocatul dumitale. 

— Zăul E indispensabil? 

— Indispensabil. 

— Să dăm de lucru unuia din maeştrii baroului într-o 
dezbatere atât de... 

problematică? 


— Trebuie. 
— In cazul acesta, îl aleg pe domnul Quimbel. 
— Decanul!... In cazul ăsta n-am ce zice: vei fi bine apărat. 


Terminară aceasta primă şedinţă. 

Coborând scara, flancat de cei doi fraţi 343 

Doudeville, Lupin articula în fraze mici, imperative: 

— Să fie supravegheată casa Genevievei... 

Patru oameni de pază... De asemeni şi doamna 
Kesselbach... Amândouă sunt în primejdie. Să fie 
percheziţionată casa Dupont. Aveţi grijă să fiţi de faţă. Dacă-l 
găsiţi pe Steinweg, faceţi tot ce se poate să nu vorbească. Dați- 
i, la nevoie, un praf... 

— Când vei fi liber, şefule? 

— Pentru moment, nu-i nici o grabă. N-am nimic de făcut. 
Mă odihnesc. 

Când ajunse jos, Lupin fu înconjurat de soldaţii din garda 
municipală, care se aflau în jurul trăsurii. 

— Haidem acasă, copii. La ora cinci fix am o întâlnire cu 
mine. 

Drumul până la închisoare fu străbatut fără nici un 
incident. Reîntors în celula sa, Lupin scrise o lungă serie de 
instrucţiuni amănunțite, pentru fraţii Doudeville şi încă două 
scrisori. Una era adresata Genevievei: „ Geneviève, ştii acum 
cine sunt şi vei înţelege de ce ţi-am ascuns numele aceluia care, 
344 în două rânduri, pe când erai mică, te-a ţinut în braţe. 

Am fost prietenul mamei dumitale, prieten depărtat. Ea nu 
ştia nimic despre dubla mea existenţă, dar ştia că poate conta 


pe sprijinul meu. lată de ce, înainte de a muri, mi-a scris câteva 
rânduri prin care mă ruga să veghez asupra dumitale. 

Oricât de nedemn aş fi de stima dumitale, Geneviève, voi 
rămâne credincios acestei ultime dorinţe. Nu mă alunga din 
inima dumitale. 

Arsene Lupin” 

Cealaltă scrisoare era adresată doamnei Dolores 
Kesselbach: „ Numai interesul l-a adus pe prinţul Sernine lângă 
doamna Kesselbach. Insă o imensă nevoie de a i se devota l-a 
reţinut lângă ea. 

Astăzi, când prinţul Sernine nu mai e decât Arsene Lupin, 
el îi cere doamnei Kesselbach să nu-i răpească dreptul de ao 
ocroti, de departe, aşa cum ocroteşti pe cineva, pe care nu-l vei 
mai vedea niciodată”. 

Pe masă se aflau mai multe plicuri. Lupin luă unul, apoi 
două, dar când voi să-l ia şi pe al treilea, zări o coală de hârtie 
albă, a cărei 345 prezenţă îl miră şi pe care se vedeau cuvintele 
decupate dintr-un ziar. Le descifră: „ Lupta cu Altenheim nu ţi-a 
reuşit. Renunţă la afacere. Dacă eşti gata s-o faci, nici eu nu mă 
voi opune evadării tale. L. M. „ O dată mai mult, Lupin avu acel 
sentiment de dezgust şi de groază, pe care i-l inspira fiinţa asta 
necunoscută şi fabuloasă - senzaţia de scârbă pe care o ai când 
atingi un animal veninos, o reptilă. 

„larăşi el, îşi zise Lupin. Până şi aici!” Tocmai aceasta îl 
înspăimânta. Viziunea subită a acestei puteri inamice, tot atât 
de mare ca şi a lui, dar care dispunea de mijloace formidabile, 
pe care încă nu putea să le evalueze. 

Primul pe care-l bănui, fu gardianul său. 

Dar omul acesta, cu faţa aspră, cu expresia severă, 
putuse oare să fie corupt? 

— În definitiv, cu atât mai bine! exclamă el. 

Până acum nu am avut de-a face decât cu ageamii... Ca 
să pot lupta cu mine însumi a trebuit să ajung şef al Siguranţei... 
şi iată că, deodată, sunt înfruntat cum se cuvine!... lată, un om 
care mă bagă în buzunar, s-ar zice că în 346 joacă... dacă 
reuşesc de aici, din fundul închisorii, să mă feresc de loviturile 
lui şi să-l distrug, să-l văd pe bătrânul Steinweg şi să-i smulg 
mărturisirea, să pun pe picioare şi s-o duc până la capăt, s-o 
apăr pe doamna Kesselbach şi să obţin fericirea şi averea 


pentru Geneviève... atunci Lupin va fi Lupin... şi pentru asta, să 
începem prin a trage un pui de somn. 

Se lungi pe pat, murmurând: 

— Steinweg, ai grijă să nu mori până mâine seară, şi-ţi jur 
că... 

Dormi tot restul zilei, toată noaptea şi toată dimineaţa 
următoare. Pe la ora 11, i se anunţă că domnul Quimbel îl 
aşteaptă în sala avocaţilor, la care Lupin răspunse: 

— Du-te şi spune-i domnului Quimbel că dacă are nevoie 
de informaţii cu privire la faptele mele, n-are decât să consulte 
ziarele din ultimii zece ani. Trecutul meu e de domeniul istoriei. 

La amiază fu condus la Palatul Justiţiei, cu acelaşi 
ceremonial şi cu aceleaşi precauţiuni ca şi-n ajun. Lupin îl 
revăzu pe cel mai mare din fraţii Doudeville şi îi înmână cele trei 
scrisori pe care le pregătise, după care fu introdus la domnul 
Formerie. 

Domnul Quimbel era şi el acolo, purtând sub braţ o 
servietă burduşită cu documente. 

Lupin se scuză numaidecât: 

— Primeşte te rog scuzele mele, scumpe maestre. Nu te- 
am putut primi. Regret că-ţi vei da osteneala în mod cu totul 
inutil, pentru că... 

— Da, da, ştim, îl întrerupse domnul Formerie. Pentru că 
vei fi plecat de aici. Bine, ne-am înţeles. Până una alta, să ne 
vedem de treabă. Arsene Lupin în pofida tuturor cercetărilor 
noastre, n-avem nici o informaţie sigura cu privire la adevăratul 
dumitale nume. 

— Vai, ce ciudat! Nici eu. 

— N-am putea nici măcar afirma că dumneata eşti acelaşi 
Arsene Lupin, deţinut la închisoarea Sante în anul 19... şi carea 
evadat atunci prima oară. 

— Prima oară” e foarte bine zis. 

— Într-adevăr, întâmplarea face, continuă domnul 
Formerie, ca fişa lui Arsene Lupin, găsită la serviciul 
antropometric, nu corespunde cu semnalmentele dumitale 
actuale. 

— Din ce în ce mai bizar. 

— Precizările diferă, măsurătorile sunt diferite, amprentele 
nu sunt aceleaşi... Nici cele două fotografii nu seamănă una cu 


alta. Te rog să ai amabilitatea să ne indici indentitatea dumitale 
exactă. 

— V-aş fi recunoscător dacă aţi face-o dumneavoastră. Eu 
unul am trăit sub atâtea nume diferite, încât l-am uitat cu 
desăvârşire pe cel adevărat. Nu mă mai recunosc în el. 

— Cu alte cuvinte: refuzi să răspunzi? 

— Da. 

— Şi de ce? 

— De aia. 

— E o idee preconcepută? 

— Da. V-am spus doar: ancheta dumneavoastră nu are 
nici o importanţă pentru mine. leri v-am dat însărcinarea să 
faceţi o altă anchetă, una care mă interesează. Aştept rezultatul 
ei. 

— Şi eu, exclamă domnul Formerie, ţi-am spus ieri că nu 
cred nici o vorbă din povestea dumitale cu Steinweg şi că nu mă 
voi ocupa de ea. 

— Atunci de ce ieri v-aţi dus, după întrevederea noastră, 
la vila Dupont şi, împreună cu domnul Weber, aţi făcut o 
percheziţie amănunţită în locuinţa de la numărul 29? 

— De unde ştii?... făcu judecătorul de instrucţie, destul de 
surprins. 

— Din ziare... 

— A! Dumneata citeşti ziarele? 

— Păi trebuie să fiu la curent cu tot ce se întâmplă. 

— E adevărat că pentru a nu avea ce să-mi reproşez am 
fost pe acolo, dar numai în treacăt şi fără să dau nici cea mai 
mică importanţă afacerii. 

— Domnule judecător, vă îndepliniţi misiunea pe care v- 
am încredinţat-o cu un asemenea devotament, încât şi domnul 
Weber subşeful Siguranţei, se afla acolo şi percheziţionează 
casa. 

Domnul Formerie încremeni. Bolborosi: 

— Ce mai e şi invenţia asta! Domnul Weber şi cu mine 
avem treburi mai importante de rezolvat. 

Chiar atunci, un aprod intră şi-i spuse câteva cuvinte la 
ureche domnului Formerie. 

— Să intre! exclamă Formerie. Să intre!... Şi năpustindu-se 
spre uşă: 

— Ei bine, domnule Weber? Ce noutăţi ai? 


L-ai găsit pe omul ăla? 

Nici măcar nu mai încerca să se prefacă, atât era de grăbit 
să afle răspunsul. 

Subşeful Siguranţei răspunse: 

— Nimic. 

— A! Eşti sigur? 

— Pot afirma cu certitudine că în casa aceea nu se află 
nimeni, nici viu, nici mort. 

— Cu toate astea... 

— Este aşa cum vă spun, domnule judecător de instrucţie. 

Amândoi păreau decepţionaţi, de parcă Lupin ar fi reuşit 
să-i convingă cu argumentele lui. 

— Ce zici, Lupin?... zise domnul Formerie cu regret în glas. 
Şi adăugă: putem presupune că, în cel mai bun caz, după cea 
fost închis acolo, bătrânul Steinweg a fost mutat în alt loc. 

Lupin declară: 

— Alaltăieri dimineaţă era încă acolo. 

— lar la orele cinei seara, oamenii mei au ocupat imobilul, 
sublinie domnul Weber. 

— Nu ne rămâne decât să admitem, conchise domnul 
Formerie, că a fost răpit după amiază. 

— Nu, zise Lupin. 

— Crezi? 

Întrebarea care-i scăpase judecătorului de instrucţie era, 
indirect, un omagiu naiv adus clarviziunii lui Lupin; era un alt fel 
de a se supune, cu anticipație, la tot ce adversarul urma să 
decreteze. 

— Nu numai cred, afimă Lupin pe un ton categoric. 
Practic, e imposibil ca Steinweg să fi fost pus în libertate de 
atunci încoace. Steinweg este încă acolo, la numărul 29 în vila 
Dupont. 

Domnul Weber ridică braţele spre cer: 

— Dar bine, asta este o adevărată nebunie! 

Eu de acolo vin. Am făcut percheziţie în fiecare cameră! 
Nu poţi să ascunzi un om ca pe-o monedă de cinci franci! 

— Atunci ce-i de făcut? gemu domnul Formerie. 

— Ce-i de făcut, ziceţi? ripostă Lupin. Nimic mai simplu. 
Urcaţi-mă într-o trăsură. Luaţi-vă toate măsurile de siguranţă, 
dar duceţi-mă la numărul 29 din vila Dupont! E treabă de un 


ceas. Acum e ora unu. Vă asigur că, până-n ora trei, îl voi găsi 
pe Steinweg. 

Propunerea lui Lupin era precisă, imperioasă, categorică. 
Cei doi magistrați se supuseră, covârşiţi de această voinţă 
formidabilă. Domnul Formerie îl privi pe domnul Weber. În 
definitiv, de ce nu? Ce motiv aveau să se opună acestei 
încercări? 

— Dumneata ce zici, domnule Weber? 

— De! Ştiu şi eu? 

— Aşa e dar în joc e viaţa unui om. 

— Evident... Işi dădu cu părerea subşeful, care căzuse pe 
gânduri. 

Uşa se deschise. Un aprod aduse o scrisoare, pe care 
domnul Formerie o scoase din plic şi o citi: „ Băgaţi de seamă. 
Dacă Lupin reuşeşte să intre în apartamentul din vila Dupont, va 
ieşi de acolo liber. Evadarea lui e pregătită. L. M. „ Domnul 
Formerie păli. Pericolul din care scăpase îl îngrozea. O dată mai 
mult, Lupin îşi 353 bătuse joc de el. Steinweg nu exista. 
Judecătorul de instrucţie începu să mormăie printre dinţi. Dacă 
nu ar fi sosit, ca prin minune scrisoarea anonimă, ar fi fost 
pierdut, dezonorat. 

— Destul pentru astăzi! zise el. Vom relua interogatoriul 
mâine. Gardian! Deţinutul să fie dus înapoi la închisoarea Sante. 

Lupin nu scoase o vorbă, îşi spuse că lovitura venea de la 
celălalt. Că avea o singură şansă din douăzeci şi unu ca să-l mai 
poată salva pe Steinweg. Dar, câtă vreme mai exista o şansă, el, 
Lupin, nu avea nici un motiv să dispere. Ca atare, spuse simplu: 

— Domnule judecător de instrucţie, ne întâlnim mâine 
dimineaţă la orele zece la numărul 29 din vila Dupont. 

— Dumneata trebuie să fii nebun! Nu înţelegi că nu vreau 
să mă duc acolo! 

— Eu, în schimb, vreau şi asta îmi ajunge. 

Te rog să fii punctual. 

Ale 

De îndată ce reintră în celula sa, Lupin se culcă, la fel ca şi 
în celelalte rânduri, şi îşi zise căscând: „In fond, chiar să vreau şi 
nu aş găsi o metodă mai bună pentru mersul afacerilor mele 
decât existenţa pe care-o duc acum. Nu fac decât să dau un 
impuls, să pun în mişcare maşina şi apoi aştept până a doua zi. 
Evenimentele se produc de la sine. Nici nu se poate găsi o 


odihnă mai bună pentru un om surmenat!” Şi întorcându-se cu 
faţa la perete: „Steinweg, dacă ţii la viaţă, ai puţină răbdare, nu 
muri... Îţi cer numai un pic de răbdare! Fă ca mine: dormi!” 

Şi, deşteptându-se numai la ora mesei, adormi din nou. De 
abia zgomotul zăvoarelor şi broaştelor îl deşteptă din somn, a 
doua zi dimineaţă. 

— Drepţi! îi srigă gardianul. Îmbracă-te... 

Dă-i zor! Domnul Weber şi oamenii săi îl primiră în culoar 
şi-l duseră până la trăsură. 

— Birjar! Vila Dupont 29! zise Lupin urcându-se în trăsura. 
Şi mână repede! 

— A! Ştii, prin urmare, că mergem acolo? 

zise subşeful. 

— Bine-nţeles, Nu i-am dat ieri întâlnire domnului 
Formerie la vila Dupont? La orele 10 fix? Când Lupin spune 
ceva, e un lucru bun zis. Dovada este că mergem acolo. 

Ajunseră în strada Pergolese. Lupin se bucură grozav când 
văzu câte măsuri de precauţie se luaseră pe tot parcursul. 

Detaşamente de vardişti ocupau strada, iar vila Dupont 
era pur şi simplu interzisă circulaţiei. 

— Stare de asediu, rânji Lupin. Weber, aş vrea să te rog să 
le dai câte un pol fiecăruia. 

Bieţii de ei au fost deranjaţi pe degeaba. Nu înţeleg de ce 
nu mi-ai pus cătuşele la mâini. 

— Am aşteptat să mă rogi dumneata s-o fac, zise domnul 
Weber. 

— Nu te jena, iubitule! În duelul nostru trebuie să fim de 
forţe egale, ori dumneata nu ai decât trei sute de oameni aici. 

Cu cătuşele la mâini, Lupin coboră din trăsură în faţa vilei. 
Fu dus imediat într-o cameră unde se afla domnul Formerie. 
Agenţii ieşiră. Rămase numai domnul Weber. 

— lertaţi-mă, domnule judecător de instrucţie, zise Lupin, 
dacă am întârziat un minut sau două. Vă asigur că data viitoare 
voi face tot posibilul... 

Domnul Formerie era palid ca moartea. Era scuturat, din 
cap până-n picioare, de un tremur nervos. Ingăimă: 

— Domnule, doamna Formerie... 

Trebui să se întrerupă. Din cauza nodului care i se pusese 
în gât, de abia răsufla. 


— A! ce mai face minunata doamnă Formerie? întrebă 
Lupin cu interes. La balul de la primărie, de astă iarnă, am avut 
plăcerea să dansez cu ea şi amintirea aceea... 

— Domnule, reîncepu judecătorul de instrucţie, domnule, 
doamna Formerie a fost rugată de mama ei, aseară, să treacă 
de urgenţă pe la dânsa. A plecat imediat. Din nefericire eu 
studiam dosarul dumitale şi nu am însoţit-o. 

— Studiaţi dosarul meu? Dar ştiu că aţi făcut-o de oaie! 
observă Lupin. 

— La miezul nopţii, urmă judecătorul, neliniştit că doamna 
Formerie nu se întoarce, am dat fuga la mama ei. Doamna 
Formerie nu era acolo. Telefonul pe care-l primise nu era de la 
ea. La mijloc este o cursă infernală. Nici până acum doamna 
Formerie nu a ajuns acasă. 

— A! exclamă Lupin indignat. Şi după ce reflectă câteva 
momente: Dacă-mi aduc bine aminte, doamna Formerie eo 
femeie foarte frumoasă, nu-i aşa? 

Judecătorul păru că nu înţelege. Se apropie de Lupin şi, 
speriat, cu o atitudine oarecum teatrală, îi zise: 

— Domnule, azi dimineaţă am fost prevenit, printr-o 
scrisoare, că soţia îmi va fi redată imediat după descoperirea 
domnului Steinweg. lată scrisoarea. E semnată Lupin. Dumneata 
ai scris-o? 

Lupin examină scrisoarea şi răspunse grav: 

— E scrisă de mine. 

— Cu alte cuvinte, vrei să mă constrângi în felul ăsta să-ţi 
acord dreptul să conduci cercetările cu privire la Steinweg? 

— Da. 

— Şi dacă o fac, soţia mea va fi eliberata imediat? 

— Evident. 

— Chiar în cazul în care nu ajungi la nici un rezultat? 

— Asta nu se poate întâmpla. 

— Şi dacă mă opun? exclamă domnul Formerie într-un 
acces neprevăzut de revoltă? 

Lupin murmură: 

— Un refuz al dumneavoastră ar putea avea consecinţe 
grave. Doamna Formerie este o femeie frumoasă... 

— Ei bine, fie! Caută!... Dumneata eşti stăpânul! zise 
domnul Formerie, scrâşnind din dinţi. Şi judecătorul de instrucţie 


îşi încrucişa braţele, ca un om care ştie să se resemneze, când e 
nevoie, în faţa unor forţe care-l depăşesc. 

Domnul Weber nu scoase o vorbă, dar îşi muşca furios 
mustaţa. Oricine l-ar fi văzut şi-ar fi putut da seama ce furie 
clocoteşte în el. 

Trebuise, încă o dată, să cedeze capriciilor inamicului său, 
victorios chiar şi atunci când era învins. 

— Să urcăm, zise Lupin. Merseră la etaj. 

— Deschideţi uşa camerei. 

Deschiseră uşa camerei. 

— Scoteţi-mi cătuşele de la mâini. 

Judecătorul de instrucţie şi subşeful Siguranţei ezitară. Se 
consultară din ochi. 

— Scoteţi-mi cătuşele, repetă Lupin. 

— Dacă se întâmpla ceva, răspund eu, asigură Weber. Şi 
făcând un semn celor opt oameni care îl însoțeau: 

— Ţineţi armele în mâini. La prima comandă trageţi! 

Agenţii îşi scoaseră revolverele. 

— Jos armele! porunci Lupin. Puneţi mâinile în buzunare! 

Văzând că agenţii şovăie, spuse cu voce tare: 

— Jur pe onoarea mea că mă aflu aici ca să salvez viaţa 
unui om, care e pe moarte şi că nu voi încerca să evadez. 

— Onoarea lui Lupin, murmură unul din agenţi. 

O lovitură seacă cu piciorul în coapsă îl făcu să scoată un 
urlet de durere. Agenţii se năpustiră asupra lui Lupin, cuprinşi 
de furie. 

— Staţi! strigă domnul Weber, oprindu-i. 

Du-te, Lupin... Iti acord o oră... Dacă într-o oră... 

Nu accept nici o condiţie, obiectă Lupin, pe un ton 
categoric. 

— Ei bine atunci fă ce-ţi place, tâlharule! 

mârâi subşeful exasperat. Şi se retrase, luându-şi oamenii 
cu el. 

— Aşa da, zise Lupin. Aşa se poate lucra în linişte. Se 
instală într-un fotoliu confortabil, ceru o ţigare, o aprinse şi 
începu să fumeze lansând spre tavan rotocoale de fum, în 
vreme ce ceilalţi îl urmăreau fără să-şi ascundă curiozitatea. 
După câteva momente zise: 

— Weber, pune-i să dea patul la o parte. 

Agenţii se executară. 


— Scoateţi toate perdelele alcovului! 

Scoaseră toate perdelele alcovului. 

Se lăsă o tăcere îndelungată. Ai fi zis că avea loc una din 
acele şedinţe de hipnotism, la care asişti cu o ironie amestecată 
cu teamă, cu spaima nelămurită că s-ar putea produce lucruri 
miraculoase. Se putea întâmpla orice: evocat de magia 
irezistibilă a scamatorului, din văzduh putea să apară un 
muribund. 

— E în regulă, zise Lupin. 

— Cum? Gata? exclamă domnul Formerie. 

— Dar ce crezi dumneata, domnule judecător de 
instrucţie, crezi că eu nu mă gândesc la nimic în timp ce stau în 
celulă? 

Crezi că am cerut să fiu adus aici fără a avea vreo idee în 
ce priveşte ancheta? 

— Ce vrei să spui? zise domnul Weber. 

— Trimite pe unul din oamenii tăi la tabloul de siguranţă. 
Acolo trebuie să fie conectate soneriile, undeva în apropiere de 
bucătărie. 

Unul dintre agenţi se îndepărtă. 

— Acum apasă pe butonul soneriei, care se află în alcov, 
deasupra patului... Bine... Apasă tare... Nu-i da drumul... 
Destul... Acum cheamă-l pe individul pe care l-ai trimis la tablou. 

După un minut, agentul se întoarse. 

— Ei, amice. Ai auzii soneria? 

— Nu. 

— A căzut vreunul din numerele tabloului? 

— Nu. 

— Perfect. Asta înseamnă că nu m-am înşelat, zise Lupin. 
Fii, te rog, drăguţ, Weber şi deşurubează soneria asta, care e 
falsă, după cum vezi... Aşa!... Învârteşte mai întâi clopotul de 
porțelan care înconjoară butonul... Perfect... 

Şi acum ce vezi? 

— Un soi de pâlnie, răspunse domnul Weber. Ai zice că e 
extremitatea unui tub. 

— Apleacă-te... Lipeşte-ţi gura de tub, ca şi cum ai vorbi în 
pâlnia unui telefon. 

— S-a făcut. 

— Şi acum strigă... Strigă: „Steinweg... Hei, Steinweg...!”. 
Nu e nevoie să zbieri... Vorbeşte omeneşte... Ei? 


— Nu răspunde nimeni. 

— Eşti sigur? Ascultă bine... Nu răspunde nimeni? 

— Nu. 

— Cu atât mai rău. Asta înseamnă că e mort... Sau nu-i în 
stare să răspundă. 

Domnul Formerie exclamă: 

— In cazul ăsta, totu-i pierdut. 

— Nu e pierdut nimic, zise Lupin, însă căutările noastre 
vor dura ceva mai mult. Tubul ăsta are două extremităţi, ca 
toate tuburile; totul e să ajungem până la celălalt capăt. 

— Dar asta înseamnă să dărâmăm toată casa. 

— Dar de unde!... Dar de unde... O să vedeţi 
numaidecât... 

Se puse el însuşi pe treabă, înconjurat de toţi agenţii care, 
de altfel, nu-l mai supravegheau, preocupaţi de ce face. 

Lupin trecu în camera de alături şi, aşa cum prevăzuse din 
capul locului, zări imediat o ţeava de plumb, care ieşea dintr-un 
colţ şi urca spre tavan ca o conductă de apă. 

— Aha! zise Lupin. Va să zică merge în sus!... Nu e rău. De 
obicei ascunzătorile se fac într-o pivniţă. 

Firul era descoperit; acum nu mai avea decât să se lase 
condus de el. Ajunseră astfel în etajul al doilea, apoi la al treilea, 
apoi la mansardă. 

Văzură că plafonul era găurit şi că tubul trece într-un pod 
foarte scund, care, la rândul lui, era găurit sus. Ori, deasupra nu 
mai era decât acoperişul. Puseră o scară printr-un ochi. 

Acoperişul era din tablă. 

— Pista pe care ai pornit-o este greşită, spuse domnul 
Formerie. 

Lupin dădu din umeri: 

— Dar de unde! 

— Nu vezi că tubul se termină sub tablele acoperişului? 

— Asta ne dovedeşte că între partea de sus a podului şi 
plăcile de tablă este un spaţiu în care vom găsi... ceea ce 
căutăm. 

— Imposibil! 

— Vom vedea. Ridicaţi plăcile de tablă...! 

Nu, nu acolo... Tubul se termină aici. 

Trei agenţi executară ordinul. Unul dintre ei scoase un 
strigăt: 


— E aici! 

Se aplecară. Lupin avusese dreptate. Sub tablele pe care 
le susţinea un parmalâc de stinghii de lemn pe jumătate 
putrezite se afla un spaţiu gol, pe o înălţime de cel mult un 
metru, în locul cel mai ridicat. Primul agent care coboră făcu să 
crape suportul de lemn şi căzu în pod. 

Merseră cu grijă pe acoperiş, ridicând mai departe plăcile 
de tablă. Ceva mai departe se afla un coş. Lupin mergea înainte, 
supraveghindu-i pe ceilalţi. La un moment dat, se opri şi zise: 

— lată-l. 

Acolo zăcea un om, mai bine zis un cadavru. La lumina 
puternică a zilei îi văzură faţa lividă, schimonosită de durere. 
Legăturile îl ţineau lipit de corpul coşului de la şemineu. 

Avea două farfurii în apropiere. 

— Este mort, spuse judecătorul de instrucţie. 

— Credeţi? ripostă Lupin. 

Se lăsă să alunece pe porțiunile mai solide ale acoperişului 
şi se apropie de cadavru. 

Domnul Formerie şi subşeful Sigurantei îl urmară. 

După o examinare rapidă Lupin spuse: 

— Incă respiră. 

— Da, zise Formerie, inima încă bate, slab dar bate. 
Credeţi că îl putem salva? 

Binenţeles! Şi în plus, încă nu a murit, spuse Lupin foarte 
sigur pe el. 

— Le ordonă agenţilor: 

— Lapte, repede! Lapte cu apă de Vichy. 

Mişcaţi-vă! Răspund eu de tot. 

Douăzeci de minute mai târziu, bătrânul Steinweg 
deschise ochii. Lupin, care era lângă el îngenunchiat, murmură 
încet, cu o figură gravă, care îi imprimau cuvintele în memoria 
afectată alui Steinweg: 

— Ascultă Steinweg, nu spune la nimeni secretul lui Pierre 
Leduc. Eu, Arsene Lupin îţi voi da preţul pe care-l doreşti. Lasă- 
mă să acţionez eu. 

Judecătorul de instrucţie îl prinse de mână şi spuse grav: 

— Doamna Formerie? 

— Doamna Formerie este liberă. Vă aşteaptă cu 
nerăbdare. 

— Cum aşa? 


— Vedeţi domnule judecător, ştiam că veţi agrea ideea 
acestei mici expediţii pe care v-am propus-o. Un refuz din 
partea dumneavoastră nu era admisibil... 

— De ce? 

— Doamna Formerie este foarte frumoasă. 

O pagină de istorie modernă 

zi- 

Lupin îşi aruncă violent cei doi pumni la dreapta şi la 
stânga, apoi îi aduse la piept, apoi îi aruncă din nou şi din nou îi 
aduse înapoi. 

Această mişcare, a executat-o de treizeci de ori într-o 
serie, apoi flexă trunchiul înainte şi înapoi, după care 
genoflexiuni, apoi rotirea alternativă a braţelor. 

Aceasta a durat un sfert de oră, sfertul de oră pe care îl 
petrecea în fiecare dimineaţă pentru a-şi întreţine muşchii cu 
exerciţii de gimnastică. 

Apoi se aşeză la masa lui, luă foile de hârtie puse în 
pachete numerotate şi se apucă să le îndoaie pentru a face 
plicuri. 

Asta era activitatea pe care şi-o găsise şi care-i ocupa 
fiecare zi. Deţinuţii aveau dreptul să-şi aleagă o muncă care le 
plăcea: să facă plicuri, diverse obiecte din hârtie sau metal, etc. 

Şi astfel, în timp ce îşi ocupa mâinile cu un exerciţiu 
mecanic, în timp ce îşi relaxa muşchii prin gimnastică, Lupin se 
tot gândea la afacerea lui. 

Zgomot de chei, scârţâit... 

— Ah! Tu eşti bunule temnicer. Este momentul toaletei 
finale, tăierea părului înaintea marii lovituri finale? 

— Nu, a spus omul. 

— Atunci? Plimbare la Palat? Sunt surprins, pentru că 
bunul domn Formerie m-a avertizat că în aceste zile, din 
prudenţă, mă va interoga în celula mea - fapt care, mărturisesc, 
îmi încurcă socotelile. 

— E cineva care vrea să vă vadă, zise omul laconic. 

„Aha”, îşi zise Lupin. 

Şi, ducându-se la vorbitor îşi spuse: „Drace! Dacă e vorba 
de cine cred eu, înseamnă că sunt un tip de temut! Să reuşesc 
să pun pe picioare o asemenea afacere, în numai patru zile, din 
fundul celulei mele, asta e o adevărată lovitura de maestru!” 


Vizitatorii nu pot pătrunde în închisoare decât cu o învoire în 
regulă, semnată de directorul primei divizii a Prefecturii Poliţiei. 

Vizitatorii sunt introduşi în celulele strâmte, care ţin loc de 
vorbitor, împărţite la mijloc prin două grilaje. Celulele sunt 
separate de un interval de cincizeci de centimetri de spaţiul în 
care stau vizitatorii. Deţinutul intră prin una dintre uşi, 
vizitatorul prin cealaltă. Nu se pot atinge, nu pot vorbi în şoaptă, 
nu pot să facă nici un schimb de obiecte. De altfel, în anumite 
cazuri, la întrevedere asistă şi câte un gardian, 369 în cazul de 
faţă, însuşi gardianul şef avu această onoare. 

— Cine naiba o fi căpătat autorizaţia de a mă vizita! 
exclamă Lupin intrând. Doar nu e ziua mea de primire. 

În timp ce gardianul închidea uşa, Lupin se apropie de 
grilaj şi încercă să-l recunoască pe cel de dincolo, ale cărui 
trăsături de-abia se distingeau în semiîntuneric. 

— A! exclamă Lupin cu bucurie, dumneata eşti, domnule 
Stripani? Ce surpriză plăcută! 

— Da, eu sunt, scumpul meu prinţ. 

— Te rog, fără titluri, scumpe domn! Aici am renunţat la 
toate onorurile şi vanităţile omeneşti. Spune-mi Lupin... se 
potriveşte mai bine cu locul în care ne aflăm. 

— Cu dragă inimă, însă eu l-am cunoscut pe prinţul 
Sernine. El m-a scăpat de mizerie, mi-a redat fericirea şi averea. 
Veţi fi de acord cu mine că veţi rămâne, întotdeauna prinţul 
Sernine. 

— La obiect, domnule Stripani, la obiect! 

Minutele gardianului şef sunt preţioase şi n-avem dreptul 
să abuzăm de ele. Pe scurt: ce te aduce la mine? 

— Ce mă aduce la dumneavoastră? O, Doamne, e foarte 
simplu. Aţi început o operă. 

Mi s-a părut că aş fi fost nedemn de dumneavoastră dacă 
m-aş fi adresat altcuiva spre a o termina... Numai 
dumneavoastră aţi avut în mână toate elementele care v-au 
permis, la vremea respectivă, să reconstituiţi adevărul şi să 
obţineţi salvarea mea. Prin urmare, numai dumneavoastră 
sunteţi în stare să îndepărtați primejdia care mă ameninţă 
iarăşi. Domnul prefect al Poliţiei a înţeles, când i-am expus 
situaţia... 

— Chiar mă întrebam cum de ai obţinut autorizaţia... 


— Scumpe prinţ. Era cu neputinţă să fiu refuzat, în 
afacerea despre care vorbim sunt atâtea interese în joc! Nu 
numai ale mele: ele privesc personaje sus puse, pe care le 
cunoaşteţi. Intervenţia dumneavoastră este strict necesară... 

Lupin se uită cu coada ochiului la gardian. 

Cu corpul aplecat, acesta încerca să surprindă 
semnificaţia ascunsă a cuvintelor, gardianul sorbind vorbele cu 
o atenţie vie. 

— Aşa încât... 

— Aşa încât, scumpul meu prinţ, vă implor să vă amintiţi 
cel mai mic amănunt cu privire la documentul acela tipărit, 
redactat în patru limbi... Inceputul, cel puţin, era în legătură 
Cu... 

Un pumn în falcă, ceva mai jos de ureche şi gardianul şef 
se clătină două sau trei secunde după care, fără un geamăt, 
căzu trăznit în braţele lui Lupin. 

— Bine lovit, Lupin! exclamă vizitatorul... 

Lovitura de maestru! 

— la spune, Steinweg, ai cloroform la dumneata? 

— Eşti sigur că a leşinat? 

— Ba bine că nu! Trei sau patru minute nu mai ştie le el. 
Dar nu-i destul. 

Germanul scoase din buzunar un tub de aramă, îl alungi la 
un capăt ca pe un telescop. 

La capătul tubului se afla fixat un flacon minuscul. Lupin 
luă sticluţa, turnă câteva picături pe batistă şi aplică batista pe 
nasul gardianului. 

— Perfect!... Acum individul nu ne va deranja... Asta ne va 
costa opt sau cincisprezece zile de carceră... Dar ce să-i faci? 

Astea sunt avantajele meseriei. 

— Şi eu? 

— Dumneata? Ce-ar putea să ţi se întâmple? 

— Ei bravo! Pumnul pe care l-ai dat... 

— Dumneata n-ai nici o treabă... 

— Dar autorizaţia pe care am primit-o ca să te văd? E un 
fals, nu-ţi dai seama? 

— Vă faceţi griji pentru nimic. 

— Am profitat. 

— Ba din contră! leri aţi depus o solicitare legală sub 
numele de Stripani. In această dimineaşă aţi primit răspunsul 


oficial. Restul nu vă interesează. Amicii mei care au pregătit 
scrisoarea de răspuns ar trebui să fie îngrijoraţi. la să vedem 
dacă vor veni...! 

— Şi dacă ne-ntrerupe cineva? 

— Cine să ne-ntrerupă? 

— Oamenii de aici mi s-au părut cam bănuitori, când le- 
am arătat autorizaţia de a-l vedea pe Lupin. Directorul m-a 
poftit la el şi m-a descusut pe-o parte şi pe cealaltă. Sunt sigur 
că a telefonat şi la Prefectura Poliţiei. 

— Totul a fost prevăzut domnul meu. Nu-ţi fă inima rea din 
cauza asta. Bănuiesc că din 373 momentul în care ai venit aici, 
ştii despre ce urmează să discutăm. 

— Da. Amicii dumitale mi-au explicat... 

— Şi eşti de acord? 

— Omul care mi-a salvat viaţa poate dispune de mine 
după bunul plac. Oricâte servicii i-aş face, tot i-aş rămâne dator. 

— Mai înainte de a-mi spune care e secretul tău, 
gândeşte-te la situaţia în care mă aflu... Sunt un prizonier 
neputincios. 

Steinweg începu să râdă: _ 

— Nu, te rog, să nu glumim cu asta. li dezvăluisem 
secretul lui Kesselbach pentru că avea bani şi era puternic; dar 
dumneavoastră, aşa cum sunteţi deţinut, vă consider de sute de 
ori mai puternic decât Kesselbach cu sutele lui de milioane. 

— Oh, ohhh! 

— O ştiţi foarte bine! O sută de milioane nu sunt suficienţi 
pentru a descoperi locul unde agonizam şi să mă aducă aici în 
faţa deţinutului în mai puţin de o oră. 

— Păi atunci povesteşte. S-o luăm în ordine. Numele 
asasinului? 

— Asta e imposibil. 

— Cum imposibil? Mi-ai spus că îl cunoşti şi că-mi vei 
spune numele lui. 

— Da, dar nu asta. 

— Totuşi... 

— Mai târziu. 

— Eşti nebun! Dar de ce? 

— Nu am dovezi. Mai încolo, când veţi fi liber vom căuta 
împreună. Până atunci la ce bun? Şi în plus, cu certitudine, nu 
pot. 


— Ţi-e frică de el? 

— Da. 

— Inţeleg, spuse Lupin. De fapt nu asta era cel mai 
urgent. Despre restul eşti dispus să vorbeşti? 

— Despre tot. 

— Atunci răspunde: care este numele adevărat al lui 
Pierre Leduc? 

— Hermann al Patrulea, mare duce de Deux-Ponts- 
Veldenz, prinţ de Berncastel, conte de Fistingen, domn de 
Wiesbaden şi aşa mai departe. 

Lupin fu străbătut de un fior de bucurie, auzind că 
protejatul său nu este fecior de cârnăţar. 

— Da, murmură el. Dar are ceva titluri...! 

din câte ştiu, marele ducat de Deux-Ponts-Veldenz e în 
Prusia... 

— Da, pe Moselle. Casa de Veldenz este o ramură a casei 
regale de Deux-Ponts. Marele ducat a fost ocupat de francezi 
după ocuparea teritoriu-lui Luneville şi a făcut parte din 
departamentul Mont-Tonnerre. În 1814 s-a reconstutuit 
proprietatea în avantajul lui Hermann Întâiul, bunicul lui Pierre 
Leduc. Fiul acestuia, Hermann al Doilea, a avut o tinereţe 
tumultoasă, s-a ruinat, a delapidat finanţele ducatului, a devenit 
de nesu-portat pentru supușii săi, care au sfârşit prin a incendia 
o parte a castelului veldenz şi a-l vâna pe duce. Marele ducat a 
fost apoi administrat şi guvernat de trei regenţi, în numele lui 
Hermann al Doilea, care, foarte curios, nu a abdicat şi şi-a 
păstrat titlul de conducător şi mare duce. 

El a trăit ca un sărac în Berlin, mai târziu s-a alăturat la 
campania din Franţa, împreună cu Bismarck cu care era prieten, 
a fost ucis de schije la asediul de la Paris, şi, murind, l-a lăsat pe 
fiul său Hermann în grija lui Bismarck... Hermann al Treilea. 

— Care era, prin urmare, era tatăl lui Leduc al nostru, zise 
Lupin. 

— Da. Hermann al Treilea se bucură de afecțiunea 
cancelarului care, în mai multe rânduri, se servi de el ca trimis 
secret pe lângă personalităţi din străinătate. La căderea protec- 
torului său, părăsi Berlinul, făcu mai multe călătorii şi 
întorcându-se, se stabili la Dresda. 


La moartea lui Bismarck, Hermann al Treilea se număra 
printre cei prezenţi. Muri, la rândul lui, după alţi doi ani. Toate 
astea sunt fapte publice, toată lumea le cunoaşte în Germania. 

Asta este istoria celor trei Hermanni, mari duci de Deux- 
Ponts-Veldenz în secolul al XIX-lea! 

— Dar ce s-a întâmplat cu Hermann al Patrulea? Cel de 
care ne ocupăm noi? 

— Vom vorbi îndată şi despre el. Să vedem acum lucruri 
mai puţin cunoscute. 

— Mai bine zis cunoscute doar de tine, zise Lupin. 

— De mine şi de alţi câţiva. 

— Cum adică? Secretul n-a fost păstrat? 

— Ba da, ba da, secretul e bine păstrat de cei care-l deţin. 
Fii fără teamă. Cei care ştiu 377 secretul n-au nici un interes să-l 
divulge, te asigur. 

— Atunci tu de unde ştii? 

— De la un batrân servitor, secretar intim al marelui duce 
Hermann, ultimul care a păstrat acest titlu. Servitorul acela a 
murit în braţele mele la Cap. Înainte de a muri mi-a spus că 
stăpânul său se însurase în secret şi că, de pe urma lui, 
rămăsese un fiu. Apoi mi-a încredinţat taina. 

— E vorba de taina pe care, mai târziu, i-ai destăinuit-o lui 
Kesselbach? 

— Da. 

— Vorbeşte. 

Chiar atunci se auzi un zgomot de cheie în broască. 

— Nici un cuvânt în plus, murmură Lupin. 

Se lipi de zid, lângă uşă. Uşa se deschise. 

Lupin închise cu violenţă şi se repezi asupra gardianului 
care intrase. Omul scoase un strigăt. Lupin îl apucă de beregată. 

— Tacă-ţi gura, bătrâne! Dacă scoţi un cuvânt te curăţ! 

Îl culcă la pământ. 

— Ai de gând să fii cuminte?... Îţi dai seama în ce situaţie 
te afli? Da? Bine... Unde ţi-e batista? Acum dă-mi mâinile... Bine, 
acum m-am liniştit. Ascultă... Ai fost trimis aici pentru orice 
eventualitate, ca sa-l asişti pe gardianul-şef în caz de nevoie?... 
Măsura e excelentă, deşi puţin cam târzie. După cum vezi, 
gardianul şef e mort!... Dacă faci cea mai mică mişcare sau 
dacă strigi te aşteaptă acelaşi lucru. 


Luă cheile din mâna omului şi introduse una din ele în 
broasca. 

— Acum nu vom mai fi deranjati. 

Steinweg reluă: 

— Pe partea dumneavoastră. Dar pe a mea? 

— De ce ar veni? 

— Dacă s-a auzit strigătul lui? 

— Nu cred să-l fi auzit cineva. Dar în tot cazul, amicii mei 
ti-au dat şperaclul? 

— Da. 

— Atunci închide uşa. Eşti gata? Acum avem cel puţin 
zece minute la dispoziţie. Dragul meu, lucrurile care par, în 
aparenţă, ceva mai dificile decât sunt în realitate, însă sunt de 
fapt 379 cât se poate de simple. E de ajuns un pic de sânge rece 
şi de ştiinţa de a te adapta împrejurărilor. Haide, haide, lasă 
emoția deoparte şi vorbeşte, îţi convine mai mult în germană? 
Ar fi mai bine. Ar fi de prisos ca individul ăsta să asculte 
secretele de stat pe care le dezbatem. 

Doar ne simţim aici ca la noi acasă. 

Steinweg reluă: 

— In seara morţii lui Bismarck, Marele duce Hermann al 
Treilea şi credinciosul său servitor 

— amicul meu de la Cap - se suiră într-un tren care-i duse 
la Munchen... tocmai bine ca să poată lua rapidul de Viena. De 
la Viena, se duseră la Constantinopol, apoi la Cairo, apoi la 
Neapole, apoi la Tunis, apoi în Spania, apoi la Paris, apoi la 
Londra, la Petersburg, la Varşo-via... Dar în nici unul din aceste 
oraşe nu se opriră. Se urcau într-o trăsură, puneau să li se suie 
bagajele, treceau în galop pe străzi, se îndreptau spre o staţie 
vecină sau spre debarcader şi luau trenul sau pachebotul. 

— Mai pe scurt: urmăriţi, căutau să li se piardă urma, 
conchise Arsene Lupin. 

— Intr-o seară, părăsiră oraşul Tr&ves, îmbrăcaţi cu bluze 
şi şepci de lucrători, cu un baston în mână şi cu o traistă în 
vârful băţului. 

Făcură pe jos cel 35 de kilometri care-i despărţeau de 
Veldenz, unde se află vechiul castel Deux-Ponts, mai bine zis - 
ruinele vechiului castel. 

— Fără descrieri, te rog. 


— Stătură ascunşi toată ziua, într-o pădure învecinată. În 
noaptea următoare se apropiară de vechile ziduri. Aici, Hermann 
porunci servitorului sau să-l aştepte, iar el escaladă zidul, în 
locul unde se afla o spărtură, numită Spărtura-Lupului. După o 
oră, se întoarse. Săptămâna următoare, după noi peregrinări, se 
întoarse acasă la el, la Dresda. Expediția era terminată. 

— Şi care era scopul acelei expediţii? 

— Marele duce n-a scăpat nici o vorbă despre ea către 
servitorul său. Acela, însă, reuşi să reconstituie, cel puţin în 
parte, adevărul, prin câteva detalii şi prin ce-i spuseseră 
întâmplările prin care trecuse. 

— Mai repede, Steinweg! Nu mai avem prea mult timp de 
pierdut şi ard de nerăbdare să aflu totul. 

— Cincisprezece zile după terminarea expediției, contele 
de Waldemar, ofiţer din garda împăratului şi unul dintre prietenii 
lui 381 apropiaţi, se prezentă la marele duce însoţit de şase 
oameni. Rămase acolo toată ziua, închis în biroul marelui duce. 
Se auzi, în mai multe rinduri, zgomot de altercaţii şi certuri 
violente. 

Servitorul care trecea prin grădină auzi, în momentul când 
se afla în dreptul ferestrei, rostindu-se următoarea frază: 
„Hârtiile astea v-au fost remise. Majestatea Sa e convinsă de 
lucrul ăsta. Dacă nu voiţi să mi le înapoiaţi de bună voie...” 
Restul frazei şi conţinutul amenințării, precum şi al scenei care 
urmă, se pot ghici uşor din cele ce urmară: casa lui Hermann fu 
percheziţionată din pod şi până-n pivniţă. 

— Dar bine, percheziţia nu era legală. 

— Ar fi fost ilegală dacă marele duce s-ar fi opus, însă el a 
acceptat şi l-a însoţit pe conte pe tot parcursul percheziţiei. 

— Dar ce anume căutau? Memoriile cancelarului? 

— Nu numai asta. Se ştia de existenţa unui pachet cu 
hârtii secrete. Cineva fusese indiscret. Ceea ce se ştia cu 
certitudine era faptul că hârtiile fuseseră încredințate marelui 
duce Hermann. 

Lupin se rezemase cu amândouă coatele de grilaj. 
Degetele sale se crispară pe zăbrelele de fier. El murmură cu 
glasul emoţionat: 

— Hârtii secrete... Şi foarte importante, fără îndoială... 


— De cea mai mare importanţă. Publicarea lor ar avea 
urmări imprevizibile, nu numai din punctul de vedere al politicii 
interne, ci şi din punctul de vedere al relaţiilor externe. 

— O! exclama Lupin, ce palpitant... Ohh! 

Să fie cu putinţă? Ai vreo dovadă? 

— Ce dovadă? Ce vrei mai mult decât mărturia soţiei 
marelui duce şi confidenţele pe care le-a făcut servitorul după 
moartea soţului ei. 

— Într-adevăr... Într-adevăr... Îngăimă Lupin... În cazul 
ăsta avem chiar mărturia marelui duce! 

— Ceva mai mult! strigă Steinweg. 

— Ce? 

— Un document! Un document scris de mâna lui, semnat 
de el şi care conţine... 

— Care conţine? 

— Lista hârtiilor secrete care i-au fost încredințate. 

— În câteva cuvinte...? 

— E imposibil în câteva cuvinte. Documentul e lung, 
amestecat cu adnotări şi cu observaţii, în unele cazuri de 
neînțeles. Să-ţi citez numai două titluri scrise pe două pachete 
de hârtii secrete: „Scrisori originale ale prinţului moşteni-tor 
către Bismarck”. Datele ne arată că aceste scrisori au fost scrise 
în timpul celor trei ani de domnie ai lui Frederic III. Ca să-ţi faci o 
idee despre ce ar putea conţine scrisorile, adu-ţi aminte de 
boala lui Frederic III, de certurile lui cu fiul său... 

— Da... da... ştiu... dar celălalt titlu? 

— Fotografii ale scrisorilor lui Frederic III şi ale împărătesei 
Victoria către Regina Victoria a Angliei”... 

— Există aşa ceva? există aşa ceva?... zise Lupin cu glasul 
sugrumat. 

— Ascultă acum adnotările marelui duce: „Textul 
tratatului cu Anglia şi Franţa...” Şi următoarele cuvinte, al căror 
înţeles e mai mult sau mai puţin obscur:Alsacia-Lorena... 

Coloniile... Limitarea navală...”. 

— Există toate astea? bolborosi Lupin... Şi spui că 
adnotările sunt obscure? Dimpotrivă, 384 mi se par cum nu se 
poate mai luminoase... Să fie cu putinţă...? 

La uşă se auziră zgomote. Cineva bătu. 

— Nu intră nimeni! Sunt ocupat... 


Se auziră bătăi şi în cealaltă uşă, din partea în care se afla 
Steinweg. 

— Puţintică răbdare, strigă Lupin. În cinci minute sunt 
gata. 

Apoi îi ceru bătrânului pe un ton imperios: 

— Stai liniştit şi continuă... Deci, după tine, călătoria 
marelui duce şi a servitorului său la castelul Veldenz nu a avut 
alt scop decat să ascundă aceste documente. 

— Nu încape nici o îndoiala. 

— Fie, dar marele duce nu le-a putut lua de acolo, mai 
târziu? 

— Nu, nu a mai părăsit până la moarte Dresda. 

— Dar inamicii marelui duce aveau tot interesul să pună 
mâna pe hârtii şi să le distrugă. Poate că s-au dus ei să caute 
hârtiile, acolo unde se găseau ele... 

— Ancheta i-a dus, într-adevăr, până acolo. 

— De unde ştii? 

— Cred că-ţi dai seama că n-am stat nici eu cu mâinile în 
sân. De îndată ce mi-au fost făcute aceste mărturisiri, prima 
mea grijă a fost să mă duc la Veldenz şi să mă interesez în 
persoană în satele învecinate. Am aflat că o duzină de oameni 
cercetaseră în două rânduri, castelul. Veniseră de la Berlin şi 
erau acreditaţi pe lângă regenţi. 

— Şi? 

— ŞI... n-au găsit nimic. De atunci vizitarea castelului a 
fost interzisă. 

— Dar cine te poate opri s-o faci? 

— O garnizoana de cincizeci de soldaţi care veghează ziua 
şi noaptea. 

— Soldaţi ai marelui ducat? 

— Nu. Sunt soldaţi detaşaţi din garda personală a 
împăratului. 

Pe culoar se auziră glasuri. Bătură din nou la uşa, îl 
strigară pe gardianul şef. 

— Doarme, domnule Director! zise Lupin, care 
recunoscuse glasul lui Borely. 

— Deschide! lţi ordon să deschizi! 

— Imposibil. E o cheie în broască şi nu pot s-o scot. Vă dau 
însă un sfat: tăiaţi canatul uşii de jur împrejurul broaştei. 

— Deschide! 


— Şi ce facem cu soarta Europei, pe care o discutăm în 
momentul ăsta? 

Apoi Lupin se întoarse din nou spre bătrân. 

— Înseamnă că nici tu n-ai intrat în castel? 

— Nu. 

— Dar eşti convins că faimoasele documente sunt ascunse 
acolo? 

— Ei bravo! Nu ţi-am adus toate dovezile? 

Încă nu eşti convins? 

— Ba da. Ba da, murmură Lupin. Nu încape nici o îndoială. 
Sunt ascunse acolo. 

Lupin avea aerul că vede castelul, că îşi închipuie 
misterioasa ascunzătoare. Ideea că acolo se află hârtii, păzite de 
garda împăratului, îl emoţiona mai mult decât ar fi făcut-o 
imaginea unor comori nepreţuite, a unor cufere cu pietre 
preţioase şi bogății. Ce expediţie miraculoasă avea de făcut! 
Demnă de el! Dăduse încă o data dovada clarviziunii şi intuiţiei 
plecând pe pista asta. 

Cei de afară se munceau cu broasca de la uşă. 

Lupin îl întrebă pe bătrânul Steinweg: 

— De ce boală a murit marele duce? 

— De pleurezie. S-a curăţat în câteva zile. 

Abia dacă şi-a mai recăpătat cunoştinţa. Dar, ce este mai 
teribil e că se vedeau - pare-se - eforturile disperate pe care le 
făcea, între două accese de delir, să-şi adune puterile ca să 
spună ceva. Din când în când o chema pe soţia sa, o privea cu 
un aer disperat şi-şi agita buzele în gol. 

— Pe scurt - a mai apucat să vorbească? 

zise Lupin brusc, care începuse să dea semne de nelinişte, 
din pricina celor de afară. 

— Nu, n-a mai scos un cuvânt. Dar, într-un moment de 
mai mare luciditate, cu un efort de voinţă, a reuşit să facă nişte 
semne pe o foaie de hârtie pe care i-o adusese soţia. 

— Ce fel de semne? 

— Cele mai multe, indescifrabile. 

— Cele mai multe... Dar celelalte? zise Lupin cu aviditate? 
Celelalte? 

— Sunt mai întâi trei cifre distincte: un 8, un I şi un 3. 

— 813... da, ştiu... şi apoi? 


— Apoi, litere... Mai multe litere, din care nu se poate 
reconstitui cu toată certitudinea decât un grup de trei şi imediat 
după aceea, un grup de două litere. 

— Apoon, nu-i aşa? 

— Ahh, ştii şi asta? 

Broasca începu să cedeze. Aproape toate şuruburile 
fuseseră scoase. Temându-se că ar putea fi întrerupt, Lupin 
întrebă: 

— Prin urmare, cuvântul ăsta incomplet „Apoon” şi 
numărul „813” sunt formulele pe care marele duce le-a lăsat 
moştenire soţiei şi fiului său spre a le permite să regăsească 
hârtiile secrete? 

— Da. 

Lupin se crampona cu amândouă mâinile de broască, spre 
a o împiedeca să cadă. 

— Domnule director, o să-l sculaţi din somn pe gardianul 
şef. Nu e drăguţ din partea dumneavoastră! Încă un minut, da? 
Steinweg ce s-a ales de soţia marelui duce? 

— A murit la scurtă vreme după moartea soţului ei, de 
durere, s-ar putea spune. 

— Şi copilul a rămas în grija familiei? 

— Care familie? Marele duce n-avea nici fraţi, nici surori. 
De altfel căsătoria lui era morganatică. Mariajul se făcuse-n 
secret. Nu, copilul fu luat de bătrânul servitor al lui Hermann. 
Acela l-a crescut sub numele de Pierre Leduc. Era un băiat 
destul de rău, independent, trăsnit, greu de suportat. Intr-o 
bună zi şi-a luat tălpăşiţa şi de atunci nu a mai fost văzut. 

— Cunoştea secretul naşterii sale? 

— Da şi i s-a arătat şi foaia pe care Hermann scrisese 
litere şi cifre, 813 etc. 

— Şi, după aceea, mărturisirea asta ţi-a fost făcută numai 
ţie? 

— Da. 

— Şi tu i-ai încredinţat-o numai domnului Kesselbach? 

— Numai lui. l-am arătat foaia de hârtie cu semnele şi 
literele respective, precum şi lista de care ţi-am vorbit. Insă, ca 
măsură de precauţie, am păstrat cele două documente. 
Evenimentele mi-au dovedit că am procedat bine. 

— Şi mai ai documentele? 

— Da. 


— Le-ai pus în siguranţă? 

— Absolut. 

— La Paris? 

— Nu. 

— Cu atât mai bine. Nu uita că viaţa ta e în primejdie. Eşti 
urmărit. 

— Ştiu, la cel mai mic pas greşit sunt pierdut. 

— Fii precaut, ia măsurile de cuviinţă, ia hârtiile şi 
aşteaptă ordinele mele. Afacerea e în mâinile noastre. De azi 
într-o lună cel mai târziu, vom merge împreună să vizitam 
castelul Veldenz. 

— Şi dacă voi fi la puşcărie? 

— Te voi scoate de acolo. 

— Crezi că va fi posibil? 

— Chiar a doua zi după ce voi ieşi şi eu din închisoare. Dar 
ce zic eu? În aceeaşi seară... 

După o oră. 

— Cum? Te gândeşti la ceva anume? 

— Da. De zece minute ştiu cum voi proceda. N-am cum să 
greşesc. Mai ai să-mi spui ceva? 

— Nu. 

— Atunci deschid. 

Trase de uşă şi închinându-se în faţa domnului Borely: 

— Domnule director, nu ştiu cum să-mi prezint scuzele... 

Dar nu apucă să termine ce avea de spus. 

Nu-i mai lăsară timpul. Directorul şi cei trei oameni de 
afară navăliră peste ei. Domnul Borely era palid de mânie şi de 
indignare. 

Văzându-i pe cei doi gardieni întinşi pe jos, îşi pierdu 
cumpătul. 

— Morți! exclamă el. 

— Dar de unde, dar de unde! rânji Lupin. 

Poftim, ăsta se şi mişcă. Vorbeşte, bestie! 

— Dar celălalt? întrebă Borely uitându-se la gardianul-şef. 

— E numai adormit, domnule director. Era foarte obosit şi 
atunci i-am acordat câteva momente de repaos. Ingăduiţi-mi să 
intervin în favoarea lui. Aş fi dezolat dacă nenorocitul ăsta... 

— Destul cu gluma! zise domnul Bor€ly cu violenţă. 

Si adresându-se gardienilor: 


— Să fie dus înapoi în celula sa! Deocamdată în ce-l 
priveşte pe vizitatorul ăsta... 

Lupin nu mai reuşi să afle ce intenţii avea domnul Borely 
cu bătrânul Steinweg. Dar pentru el asta era o chestiune absolut 
insignifiantă. El se gândea la problemele pe care le avea de 
rezolvat în singurătatea celulei sale. Ştia secretul domnului 
Kesselbach. 

Marea combinaţie a lui Lupin 

sari 

Spre marea lui uimire, Lupin fu scutit de carceră. Domnul 
Borély în persoană veni să-i spună, după câteva ore, că socotea 
inutilă pedeapsa aceasta. 

— Mai mult decât inutilă, domnule director: de-a dreptul 
extrem de primejdioasă, spuse Lupin... Primejdioasa, o 
stângăcie şi o provocare! 

— Cum aşa? întrebă domnul Borely, pe care deţinutul său 
îl neliniştea din ce în ce mai mult. 

— Foarte simplu, domnule director. 

Dumneavoastră aţi venit de la Prefectura Poliţiei, unde aţi 
povestit celor de acolo despre revolta deţinutului Lupin şi unde 
aţi arătat permisul de vizitare acordat domnului Stripani. Scuza 
393 dumneavoastră era foarte simplă. Atunci când domnul 
Stripani v-a prezentat permisul, aţi fost prevăzător şi aţi dat 
telefon la Prefectură, arătându-vă surpriza, iar Prefectura v-a 
răspuns că acea autorizaţia era perfect valabilă. 

— A! Ştiai! 

— O ştiu prea bine, cu atât mai mult cu cât unul dintre 
agenţii mei v-a răspuns de la Prefectură. De îndată, la cererea 
dumneavoastră, cel împricinat a fost anchetat, împricinatul a 
descoperit că autorizaţia a fost falsificată... Nu se ştie încă de 
cine... Şi, fiţi liniştit, nici nu se va şti vreodată. 

Domnul Borely zâmbi în semn de protest. 

— Atunci, continuă Lupin, i se ia un interogatoriu domnului 
Stripani, prietenul meu. Acesta recunoaşte fără nici o greutate 
că numele lui adevărat e Steinweg! Cum se poate? 

Dar bine. În cazul ăsta înseamnă că deţinutul Lupin a 
reuşit să-l aducă pe acesta la deţinutul din închisoare şi să 
converseze mai mult de o oră cu el! Ce scandal! Mai bine îl 
muşamalizăm, nu-i aşa? Îl eliberăm pe domnul Steinweg şi îl 
delegăm pe domnul Bor€ly ca ambasador pe lângă Lupin, cu 


toată puterea, pentru a-i cumpăra tăcerea. Nu-i aşa domnule 
director? 

— Perfect adevărat, zise domnul Borély, care preferă să 
glumească ca să-şi ascundă încurcătura. S-ar zice că aveţi darul 
ghicitului. 

Ei bine? Accepţi condiţiile noastre? 

Lupin izbucni într-un hohot de râs: 

— Vreţi să spuneţi: dacă subscriu la rugăminţile 
dumneavoastră. Da, domnule director, liniştiţi-i pe domnii aceia 
de la Prefectură. Eu îmi voi ţine gura. În definitiv, am la activul 
meu atâtea victorii, încât vă pot acorda acum favoarea tăcerii 
mele. Nu voi face nici o comunicare presei... Bine-nţeles numai 
în ce priveşte această chestiune. 

Cu alte cuvinte, îşi rezerva dreptul de a vorbi despre 
altele. Scopul acţiunilor pe care urma să le întreprindă Lupin era 
dublu: să continue corespondenţa cu prietenii lui din afară şi cu 
ajutorul lor, să ducă una din acele campanii de presă, în care 
era maestru. 

De altminteri, din momentul arestării sale Lupin dăduse 
instrucţiunile necesare fraţilor Doudeviile şi socotea că 
pregătirile se apropiau de sfârşit. 

In fiecare zi se aşeza conştiincios la fabricarea plicurilor 
pentru care i se aduceau, în fiecare dimineaţă, în pachete 
numerotate, 395 materialele necesare. Seara, plicurile erau 
numărate, îndoite şi unse cu gumă. 

Ori, cum distribuirea pachetelor numerotate se făcea 
mereu în acelaşi fel între deţinuţii care se ocupau cu asta, 
pachetul lui Lupin avea inevitabil acelaşi număr de ordine în 
fiecare zi. 

Calcului lui fusese just: experienţa i-o dovedi. Nu-i mai 
rămânea decât să corupă pe unul din funcţionarii întreprinderii 
particulare căreia îi era încredinţată furnitura şi expedierea 
plicurilor. Trucul îi reuşi şi Lupin aşteptă liniştit semnul care 
urma să apară pe foaia de deasupra pachetului, aşa cum 
convenise cu prietenii săi. 

Timpul trecea, de altfel, destul de repede. 

Pe la amiază, primea vizita obişnuită a domnului Formerie 
şi în prezenţa avocatului Quimbel, martor tăcut, Lupin era supus 
unui interogatoriu sever. 


Dar tocmai interogatoriul îi făcea cea mai mare plăcere. 
După ce îl convinsese pe domnul Formerie că nu participase la 
asasinarea baronului Altenheim, Lupin îi mărturisise 
judecătorului de instrucţie o serie de fapte absolut imaginare şi 
anchetele ordonate 396 imediat duceau la nişte rezultate 
aiuritoare, la nişte greşeli scandaloase, în care publicul 
recunoscu mâna lui Lupin, marele maestru al ironiei. 

Mici jocuri inocente, aşa le numea el. N-avea oare dreptul 
să se amuze? _ 

Se apropia însă clipa unor ocupaţii mai serioase. In a 
cincea zi, Arsene Lupin zări pe pachetul care i se aduse, semnul 
cuvenit, o urmă de unghie, pe fila a doua. 

— În sfârşit, zis şi făcut. 

Scoase din ascunzătoare o fiolă minusculă, îi trase dopul, 
îşi umezi extremitatea degetului arătător cu lichidul din sticlă şi- 
şi trecu degetul pe fila a treia a pachetului. După câteva clipe, 
începură să apară linii, apoi, litere, în sfârşit, cuvinte şi fraze. 
Citi: „ Toate merg strună. Steinweg e liber. Se ascunde în 
provincie. Geneviève Ernemont e sănătoasă... Se duce adeseori 
la hotelul Bristol s-o vadă pe doamna Kesselbach care e 
bolnavă. 

Se întâlneşte acolo, de fiecare dată, cu Pierre Leduc. 
Răspundeţi în acelaşi fel. Nici o primejdie. ,, 

Aşadar, legătura cu lumea dinafară se făcuse. O dată mai 
mult, eforturile lui Lupin fuseseră încununate de succes. Nu-i 
mai rămânea acum decât să-şi execute planul, să valorifice 
confidenţele bătrânului Steinweg şi să-si recucerească libertatea 
printr-una din acele extraordinare şi geniale combinaţii, care 
puteau încolţi numai în mintea lui. 

Şi trei zile mai târziu apăreau în „ Grand Journal” 
următoarele rânduri: „În afară de memoriile lui Bismarck care 
nu conţin - după câte spun unii oameni bine informaţi - decât 
istoria oficială a evenimentelor în care a fost amestecat marele 
cancelar, există o serie de scrisori confidenţiale, de un interes 
considerabil. Scrisorile au fost regăsite. Ştim din sursă sigură că 
ele vor fi publicate în curând”. 

Toată lumea îşi aduce aminte de vâlva pe care o 
produsese pe tot globul notiţa asta enigmatică. Câte comentarii 
au fost făcute, ce supoziţii au fost emise, în special polemicile 


din presa germană. Cine fusese inspiratorul acelor rânduri? 
Despre ce fel de scrisori era vorba? 

Cine le trimitea cancelarului sau cine le primise de la el? 
Era o răzbunare postumă? Sau mai degrabă o indiscreţie comisă 
de unul din corespondenţii lui Bismarck? 

O a doua notiţă atrăgea atenţia opiniei publice asupra 
unor anumite puncte, excitându-i curiozitatea într-o manieră 
ciudată. 

lată cum era concepută notiţa: „ Sante-Palace, celula 14, 
divizia a Il-a. 

Domnule director al Grand Journal. 

Aţi publicat în numărul dumneavoastră de marţea trecută 
un anunţ redactat în baza câtorva vorbe care mi-au scăpat în 
seara precedentă, în cursul unei conferinţe pe care am tinut-o la 
Sante, asupra politicii externe. Anunţul acesta, veridic în părţile 
esenţiale, necesită totuşi o mică rectificare. Scrisorile cu pricina 
există într-adevăr şi nimeni nu le poate contesta exceptionala 
importanţă din moment ce - de zece ani încoace - ele fac 
obiectui cercetărilor neîntrerupte ale guvernului interesat. 
Nimeni nu ştie însă unde se găsesc şi nimeni nu cunoaşte un 
singur cuvânt din conţinutul lor. 

Publicul - sunt sigur - nu-mi va lua în nume de rău dacă-l 
voi mai lăsa să aştepte, înainte de a-i satisface curiozitatea 
legitimă. In afară de faptul că nu deţin toate elementele 
necesare pentru descoperirea adevărului, ocupațiile mele 
actuale nu-mi permit să consacru acestei afaceri timpul pe care 
aş voi să i-l acord. 

Tot ce pot spune, pentru moment, este că aceste scrisori 
au fost încredințate de către muribund unuia dintre prietenii săi 
credincioşi şi că prietenul în cauză a avut după aceea de tras 
consecinţa grave de pe urma devotamentului său: spionaj, 
percheziţii domiciliare, nu a fost scutit de nimic. 

Ori, am dat ordin celor mai buni agenţi ai poliţiei mele 
secrete să reia cercetările de la capătul pistei şi nu mă îndoiesc 
- în mai puţin de două zile - voi fi în măsură să fac lumină în 
acest mister pasionant. 

Semnat: ARSENE LUPIN” 

Va să zică Arsene Lupin conducea afacerea! 

El era acela care, din fundul închisorii sale, punea în scenă 
comedia sau tragedia anunţată în prima notiţă. Ce aventură! 


Toată lumea se bucura. Cu un artist de talia lui, spectacolul 
trebuia să fie pitoresc şi plin de neprevăzut. 

După trei zile în „ Grand Journal” se putea citi: „ Mi-a fost 
destăinuit numele prietenului devotat la care am făcut aluzie. 
Este vorba de marele duce Herman al Treilea, prinţ regent (deşi 
detronat) al marelui ducat de Deux-Ponts-Veldenz şi confident al 
lui Bismarck, de prietenia căruia se bucura. 

Contele de W., însoţit de doisprezece oameni, a făcut o 
percheziţie la domiciliul lui Herman al Treilea. Rezultatul 
percheziţiei a fost negativ, dar nu s-a adus nici dovada că 
marele duce nu s-ar fi aflat în posesia hârtiilor. 

Unde le ascunsese? lată o întrebare la care nimeni în 
lume, probabil, nu ar putea răspunde în momentul de faţă. 

Solicit 24 de ore spre a rezolva eu chestiunea. 

Semnat: ARSÈNE LUPIN ,, 

Şi, într-adevăr, după 24 de ore, notiţa făgăduită apăru: 

„ Faimoasele scrisori sunt ascunse în castelul feudal Veldenz, 
capitală a marelui ducat Deux-Ponts, castel devastat în parte în 
cursul secolului XIX. 

În care loc anume? Şi ce reprezintă acele scrisori? Acestea 
sunt cele două probleme pe care urmează să le descifrez şi a 
căror dezlegare o voi expune peste patru zile. 

Semnat: ARSÈNE LUPIN , 

In ziua anunţata, lumea smulgea numerele din „ Grand 
Journal” din mâinile vânzătorilor. Dar, 401 spre decepţia tuturor, 
lămuririle promise nu se găseau în ziar. A doua zi - tăcere. A 
treia zi, la fel. 

Ce se întâmplase? 

În urma unei indiscreţii comise la Prefectura poliţiei, 
metoda de corespondenţă a lui Lupin fusese dată în vileag. 
Directorul închisorii Sante fusese, pare-se, înştiinţat că Lupin e 
în corespondenţă cu prietenii săi graţie pachetelor de plicuri. Nu 
se putuse descoperi nimic, dar i se interzisese orice activitate 
insuportabilului deţinut. La care deţinutul răspunse: 

— Dacă nu mai am nimic de făcut, mă voi ocupa de 
procesul meu. Să i se dea de ştire avocatului meu, domnul 
Quimbel. 

Era adevărat. Lupin, care refuzase până atunci să stea de 
vorbă cu domnul Quimbel, consimţea acum să-l primească şi să- 
i pregătească apărarea sa. 


— 2 — 

Chiar a doua zi, domnul Quimbel, foarte bucuros, îl chemă 
pe Lupin în sala avocaţilor. 

Era un om în vârstă care purta ochelari cu o sticlă extrem 
de groasă, din pricina căreia ochii săi păreau imenşi. Îşi puse 
pălăria pe 402 masă, îşi desfăcu servieta şi-i adresă lui Lupin o 
serie de întrebări, pregătite cu grijă. 

Lupin răspunse cu o bunăvoință extremă pierzându-se 
chiar într-o serie nesfârşită de detalii, pe care domnul Quimbel 
le nota numaidecât pe fişe, prinse cu ace între ele. 

— Prin urmare, zise avocatul cu capul aplecat pe hârtie, 
spui că la epoca aceea... 

— La epoca aceea... răspunse Lupin. 

Pe nesimţite, cu gesturi mărunte şi naturale, el se 
rezemase de masă. Lăsă încetul cu încetul braţul în jos, îşi 
strecură mâna sub pălăria domnului Quimbel, îşi introduse 
degetul sub banda de piele şi scoase de acolo o hârtie îndoită 
pe lung, de felul acelora care se bagă între piele şi căptuşeală, 
când pălăria e prea mare. Apoi desfăcu hârtia. Era o înştiinţare 
din partea lui Doudeville, redactată în semnele convenite: „ M- 
am angajat ca fecior la domnul Quimbel. 

Puteţi să-mi răspundeţi fără teamă pe aceeaşi cale. Trucul 
cu plicurile a fost denunţat de L. M... 

asasinul. Din fericire, aţi prevăzut lovitura! „ 403 

Urma o dare de seamă amănunţită a tuturor faptelor şi 
comentariilor stârnite de dezvăluirile aduse în presă de Lupin. 

Lupin scoase din buzunar o bandă de hârtie 
asemănătoare, în care se aflau instrucţiuni, o puse binişor în 
locul celeilalte, şi-şi retrase mâna. Isprava reuşise de minune. 

Şi corespondenţa lui Lupin cu „ Grand Journal!” reîncepu 
neîntârziat. 

„ Cer publicului scuzele mele pentru faptul că mi-am 
încălcat promisiunea. Serviciul poştal la Sante-Palace e 
dezastruos. 

De altfel, ne apropiem de ţintă. Am în mână toate 
documentele care stabilesc adevărul pe baze indiscutabile. Voi 
mai întârzia însă publicarea lor. Să se ştie, pentru moment, 
următoarele: printre scrisori sunt unele care au fost adresate 
cancelarului de către acela care se proclama atunci elevul lui şi 


admiratorul lui şi care, după câţiva ani, avea să se debaraseze 
de acest tutore incomod şi să guverneze el însuşi. 

Sper că am fost destul de clar”. 

lar a doua zi: „ Scrisorile în discuţie au fost scrise în timpul 
bolii ultimului împărat. Simplul fapt e de ajuns ca să ne facem o 
idee despre însemnătatea lor”. 

Patru zile de tăcere şi apoi o ultimă notă care a stârnit un 
ecou pe care cititorii nu l-au uitat încă: „ Ancheta mea e 
terminată. Acum ştiu tot. Am dezlegat secretul ascunzătorii. 

Prietenii mei se vor duce la Veldenz şi în pofida tuturor 
obstacolelor, vor pătrunde în castel printr-un loc pe care li-l voi 
indica eu. 

Ziarele vor publica apoi fotografia scrisorilor, al căror 
conţinut îmi este cunoscut, dar pe care vreau să le reproduc cu 
textul lor integral. 

Publicarea e certă şi nu va suferi nici o amânare. Ea va 
avea loc peste două săptămâni, adică la 22 August. Până atunci 
nu voi mai spune nimic şi... voi aştepta”. 

Comunicatele către „ Grand Journal” au fost, într-adevăr 
întrerupte. Lupin continua să cores-pondeze cu prietenii săi, prin 
„calea pălăriei”, cum îi spuneau între ei. Era cât se poate de 
simplu. Nici o primejdie. Cine şi-ar fi putut 405 închipui vreodată 
că pălăria domnului Quimbel îi servea lui Lupin drept cutie de 
scrisori? 

La fiecare două sau trei zile, când venea săl vadă, celebrul 
avocat aducea clientului său cu promptitudine corespondenţa: 
scrisori din Paris, scrisori din Provincie, scrisori din Germania, 
toate acestea, bine-nţeles, condensate de Doudeville în formule 
scurte şi în limbaj cifrat. 

O oră după aceea, domnul Quimbel lua cu dânsul ordinele 
lui Lupin. 

Într-o zi, directorul închisorii Sante primi un mesaj 
telefonic semnat L. M., care-l înştiinţa că domnul Quimbel 
servea, în mod inconştient probabil, ca mesager pentru Lupin, şi 
că ar fi bine ca vizitele acestuia să fie mai bine supravegheate. 

Directorul îl avertiză pe domnul Quimbel, care decise să 
meargă la întâlniri însoţit de secretarul său. 

Deci, din nou, în ciuda tuturor eforturilor lui Lupin, în ciuda 
inventivităţii fertile, în ciuda minunilor de ingeniozitate reînnoite 


după fiecare înfrângere, încă o dată, Lupin a fost 406 separat de 
lumea exterioară de geniul infernal al marelui său adversar. 

Şi el a fost separat la momentul cel mai critic, moment 
solemn când, din celula sa, el a jucat atuul său împotriva 
forţelor de coaliţie care l-au copleșit atât de teribil. 

La 13 august, cum stătea în faţa celor doi avocaţi, atenţia 
lui a fost atrasă de un ziar care înveleau nişte hârtii ale 
domnului Quimbel. 

Titlu cu litere mari: 

Subtitlu: „ O nouă crimă. Agitaţie în Germania. Secretul lui 
Apoon a fost descoperit? „ Lupin îngălbeni de durere. El citi 
aceste cuvinte: „ Două titluri senzaţionale vin în ultimul ceas. 

A fost găsit lângă Augsburg un om bătrân mort, ucis cu o 
lovitură de cuţit. Identitatea sa a fost stabilită: el este domnul 
Steinweg, care a fost discutat în cauza Kesselbach. 

Pe de alta parte, vă anunţăm că faimosul detectiv englez, 
Herlock Sholmes, a fost chemat în grabă, la Cologne. El se va 
întâlni acolo cu 407 împăratul, şi de acolo se vor deplasa 
împreună la castelul Veldenz. 

Herlock Sholmes s-a angajat să descopere secretul lui 
Apoon. 

Dacă reuşeşte va fi sfârşitul campaniei de neînțeles a lui 
Arsene Lupin, pe care acesta o duce de câteva luni în mod atât 
de straniu. ,„ 

Niciodată, poate, curiozitatea publicului nu fusese atât de 
mult stârnită ca de duelul care se anunţa între Sholmes şi Lupin, 
duel invizibil şi anonim, putem spune un duel impresionant prin 
scandalul care-l produsese această aventură, şi a țintei pe care 
şi-o disputau cei doi puternici adversari, puşi din nou faţă în 
faţă. De data asta nu mai era vorba de mici interese particulare, 
de vreo hotie fără însemnătate, de vreo nenorocită pasiune 
individuală, ci de o afacere cu adevărat mondială, în care era 
amestecată politica a trei mari naţiuni a Occidentului şi care 
putea tulbura pacea lumii. 

Să nu uităm că în epoca aceasta izbucnise criza din 
Maroc3. O scânteie, cea mai mică, şi conflagraţia devenea 
inevitabilă. 

Lumea aştepta deci cu teamă, fără să ştie bine ce 
aşteaptă în definitiv. Căci, la urma urmei, dacă detectivul ieşea 


învingător din duel, dacă găsea scrisorile, cine va afla adevărul? 
Ce dovadă a acestui triumf va putea prezenta el? 

3 Marocul este obiectul a două crize internaţionale, în 
1905 şi 1911. Germania, Franţa şi Spania sunt interesate în 
colonizarea Marocului. În cele din urmă, la Conferinţa de la 
Algeciras în 1906, Franţa şi Spania împart Marocul. Germania, 
marea perdantă a acestui partaj, porneşte o acţiune militară în 
1911 la Agadir, cu două nave de război (canoniera Panther şi 
crucişătorul Berlin). 

Insă conjunctura economică nefavorabilă de la începutul 
secolului precum şi sprijinul Angliei pentru Franţa în acest 
conflict, fac ca Germania să nu înceapă ostilitățile. De 
asemenea, pentru a renunţa la orice pretenţii în Maroc, 
Germania primeşte în schimb (tratatul din 4 noiembrie 1911) 
peste 272 mii km2, teritorii franceze din Ciad, Oubangui-Chari, 
Gabon şi Congo mijlociu, extinzând astfel Camerunul german. 

De fapt, lumea îşi punea nădejdea în Lupin, în felul lui, 
atât de apreciat, de a lua publicul drept martor al isprăvilor sale. 
Ce va face acum Lupin? Cum va îndepărta teribila primejdie 
care-l ameninţa? Dar era măcar la curent cu cele ce se puneau 
la cale? 

Intre cei patru pereţi ai celulei sale, deţinutul nr. 14 îşi 
punea cam aceleaşi întrebări şi nu din cauza unei curiozităţi 
deşarte, ci dintr-o nelinişte reală, dintr-o spaimă de fiecare clipă. 

Se simţea irevocabil izolat, legat de mâini şi de picioare, 
fără voinţă, fără creier. La ce-i servea dacă era abil, ingenios, 
întreprinzător, eroic? Lupta începuse, iar el nu avea nici o 
posibilitate să ia parte la ea. Acum, rolul lui era sfârşit. Adunase 
toate documentele, apăsase pe toate resorturile maşinăriei ce 
trebuia să-i fabrice, într-un fel sau altul, libertatea. Şi acum îi era 
cu neputinţă să facă cel mai mic gest ca să-şi desăvârşească şi 
să-şi vegheze opera. La data fixată, mecanismul urma să se 
pună în mişcare. Până atunci se puteau ivi mii de obstacole, mii 
de incidente, fără ca el să li se poată împotrivi. 

Lupin cunoscu atunci cele mai dureroase ceasuri din viaţa 
sa. Se îndoi de el însuşi. Se 410 întrebă dacă existenţa lui nu se 
apropia de apus. 

Nu cumva se înşelase în calculele sale? Nu era oare o 
iluzie să creadă că la data fixată, evenimentele se vor întâmpla 
de la sine? 


— Nebunie curată! exclamă el. 

Raționamentul meu e fals... Cum să crezi întrun asemenea 
concurs de împrejurări? E de ajuns un fapt mărunt, ca să 
distrugă tot... Un grăunte de nisip... 

Moartea lui Steinweg şi dispariţia documentelor pe care 
bătrânul urma să i le predea nu-l tulburau de fel. De documente, 
la rigoare, s-ar fi putut lipsi, iar cu ajutorul celor câteva cuvinte 
pe care i le spusese Steinweg, el va putea - datorită divinaţiunii 
şi geniului său 

— să reconstituie conţinutul scrisorilor împăratului şi să 
întocmească planul de luptă, care să-i asigure biruinţa. Dar se 
gândea la Herlock Sholmes, care era acolo, în mijlocul câmpului 
de lupta şi care căuta şi trebuia să găsească scrisorile, 
dărâmând astfel edificiul construit cu atâta răbdare. 

Şi Lupin se gândea la Celălalt, la inamicul implacabil, care 
dădea târcoale închisorii, care, poate, se ascundea chiar în 
închisoare, care-i 411 ghicea planurile cele mai secrete, mai 
înainte ca ele să fi încolţit în fundul creierului său. 

17 august... 18 august... 19... Încă două zile... Două 
secole mai degrabă! Ohh! Minute care nu mai sfârşeau! Atât de 
calm de obicei, atât de stăpân pe el, atât de ingenios în arta de 
a se distra, Lupin era acum înfrigurat, când exuberant, când 
deprimat, neputincios în faţa inamicului, bănuitor, ursuz. 

20 august... 

Lupin ar fi dorit să facă ceva şi nu putea. 

Orice ar fi făcut, îi era imposibil să amâne ora 
deznodământului. Acela urma să aibă loc sau nu, însă Lupin nu 
avea de unde să ştie, mai înainte ca ultima oră a zilei să se fi 
scurs, până la ultimul minut. Abia atunci avea să afle dacă 
eşecul combinațiilor sale era definitiv. 

— Eşec inevitabil, îşi repeta el fără încetare; reuşita 
depinde de împrejurări mult prea subtile şi nu poate fi obţinută 
decât prin metode mai mult psihologice... Poate îmi fac iluzii 
asupra valorii şi importanţei armelor mele... Şi totuşi... 

Speranţa îi revenea. Îşi cântărea şansele. 

Ele îi părură deodată reale şi formidabile. 

Faptele aveau să se producă aşa cum le 412 prevăzuse şi 
din motivele pe care se bazase. Era inevitabil... Da, inevitabil. 
Asta numai dacă Sholmes nu va găsi între timp ascunzătoarea. 


Şi, din nou, Lupin se gândi la Sholmes şi din nou îl copleşi 
o imensa descurajare. 

Ultima zi... 

Lupin se deşteptă târziu, după o noapte cu visuri urâte. Nu 
văzu în ziua aceea pe nimeni, nici pe judecătorul de instrucţie, 
nici pe avocatul său. 

După amiaza se târâ lentă şi tristă. Se făcu seară, seara 
melancolică a celulelor... 

Lupin fu cuprins de friguri. Inima i se zbătea în piept ca o 
fiară înnebunită. 

Şi minutele treceau, ireparabile... 

La orele nouă, nimic. La orele zece, nimic. 

Cu nervii întinşi ca o coardă de arc, Lupin asculta 
zgomotele nelămurite din închisoare, încerca să surprindă 
dincolo de ziduri tot ce putea să parvină din lumea de afară. 

Ohh, cum ar fi vrut să oprească mersul timpului şi să lase 
destinului un mai mare răgaz. 

Dar la ce bun? Nu se sfârşise oare totul? 

— A! exclamă el. Simt că înnebunesc. De s-ar sfârşi odată! 
E mai bine aşa. O voi lua de la capăt, în alt fel... Voi încerca 
altceva... Dar aşa nu mai pot. Nu mai pot. 

Îşi ţinea capul în mâini şi-l strângea din toate puterile. Se 
închidea în el însuşi şi-şi concentra întreaga gândire asupra 
unuia şi aceluiaşi obiect, ca şi cum ar fi vrut să creeze el 
evenimentul formidabil, uluitor, inadmisibil, dar de care-şi 
legase atât independenţa cât şi norocul. 

— Trebuie să se întâmple ceva, murmură el; trebuie şi 
trebuie nu pentru că o vreau eu, ci pentru că aşa este logic. ŞI 
aşa va fi, aşa va fi. 

Îşi lovi ţeasta cu pumnii şi cuvinte de delir i se suiră pe 
buze... Broasca uşii scârţâi. În furia sa, Lupin nu auzise zgomotul 
de paşi pe culoar şi iată că deodată o rază de lumină pătrunse în 
celula sa şi uşa se deschise. Intrară trei bărbaţi. 

Lupin nu avu nici o urmă de surpriză. 

Minunea avea loc şi lucrul acesta i se păru numaidecât 
firesc, normal, în cel mai perfect acord cu adevărul şi cu justiţia. 
Dar un val de orgoliu îl inundă. În clipa aceea avu, întradevăr, 
senzaţia certă a forţei şi a inteligenţei sale. 

— Să aprind lumina? zise unul din cei trei bărbaţi. Lupin îl 
recunoscu: era directorul închisorii. 


— Nu, răspunse cel mai înalt dintre însoțitorii săi, cu un 
accent străin... Ajunge şi lanterna... 

— Să plec? 

— Cum doriţi, domnule! declară acelaşi individ. 

— Din instrucţiunile date de domnul prefect al poliţiei, 
rezultă că trebuie să mă conformez pe de-a-ntregul dorințelor 
dumneavoastră. 

— În cazul ăsta, domnule, e de preferat să vă retrageţi. 

Domnul Borély ieşi, lăsând uşa întredeschisă şi rămase 
afară, pentru eventualitatea în care ar fi fost chemat. 

Vizitatorul se întreţinu un moment cu celălalt bărbat, care 
nu scoasese până atunci nici un cuvânt şi Lupin se străduia 
zadarnic să distingă în întuneric fizionomiile lor. Nu vedea decât 
nişte siluete negre, înfăşurate în mantale largi de automobilist, 
având pe cap nişte caschete cu urechile lăsate în jos. 

— Dumneata eşti Arsene Lupin? zise omul, îndreptând 
asupra lui lumina lanternei. 

Lupin zâmbi: 

— Da, eu sunt Arsene Lupin, actualmente deţinut la 
închisoarea Sante, celula 14, divizia Il. 

— Dumneata, urmă vizitatorul, ai publicat în „ Grand 
Journal” o serie de notițe, mai mult sau mai puţin fanteziste, în 
care e vorba de nişte scrisori... 

Lupin îl întrerupse: 

— Mă iertaţi, domnule, dar înainte de a continua această 
convorbire, al cărei scop - între noi fie vorba - nu mi se pare 
prea lămurit, v-aş fi foarte recunoscător dacă aţi binevoi să-mi 
spuneţi cu cine am onoarea. 

— Absolut inutil, ripostă străinul. 

— Absolut indispensabil, insistă Lupin. 

— De ce? 

— Din motive de politeţe, domnule. 

Dumneavoastră îmi cunoaşteţi numele, iar eu nu vi-l 
cunosc pe-al dumneavoastră. E o lipsă de certitudine pe care nu 
o pot tolera. 

Străinul deveni nerăbdător: 

— Însuşi faptul că directorul acestei închisori ne-a introdus 
aici dovedeşte... 


—...că domnul Borely habar n-are de convenienţă, zise 
Lupin. Domnul Borely trebuia să facă prezentările. Aici suntem 
egali, domnule. 

Nu e vorba de un superior şi de un subaltern, de un 
prizonier şi de un vizitator care binevoieşte să-l vadă. Suntem 
doi bărbaţi şi unul din ei are pe cap o pălărie pe care artrebui să 
şi-o scoată. 

— Dar bine... Asta... 

— Primiţi lecţia cum doriţi, domnule, zise Lupin. Străinul se 
apropie şi vru să-i vorbească. 

— Întâi pălăria, stărui Lupin; întâi pălăria... 

— Trebuie să mă ascultați! 

— Nu. 

— Ba da. 

— Nu. 

Lucrurile se înveninau în mod stupid. 

Celălalt străin, care tăcuse până atunci, puse mâna pe 
umărul colegului său şi-i zise în limba germană: 

— Lasă-mă pe mine. 

— Cum? Dar a fost vorba... 

— Tacă-ţi gura şi pleacă! 

— Să vă las singuri...? 

— Da. 

— Dar uşa...? 

— O închizi şi pleci... 

— Dar, bine omul ăsta... Îl cunoaşteţi... e Arsène Lupin. 

— Pleacă... 

Celălalt ieşi bodogănind. 

— Închide uşa! strigă celălalt vizitator... 

Închide-o bine... Trage zăvorul... Aşa... 

Apoi se întoarse, luă lanterna şi o ridică încet-încet. 

— Doreşti să-ţi spun cine sunt? întrebă el. 

— Nu, răspunse Lupin. 

— De ce? 

— Fiindcă ştiu. 

— A! 

— Sunteţi acela pe care l-am aşteptat. 

— Eu? 

— Da, Sire. 

Charlemagne 

— Taci! zise repede străinul. Nu pronunţa cuvântul ăsta. 

— Dar cum să spun, Majes... 

— Nici un nume. 

Tăcură amândoi şi momentul de tăcere nu semăna cu 
acela care precede lupta dintre doi adversari, gata să se 
încaiere. Străinul umbla de colo până colo, ca un stăpân care 
obişnuieşte să poruncească şi să fie ascultat. Lupin, nemişcat, 
renunţase la atitudinea sa obişnuită de provocare şi la zâmbetul 
ironic. Aştepta, cu o figură gravă. Dar în străfundul fiinţei sale el 
savura cu ardoare, până le nebunie situaţia extraordinară în 
care se afla. Acolo, în celula în care era prizonier, se aflau el, 
deţinutul, aventurierul, excrocul, hoţul, iar în faţa lui - acest 
semi-zeu al lumii germane, autocratul ambițios, care visează la 
moştenirea lui Caesar şi Charlemagne. 

Propria sa putere îl ameţi un moment. 

Gândindu-se la triumful său, i se urcară lacrimi în ochi. 
Străinul se opri. 

Şi se îndată, da la prima frază, se aflară în miezul 
problemei. 

— Mâine suntem în 22 august. Scrisorile urmează să fie 
publicate mâine, nu-i aşa? 

— Ba chiar în noaptea asta. Peste două ore, prietenii mei 
vor depune la redacţia lui „ Grand Journal” nu încă scrisorile, 
însă lista exactă a acestor scrisori, adnotată de marele duce 
Hermann. 

— Lista aceasta nu va fi depusă. 

— Nu va fi. 

— Şi mi-o vei înmâna mie. 

— Va fi pusă în mâinile Majes... În mâinile dumneavoastră. 

— De asemenea şi toate scrisorile. 

— De asemenea şi toate scrisorile. 

— Fără ca vreuna din ele să fie fotografiată. 

— Fără ca vreuna din ele să fie fotografiată. 

Străinul vorbea cu voce calmă, fără nici cel mai mic 
accent de rugăminte, nici cea mai mică inflexiune de autoritate. 
Nu ordona şi nici nu întreba: enunta doar faptele inevitabile ale 
lui Arsene Lupin, oricare ar fi preţul. Condiţiile sale erau 
acceptate cu anticipație. 


„Drace”, îşi zise Lupin, „cu omul ăsta voi avea de furcă. 
Dacă face apel la generozitatea mea, sunt pierdut”. 

Însuşi felul în care se desfăsurase conver-saţia, francheţea 
cuvintelor, tonul seducător şi manierele îi plăceau nesfârşit de 
mult. 

Se încordă pentru a nu lăsa loc slăbiciunii şi pentru a nu 
renunţa la avantajele pe care le câştigase cu atâta greutate. 

Străinul reluă: 

— Ai citit scrisorile? 

— Nu. 

— Dar cineva dintre oamenii tăi? 

— Nu. 

Lupin continuă: 

— Am lista şi adnotările marelui duce. Şi, de altfel, cunosc 
ascunzătoarea în care a pus hârtiile. 

— De ce nu le-ai luat până acum? 

— Până n-am fost închis, n-am cunoscut secretul 
ascunzătorii. În momentul ăsta, prietenii mei sunt pe drum. 

— Castelul e păzit. Două sute din oamenii mei cei mai 
siguri îl ocupă. 

— Nici zece mii n-ar fi de ajuns. 

După un moment de gândire, vizitatorul întreba: 

— De unde cunoşti secretul? 

— L-am ghicit. 

— În cazul ăsta, aveai şi alte informaţii? 

Elemente pe care ziarele nu le-au publicat? 

— Nici una. 

— Cu toate astea, patru zile la rând am pus să se 
scotocească în fiecare ungher al castelului. 

— Herlock Sholmes n-a ştiut să caute. 

— A! zise străinul, vorbind parcă cu sine însuşi. Ciudat... 
foarte ciudat... Şi eşti sigur că presupunerea dumitale e justă? 

— Nu e o presupunere, ci o certitudine. 

— Cu atât mai bine, cu atât mai bine, murmură celălalt... 
Nu voi fi liniştit decât atunci când hârtiile astea nu vor mai 
exista. 

Şi plantându-se brusc în faţa lui Lupin: 

— Cât? 

— Cum? zise Lupin înmărmurit. 


— Cât ceri pentru hârtiile acelea? Cât ceri pentru 
divulgarea secretului? 

Se aştepta la o sumă. Propuse el însuşi: 

— Cincizeci de mii... o sută de mii...? 

Şi cum Lupin nu răspundea, el continuă, cu o oarecare 
ezitare: 

— Mai mult? Două sute de mii? Fie! Accept. 

Lupin zâmbi şi spuse cu glasul coborât: 

— Suma e rotundă. Dar nu credeţi că nu ştiu care monarh, 
să zicem Regele Angliei, ar merge până la un milion? Hai să fim 
sinceri... 

— Se prea poate. 

— Şi nu-i aşa că, pentru împărat, scrisorile astea n-au 
preţ, pot valora tot atât de bine două milioane ca şi două sute 
de mii de franci... trei milioane ca şi două milioane? 

— Probabil. 

— Şi dacă ar trebui, împăratul ar da aceste trei milioane? 

— Da. 

— În cazul ăsta, acordul va fi uşor de făcut. 

— Pe ce bază? exclamă străinul oarecum neliniştit. 

— Pe această bază nu... Eu nu umblu după bani. Eu vreau 
cu totul altceva, un lucru care valorează, pentru mine, cu mult 
mai mult ca milioanele. 

— Anume? 

— Libertatea. Străinul sări în sus: 

— Cum? Libertatea dumitale? Dar ce pot face eu?... Asta 
ţine de ţara dumitale... De justiţie... Eu n-am nici o putere. 

Lupin se apropie, coborând şi mai mult glasul zise: 

— Aveţi toată puterea, sire... Eliberarea mea nu e un 
eveniment atât de excepţional încât să întâmpinați un refuz. 

— Ar trebui deci s-o cer? 

— Da. 

— Cui? 

— Domnului Valenglay, preşedintele consiliului de miniştri. 

— Dar nici domnul Valenglay nu poată să facă nimic... 

— Domnul Valenglay îmi poate deschide porţile acestei 
închisori. 

— Ar fi un scandal. 


— Când spun să-mi deschidă... Mi-ar ajunge numai să le 
între-deschidă... Se poate simula o evadare... Publicul o 
aşteaptă de mult, încât n-ar cere socoteală pentru ea. 

— Înţeleg... Înţeleg... Dar domnul Valenglay nu va 
consimţi niciodată. 

— Va consimţi. 

— De ce? 

— Pentru că-i veţi exprima dumneavoastră dorinţa. 

— Dorinţele mele nu sunt ordine pentru el. 

— Nu, dar între guverne lucruri din astea se mai fac. Şi 
Valenglay e un prea mare politician... 

— Adică cum? Dumneata îţi închipui că guvernul francez 
va comite un act de arbitrar pentru simpla plăcere de a-mi fi 
agreabil? 

— Plăcerea aceasta nu va fi singura. 

— Care va fi cealaltă? 

— Bucuria de a servi Franţa acceptând propunerea care 
va însoţi cererea eliberării mele. 

— O propunere pe care o voi face-o eu? 

— Da, Sire. 

— Care? 

— Nu ştiu, dar mi se pare că există întotdeauna un teren 
favorabil pentru ca oamenii să se înţeleagă... există posibilităţi 
de acord... 

Străinul îl privea, fără să înţeleagă. Lupin se aplecă şi ca şi 
cum şi-ar fi căutat cuvintele, ca şi cum ar fi căutat expresia, 
spuse: 

— Presupun că doua ţări sunt despărțite printr-o chestiune 
fără însemnătate, că au un punct de vedere diferit asupra unei 
afaceri de mâna a doua... o afacere colonială, bunăoară, în care 
amorul lor propriu contează mai mult decât interesele lor... Este 
oare peste putinţă ca şeful uneia dintre cele două ţări să trateze 
el însuşi această afacere şi să dea intrucţiunile necesare... 
pentru ca...? 

— Pentru ca eu să las Marocul Franţei? zise străinul, 
izbucnind în râs. 

Ideea pe care i-o sugera Lupin i se părea cel mai comic 
lucru din lume şi străinul râse cu 426 poftă. Era o asemenea 
disproporţie între țelul ce urma să fie atins şi mijloacele oferite! 


— Evident... Evident... reluă străinul, străduindu-se în 
zadar să redevină serios. 

Evident că ideea este originală... Toată politica modernă 
dată peste cap, pentru ca Arsene Lupin să-şi recapete 
libertatea! Scopurile imperiului distruse, spre a-i permite lui 
Arsene Lupin să-şi continuie isprăvile! Pai bine, în cazul ăsta de 
ce nu ceri mai bine Alsacia şi Lorena? 

— M-am gândit şi la asta, Sire, zise Lupin. 

Străinul se înveseli şi mai tare. 

— Admirabil! Şi m-ai scutit de asta? 

— În împrejurarea actuală, da. 

Lupin îşi încrucişase braţele. El însuşi se amuza să-şi 
exagereze rolul şi continuă cu o seriozitate afectată: 

— Nu e exclus ca într-o zi să se producă o serie de 
evenimente de asemenea natură, încât să-mi stea la îndemână 
putinţa de a reclama şi de a obţine această restituire. 
Indiscutabil, în ziua aceea nu mă voi da în lături s-o fac. Pentru 
moment, armele de care dispun mă obligă să fiu mai modest. 
Mi-ajunge pacea din Maroc. 

— Numai atât? 

— Numai atât. 

— Marocul în schimbul eliberării dumitale? 

— Numai atât... Sau mai bine zis - căci nu trebuie să 
pierdem din vedere obiectul însuşi al convorbirii noastre - un pic 
de bunăvoință din partea uneia din cele două mari ţări în 
litigiu... 

Şi în schimb, cedarea, din partea mea, a scrisorilor care se 
află în mâinile mele. 

— Scrisorile! Scrisorile!... murmură străinul enervat. La 
urma urmei, poate că nici nu au cine ştie ce valoare... 

— Sunt printre ele scrisori ale dumneavoastră, Sire şi le-aţi 
acordat fără îndoială destulă valoare de vreme ce aţi venit la 
mine în această celulă. 

— Ce-are a face? 

— Sunt printre ele scrisori a căror provenienţă n-o 
cunoaşteţi şi asupra cărora vă pot oferi câteva informaţii. 

— A! răspunse străinul, neliniştindu-se. 

Lupin şovăi. 

— Vorbeşte, vorbeşte fără ocolişuri! ordonă străinul... 
Spune tot ce ştii. 


În tăcerea adâncă, Lupin declară cu oarecare solemnitate: 

— În urmă cu douăzeci de ani a fost elaborat un proiect de 
tratat între Germania, Anglia şi Franţa. 

— Fals şi imposibil! Cum să fi... 

— Tatăl actualului Împărat şi Regina Angliei, bunica sa, 
amândoi sub influenţa împărătesei. 

— Imposibil! Repet că e imposibil! 

— Corespondenţa se găseşte în ascunzătoarea din castelul 
Veldenz, ascunzătoare al cărei secret îl cunosc numai eu. 

Străinul se plimba agitat, încoace şi-ncolo. 

Apoi se opri şi zise: 

— Textul tratatului se află în aceste scrisori? 

— Da, Sire. E scris chiar de mâna tatălui vostru. 

— Şi ce cuprinde? 

— În acest tratat, Anglia şi Franţa promiteau Germaniei un 
imperiu, destul de mare pentru a renunţa la visurile ei de 
hegemonie europeană şi a se resemna la a 429 rămâne ceea ce 
este. Germania nu are acum acel imperiu, deşi îi este 
indispensabil pentru a-şi asigura măreţia. 

— Şi ce cerea Anglia în schimbul acelui imperiu? 

— Limitarea înarmărilor navale ale Germaniei. 

— Dar Franţa? 

— Alsacia şi Lorena. 

Rezemat de masă, împăratul rămase gânditor. Lupin 
continuă: 

— Totul era pregătit. Cabinetele de la Paris şi Londra, 
prevenite, acceptaseră. Lucrul era ca şi făcut. Marele tratat de 
alianţă urma să se încheie, întemeind pacea universală, 
definitivă. 

Moartea tatălui vostru a spulberat visul ăsta frumos. Dar o 
întreb pe Majestatea voastră ce va gândi poporul vostru, ce va 
gândi lumea întreagă, când va afla că Frederic al Ill-lea4, 4 La 
18 ianuarie 1871 la Versailles, în urma capitulării Franţei în 
războiului franco-prusac, principii germani îl proclamă pe regele 
Wilhelm al Prusiei ca Împărat al Germaniei. Tot aici, Franţa 
pierde controlul pe regiunea Alsacia-Lorena. Istoricii nu au căzut 
încă de acord dacă unul dintre eroii de la 1870, un german pur 
sânge, respectat de toţi concetăţenii săi şi chiar şi de duşmani, 
accepta şi considera drept justă, restituirea Alsaciei şi a Lorenei. 


Lupin tăcu un moment, lăsând ca problema să se aştearnă 
în termeni precişi în faţa împăratului, în faţa conştiinţei sale de 
om, de fiu şi de suveran. Apoi încheie: 

— Depinde de Maiestatea Voastră ca Istoria să 
înregistreze acest tratat. Cât despre mine, Sire, vedeţi bine că 
umila mea persoană n-are ce căuta în dezbaterea asta. 

După cuvintele lui Lupin urmă o tăcere lungă. El aşteptă, 
cu inima strânsă. Urma să se hotărască destinului său, chiar în 
acea clipă şi Otto von Bismarck, prim-ministrul Prusiei, avea un 
plan de expansiune a Confederaţiei Germane de Nord din 1866 
spre a include şi restul de state germane într-un imperiu, sau 
dacă el doar căuta să extindă puterea Regatului Prusiei. 
Următorul împărat (de la 1888 la 1918) 

— Wilhelm Il provine din familia Hohenzollern, tatăl lui 
fiind Friedrich III iar mama lui împărăteasa Victoria Adelaide 
Mary Louisa. 

Wilhelm II este împăratul cu care discută Lupin. 

asta datorită eforturilor şi îndărătniciei sale... 

Clipă istorică, născută din creierul lui şi în care „umila sa 
persoană” - orice s-ar fi spus - trăgea greu în balanţa imperiilor 
şi a păcii mondiale... În faţa lui, în întuneric, Cezarul medita. Ce 
va răspunde? Ce soluţie va da problemei? Traversă celula, 
câteva secunde, care-i părură lui Lupin interminabile. Apoi se 
opri şi zise: 

— Mai sunt şi alte condiţii? 

— Da, Sire, însă neînsemnate. 

— Care? 

— L-am regăsit pe fiul ducelui de Deux-Ponts-Veldenz. 
Marele ducat urmează să-i fie restituit. 

— Altceva? 

— Tânărul în discuţie este îndrăgostit de o fată care-l 
iubeşte la rândul ei. Este cea mai frumoasă şi mai virtuoasă 
dintre femei. Trebuie să se căsătorească cu această fată. 

— Altceva? 

— Asta e tot. 

— Nu mai e nimic? 

— Nimic. Mai rămâne ca Maiestatea Voastră să transmită 
această scrisoare directorului de la „ Grand Journal” pentru ca 
acesta să distrugă fără a citi, articolul pe care-l va primi dintr-un 
moment în altul. 


Lupin îi întinse scrisoarea, cu inima strânsă, cu mâna 
tremurândă. Dacă împăratul o lua, însemna că accepta toate 
condiţiile. 

Impăratul ezită, apoi luă scrisoarea cu un gest furios, îşi 
puse pălăria pe cap, se îmbrăcă cu mantaua de automobilist şi 
ieşi fără un cuvânt. 

Lupin avu câteva secunde în care se clătină, ca şi cum ar 
fi fost zăpăcit, ameţit... 

Apoi, deodată, se prăbuşi pe un scaun şi izbucni în strigăte 
de bucurie şi orgoliu. 

— Domnule judecător de instrucţie, trebuie să vă comunic 
cu regret că astăzi îmi iau rămas bun de la dumneavoastră. 

— Cum, domnule Lupin, ai intenţia să ne părăseşti? 

— Cu părere de rău, domnule judecător de instrucţie, fiţi 
sigur de asta, căci relaţiile 433 noastre au fost de o cordialitate 
minunată. Dar orice plăcere are un sfârşit. Cura mea la 
SantePalace s-a terminat. Mă cheamă alte îndatoriri. 

Sunt obligat să evadez în noaptea asta. 

— In cazul acesta vă doresc noroc, domnule Lupin! 

— Vă mulţumesc din toată inima, domnule judecător de 
instrucţie. 

Arsene Lupin aşteptă apoi cu nerăbdare ora evadării sale, 
nu fără a se întreba cum se va produce şi prin care mijloace 
Franţa şi Germania, unite în această operă meritorie, aveau s-o 
realizeze fără prea mult scandal. 

La mijlocul după-amiezii, gardianul îi spuse să se ducă în 
curtea de intrare. Lupin ieşi repede şi-l găsi acolo pe director, 
care-l dădu pe mâna lui Weber, iar Weber îl puse să se urce într- 
un automobil în care se mai afla cineva. 

Atunci, Lupin izbucni în râs: 

— Cum! Tu, bietul meu Weber, tu ai fost însărcinat cu 
corvoada asta? Deci tu vei fi făcut răspunzător de evadarea 
mea. Mărturiseşte că n-ai noroc! A! Bietul băiat, ce soartă... 
Ajuns ilustru pentru arestarea mea, iată-te pus la zid pentru 
evadarea mea. 

Lupin se uită la celălalt personaj. 

— Deci, domnule prefect al poliţiei, sunteţi şi 
dumneavoastră amestecat în chestia asta? 


Frumos cadou v-au făcut, ce ziceţi? Dacă vreţi să mă 
ascultați pe mine, rămâneţi deoparte. 

Lăsaţi-i lui Weber toată cinstea, lui i se cuvine. 

Şi de altfel, potul e tare! 

Automobilul zburdă de-a lungul Senei şi prin Boulogne. La 
Saint-Cloud trecură apa. 

— Bravo! Exclamă Lupin, am ajuns la Garches! Pot 
reconstitui moartea baronului Altenheim. Coborâm în subsol, 
dispar, se va spune că am iesit prin alt tunel, cunoscut doar de 
mine... Doamne, ce chestie idioată! 

Părea dezolat. _ 

— Ce plan tâmpit, ce idioţenie sinistră! Imi vine să roşesc 
de ruşine... Şi ăştia sunt oamenii care ne guvernează!... Ce 
vremuri! Dar, pentru numele lui Dumnezeu, de ce nu mi-aţi 
cerut sfatul? Aş fi pus la cale o evadare de pagina întâi, ceva 
miraculos! Am din astea cu duiumul între cărţile mele! Lumea ar 
fi spus că a avut loc un miracol şi n-ar mai fi putut de mulţumire. 

Şi în loc de asta... În sfârşit, e adevărat că aţi fost luaţi din 
scurt... Dar oricum... 

Programul era stabilit exact aşa cum o prevăzuse Lupin. 
Pătrunseră prin azilul de bătrâni până la pavilionul Hortense. 
Lupin şi cei doi oameni ai legii coborâră şi străbătură subterana. 
La capătul ei, subşeful Sigurantei îi spuse: 

— Eşti liber. 

— Ei bravo! zise Lupin. Asta era tot?... Îţi mulţumesc 
scumpul meu Weber şi te rog să mă scuzi pentru deranj. 
Domnule prefect, vă rog să transmiteţi omagiile mele soţiei 
dumneavoastră. 

Sui scara care ducea în vila Glicinelor, ridică trapa şi sări 
n încăpere. _ 

Simţi o mână pe umărul său. In faţa lui se afla primul 
dintre vizitatorii din ajun, acela care-l însoţise pe împărat. La 
stânga şi la dreapta lui se aflau patru oameni. 

— Ei nu, că..., zise Lupin; ce mai e şi jocul ăsta? Nu sunt 
liber? 

— Ba da, ba da, mormăi germanul cu glasul său aspru, 
eşti liber... liber să călătoreşti cu noi cinci... dacă nu... 

Lupin îl privi simțind dorinţa nebună de a-i da un pumn în 

nas. 
Dar cei cinci bărbaţi erau foarte hotărâți. 


Şeful lor nu avea sentimente bune faţă de el, iar ceilalţi ar 
putea cădea în extrema nefavorabilă lui. Şi în plus, ce mai 
conta... 

El reluă: 

— Merge şi aşa! Acesta-i visul meu! 

În curte aştepta o limuzină. Doi dintre oameni urcară în 
faţă, ceilalţi doi pe mijloc. 

Lupin şi străinul se instalară pe bancheta din spatele 
maşinii. 

— La drum, spuse Lupin în germană, direcţia Veldenz. 

Contele îi spuse: 

— Taci! Oamenii aceştia nu trebuie să afle. 

Vorbeşte franţuzeşte. Astfel nu te vor înţelege. 

Dar la ce bun să vorbim? 

— Ai dreptate, spuse Lupin, de ce să vorbim? 

Toată seara şi toată noaptea, fără nici un incident, 
merseră cu viteză. De două ori se aprovizionară cu benzină în 
oraşe mici! 

Germanii îşi supravegheară cu rândul prizonierul, care nu 
deschise ochii decât în zorii zilei. 

Primul popas îl făcură să servească o cafea la un han 
situat pe o colină. Lupin văzu că se află la mijlocul drumului 
dintre Metz şi Luxembourg. De acolo merseră pe un drum spre 
nord est, oblic pe plajele din Treves. 

Lupin îi spuse colegului de drum: 

— Este bine că am onoarea de a sta de vorbă cu contele 
de Waldemar, confidentul Impăratului şi cel care a a 
percheziţionat reşedinţa lui Hermann al Treilea din Dresda. 

Străinul rămase mut. 

„Tu, micuţule”, îşi zise Lupin „ai o mutră care nu-mi place 
de fel. Într-o zi sau alta ţi-o voi plăti cu vârf şi îndesat. Eşti urât, 
eşti gras, eşti solid. Într-un cuvânt, nu-mi placi!” Şi adăugă cu 
voce tare: 

— Faceţi rău, domnule conte, că nu-mi răspundeţi. 
Vorbeam în interesul dumneavoastră; în momentul când eu 
urcam în limuzină, am văzut un automobil care venea în urma 
noastră, în zare. L-aţi văzut şi dumneavoastră? 

— Nu, de ce? 

— Aşa. 

— Cu toate astea... 


— A, nu-i nimic... O simplă observaţie... De altfel zece 
minute avans şi maşina noastră are cu siguranţă patruzeci de 
cai putere. 

— Şaizeci, spuse germanul care-l urmărea cu coada 
ochiului. 

— Aha! În cazul ăsta n-avem nici o griiă. 

Urcau o mică pantă. Pe vârf, contele ieşi pe geam. 

— Pe dracu! exclamă el 

— Ce e? întrebă Lupin. 

Contele se întoarse spre el şi-i spuse cu glas ameninţător: 

— Fereşte-te... Dacă se întâmplă ceva... 

— Ei! Se pare că celălalt se apropie... Dar de ce vă temeţi 
domnule conte? Trebuie să fie un călător, ba poate chiar un 
ajutor care vi s-a trimis din urmă. 

— N-am nevoie de nici un ajutor, mormăi germanul. 

Se aplecă din nou în afară. Automobilul din spate era doar 
la două, trei sute de metri. 

Arătându-l pe Lupin, le spuse oamenilor săi: 439 

— Legaţi-l! Şi dacă opune rezistenţă... Işi scoase 
revolverul. 

— De ce aş opune rezistenţă dobitoc teuton? rânji Lupin. 

Şi în vreme ce i se legau mâinile, adăugă: 

— E foarte curios că oamenii iau masuri de precauţie 
atunci când nu e cazul, şi când este necesar nu o fac. Ce ar 
putea să vă facă acel automobil? Complici de ai mei? Ce 
idioţenie! 

Fără să răspundă, germanul îi spuse şoferului: 

— La dreapta!... Încetineşte... Lasă-l să treacă, dacă 
încetineşte şi el, opreşti! 

Dar, spre marea lui mirare, automobilul acceleră. Trecu ca 
o furtună pe lângă ei, lăsând un nor de praf în urmă. 

Trecând, în partea din faţă a maşinii, care era 
decapotabilă, se zări silueta unui om îmbrăcat în negru. 

El făcu cu mâna. 

Două focuri de armă se auziră. 

Contele care blocase portiera stângă, se prăbuşi în 
maşină. 

Înainte de a se ocupa de el, cei doi se năpustiră asupra lui 
şi-l legară fedeleş. 


— Bestiilor! Brutelor! strigă Lupin care tremura de mânie. 
Daţi-mi drumul! Poftim. Uite că opreşte! Dar, pentru Dumnezeu, 
idioţilor! De ce nu alergaţi după el?... Prindeţi-l. E omul negru... 
Asasinul... Ah ce imbecili! 

Germanii îi puseseră un căluş în gură. Apoi se ocupară de 
conte. Rana nu părea a fi gravă şi i-o pansară repede. Insă 
rănitul, foarte surescitat, fu cuprins de un acces de febră şi 
delira. 

Era ora opt dimineaţa. Se aflau în plin câmp, departe de 
orice aşezare. Oamenii nu ştiau încotro să meargă. Unde să 
meargă? Pe cine să anunţe? 

Opriră automobilul la marginea unei păduri şiaşteptară. 
Astfel se scurse toată ziua. Abia spre seară, veni un pluton de 
cavalerie, trimis din Trêves în căutarea automobilului. Două ore 
după aceea, Lupin coborâ din limuzină şi urcă escortat în 
continuare de cei doi germani la lumina unui felinar, treptele 
unei scări care ducea într-o mică încăpere cu ferestrele 
zăbrelite. Acolo îşi petrecură noaptea. 

A doua zi dimineaţă un ofiţer îi duse printr-o curte în care 
mişunau soldaţi, în centrul unei 441 lungi serii de clădiri, care se 
rotunjeau la picioarele unui deal pe care se zăreau nişte ruine 
monumentale. 

Lupin fu închis într-o încăpere vastă, mobilată sumar. 
Şezând în faţa unui birou, vizitatorul său de alaltăieri citea ziare 
şi rapoarte pe care le adnota cu creionul roşu. 

— Lasă-ne, spuse el ofițerului. Şi apropiindu-se de Lupin: 

— Hârtiile. 

Tonul său nu mai era acelaşi. Avea acum tonul imperios al 
stăpânului care e la el acasă şi care se adresează unui inferior - 
şi încă ce inferior... un escroc, un aventurier de cea mai joasă 
speţă - în faţa căruia fusese silit să se umilească. 

— Hârtiile! repetă el. 

Lupin nu-şi pierdu cumpătul. Zise calm: 

— Hârtiile sunt în castelul Veldenz. 

— Suntem în clădirile anexe ale castelului. 

— Hârtiile sunt în aceste ruine. 

— Să mergem. Condu-mă. 

Lupin nu se mişcă. 

— Ei bine? 


— Ei bine, Sire, nu este chiar atât de simplu cum vă 
închipuiţi. E nevoie de un timp oarecare pentru a pune în 
mişcare elementele necesara pentru a deschide ascunzătoarea. 

— De câte ore ai nevoie? 

— De douăzeci şi patru. 

Un gest de mânie, imediat reţinut. 

— Nu aşa a fost vorba între noi. 

— N-am precizat nimic, Sire... după cum n-a fost vorba 
nici de micul voiaj pe care Maiestatea Voastră m-a făcut să-l 
întreprind între şase santinele. Sunt dator să vă predau hârtiile - 
atât şi nimic mai mult. 

— lar eu m-am obligat să nu-ţi redau libertatea decât în 
schimbul acestor hârtii. 

— E o chestiune de încredere, Sire. Vă asigur că m-aş fi 
considerat tot atât de obligat să vă înmânez acele hârtii chiar 
dacă aş fi fost liber şi asta chiar în momentul ieșirii din 
închisoare. Majestatea Voastră poate fi sigură că n-aş fi plecat 
cu ele sub braţ. Singura diferenţă este că dacă lucrurile s-ar fi 
petrecut astfel, hârtiile ar fi fost acum în mâinile 
dumneavoastră, Sire, căci am pierdut o zi pe 443 drum. Şi o zi în 
afacerea asta... E o zi în plus... 

Vedeţi însă... pentru asta trebuia să aveţi încredere. 

Împăratul îl privea cu oarecare uimire pe declasatul, 
banditul care părea mirat de faptul că nu se pusese bază pe 
cuvântul lui. 

Fără a răspunde, împăratul sună. 

— Ofiţerul de serviciu! ordonă el. Contele de Waldemar 
apăru, foarte palid. 

— Ah! tu eşti, Waldemar? Te-ai înzdrăvenit? 

— La ordinele Voastre, Sire. 

— la cu tine cinci oameni... aceiaşi cinci, dacă eşti sigur de 
ei. Nu îl părăsiţi pe... acest domn până mâine dimineaţă. Se uită 
la ceas. 

— Până mâine dimineaţă, la orele zece. Nu, îi dau timp 
până la prânz. Vei merge cu el unde va vrea să meargă şi vei 
face tot ce-ţi va spune să faci. Într-un cuvânt: eşti la dispoziţia 
lui. La amiază voi veni să te văd. dacă la ultima bătaie a 
ceasului nu-mi va fi înmânat pachetul de scrisori, îl vei sui din 
nou în automobilul tău şi fără a pierde vreo clipă, îl vei duce 
direct la închisoarea Sante. 


— Şi dacă încearcă să evadeze? 

— Treaba ta. 

Şi împăratul ieşi. 

Lupin luă un trabuc şi se aşeză într-un fotoliu. 

— Pe bune! Prefer acest mod de a acţiona. 

Este sincer şi categoric. 

Contele îşi aduse oamenii. li spuse lui Lupin: 

— Să mergem! 

Lupin îşi aprinse trabucul şi nu se clinti. 

— Legaţi-i mâinile! spuse contele. 

Şi atunci când ordinul a fost executat, el repetă: 

— Haide! 

— Nu. 

— Cum nu? 

— Mă gândesc. 

— La ce? 

— La locul unde a fost ascunsă cutia aceasta. 

Contele tresări: 

— Cum? Nu ştii unde este ascunzătoarea? 

— Să mă bată dumnezeu dacă ştiu, rânji Lupin. Asta e cea 
mai nostimă parte din întreaga aventură: n-am nici cea mai 
mică idee unde se află faimoasa ascunzătoare şi nici care sunt 
mijloacele pentru descoperirea ei. Ei ce spui de asta, scumpul 
meu Waldemar? Aşa-i că are haz?... Să mă bată Dumnezeu dacă 
ştiu unde e. 

Scrisorile Împăratului 

mn Fra 

Ruinele din Veldenz, binecunoscute de toţi cei care 
vizitează malurile Rinului şi ale Mozelei, cuprind urmele 
vechiului castel feudal, construit în 1277 de arhiepiscopul de 
Fistingen şi - în jurul unui enorm foişor, jefuit de trupele din 
Turenne - zidurile intacte ale unui vast palat din timpul 
Renaşterii, în care locuiau de mai mult de trei secole marii duci 
de Deux-Ponts. 

Palatul acesta fusese vandalizat la revoltele din timpul lui 
Hermann al Doilea. Ferestrele, goale, se deschid ca două sute 
de găuri căscate pe cele patru faţade. Toata lemnăria, tapetele 
şi majoritatea mobilelor au fost arse. În castel calci pe 
scândurile carbonizate ale parchetului şi din loc în loc, prin 
tavanul dărâmat, se vede cerul. 


În decurs de două ore, Lupin - urmat de escorta sa - 
trecuse peste tot. 

— Sunt foarte mulţumit de dumneata, dragă conte. Am 
impresia că n-am întâlnit încă niciodată o călăuză mai 
documentată - şi lucru rar - mai tăcută decât dumneata. Acum, 
dacă nu te deranjează, să luăm masa. 

În fond, Lupin nu ştia mai mult decât în primul moment şi 
era din ce în ce mai încurcat. 

Ca să scape de închisoare şi ca să-l uimească pe 
vizitatorul său, minţise, prefăcându-se că ştie tot. lar acum era 
în situaţia de a căuta de unde să înceapă să caute. 

„Merge rău”, îşi spunea el mereu, „merge cum nu se 
poate mai rău”. 

De altminteri, n-avea nici luciditatea sa obişnuită, îl 
obseda ideea că necunoscutul, asasinul, monstrul este pe 
urmele lui. Cum se făcea că misteriosul personaj era din nou pe 
urmele lui? Cum de aflase de evadarea sa şi cum de-i urmărise 
cu automobilul prin Luxemburg şi Germania? Era vorba de o 
simplă intuiţie miraculoasă? 

Sau rezultatul unor informaţii precise? Dar atunci cu ce 
preţ, cu ce promisiuni sau cu ce ameninţări le putuse obţine? 

Toate aceste întrebări bântuiau creierul lui Lupin. 

Pe la orele patru, totuşi, după o nouă plimbare printre 
ruine, în cursul căreia examinase în mod cu totul inutil pietrele, 
măsurase grosimea zidurilor, scrutase forma şi aparenţa 
lucrurilor, îl întrebă pe conte: 

— N-a mai rămas nici un singur servitor al ultimului duce 
care a locuit în castelul acesta? 

— Toţi servitorii din vremea aceea s-au împrăştiat. Unul 
singur a continuat să locuiască în apropiere. 

— Şi el...? 

— A murit acum doi ani. 

— Fără a lăsa vreun urmaş? 

— A avut un fiu care s-a însurat şi care a fost alungat, 
împreună cu soţia sa, din cauza purtărilor lor scandaloase. Ei au 
lăsat-o pe cea mai mică dintre fetele lor, o fetiţă pe nume Isilda. 

— Unde stă? 

— Aici, la capătul acareturilor. Bătrânul ei bunic servea de 
călăuză vizitatorilor, pe vremea când castelul mai putea fi încă 
vizitat. Micuța Isilda a trăit de atunci în aceste ruine, unde e 448 


tolerată din milă: e o biată fiinţă inocentă, care de abia îngaimă 
o vorbă şi care nici nu ştie ce spune. 

— Din totdeauna? 

— Se pare că nu. Abia pe la vârsta de zece ani mintea i s-a 
întunecat încetul cu încetul. 

— După o suferinţă sau o spaimă? 

— Nu, fără nici un motiv, din câte mi s-a spus. Tatăl ei era 
alcoolic, iar mama s-a omorât într-un acces de nebunie. 

Lupin medita puţin şi zise apoi: 

— Aş vrea s-o văd. 

Contele avu un surâs foarte straniu. 

— Poţi s-o vezi, bine-nţeles. 

Fetiţa se afla din întâmplare într-una din încăperile care-i 
fusese cedată. 

Lupin fu surprins văzând o fetiţa micuță, mult prea slabă, 
prea palidă, dar aproape drăguță, datorită părului ei blond şi a 
figurii ei delicate. Ochii, de un verde spălăcit, aveau o expresie 
vagă, visătoare - ochi de oarbă. 

Lupin îi puse câteva întrebări, la care răspunse cu fraze 
incoerente, ca şi cum n-ar 449 înţelege nici sensul cuvintelor ce 
i se adresau, nici al cuvintelor pe care le rostea. 

Lupin insistă, luându-i mâna cu blândeţe şi întrebând-o cu 
glas afectuos despre epoca pe când mai era în toate minţile, 
despre bunicul, ei, despre amintirile păstrate din copilăria 
petrecută în libertate printre ruinele maiestuoase ale castelului. 

Fetiţa tăcea, cu ochii ficşi, impasibilă, fără ca emoția să îi 
poată trezi inteligenţa adormită. 

Lupin ceru creion şi hârtie. Cu creionul scrise pe foaia albă 
„813”. Contele continuă să zâmbească. 

— Ce te face să râzi? întrebă Lupin. 

— Nimic... Nimic... Mă interesează... Mă interesează în cel 
mai înalt grad. 

Fetiţa se uită la foaia de hârtie pe care Lupin i-o pusese 
înainte şi întoarse capul cu un aer distrat. 

— Nu se prinde, zise contele, ironic. 

Lupin scrise literele „Apoon”. 

Aceeaşi lipsă de atenţie din partea Isildei. 

Lupin nu renunţă însă la încercarea aceasta şi scrise de 
mai multe ori aceleaşi 450 litere, lăsând însă de fiecare dată 


între ele alte intervale. De fiecare dată trăgea cu ochiul la chipul 
fetiţei. 

Ea nu se mişca, cu ochii aţintiţi asupra hârtiei, plină de o 
indiferenţă pe care nimic nu părea s-o tulbure, însă deodată 
puse mâna pe creion, smulse ultima foaie din mâinile lui Lupin 
şi, ca şi cum s-ar fi aflat sub vraja unei inspiraţii subite, scrise 
doi L în mijlocul intervalelor lăsate de Lupin. Acesta tresări. Se 
formase un cuvânt: Apollon. 

După asta, însă, fetiţa nu lăsă din mâna creionul şi hârtia, 
ci cu degetele crispate şi trăsăturile concentrate se străduia să 
supună mâna ei ordinelor şovăitoare ale sărmanului creier. 
Lupin aştepta înfrigurat. 

Şi deodată, cu repeziciune, ca halucinată, ea însemnă un 
cuvânt - „Diana”. 

— Încă un cuvânt!... Încă un cuvânt, strigă el cu violenţă. 

Fetiţa îşi apăsă degetele de creion, rupse vârful, scrise cu 
ce mai rămăsese un J şi dădu drumul creionului, la capătul 
puterilor. 

— Încă un cuvânt! Îţi poruncesc! strigă Lupin, apucând-o 
de braţ. 

Dar văzu în ochii ei, care deveniseră din nou impasibili, că 
scânteia fugara de sensibilitate nu mai putea să lumineze. 

— Să mergem, zise Lupin. 

Deja se ridicase să plece când fetiţa se puse în calea lui. El 
se opri. 

— Ce doreşti? 

Ea întinse palma deschisă. 

— Ce? Bani? Aşa e obiceiul pe aici? spuse Lupin 
adresându-se contelui. 

— Nu, răspunse contele, şi nu am nici o explicaţie pentru 
comportamentul ei... 

Isilda scoase două monezi de aur, din buzunar, pe care le 
ţinea în palmă. 

Lupin le examină. 

Erau monezi franţuzeşti, noi, emise de curând. 

— De unde le ai? întrebă Lupin agitat... 

Monezi franţuzeşti! Cine ţi le-a dat? Şi când? 

Astăzi? Hai spune-mi!... Răspunde! 

Ridică din umeri. 


— Ce imbecil sunt! Cum mi-ar putea răspunde! Dragul 
meu conte, îmi împrumutaţi 452 patruzeci de mărci... 
Mulţumesc... Ţine Isilda, banii ăştia sunt pentru tine... 

Ea luă monedele, le făcu să zornăie împreună cu celelalte 
în palmă, apoi, întinzând braţele, arătă ruinele palatului în stilul 
Renaşterii cu un gest care părea să desemneaze în mod 
deosebit aripa stângă şi vârful acelei aripi. 

Era o mişcare maşinală? Sau trebuia considerată ca o 
mulţumire pentru cele două monede de aur? 

Lupin se uită la conte. Acela continuă să zâmbească. 

„Ce tot zâmbeşte boul ăsta?” se întrebă Lupin. „S-ar zice 
că îşi bate joc de mine”. 

Pentru orice eventualitate, se îndreptă spre palat, urmat 
de escorta sa. 

Parterul se compunea din imense săli de recepţie, care 
comunicau unele cu altele şi în care se adunaseră puţinele 
mobile scăpate din incendii. 

La etajul întâi, spre miază-noapte, se afla o galerie lungă 
în care duceau douăsprezece săli, toate la fel. 

Aceeaşi galerie se repeta la etajul al doilea, dar aici, 
douăzeci şi patru de camere, tot aşa de 453 asemănătoare 
unele cu altele. Toate goale, murdare, lamentabile. 

O oră întreagă Lupin umblă, alergă, goni neobosit, cu ochii 
pe amănunte. 

La căderea serii, se opri într-una din cele douăsprezece 
săli de la etajul întâi pe care o alesese datorită unor detalii 
văzute doar de el. _ 

Rămase surprins să-l găsească pe Impărat fumând, aşezat 
într-un fotoliu pe care îl adusese aici. 

Fără să fie deranjat de prezenţa Împăratului, Lupin începu 
să cerceteze încăperea conform unei proceduri proprii, 
împărțind zona în sectoare pe care le examina succesiv. După 
douăzeci de minute spuse: 

— Sunt nevoit Sire să vă rog să vă schimbaţi locul. Staţi 
lângă un şemineu... 

Împăratul clătină din cap 

— Chiar este necesar să mă mut? 

— Da Sire, acest şemineu... 

— Acest şemineu este ca toate celelalte şi această sală nu 
diferă de celelalte din preajmă. 


Lupin se uită la Împărat fără a înţelege. 

Acesta se ridică şi spuse râzând: 454 

— Cred domnule Lupin că vă bateţi joc de mine. 

— De ce sire? 

— Ohh! Nu e mare lucru! Ţi s-a redat libertatea cu condiţia 
să-mi înmânezi hârtiile care mă interesează iar dumneata n-ai 
nici cea mai mică idee de locul în care află. Prin urmare am fost 
păcălit - cum se zice în franceză? 

Roulé? 

— Credeţi, Sire? 

— O, Doamne! Ceea ce ştii, nu mai cauţi şi iată au trecut 
zece ore de când cauţi. Nu credeţi că se impune întoarcerea 
dumneavoastră imediată la închisoare? 

Lupin păru uluit. 

— Nu Maiestatea Voastră mi-a fixat ca ultimă limită mâine 
la amiază? 

— De ce aş mai aştepta până atunci? 

— De ce? Păi ca să-mi permiteţi să-mi desăvârşesc opera. 

— Opera dumitale? Dar opera dumitale nici n-a început 
încă, domnule Lupin. 

— In privinţa asta, Majestatea Voastră se înşeală. 

— Dovedeşte-mi-o... şi voi aştepta până la amiază. Lupin 
medită câteva momente şi apoi pronunţă grav: 

— Dacă Majestatea Voastră are nevoie de dovezi spre a 
avea încredere în mine, iată: cele douăsprezece săli care dau în 
galeria aceasta poartă fiecare un nume deosebit, a cărui iniţială 
e înscrisă pe uşa fiecăreia. Una dintre inscripţii, mai puţin 
mistuită de flăcări decât celelalte, m-a frapat în timp ce 
străbăteam galeria. Am examinait celelalte uşi şi am descoperit 
- abia perceptibile - alte iniţiale, săpate toate în galerie, mai sus 
de frontoane. 

Or, una din iniţiale era un D, prima literă din cuvântul 
Diana. Altul era un A, prima literă din cuvântul Apollon. Aceste 
două cuvinte sunt nume de divinităţi mitologice. Celelalte 
iniţiale or fi având aceeaşi semnificaţie? m-am întrebat. 

Şi am descoperit un J, inițiala lui Jupiter, un V, inițiala lui 
Venus, un M, inițiala lui Mercur, un S, inițiala lui Saturn etc. 
Această parte a problemei era rezolvată... Fiecare din cele 
douăsprezece săli poartă numele unei divinităţi a Olimpului, iar 


combinaţia Apoon, completată de Isilda, desemnează sala lui 
Apollon. 

Prin urmare, aici, în sala în care ne aflăm, se află ascunse 
scrisorile. S-ar putea să-mi fie 456 de ajuns câteva minute ca să 
le descopăr ascunzătoarea. 

— Câteva minute sau câţiva ani! 

Părea că se amuză teribil, iar contele era şi el însufleţit de 
o mare veselie. Lupin întrebă: 

— Aveţi amabilitatea, Majestate, să-mi explicaţi...? 

— Domnule Lupin, pasionanta anchetă pe care ai făcut-o 
pe ziua de azi şi ale cărei strălucite rezultate ni le-ai prezentat 
am făcut-o eu mai de demult. Da, acum două saptamâni, în 
tovărăşia amicului dumitale Herlork Sholme&s. Amândoi am 
interogat-o pe micuța Isilda; amândoi am întrebuințat faţa de ea 
aceeaşi metodă ca şi dumneata şi tot amândoi am descoperit 
inițialele din galerie şi am venit aici, în sala Apollon. 

Lupin era livid. Bolborosi: 

— A! Sholmes... A ajuns... Până aici...? 

— Da, după patru zile de cercetări. E adevărat că ele nu 
ne-au dus la nici un rezultat, căci n-am putut descoperi nimic, în 
tot cazul, ştiu că scrisorile nu se află aici. 

Tremurând de mânie, atins în cele mai delicate adâncuri 
ale orgoliului său, Lupin se 457 zbătea sub biciul ironiei 
împăratului ca şi cum ar fi primit tot atâtea lovituri de cravaşă. 

Niciodată nu fusese umilit în aşa hal. În furia sa şi-ar fi 
dorit să-l sugrume pe Waldemar al cărui râs îl exaspera. 

Abţinându-se, continuă: 

— Lui Sholmes i-au trebuit patru zile; mie mi-au ajuns 
câteva ceasuri şi mi-ar fi ajuns şi mai puţine, dacă n-aş fi fost 
împiedicat în cercetările mele. 

— Dar de către cine? De câtre fidelul meu conte? Sper că 
n-a îndrăznit... 

— Nu, Sire, ci de către cel mai teribil şi mai puternic dintre 
duşmanii mei, de către diavolul acela infernal care l-a ucis pe 
complicele său, Altenheim. 

— Este aici? Crezi? exclamă împăratul întro agitaţie care 
demonstra că nici un detaliu al acestei dramatice istorii nu-i era 
străin. 

— Omul ăsta se află oriunde mă găsesc şi eu. Mă 
ameninţă cu ura lui constantă. El m-a ghicit sub deghizarea de 


Lenormand, şef al Siguranţei. El a obţinut aruncarea mea în 
închisoare şi tot el m-a urmărit în ziua când am 458 ieşit. leri, 
crezând că mă va putea nimeri în automobil, l-a rănit pe contele 
de Waldemar. 

— Dar cine-ţi garantează, ce-ţi spune că se află la 
Veldenz? 

— Isilda a primit două monezi de aur, monezi franţuzeşti. 

— Şi ce ar putea căuta aici? În ce scop să fi venit? 

— Nu ştiu, Sire, dar omul ăsta este însuşi spiritul răului. 
Băgaţi de seamă, Majestatate, e capabil de orice. 

— Imposibil. Am două sute de oameni în ruinele astea. N- 
avea pe unde să intre. L-ar fi văzut cineva. 

— Cineva l-a văzut cu siguranţă. 

— Cine? 

— Isilda. 

— Cred că ar trebui întrebată! Waldemar, condu-l pe 
prizonier la fetiţă. 

Lupin arătă că are mâinile legate. 

— Bătălia va fi crâncenă. Pot să mă lupt în asemenea 
condiţii? 

Impăratul îi spuse contelui: 

— Dezleagă.-l... Şi ţine-mă la curent... 

Astfel, printr-un efort brusc, cu îndrăzneală, fără nici o 
dovadă, cu viziunea criminalului, Arsene a câştigat timp şi a 
reluat cercetarea. 

„Incă şaisprezece ore, îşi spuse. Este mai mult decât am 
nevoie.” 

El ajunse la salonul ocupat de Isilda la capătul vechilor 
clădiri comune care serveau drept cazarmă pentru cele două 
sute de paznici ai ruinelor şi a cărui parte din stânga a fost 
rezervată pentru ofiţeri. 

Isilda nu era acolo. 

Contele trimise doi dintre oamenii lui să o caute. S-au 
întors. Nimeni nu văzuse fata. 

Cu toate acestea, ea nu a putut părăsi incinta ruinelor. 
Pentru că palatul era păzit de jumătate din trupe şi nimeni nu 
putea intra sau ieşi. 

Insă soţia unui locotenent, care stătea în casa din 
apropiere, le-a spus că a stat la fereastra ei şi că fata nu a ieşit. 


— Dacă ea nu a plecat, a declarat Waldemar, ea ar trebui 
să fie acolo, şi nu este acolo. 

Lupin observă: 

— Există un etaj deasupra? 

— Da, însă nu e nici o scară care să ducă la camera de la 
etaj. 

— Ba da, este o scară. 

Şi Lupin arătă o mică uşă deschisă care dădea într-o 
încăpere întunecoasă. În beznă se zăreau primele trepte ale 
unei scări abrupte. 

— Vă rog, domnule conte, zise Lupin lui Waldomar, care 
voia să urce, vă rog să-mi lăsaţi mie onoarea asta. 

— De ce? 

— E primejdios. 

Şi dădu fuga pentru ca în clipa următoare să ajungă într- 
un fel de pod îngust şi scund. 

De pe buze i se desprinse un strigat: 

— Ohh! 

— Ce s-a întâmplat? întrebă contele făcându-şi apariţia. 

— Aici, pe jos... Isilda. 

Lupin îngenunchie, dar în clipa următoare primei 
examinări îşi dădu seama că fata era 461 ameţită şi că nu avea 
nici o urma de rană, decât câteva vânătăi la mâini şi la 
încheieturi. 

În gură avea ca căluş o batistă. 

— Deci, spuse el, asasinul a fost aici, cu ea. 

Când am sosit i-a dat un pumn, i-a pus căluşul pentru a 
nu-i auzi gemetele. 

— Dar pe unde a şters-o? 

— Pe aici... priviţi... este un culoar care comunică cu toată 
mansarda de la etajul întâi. 

— lar de aici? 

— De aici a coborât pe una din scările exterioare. 

— Dar ar fi trebuit ca cineva să-l vadă! 

— Cine poate şti?... Omul poate e invizibil. 

Oricum nu contează! Trimiteţi câţiva oameni să cerceteze. 
Să fie scotocite toate mansardele şi toate încăperile de la parter. 

Şovăi o clipă. Nu trebuia oare să se duca şi în urmărirea 
asasinului? Dar un zgomot îl făcu să se întoarcă spre fetiţă. Ea 
se ridicase şi din palmele ei se rostogoliră câteva monezi de aur. 


Lupin le examină. Toate erau franţuzeşti. 

— Vezi? zise el. Nu m-am înşelat. Dar de ce atât de mult 
aur? Ca răsplata pentru ce? 

Deodată zări pe jos o carte şi se aplecă s-o ridice. Însă cu 
o mişcare mai rapidă, fetiţa se aruncă asupra ei, puse mâna pe 
carte şi o strânse la piept cu o energie sălbatică, ca şi cum ar fi 
fost gata s-o apere împotriva oricărui atac. 

— Am înţeles! zise Lupin. Monedele i-au fost oferite în 
schimbul volumului, dar ea refuză să-l dea. De aici zgârieturile 
de la mâini. 

Ar fi interesant de ştiut de ce asasinul voia să aibă cartea. 
O fi citit-o în mâinile ei? 

li spuse lui Waldemar: 

— Dragă domnule conte, dă te rog ordin... 

Waldemar făcu un semn. Trei din oamenii săi se aruncară 
asupra fetei şi după o luptă îndârjită, în care nenorocita se 
zbătea şi se răsucea mânioasă, scoțând strigăte, i se smulse 
volumul din braţe. 

— Uşurel fetiţă, zise Lupin. Stai liniştită... 

Toate astea sunt pentru cauza bună... Trebuie 
supravegheată. In timpul acesta voi examina obiectul disputei. 

Cartea era un volum de Montesquieu care se intitula Voiaj 
la templul Gnide. Legătura părea să fie veche de cel puţin un 
secol. In momentul când îl deschise, Lupin exclamă: 463 

— Ciudat, foarte ciudat! Pe dosul fiecărei pagini a fost 
lipită o foaie de pergament şi pe aceste foi se văd rânduri scrise, 
foarte dese şi foarte fine. 

Şi începu să citească de la început. 

„Jurnalul cavalerului Gilles de Malrèche, servitor francez 
al Alteţei Regale, prinţul de Deux-Ponts-Veldenz, început în anul 
de graţie 1794”. 

— Cum, scrie asta acolo? întrebă contele. 

— Ce vă miră? 

— Bunicul Isildei, bătrânul care a murit acum doi ani, avea 
numele de Malreich, adică acelaşi nume, germanizat. 

— Se potriveşte de minune. Bunicul Isildei a fost probabil 
fiul sau nepotul servitorului francez care şi-a scris jurnalul pe 
volumul ăsta din opera lui Montesquieu. Şi apoi jurnalul a trecut 
în mâinile Isildei. 

Răsfoi la întâmplare: „ 15 septembrie 1790. 


— Alteța Sa a fost la vânătoare. 

20 septenibrie 1796. 

— Alteța Sa a ieşit călare pe Cupidon”. 

— Drace, murmură Lupin, pâna aici nu prea e palpitant. 

Trecu mai departe: „ 12 martie 1803. 

— l-am trimis lui Hermann zece galbeni. E bucătar la 
Londra”. 

Lupin începu să râdă: 

— Oho! Hermann e detronat. Respectul începe să dispară. 

— Marele duce domnitor, observă Waldemar, a fost într- 
adevăr alungat de trupele franceze din ţara sa. 

Lupin continuă: 

— Astăzi marţi, Napoleon a dormit la Veldenz. Eu însumi 
am făcut patul Majestății Sale, iar a doua zi i-am vărsat oliţa”. 

— A! zise Lupin. Napoleon s-a oprit la Veldenz? 

— Da, da, când se întorcea la armata sa, în timpul 
campaniei din Austria, care avea să se încheie cu bătălia de la 
Wagram. E o onoare, de care familia ducală a fost foarte 
mândră. 

Lupin urmă: „ 28 octombrie. 

— Alteța Sa regală a revenit în ducat. „ „ 29 octombrie. 

— Astă-noapte am condus-o pe Alteța Sa până la 
ascunzătoare şi am fost fericit să-i arăt că nimeni nu i-a ghicit 
până acum existenţa. De altfel, cum putea cineva să ghicească 
că o ascunzătoare se poate afla într-un... „ O bruscă oprire... Un 
strigăt de pe buzele lui Lupin... Isilda scăpase din mâinile 
oamenilor care o păzeau, se aruncase asupra lui şi o luase la 
goană cu cartea în mână. 

— A! Ticăloasa! Fugiţi după ea!... Ocoliţi şi prindeţi-o jos. 
Eu o voi goni pe culoar. 

Dar fetiţa încuiase uşa după ea şi trăsese zăvorul. Lupin 
trebui să coboare şi să iasă din casă şi s-o ia de-a lungul 
dependinţelor, căutând, împreună cu ceilalţi, o scara care să-i 
ducă la etajul întâi. 

Numai a patra casă avea uşa deschisă şi putură urca. 
Culoarul însă era gol. Şi Lupin trebui să bată la uşi, să forţeze 
broaştele şi să se introducă în camere nelocuite, în vreme ce 
Waldemar tot atât de pasionat de această urmărire, găurea 
perdelele şi tapetele cu vârful săbiei. 


Deodată se auziră, de la parter, din aripa dreaptă, 
strigăte. Se repeziră într-acolo. La 466 capătul culoarului, una 
dintre soțiile ofiţerilor le făcea semne şi le spuse că fetiţa se află 
la ea. 

— De unde ştiţi? întrebă Lupin. 

— Am vrut să intru în camera mea, dar uşa era încuiată şi 
am auzit zgomote. 

Într-adevăr, Lupin nu putu deschide. 

— Fereastra! exclamă el. Trebuie să fie şi o fereastră. Fu 
condus afară şi în clipa următoare, luând sabia contelui, sparse 
geamurile. Apoi, susţinut de doi oameni, se căţără pe zid, îşi 
trecu braţul prin geamul spart, întoarse mânerul şi se aruncă în 
odaie. 

Pitită în faţa căminului, Isilda îi apăru iluminata de flăcări. 

— O! mizerabila! proferă Lupin. A aruncat cartea în foc. O 
dădu cu brutalitate la o parte, voi să smulgă cartea din foc dar 
îşi arse mâinile. Apoi cu ajutorul cleştelui o scoase din cămin şi o 
acoperi cu cuvertura de pe masă pentru a stinge flăcările. Dar 
era prea târziu. 

Filele vechiului manuscris, consumate de flăcări, se 
prefăcuseră în scrum. 

— 2- 

Lupin se uită lung la fetiţă. Contele grăi: 467 

— S-ar zice că ştie ce face. 

— Nu, nu, nu ştie. Probabil însă că bunicul ei i-a 
încredinţat cartea ca pe-o comoară, o comoară pe care nimeni 
nu avea voie s-o contemple. 

În instinctul ei îndobitocit, fetiţa a preferat s-o arunce în 
flăcări, decât s-o lase din mână. 

— Cu alte cuvinte? 

— Cu alte cuvinte, ce? 

— Cum vei descoperi ascunzătoarea? 

— A! A! dragă conte, va să zică ţi-ai închipuit, măcar un 
singur moment, că voi reuşi?! Deci Lupin nu ţi se mai pare acum 
un simplu şarlatan? Fii liniştit, Waldemar, Lupin are mai multe 
coarde la arcul său. Voi reuşi. 

— Înainte de ora 12 mâine? 

— Înainte de ora 12, astă seară. Dar mor de foame. Şi 
dacă ai avea bunătatea... 


Fu condus într-o sală din dependinţe, transformată în 
popota subofiţerilor şi luă o masă substanţială, în vreme ce 
contele se duse să raporteze împăratului cele întâmplate. 

După douăzeci de minute, Waldemar se întoarse. Şi cei 
doi se instalară unul în faţa celuilalt, tăcuţi, gânditori: 

— Waldemar, un trabuc bun ar fi foarte binevenit... 
Mulţumesc. Ţigarea asta de foi sfârâie aşa cum îi stă bine unei 
havane care se respectă. 

După un minut sau două spuse: 

— Poţi fuma şi dumneata, conte. Nu mă deranjează. Trecu 
o oră. Waldemar moţăia şi din când în când, ca să-şi alunge 
somnul, înghiţea un păhăruţ de coniac. Soldaţii veneau şi 
plecau, făcându-şi serviciul. 

— O cafea! ceru Lupin. 

— Dar proastă mai e... dacă tot aşa bea şi Cezarul!... Încă 
o ceaşcă Waldemar, noaptea va fi probabil lungă. Oh, ce cafea 
proastă! 

Aprinse încă o ţigare de foi şi nu mai scoase o vorba. 

Minutele treceau. Lupin continuă să stea nemişcat şi să nu 
vorbească. Deodată, Waldemar se ridică în picioare şi-i zise lui 
Lupin indignat: 

— Ei, domnul! În picioare! 

În momentul acela, Lupin fluieră. Continuă să fluiere. 

— Drepţi! N-auzi? 

Lupin se întoarse. Majestatea Sa intrase în odaie. Se 
ridică. 

— În ce stadiu a ajuns cercetarea? întrebă împăratul. 

— Cred, Sire, că-mi va fi posibil s-o satisfac pe Majestatea 
Voastră peste câteva minute. 

— Ce face? Cunoşti... ascunzătoarea? 

— Mai mult sau mai puţin, Sire... Numai câteva detalii îmi 
mai scapă, dar la faţa locului se va înlănţui totul - n-am nici o 
îndoială. 

— Noi trebuie să rămânem aici? 

— Nu, Sire, v-aş ruga să mă însoţiţi până la palatul din 
timpul Renaşterii. Dar avem tot timpul şi dacă Majestatea 
Voastră îmi îngăduie, aş vrea să meditez chiar acum la două sau 
trei lucruri. 

Şi fără a aştepta răspunsul, se aşeză, spre marea 
indignare a lui Waldemar. 


După câteva momente, împăratul care se depărtase şi 
vorbise cu contele, se apropie din nou: 

— Domnul Lupin este gata de astă dată? 

Lupin nu răspunse. O nouă întrebare... 

Lupin îşi lasă capul în piept. 

— Dar bine, doarme... Pe onoarea mea, s-ar zice că 
doarme! 

Furios, Waldemar îl scutură violent de umăr. Lupin se 
prăbuşi de pe scaun, căzu pe parchet, avu două sau trei 
convulsii şi nu se mai mişcă. 

— Dar ce s-a întâmplat? întrebă împăratul... Sper că nu e 
mort? 

Luă o lampă şi se aplecă asupra lui: 

— Dar ce palid este! Figură de ceară! Uităte Waldemar... 
Ascultă-i inima... Bate nu-i aşa? 

— Da, Sire, zise contele după o pauză, inima îi bate foarte 
regulat. 

— Atunci ce e? Nu mai înţeleg nimic... Ce s-a întâmplat? 

— Să mă duc să chem un medic? 

— Du-te! Fuga! 

Medicul îl găsi pe Lupin în aceeaşi stare, nemişcat şi 
liniştit. Puse să fie întins pe un pat, îl examină vreme 
îndelungată şi se informă ce mâncase bolnavul. 

— Te temi să nu fi fost otrăvit, doctore? 

— Nu, Sire, nu e nici o urmă de otrăvire. 

Dar bănuiesc... Ce e cu tava şi ceaşca asta? 

— Cafea, zise contele. 

— Pentru dumneata? 

— Nu, pentru el. Eu n-am băut. 

Doctorul îşi turnă cîţiva stropi de cafea şi zise: 

— Nu m-am înşelat: bolnavul a fost adormit cu ajutorul 
unui narcotic. 

— Dar de către cine? întrebă împăratul surescitat... Pentru 
Dumnezeu, Waldemar, ce naiba se întâmplă aici? 

— Sire... 

— M-am săturat!... Încep să cred întradevăr că omul ăsta 
are dreptate şi că se află cineva în castel. Monedele de aur, 
narcoticul... 

— Dacă ar fi pătruns cineva în grădina castelului, am fi 
ştiut-o... Sunt trei ceasuri de când se cercetează peste tot. 


— Cu toate astea, nu eu am pregătit cafeaua, te asigur... 
Şi dacă nu ai pregătit-o tu... 

— O, Sire! 

— Ei bine, caută, percheziţionează... Ai două sute de 
oameni la dispoziţia ta... Şi dependinţele nu sunt atât de mari! 
Căci în definitiv asasinul circulă pe aici, în jurul 472 clădirilor, pe 
la bucătărie sau mai ştiu eu pe unde! Du-te! Fă ceva! 

Toată noaptea, namila de Waldemar se mişcă conştiincios, 
pentru că aşa poruncise stăpânul său, dar o făcu fără prea multă 
convingere. După părerea sa era cu neputinţă ca un străin să se 
ascundă printre nişte ruine atât de bine păzite. Şi de fapt 
evenimentele îi dădură dreptate: investigaţiile fură inutile. Nu 
găsiră misterioasa mână care preparase anestezicul. 

Lupin petrecu noaptea în pat, nemişcat. 

Dimineaţa, doctorul, care nu-l părăsise nici un moment, 
răspunse unui trimis al împăratului că bolnavul continuă să 
doarmă. 

Totuşi, la orele 9, el făcu un prim gest, un fel de efort de a 
se dezmetici. După câteva minute îngăimă: 

— Cât e ceasul? 

— Nouă şi treizeci şi cinci. 

Lupin făcu un nou efort. Se simţea că - amorţit cum era - 
dorea cu toate fibrele fiinţei sale, să-şi revină în simţiri. 

O pendulă bătu de zece ori. 

Lupin tresări şi zise: 

— Vă rog să mă duceţi... Vă rog să mă duceţi la palat. 

Cu aprobarea medicului, Waldemar îşi chemă oamenii şi-l 
înştiinţa pe împărat. Lupin fu întins pe o brancardă şi convoiul 
porni spre palat. 

— La etajul întâi, murmură el. 

Fu urcat la etajul întâi. 

— La capătul culoarului, zise el. Ultima cameră din stânga. 

Fu dus în ultima cameră, a douăsprezecea. 

| se dădu un scaun pe care se aşeză, istovit. 

Impăratul sosi şi Lupin nu se mişcă. Avea un aer 
inconştient şi o privire fără expresie. 

Apoi, după câteva minute, păru că se trezeşte, privi de jur 
împrejurul său pereţii, tavanul, oamenii şi zise: 

— Un narcotic, nu? 

— Da, răspunse doctorul. 


— A fost găsit... omul? 

— Nu. 

Lupin păru că rămâne pe gânduri şi de mai multe ori dădu 
din cap, cu un aer preocupat, dar cei dimprejur văzură imediat 
că doarme. 

Impăratul se apropie de Waldemar: 

— Dă ordin să se pregătească automobilul tău. 

— Ah!... Dar Sire... 

— Lasă! Incep să cred că-şi bate joc de noi. 

Toate astea nu sunt decât o comedie spre a câştiga timp. 

— Se prea poate... Într-adevăr, aprobă Waldemar. 

— Evident! Se foloseşte de anumite coincidenţe ciudate, 
dar nu spune nimic, iar şmecheria cu monezile de aur, 
anestezicul, astea sunt alte invenţii. Dacă avem vreun avantaj în 
acest joc, el ne va scăpa printre degete. Automobilul Waldemar. 

Contele dădu ordinele necesare şi se întoarse. Lupin nu se 
deşteptase încă. 

Impăratul care inspecta sala, îi spuse lui Waldemar: 

— Asta este sala Minervei, nu? 

— Da, Sire. 

— Dar atunci ce caută acest N în două locuri? 

Erau într-adevăr doi N, unul deasupra şemineului, celălalt 
deasupra unei vechi 475 pendule, zidită în perete, stricată, 
astfel că i se vedea mecanismul complicat şi greutăţile inerte la 
capătul lanțurilor. 

— Aceşti doi N, zise Waldemar. 

Impăratul nu aşteptă răspunsul. Lupin se mişcase din nou, 
deschise ochii şi articula silabe nelămurite. Se ridică, străbătu 
sala şi căzu din nou, extenuat. 

Din clipa aceea, între creierul său, nervii săi, voinţa sa şi 
toropeala groaznică, care-l paraliza, începu să se dea o luptă 
îndârjită. O luptă de muribund contra morţii, a vieţii împotriva 
neantului. Spectacolul pe care-l oferea, era infinit de dureros. 

— Suferă, murmură Waldemar. 

— Sau în tot cazul se preface că suferă, spuse împăratul. 
Şi se preface de minune. Ce actor! 

Lupin îngăimă: 

— O injecție, doctore, o injecție de cofeina, imediat. 

— Îmi permiteţi, Sire? întrebă doctorul. 


— Sigur... Până la amiază, îndepliniţi-i orice dorinţa. Are 
promisiunea mea. 

— Câte minute mai sunt până la amiază? 

Întrebă Lupin. 

— Patruzeci, i se răspunse. 

— Patruzeci... Voi reuşi... Voi reuşi cu siguranţă... Trebuie. 

Îşi luă capul în mâini. 

— Ah, dacă aş avea creierul meu adevărat, creierul meu 
cel bun, care ştie să cugete, ar fi treabă de o secundă! Darnua 
mai rămas din el decât un punct întunecos... Nu pot... Gândurile 
mă părăsesc... Nu pot să sesizez nimic... E groaznic! 

Umerii îi tresăltau. Plângea? 

Repeta la nesfârşit: 

— 813... 813... 

Şi mai grav: 

— 813... un 3..., un 1... un 3... da, evident... dar de ce? 
Atât n-ajunge! 

Împăratul murmură: 

— Mă impresionează. Nu-mi vine să cred că un om se 
poate preface în halul ăsta... 

Unsprezece jumătate... douăsprezece fără un sfert... Lupin 
stătea nemişcat, cu pumnii 477 lipiţi de tâmple. Împăratul 
aştepta, cu ochii fixaţi pe un cronometru pe cara-l ţinea 
Waldernar în mână: 

— Încă zece minute... Încă cinci... 

— Waldemar, automobilul e gata? Oamenii tăi sunt 
pregătiţi? 

— Da, Sire. 

— Cronometrul tău are sonerie? 

— Da Sire. 

— Până la ultima bătaie a ceasului... 

— Cu toate astea... 

— La ultima bătaie a ceasului, Waldemar. 

Scena avea ceva cu adevărat tragic, avea măreție şi 
solemnitate, ca atunci când orele sunt în apropierea unui 
miracol posibil... Şi ai impresia că însăşi vocea destinului îşi va 
spune cuvântul. 

Impăratul nu-şi ascundea neliniştea. Aventurierul ăsta 
bizar, Arsene Lupin, a cărui viaţă prodigioasa o cunoştea, 
hotărârea de a sfârşi cu afacerea asta dubioasă, nimic nu-l 


putea împiedica pe împărat să aştepte şi să spere, încă două 
minute... Încă un minut. Apoi începură să numere secundele. 
Lupin părea că doarme. 

— Haide, pregăteşte-te, îi zise împăratul contelui. Contele 
se apropie de Lupin şi îi puse mâna pe umăr... Soneria argintie a 
cronometrului vibra... unu... doi... trei... 

patru... cinci... 

— Waldemar, trage greutăţile vechii pendule! 

Un moment de consternare. Cel care vorbise era Lupin, 
foarte calm. Waldemar înălţă din umeri, indignat că era tutuit. 

— Fă ce ţi-a spus Waldemar, spuse Împăratul. 

— Sigur, ascultă, dragă conte, insistă Lupin care-şi 
regăsise tonul ironic, secretul este în ceas, nu trebuie decât să-l 
întorci, alternativ... unu... doi... Ce minunăţie... Uite că începe să 
depene vechile timpuri. 

Şi într-adevăr, ceasornicul începu să funcţioneze şi cei din 
sală îi auziră tic-tacul regulat. 

— Şi acum acele, zise Lupin. Fixează-le puţin înainte de 
12. Nu mai mişca. Lasă-mă pe mine... 

Se ridică şi se îndreptă spre cadran, la o distanţă de cel 
mult un pas, cu ochii nemişcaţi, cu toată fiinţa încordata. 

Cele douăsprezece bătăi răsunară, douăsprezece bătăi 
grele, profunde. 

O lungă tăcere. Nu se produse nimic. 

Totuşi, împăratul aştepta, ca şi cum ar fi fost sigur că avea 
să se întâmple ceva. lar Waldemar nu se mişca, cu ochii holbaţi. 

Lupin, care se aplecase deasupra cadranului, se îndreptă 
şi murmură: 

— Perfect... Asta este... 

Se întoarse la scaunul său şi porunci: 

— Waldemar, pune arătătoarele la 12 fără două minute. A, 
nu, amice, nu înapoi... În direcţia mersului acelor de ceasornic... 
Ei, da, ştiu, o să dureze mai mult, dar ce vrei? 

Bătură toate orele şi toate jumătăţile de oră, până la 11 şi 
jumătate. 

— Ascultă, Waldemar... Vezi pe cadran un punct în relief 
care arată ora |? Punctul se mişcă, nu? Pune pe el arătătorul 
mâinii stângi şi apasă. Bine. Fă acelaşi lucru cu degetul cel gros 
pe vârful care arată ora 3. Bine... Cu mâna dreaptă apasă 


punctul de pe ora 8. Bine îţi mulţumesc, poţi să te aşezi, 
scumpule. 

In clipa următoare, acul mare al ceasului se deplasă. 
trecând peste punctul de la ora 12... Şi ceasornicul bătu din nou. 

Lupin tăcea, foarte palid. În tăcere, cele douăsprezece 
bătăi răsunară lugubru. 

La a douăsprezecea bătaie, se produse un zgomot ca de 
resort care se destinde. Ceasornicul se opri brusc. Greutățile 
rămaseră pe loc. 

Şi deodată, motivul de bronz, care domina cadranul şi 
care reprezenta un cap de berbec, se răsturnă, descoperind o 
mică adâncitură tăiată în piatră. 

In adâncitură se afla o casetă de argint împodobită cu 
filigran. 

— Deci ai avut dreptate... spuse Împăratul. 

— Aţi avut dubii Sire? întrebă Lupin. 

Luă caseta şi i-o prezentă. 

— Rog pe Majestatea Voastră s-o deschidă singură. 
Scrisorile pe care mi-aţi dat însărcinarea să le caut, se află aici. 

Impăratul ridică capacul şi păru foarte mirat... 

Caseta era goală. 

— 3 

Caseta era goală. 

Fu o lovitură de teatru enormă, neprevăzută. După 
succesul calculelor efectuate de Lupin, după descoperirea atât 
de ingenioasă a secretului pendulei, Împăratul, căre nu mai 
avea nici o îndoială privind reuşita finală, părea consternat. 

In faţa lui, Lupin, livid, cu fălcile contrac-tate, cu ochii 
injectaţi de sânge, scrâşnea de mânie şi de ură neputincioasă. 
Işi şterse fruntea acoperită de sudoare, apoi luă în mână caseta, 
o suci, o învârti, o examina ca şi cum ar fi nădăjduit să găsească 
un al doilea fund. În sfârsit, pentru mai multă siguranţă, într-un 
acces de furie, o strivi, printr-o strângere irezistibilă. Asta îl 
uşură. Respira acum mai în voie. 

Împăratul îl întrebă: 

— Cine să fi făcut asta? 

— Mereu acelaşi. Sire, e cel care a mers pe acelaşi drum 
cu mine dar care a mers împotriva mea, asasinul domnului 
Kesselbach. 

— Dar când? 


— Astă noapte. Ah! Sire, de ce nu m-aţi eliberat când am 
ieşit din închisoare. Liber, aş fi venit aici fără să pierd nici o oră! 
Aş fi ajuns înaintea lui! Aş fi găsit-o pe Isolda înaintea lui! 

Aş fi citit jurnalul lui Malreich, bătrânul slujitor francez 
înaintea lui! 

— Crezi deci că datorita jurnalului... 

— Bine-nţeles, aveam timp să-l studiez, cum a făcut el. 
Dar din umbră, nu ştiu de unde, ne-a urmărit toate acţiunile, nu 
ştiu cum! M-a adormit şi s-a debarasat de mine în noaptea 
aceasta. 

— Dar palatul era păzit. 

— Păzit de soldaţii voştri, Sire. Dar ce contează asta 
pentru oameni de felul lui? Nu mă îndoiesc dealtfel că 
Waldemar, în momentul când cerceta dependinţele, a luat 
soldaţii de la porţile palatului. 

— Dar zgomotul orologiului, cele douăsprezece bătăi la 
miezul nopţii s-ar fi auzit! 

— Este banal, Sire! Este foarte simplu să amuţeşti 
zgomotul unui orologiu! 

— Toate astea mi se par din cale afară de misterioase. 

— lar mie, mi se par cum nu se poate mai limpezi. Dacă ar 
fi cu putinţă să scotocim în toate buzunarele oamenilor 
dumneavoastră sau 483 dacă am putea cunoaşte toate 
cheltuielile pe care le vor face în decursul anului care va urma, 
se vor găsi cu siguranţă doi sau trei care în momentul de faţă 
posedă câteva bilete de bancă, câteva bancnote franţuzeşti... 
Bine-nţeles... 

— O! protestă Waldemar. 

— Da, da, scumpe conte - totul e o chestiune de preţ, iar 
el nu se uita la preţ. Sunt sigur că dacă ar fi dorit, chiar şi 
dumneavoastră... 

Împăratul nu-l asculta, absorbit în gândurile sale. Se 
plimba de-a curmezişul camerei, apoi făcu semn unuia dintre 
ofiţerii care se aflau pe galerie. 

— Maşina mea... Să fie totul gata... 

Plecăm... 

Se opri, se uită un moment la Lupin, apoi, apropiindu-se 
de conte: 

— Vei pleca şi tu, Waldemar... De-a dreptul la Paris, într-o 
singură etapă. 


Lupin ciuli urechile, îl auzi pe Waldemar răspunzând: 

— Mi-ar trebui o duzină de santinele în plus dacă-i vorba 
să-l iau pe împieliţatul ăsta cu mine...! 

— la câte vrei! Dar grăbeşte-te, căci trebuie să ajungi în 
noaptea asta. 

Lupin înălţă din umeri şi murmură: 

— Absurd! 

Împăratul se întoarse spre el şi Lupin îi spuse: 

— Da, Sire, absurd, căci Waldemar e incapabil să mă 
păzească. Eu oricum voi evada şi atunci... 

Izbi cu piciorul, violent în podea: 

— Şi atunci, Sire, credeţi că-mi voi mai pierde timpul? 
Dacă dumneavoastră renunţaţi la luptă, eu unul nu renunţ. Eu 
am început-o, eu o voi sfârşi. 

Împăratul obiectă: 

— Nici eu nu renunţ, însă poliţia mea va continua 
cercetările. 

Lupin izbucni în râs: 

— lertaţi-mă, Majestate, dar e stupid! 

Poliţia Majestății Voastre. Cu toate poliţiile din lume veţi 
obţine nimic, adică nimic absolut! Nu Majestate, nu mă întorc la 
închisoare. Acolo mă distrez. Dar îmi pun gaj libertatea contra 
acestui om... Aveţi grijă. 

Împăratul începu să-şi piardă răbdarea: 

— Dar bine, nici măcar nu ştii cine e omul. 

— Voi şti, Sire. Şi numai eu o pot afla. Şi el ştie că eu sunt 
singurul care-l poate găsi. Sunt singurul său duşman. Sunt 
singurul care-l poate ataca. Eu sunt cel căruia îi era destinat 
glonţul de revolver. Eu sunt cel pe care l-a drogat în această 
noapte pentru a avea la dispoziţie timpul necesar. Duelul este 
între mine şi el. Lumea nu are ce vedea. Nimeni nu mă poate 
ajuta. Noi suntem doi şi asta este tot. 

Până aici şansa a fost de partea lui. Dar în final este 
inevitabil, îmi voi lua revanşa. 

— De ce crezi asta? 

— Fiindcă eu sunt mai puternic. 

— Şi dacă te va omorâ? 

— Nu mă va omorâ, îi voi smulge ghiarele, îl voi reduce la 
neputinţă şi tot voi pune mâna pe scrisori. Nu există putere pe 
lume să mă împiedice să pun mâna pe ele. 


Era atât de convins de ce spunea, avea o asemenea 
siguranţă în glas încât dădea lucrurilor pe care le spunea 
aparenţa unor fapte deja împlinite. 

Impăratul nu se putu abţine de la un sentiment confuz, 
inexplicabil, în care admiraţia şi încrederea în Lupin se 
amestecau, atâta autoritate era în glasul acestuia. La urma 
urmelor, pe împărat nu-l opreau decât scrupulele să se 
folosească de acest aliat. Şi, îngrijorat, merse la fereastră fără 
să spună nimic. 

În cele din urmă zise: 

— Şi cine ne garantează că scrisorile au fost furate în 
noaptea asta? 

— Furtul e datat, Sire. 

— Ce spui? 

— Examinaţi partea dinlăuntru a frontonului care acoperea 
caseta. Data este scrisă cu cretă albă: miezul nopţii, 24 august. 

— Într-adevăr... Într-adevăr... murmură Împăratul uimit. 
Cum de n-am văzut? 

Şi adăugă, lăsând să i se dezvăluie curiozitatea: 

— E ca şi cum cei doi N, săpaţi în zid... nu mi-i explic. Aici 
este doar sala Minerva. 

— Aici e încăperea în care a dormit împăratul francezilor, 
Napoleon, spuse Lupin. 

— De unde ştii? 

— Întrebaţi-l pe Waldemar, Sire. Pentru mine, atunci când 
am parcurs jurnalul slujitorului francez, a fost ca un fulger. Am 
înţeles că Sholmes şi eu am urmat o cale greşită. Apoon, 
cuvântul incomplet pe care l-a rostit marele duce Hermann fiului 
său pe patul de moarte, nu era o prescurtare de la Apollon, ci de 
la Napoleon. 

— Ai dreptate... zise împăratul... Aceleaşi litere în ambele 
cuvinte şi în aceeaşi ordine. 

Este evident că marele duce a dorit să spună Napoleon. 
Dar cifrele 813? 

— Asta mi-a dat cea mai mare bătaie de cap. Am avut tot 
timpul ideea de a aduna cele trei cifre 8, | şi 3 şi numărul 12 
astfel obţinut, îmi indica sala asta, care este a douăsprezecea 
din galerie. Insă nu era suficient. Trebuia să mai fie ceva, ceva 
ce creierul meu drogat nu putea să formuleze. Imaginea 
orologiului, acest orologiu aflat chiar în sala Napoleon, mi-a 


produs o revelaţie. Numărul 12 însemna fără dubii ora 12. Ora 
12 ziua, ora 12 noaptea. Nu este, oare, clipa cea mai solemnă, 
clipa pe care oricine o ştie? Dar mai rămânea ceva: de ce 
fuseseră alese cifrele astea, 8, | şi 3, în locul altora care, 
adunate, ar fi dat acelaşi total? 

De aceea m-am gândit să fac orologiul să sune, prima 
dată doar de încercare. Şi în timp ce orologiul suna, am văzut că 
punctele de la prima, a treia şi a opta cifră se mişcă. Aveam deci 
trei cifre, care aranjate într-o ordine fatidică dădeau numărul 
813. Waldemar a apăsat cele trei puncte. Mecanismul s-a 
declanşat. Maiestate Voastră a văzut rezultatul... Aceasta este, 
Sire, explicaţia cuvântului misterios şi a celor trei cifre 813 pe 
care marele duce le-a scris cu mâna sa pe patul de moarte. 
Graţie lor, marele duce nădăjduia că într-o zi, fiul său va 
descoperi secretul de la Veldenz şi va deveni posesorul 
faimoaselor scrisori pe care le ascunsese. 

Împăratul asculta fascinat şi din ce în ce mai surprins ceea 
ce observase acest om inteligent, clarvăzător, întreprinzător şi 
inteligent. 

— Waldemar, exclamă el. 

— Sire? 

Dar în momentul în care se pregăti să vorbească, în hol se 
auziră exclamaţii. 

Waldemar ieşi şi se reîntoarse. 

— Este nebuna, Sire. Soldaţii vor s-o oprească să treacă. 

— Ba să vină, strigă Lupin cu vioiciune. 

Trebuie să vină, Sire! 

La un semn al împăratului, Waldemar se duse s-o aducă 
pe Isilda. Când fetiţa intră, cei de faţă avură un moment de 
stupoare. Faţa ei, atât de palidă, era acoperită cu pete negre. 

Trăsăturile ei, schimonosite, trădau cea mai cumplită 
suferinţă. Gâfâia, ţinându-şi mâinile crispate pe piept. 

— O! făcu Lupin cu spaimă. 

— Ce s-a întâmplat? întrebă Împăratul. 

— Medicul dumneavoastră, Sire! Să nu se piardă nici un 
moment! 

Şi făcând un pas înainte: 

— Vorbeşte, Isilda!... Ai văzut ceva? Vrei să spui ceva? 


Fetiţa se oprise, cu privirile mai puţin rătăcite, iluminate 
parcă de durere. Articula tot felul de sunete, dar nici măcar un 
cuvânt. 

— Ascultă, zise Lupin. Răspunde prin da sau nu, cu o 
mişcare a capului... L-ai văzut? 

Ştii unde este?... Ştii cine este? Ascultă... Dacă nu-mi 
răspunzi... 

Îşi stăpâni un gest de mânie. Însă deodată, aducându-şi 
aminte de cele întâmplate în ajun şi de faptul că fetiţa mai 
păstra amintiri din timpul când fusese în toate minţile, Lupin 
scrise pe peretele alb un L şi un M. 

Fetiţa întinse mâinile spre litere şi dădu din cap în semn 
de aprobare. 

— Şi ce urmează? întrebă Lupin... Ce urmează... Scrie tu. 

Dar fetiţa scoase un strigăt înspăimântător şi căzu la 
pământ cu un urlet. Apoi, imediat, linişte, nemişcare, încă o 
tresărire şi fetiţa nu se mai mişcă. 

— Moartă? întrebă Împăratul. 

— Otrăvită, Sire. 

— A! Nefericita!... Cine a făcut-o? 

— EI, Sire. Fetiţa îl cunoştea, fără îndoială. 

lar el s-a temut de dezvăluirile ei. 

Medicul sosi. Împăratul i-o arătă pe Isilda. 

Apoi, adresându-se lui Waldemar: 

— Căutaţi peste tot! Anunţaţi în toate gările de la 
frontieră! 

Se apropie de Lupin: 

— Cât timp îţi trebuie? 

— O lună, Sire... 

— Bine. Waldemar te va însoţi. El va urma ordinele mele 
şi-ţi va sta la dispoziţie cu tot ce doreşti. 

— Tot ce doresc, Sire, e libertatea, 

— Eşti liber... 

Lupin privi în urma împăratului şi-şi zise printre dinţi: „Mai 
întâi libertatea... Şi pe urmă, după restituirea scrisorilor, 
Majestate, o strângere de mână - chiar aşa - o strângere de 
mână, ca de la împărat la hoţ... asta ca să-ţi arăt că greşeşti 
tratându-mă cu dispreţ. Căci în definitiv, situaţia e destul de 
penibilă, în fond, pentru el am părăsit apartamentele mele de la 


Sante Palace, i-am făcut tot felul de servicii, iar el îşi dă acum 
aere... Dar şi dacă mai dăm ochii unul cu altul...” 

Cei şapte bandiți 

— Doamna poate primi o vizită? 

Dolores Kesselbach luă cartea de vizită şi citi: Andre 
Beauny. 

— Nu, răspunse ea. Nu-l cunosc pe domnul acesta. 

— Domnul insistă foarte tare să vă vadă. 

Pretinde că-l aşteptaţi. 

— AI... Se poate... Aşa e... Pofteşte-l aici. 

De când cu evenimentele care îi răvăşiseră viaţa şi o 
izbiseră nemilos, Dolores se instalase 

— după o şedere la hotelul Bristol - într-o căsuţă liniştită 
din rue des Vignes, la capătul localităţii Passy. 

O grădină drăguță se întindea în spatele casei, încadrată 
de alte grădini pline de copaci. 

Zile întregi zăcea în cameră, cu perdelele trase, fără să 
primească pe nimeni. Când ieşea din criză, Dolores cerea să fie 
dusă sub copaci şi rămânea acolo întinsă, nemişcată, 
melancolică, incapabilă să se opună destinului vrăjmaş. 

Nisipul aleii scârțâi iarăşi şi însoţit de servitor, îşi făcu 
apariţia un tânăr elegant, deşi îmbrăcat foarte simplu, după 
moda unor pictori, cu reverul hainei larg, cu lavalieră cu buline 
pe fond bleumarin. 

Servitorul se depărta. 

— Domnul Andre Beauny? întrebă Dolores. 

— Da, doamnă. 

— N-am avut onoarea... 

— Ba da, doamnă. l-aţi scris doamnei Ernemont, bunica 
Genevi&vei, la Garches şi i-aţi spus că doriţi să aveţi o 
întrevedere cu mine, ştiind că mă număr între prietenii ei. 

Dolores se ridică, foarte emoţionată: 

— A! Dumneata eşti... 

— Da. 

Ea îngăimă: 

— Serios? Dumneata eşti? Nu te mai recunosc. 

— Nu-l mai recunoaşteţi pe prinţul Paul Sernine? 

— Nu... Nimic nu-i seamănă... nici fruntea... nici ochii... şi 
nici... 


— Nu-l recunoaşteţi după fotografiile publicate în ziare. 
Acolo era vorba de deţinutul de la Sante, zise el zâmbind... Cu 
toate astea, eu sunt. 

Urmă o lungă tăcere, în care amândoi părură stânjeniţi şi 
încurcaţi. În cele din urmă, el zise: 

— Aş putea să ştiu de ce m-aţi căutat? 

— Nu v-a spus Geneviève? 

— N-am văzut-o... Dar bunica ei a înţeles sau a crezut că 
înţelege că aveţi nevoie de mine şi de serviciile mele. 

— Asta aşa e... Asta aşa e... 

— Cu ce v-aş putea fi de folos? Sunt atât de fericit... 

— Mi-e frică. 

— Frică? 

— Da, răspunse ea cu glas slab, mi-e frică de tot... Mi-e 
frică de ziua de mâine... Mi-e frică de viaţă... Am suferit atât de 
mult... Nu mai pot. 

El o privi cu o milă adâncă. Sentimentul nelămurit care-l 
atrăsese către această femeie lua astăzi un caracter mai precis. 
Azi ea îi cerea ocrotirea. Simţea nevoia arzătoare de a i se 
devota pe de-a-ntregul, fără nici o speranţă că va fi răsplătit. 

Dolores urmă: 

— Acum sunt singură, singură de tot. Nu am lângă mine 
decât nişte servitori pe care i-am angajat la întâmplare şi mi-e 
frică... Simt că în jurul meu se pune la cale ceva. 

— Dar în ce scop? 

— Nu ştiu. Însă duşmanul dă târcoale şi se apropie. 

— L-aţi văzut? Aţi observat ceva? 

— Zilele astea, doi oameni au trecut de mai multe ori pe 
stradă şi s-au oprit în faţa casei. 

— Aţi reţinut semnalmentele lor? 

— Pe unul din ei l-am văzut mai bine. E înalt, voinic, cu 
faţa rasă, îmbrăcat cu o haină de postav negru, foarte scurtă. 

— Un chelner de cafenea? 

— Da, un chelner. L-am pus pe unul din servitorii mei să-l 
urmărească. A luat-o pe strada Pompe şi a intrat într-o casă 
prăpădită. 

La parter e o cârciumă, e prima casă pe stânga de pe 
strada aceea. În sfârşit, noaptea trecută... 

— Noaptea trecută? 

— De la fereastra odăii mele am zărit o umbră în grădină. 


— Asta e tot? 

— Da. 

Lupin căzu o clipă pe gânduri. Apoi îi propuse: 

— Sunteţi de acord ca doi dintre oamenii mei să doarmă 
jos, în una din camerele de la parter? 

— Doi dintre oamenii dumitale? 

— O, nu aveţi nici un motiv să vă temeţi. 

Sunt doi oameni de treabă, moş Charolais şi fiul său... 
dacă-i vezi nici nu-ţi trece prin cap că sunt altceva decât par... 
Cu ei aici, puteţi sta liniştită. Cât despre mine... 

Ezită. El aştepta ca ea să spună ceva. Dar cum ea tăcea, 
el continuă: 

— Cât despre mine, este preferabil să nu fiu văzut aici... 
Da, este preferabil... pentru dumneavoastră. Dar oamenii mei 
mă vor informa. 

Şi-ar fi dorit să câştige un avantaj, să rămână, să se aşeze 
alături de ea şi s-o îmbărbăteze. Dar avea impresia că între ei 
totul fusese spus şi că un singur cuvânt în plus ar fi fost o 
jignire. 

Deci salută cu o plecăciune şi se retrase. 

Traversă grădina în grabă, dorind să se vadă cât mai iute 
afară ca să-şi poată stăpâni emoția. Servitorul îl aştepta în 
pragul vestibulului. Chiar când părăsea locuinţa, 497 cineva 
suna la uşa de la intrare. Era o tânără. 

El tresări: 

— Geneviève! 

Şi Geneviève aţinti asupra lui o privire mirată şi imediat - 
cu toate că era extrem de derutată de tinereţea privirii lui - îl 
recunoscu. 

Fu atât de tulburată, încât se clătină şi se sprijini de uşă. 

El îşi scoase pălăria şi o privea fără a îndrăzni să-i întindă 
mâna. O va face ea? Nu-l mai avea în faţă pe prinţul Sernine, ci 
pe... 

Arsene Lupin. Şi Geneviève ştia că e Arsene Lupin şi că 
tocmai ieşise din închisoare. Afară ploua. Geneviève îi dădu 
servitorului umbrela şi bolborosi: 

— Deschide-o, te rog şi pune-o deoparte. 

Apoi trecu drept înainte. 

„Sărmane bătrân,” îşi spuse Lupin pornind, „motivele 
astea de agitaţie nu fac bine unui tip nervos şi sensibil ca tine. 


Ai grijă de inima ta, dacă nu... Ei bine, bine, acum ţi se 
înlăcrimează ochii! Semn rău, domnule Lupin, îmbătrâneşti.” 

Îl bătu pe umăr pe un tânăr care a trecea strada la Muette 
şi se îndrepta spre Vignes. 

Tânărul se opri pentru câteva secunde: 

— Scuzaţi-mă, domnule, dar nu am onoarea, mi se pare... 

— i se pare greşit, dragul meu domn Leduc. Sau 
memoria ta este afectată. Amintiţi-vă... Versailles, camera de 
hotel de la Trei Împărați... 

— Tu! 

Tânărul sări înapoi îngrozit. 

— Doamne, da, eu, prinţul Sernine, sau mai degrabă din 
moment ce ştii numele meu real, Lupin! Te-ai gândit că Lupin a 
murit? Ah! 

Da, am înţeles, închisoarea... Aţi sperat... Du-te copile! 

Îl bătu uşor pe umăr. 

— Mergi tinere, mai avem încă cateva zile bune pentru a fi 
poeţi. Timpul nu a sosit încă. 

Scrie poezie, poetule! 

El îi apucă braţul violent şi îi spuse, faţă în faţă: 

— Dar ceasul se apropie, poetule. Nu uita că-mi aparţii, 
trup şi suflet. Şi pregăteşte-te să ţi joci rolul. Acesta va fi greu şi 
frumos. Şi pe Dumnezeu, mi se pare că eşti foarte bun în acest 
rol! 

El râse, făcu o piruetă, şi plecă, lăsându-l pe Leduc uimit. 

Lupin merse mai departe, la intersecţia cu strada Pompe, 
unde era cârcima de care îi spusese doamna Kesselbach. El 
intră şi discută cu şeful. Apoi luă o maşină şi se duse la Grand 
Hotel, unde locuia sub numele de Andre Beauny. 

Cei doi fraţi Doudeville îl aşteptau. 

Blazat de aceste plăceri, Lupin nu gusta admiraţia şi 
devotamentul cu care tinerii prieteni îl copleşeau. 

— În sfârşit şefule, spune-ne... Ce s-a întâmplat? Cu tine, 
suntem obişnuiţi la miracole... Dar există şi limite... Nu pentru 
tine... Deci eşti liber? Şi acum, vă aflaţi în inima Parisului, 
deghizat. 

— Un trabuc? le oferi Lupin. 

— Mulţumesc... nu. 


— Te înşeli, Doudeville. Acestea sunt foarte bune. Mi-a 
spus-o un bun cunoscător, care se întâmplă să-mi fie bun 
prieten. 

— ÎI cunoaştem? 

— Kaiserul... Hai, nu faceţi figurile astea de idioţi, puneţi- 
mă la curent, nu am citit ziarele. 

Evadarea mea, ce efect public avut? 

— Trăsnet, şefu! 

— Versiunea poliţiei? 

— V-aţi luat zborul la Garches, în timpul unei reconstituiri 
a asasinării lui Altenheim. 

Din păcate, jurnaliştii au arătat că era imposibil. 

— Deci? 

— Deci este o nedumerire totală. Am căutat, am râs mult 
şi ne-am distrat. 

— Weber? 

— Weber este compromis total. 

— In afară de asta, nimic nou în Serviciul de Securitate? 
Nici o informaţie despre asasin? 

Nici o dovadă care permite să-i stabilim identitatea 
luiAltenheim? 

— Nu. 

— E un pic aiurea! Când te gândeşti că plătim milioane în 
fiecare an să se hrănească aceşti oameni. Dacă asta va 
continua, am să refuz să plătesc contribuţiile mele. la un loc şi 
501 un stilou. Veţi duce această scrisoare la Grand Journal în 
seara aceasta. E mult timp de când universul nu mai are ştiri de 
la mine. Scrie: „ Domnule Director, Îmi cer scuze în faţa 
publicului pentru legitima nerăbdare care a intervenit. 

Am evadat din închisoare dar nu pot dezvălui cum am 
scăpat. De asemenea, de la evadarea mea am descoperit 
celebrul secret, dar nu pot spune ceea ce este secret şi cum |- 
am descoperit. 

Intr-o zi sau alta toate acestea vor fi subiectul unei poveşti 
scrise de biograful meu, mai mult sau mai puţin apropiată de 
realitate. 

Este o pagină din istoria Franţei pe care nepoţii noştri o 
vor citi cu mare interes. 

Deocamdată, am ceva mai bun de făcut. 


Dezgustat să văd în ce mâini a căzut funcţia pe care am 
deținut-o, constatând că - Altenheim este în acelaşi punct, îl 
destitui pe domnul Weber şi îmi reiau postul de onoare pe care 
l-am ocupat cu strălucire şi satisfacţie generală sub numele de 
Lenormand. 

Arsene Lupin, şeful Sigurantei. „ 502 

La orele nouă seara, Arsène Lupin şi Doudeville îşi făceau 
intrarea la Caillard, un restaurant la modă. Lupin în frac, dar cu 
pantaloni largi, cum poartă artiştii şi cu cravata un pic prea 
lăsată. Doudeville în redingotă, cu ţinuta şi aerul grav al unui 
magistrat. 

Aleseră acea parte a restaurantului plasată după colţ, 
despărțită de marea sală prin două coloane. 

Un „maitre d'hotel”, corect şi dispreţuitor, aştepta ordinele 
cu un carnet în mână. Lupin comandă cu o minuţiozitate şi o 
pricepere de fin cunoscător. 

— incontestabil, zise el, mâncarea din puşcărie era 
acceptabilă, cu toate astea, o masă îngrijită îţi face plăcere. 

Mâncă în tăcere, cu poftă, mulţumindu-se să pronunţe, din 
când în când o frază scurtă, prin care-şi trăda preocuparea: 

— Evident, lucrurile se vor aranja... Dar nu va fi uşor... Ce 
adversar!... Ceea ce mă uluieşte, este că după şase luni de 
luptă, nu ştiu însă nici măcar ce vrea! Complicele principal e 
mort. 

Am ajuns aproape de sfârşitul bătăliei şi cu toate astea 
habar n-am cum operează... Ce 503 urmăreşte, mizerabilul? 
Planul meu, cel puţin, e clar: să pun mâna pe marele ducat, să 
urc pe tron un mare duce, numit de mine, să i-o dau pe 
Geneviève de soţie... Şi să domnesc. Mi se pare clar, cinstit şi 
loial. Dar el, personajul lipsit de nobleţe, larvă a tenebrelor, 
unde vrea să ajungă? 

Lupin strigă: 

— Chelner! 

Chelnerul se apropie. 

— Ce doreşte domnul? 

— Nişte ţigări de foi. 

Chelnerul se întoarse şi deschise câteva cutii. 

— Ce mă sfătuieşti să iau? întrebă Lupin. 

— lată nişte excelente ţigări Upman. 


Lupin îi oferi lui Doudeville o ţigare Upman, îşi luă şi el una 
şi-i tăie vârful. Chelnerul aprinse un chibrit şi i-l întinse. Deodată 
Lupin îl apucă de încheietura mâinii: 

— Nici un cuvânt... Te cunosc... Numele tău adevărat este 
Dominique Lecas... 

Chelnerul, un bărbat voinic, lat în spate, vru să se 
desprindă. Îşi stăpâni un strigăt de durere. Lupin îi strivise 
încheietura mâinii. 

— Numele tău este Dominique. Locuieşti pe strada Pompe, 
la etajul al patrulea, unde te-ai retras cu banii pe care i-ai 
câştigat - ei ascultă-mă, idiotule, că de nu, îţi sfărâm oasele 

— cu banii pe care i-ai câştigat în slujba baronului 
Altenheim, al cărui valet erai. 

Celălalt rămase nemişcat, cu faţa lividă de spaimă. 

În jurul lor, sala mică se golise. Alături, în sala principală, 
erau trei domni, care fumau şi două cupluri care stăteau de 
vorbă, bând lichioruri. 

— După cum vezi, nu ne deranjează nimeni... Putem sta 
de vorbă. 

— Cine sunteţi dumneavoastră? Cine sunteţi 
dumneavoastră? 

— Nu-ţi mai aduci aminte de mine? Mă mir. 

Ar trebui să ţii minte faimosul dineu din vila Dupont... 
Chiar tu, pungaşule, mi-ai oferit farfuria cu prăjituri... Şi încă ce 
prăjituri... 

— Prinţul. Prinţul..., îngăimă celălalt. 

— Da, da, prinţul Arsene, prinţul Lupin în persoană... A! A! 
răsufli uşurat... Îţi spui că n-ai de ce să te temi din partea lui 
Lupin? Eroare, dragul meu! Trebuie să te temi mai mult decât 
de oricine. Scoase din buzunar o carte de vizită şi i-o arătă: 

— Uite, priveşte, acum lucrez în poliţie. Ce vrei? Aşa 
sfârşim cu toţii... Noi ăştia, marii seniori ai furtului, împărații 
crimei. 

— Prin urmare? reluă chelnerul continuând să fie neliniştit. 

— Prin urmare, răspunde clientului care te cheamă acolo, 
fă-ţi datoria şi pe urmă întoarce-te aici. Şi mai ales: să nu faci 
vreo glumă şi s-o ştergi! Afară te pândesc zece agenţi. Du-te! 

Chelnerul se supuse. După cinci minute se întoarse şi 
stând în picioare în dreptul mesei, cu spatele la restaurant ca şi 
cum ar fi discutat cu clienţii despre calitatea ţigărilor, spuse: 


— Ei bine? Despre ce este vorba? 

Lupin înşiră pe masă câteva hârtii de o sută de franci: 

— Pentru fiecare răspuns exact la întrebările mele ai o 
hârtie de o sută de franci. 

— S-a făcut. 

— Încep. Câţi servitori eraţi la baronul Altenheim? 

— Şapte, în afară de mine. 

— Nu mai mulţi? 

— Nu. O singură dată au fost aduşi nişte lucrători din Italia 
pentru construcţia subteranelor la vila Glicinelor de la Garches. 

— Erau două subterane? 

— Da, una ducea la pavilionul Hortense, iar cealaltă ieşea 
din prima şi se termina dedesubtul pavilionului doamnei 
Kessslbach. 

— În ce scop a fost construită această subterană? 

— Pentru răpirea doamnei Kesselbach. 

— Cele două servitoare, Suzanne şi Gertrude, erau 
complice? 

— Da. 

— Acum unde sunt? 

— În străinătate. 

— Dar cei şapte servitori, cei din banda Altenheim? 

— l-am părăsit. Ei îşi fac, mai departe, meseria. 

— Unde i-aş putea găsi? 

Dominique ezită. Lupin desfăcu doua hârtii de câte o mie 
de franci şi-i zise: 

— Scrupulele te onorează, Dominique. Nuţi mai rămâne 
decât să pui mâna pe hârtii şi să răspunzi. 

Dominique răspunse: 

— Îi puteţi găsi în strada Revoltei nr. 3, la Neuilly. Unul din 
ei e poreclit Agentul. 

— Perfect. Şi acum numele adevărat al lui Altenheim. ÎI 
cunoşti? 

— Da. Ribeira. 

— Dominique, o să-ți meargă rău. Ribeira era numele fals. 
Eu îţi cer numele adevărat. 

— Parbury. 

— Ăsta-i alt nume de război. 

Chelnerul ezită. Lupin întinse trei hârtii de câte o sută. 


— La dracu! Ce mai contează? La urma urmelor e mort, 
nu-i aşa? Mort de-a binelea. 

— Numele lui, zise Lupin. 

— Numele lui? Cavalerul de Malreich. 

Lupin sări de pe scaun. 

— Cum? Ce-ai spus? Cavalerul... Repetă...! 

Cavalerul.? 

— Raoul de Malreich. 

O lungă tăcere. Lupin, cu ochii holbaţi, îşi aducea aminte 
de nebuna din Veldenz, care a murit otrăvită. Isilda purta acelaşi 
nume: Malreich. Asta era şi numele micului gentilom francez, 
venit la Curtea din Veldenz în secolul al XVIII-lea. Arsene 
întrebă: 

— Din ce ţară e acel Malreich? 

— E de origine franceză, însă născut în Germania... 
Cândva, am zărit nişte hârtii. De acolo i-am aflat numele. A! 
Dacă ar fi ştiut cred că m-ar fi sugrumat. 

Lupin reflectă un timp, apoi zise: 

— El vă conducea pe toţi? 

— Da. 

— Mai avea vreun complice, vreun asociat...? 

— Ah! tăceţi! tăceţi! 

Faţa chelnerului exprimă deodată o spaimă vie. Lupin îşi 
dădu seama că era aceeaşi spaimă pe care o încerca el însuşi 
de câte ori se gândea la asasin. 

— Cine este? L-ai văzut? 

— O! Să nu vorbim de asta... Nu trebuie să vorbim despre 
el. 

— Cine-i? Te întreb: cine-i? 

— E stăpânul... Şeful... Nimeni nu-l cunoaşte... 

— Dar tu l-ai văzut? răspunde! L-ai văzut? 

— Uneori, da. Dar în umbră... noaptea. 

Niciodată ziua. Transmite ordinele pe bileţele de hârtie 
sau prin telefon. 

— Numele lui! 

— Nu-l ştiu. Nu spunea nimănui numele lui. Asta aducea 
nenorocire. 

— E îmbrăcat în negru, nu-i aşa? 

— Da, în negru. E mărunt şi slab... blond. 

— Şi ucide, nu-i aşa? 


— Da, ucide... ucide, aşa cum alţii fură o bucată de pâine. 

Glasul îi tremura. Chelnerul îl imploră pe Lupin: 

— Să tăcem... Nu trebuie să vorbim despre el... V-am 
spus, aduce ghinion! 

Lupin tăcu, impresionat de frica acestui om. Se gândi mult 
timp şi apoi îi spuse: 510 

— Ţine-ţi banii. Dar, dacă vrei să trăieşti în pace, ai grijă 
să nu sufli nici un cuvânt despre ce am vorbit în seara asta. 

leşi din restaurant cu Doudeville şi merse până la Porte 
Saint-Denis, fără a scoate o vorbă, preocupat de cele aflate. 

Într-un târziu, îl apucă de braţ pe tovarăşul său de drum 
şi-i spuse: 

— Ascultă-mă bine Doudeville: te duci la Gara de Nord 
unde vei ajunge tocmai bine ca să te urci în expresul de 
Luxembourg. Cobori la Veldenz, capitala marelui ducat Deux- 
Ponts-Veldenz. La primăria de acolo vei putea obţine cu uşurinţă 
actul de naştere al cavalerului de Malreich şi informaţii cu 
privire la familia lui. 

Poimâine, sâmbătă, te vei întoarce. 

— Să dau de veste la Siguranţă? 

— De asta mă ocup eu. Voi telefona că eşti bolnav. Ah. 
Încă un cuvânt. Ne vom întâlni la amiază într-o mică cafenea de 
pe strada Revoltei, restaurantul Buffalo. Îmbracă-te ca un 
lucrător. 

De a doua zi, Lupin, îmbrăcat cu o bluza scurtă din pânză, 
purtând pe cap o caschetă, se îndreptă spre Neuilly şi începu 
ancheta la casa de la numărul 3 de pe strada Revoltei. 

Printr-o poartă boltită se intră într-o curte unde este un 
adevărat iarmaroc. O întreagă populaţie de lucrători, femei şi 
copii mişună prin culoare şi atelier. 

După câteva minute, Lupin câştigă simpatia portăresei cu 
care stătu de vorbă, o oră întreagă, despre cele mai felurite 
chestiuni. 

În cursul acelei ore, Lupin văzu trecând unul după altul trei 
indivizi al căror aspect îl izbi. 

„Asta, îşi zise el, miroase a pradă de la distanţă... O poţi 
urmări după miros... Îşi dau aere de oameni cinstiţi, fir-ar ei să 
fie! Însă au privirea de fiară care ştie că duşmanul e peste tot şi 
că fiecare tufiş, fiecare colţ de iarbă poate ascunde o capcană.” 


După-amiază şi în dimineaţa de sâmbătă îşi continuă 
investigaţiile şi dobândi certitudinea că cei şapte complici ai lui 
Altenheim locuiau toţi în grupul ăsta de imobile. Patru din ei 
lucrau pe faţă ca negustori de haine vechi. Alţi doi vindeau 
jurnale, iar al şaptelea îşi zicea Agentul şi sub această poreclă îl 
cunoştea toată lumea. 

Treceau unul pe lângă altul fără să dea impresia că se 
cunosc. Seara însă, Lupin constată că se adunau toţi în fundul 
curţii şi îi dădeau Agentului obiectele furate. 

„Bravo”, îşi zise Lupin, „lucrurile merg strună. Ca să rezolv 
afacerea, i-am cerut vărului meu din Germania o lună de zile şi 
cred acum că două săptămâni îmi vor fi de ajuns. 

Ceea ce-mi place, e că voi avea de-a face cu indivizii care 
m-au făcut să fac o baie în Sena. 

Sărmane Gourel! În sfârşit, vei fi răzbunat! A trecut destul 
timp de atunci!” 

La amiază intră în restaurantul Buffalo, într-o săliţă scundă 
în care îşi luau prânzul zidari şi vizitii. Cineva se aşeză lângă el. 

— S-a făcut, şefule! 

— A! Tu eşti, Doudeville? Cu atât mai bine. 

De abia aştept să aud noutăţi. Ai toate informaţiile? Actul 
de naştere! Haide, povesteşte repede. 

— lată ce am aflat! Tatăl şi mama lui Altenheim au murit 
în străinătate. 

— Treci mai departe. 

— De pe urma lor au rămas trei copii. 

— Trei? 

— Da. Cel mai mare dintre ei ar avea astăzi treizeci de 
ani. ÎI chema Raoul de Malreich. 

— Asta e omul nostru, Altenheim. Apoi? 

— Cea mai mică era o fată, Isilda. Registrul poarta 
inscripţia de dată recentă: „decedată”. 

— Isilda..., repetă Lupin... Aşa mi-am închipuit şi eu. Isilda 
era sora lui Altenheim... 

Am recunoscut numaidecât la ea nişte trăsături 
fizionomice pe care le cunoşteam. Asta era deci legătura care-i 
unea. Dar cel de al treilea copil, mai bine zis al doilea? 

— Un fiu. Ar trebui să aibă, astăzi, douăzeci şi şase de ani. 

— Cum îl chema? 

— Louis de Malreich. Lupin avu o tresărire 


— Ăsta e! Louis de Malreich... inițialele L şi M. 
Îngrozitoare, înspăimântătoare iscălitură... 

Pe asasin îl cheamă Louis de Malreich. Era fratele Isildei şi 
al lui Altenheim. Ca să nu fie dat în vileag i-a ucis pe amândoi. 

Lupin rămase vreme îndelungată fără glas, întunecat, 
obsedat de misterioasa fiinţă. 

Doudeville obiectă: 

— Ce motive avea să se teamă de sora sa? 

Isilda era nebună, din câte mi s-a spus. 

— Nebună, da, dar capabilă să-şi amintească anumite 
detalii din copilăria ei. Cu 514 siguranţă că l-a recunoscut pe 
fratele cu care a copilărit... A murit din cauza acestei amintiri... 

Şi Lupin adăugă: 

— Nebună!... Dar bine... Sunt nebuni cu toţii... Mama 
nebună, tatăl alcoolic... Altenheim 

— o adevărată brută. Isilda - o biată dementă... lar 
celălalt, asasinul, un monstru, un maniac imbecil. 

— Imbecil? Chiar crezi, şefule? 

— Da, da, imbecil! Cu sclipiri de geniu, cu vicleşuguri şi 
intuiţii de demon, însă un detracat, un nebun, ca toţi cei din 
familia lor. 

Numai nebunii ucid şi mai ales nebunii de speța lui... Căci 
în definitiv... 

— Ce este, şefule? 

— Priveşte. 

Chiar atunci intră un bărbat care-şi atârnă pălăria într-un 
cuier, o pălărie neagră, de pâslă moale. Se aşeză la o măsuţă, 
citi lista pe care i-o oferi un chelner, comandă şi aşteptă 
nemişcat, cu trupul ţeapăn, cu braţe încrucişate pe faţa de 
masă. 

Lupin îl văzu chiar din faţă. _ 

Avea obrazul slab şi uscat, era bărbierit. In fundul orbitelor 
adânci se vedeau doi ochi cenuşii, de culoarea fierului. Pielea 
părea întinsă pe oase, ca o foaie de pergament, atât de aspră, 
atât de densă încât nici un fir de păr n-ar fi putut pătrunde prin 
ea. Faţa era posomorâtă, nu o însufleţea nici o expresie. Nici un 
gând nu părea să se nască sub fruntea de fildeş. 

Pleoapele, fără gene, nu clipeau niciodată, ceea ce dădea 
privirii fixitatea unei priviri de statuie. 


Lupin făcu semn unuia din chelnerii localului. 

— Cine e domnul de acolo? 

— Domnul care ia masa? 

— Da. 

— E un client. Vine de două sau de trei ori pe săptămână. 

— Ştii cum îl cheamă 1 

— Cum să nul!... Leon Massier... 

— O! îngăimă Lupin emoţionat. L. M. Cele două litere... Să 
fie oare Louis de Malreich? 

Începu să-l privească cu lăcomie. Omul arăta aşa cum şi-l 
imaginase, din câte ştia despre el şi despre hidoasa lui 
existenţă. Ceea 516 ce-l tulbura pe Lupin era privirea de mort; 
se aşteptase să găsească în ochii lui viaţă şi flacără. Ochii, pe 
care Lupin era convins că-i va găsi torturați, dezorientaţi, erau 
cu totul impasibili, iar buzele aveau grimasa sinistră a marilor 
blestemaţi. Îi zise chelnerului;: 

— Cu ce se ocupă domnul? 

— Drept să vă spun, nu prea ştiu. E un om mai ciudat... E 
întotdeauna singur... Nu vorbeşte nicipdată cu nimeni. Nici nu-i 
cunoaştem glasul. Arată cu degetul pe listă felul de mâncare pe 
care vrea să-l servesc şi în douăzeci de minute a isprăvit masa... 
Plăteşte şi pleacă. 

— Şi mai revine? 

— La patru sau la cinci zile odată. Nu vine regulat. 

„El este. El trebuie să fie, îşi repetă Lupin. 

Este Malreich... El este... Respiră la patru paşi de mine. Cu 
mâinile astea ucide. Creierul ăsta se lasă îmbătat de sânge. Ele 
monstrul, vampirul...” 

Şi totuşi, să fie cu putinţă? Lupin ajunsese până acolo 
încât îl socotea o fiinţă fantastică şi era consternat să-l 
descopere, în carne şi oase, 517 mergând, venind, acţionând ca 
oricare alt om. 

Nu-şi putea explica cum de mănâncă pâine şi carne, ca tot 
omul, cum bea un pahar cu bere, ca primul venit. El, pe care 
Lupin şi-l închipuise ca fiind o fiară din altă lume, care se 
hrăneşte cu carne vie şi suge sângele victimelor sale. 

— Să mergem, Doudeville! 

— Ce s-a întâmplat şefu? Sunteţi palid... 

— Am nevoie de aer. Să ieşim. 


Ajuns afară, îşi şterse fruntea acoperită de sudoare, trase 
aer în piept şi murmură: 

— Acum mi-e mai bine. Simţeam că mă înăbuş. 

Şi, stăpânindu-se, continuă: 

— Doudeville, deznodământul se apropie. De câteva 
săptămâni mă lupt, bâjbâind, cu un duşman invizibil. Şi iată că 
acum, deodată, hazardul mi-l aruncă în cale. Acum partida este 
egală. 

— Vrei să ne despărţim, şefule? Omul ne-a văzut 
împreună. Dacă mergem fiecare pe drumul lui, ne va pierde 
urma. 

— Crezi că ne-a văzut? zise Lupin gânditor. 

Omul ăsta pare să nu vadă nimic, să nu audă nimic. Nici 
măcar nu priveşte. Ce tip deconcertant! 

Şi într-adevăr, după zece minute, Leon Messier apăru şi se 
depărta fără măcar să bage de seamă că e urmărit. Işi aprinsese 
o ţigare. 

Mergea hai-hui, cu o mână la spate, ca un om care se 
bucură de soare şi care nici măcar nu bănuieşte că cineva se 
ţine după el. 

Trecu bariera, o luă de-a lungul fortificațiilor, ieşi din nou 
prin poarta Champerret şi se întoarse pe strada Revoltei. 

Voia să intre în imobilul de la numărul 3? 

Lupin şi-ar fi dorit-o din toată inima: asta ar fi fost dovada 
sigură a complicităţii cu banda Altenheim. Insă omul se întoarse 
şi o luă pe strada Delaizement, pe care merse până dincolo de 
velodromul Buffalo. 

La stânga, în faţa velodromului, între barăcile şi terenurile 
de tenis de închiriat care se află la marginea trotuarului din 
strada Delaizement, era un mic pavilion izolat, înconjurat de o 
grădină strâmtă. 

Leon Maisser se opri, scoase o legătură de chei, deschise 
întâi poarta grădinii, apoi uşa pavilionului şi dispăru. 

Lupin înainta cu precauţie. Băgă de seamă, imediat, că 
imobilele de pe strada Revoltei se prelungeau prin spate până la 
zidul grădinii. 

Apropiindu-se mai mult, văzu că zidul era foarte înalt şi că 
de el se rezema o remiză clădită în fundul grădinii. 


judecând după dispunerea locului, Lupin avu certitudinea 
că remiza era lipita de cealaltă remiza, de la numărul 3 şi care 
servea de magazie Agentului. 

Cu alte cuvinte, Leon Massier locuia într-o casă lipita de 
magazia în care se întruneau cei şapte complici din banda 
Altenheim. Asta însemna că Leon Massier era şeful suprem. EIl 
comanda această bandă şi fără doar şi poate, comunica cu 
oamenii săi printr-un culoar secret care unea cele două remize. 

— Nu m-am înşelat, zise Lupin, Leon Massier şi Louis 
Malreich sunt una şi aceeaşi persoană. Lucrurile se simplifică. 

— Straşnic! exclamă Doudeville. Înseamnă că în mai puţin 
de câteva zile afacerea va fi terminată. 

— Cu alte cuvinte, cineva îmi va tăia beregata cu un 
pumnal. 

— Ce tot spui, şefule? Auzi, ce idee! 

— De! Cine ştie? Am avut dintotdeauna presimţirea că 
monstrul ăsta este piaza mea rea. 

Din momentul acela, Lupin îşi intră în rol: nu-i rămânea 
decât să-l supravegheze pe Malreich, în aşa fel încât să nu-i 
scape nici unul din gesturile aceluia. Dacă ar fi să dăm crezare 
oamenilor din cartier, viaţa lui Malreich era una dintre cele mai 
bizare. „Tipul din pavilion”, cum i se zicea, locuia acolo numai 
de câteva luni. Nu vedea şi nu primea pe nimeni. Nu se ştia, 
după câte aflase Doudeville, să aibă vreun servitor. 

lar ferestrele, deşi larg deschise, chiar şi noaptea, 
rămâneau întotdeauna întunecate. Nu răzbătea dinlăuntru 
lumina nici unei lumânări sau unei lămpi. 

De altfel, mai totdeauna, Leon Maisser ieşea la asfinţitul 
soarelui şi nu se întorcea decât foarte târziu, în revărsatul zorilor 
zilei. 

— Dar ştie cineva ce face în timpul ăsta? îl întrebă Lupin 
pe tovarăşul său, când acela venise să-i dea raportul. 

— Nu. Duce o viaţă foarte neregulată. 

Uneori dispare mai multe zile în şir... Mai bine 521 zis, se 
închide în casă. Într-un cuvânt ştim prea puţine despre el. 

— Vom şti. Şi asta foarte curând. 

Lupin se înşela. După opt zile de investigaţii şi de 
străduinţe continui, nu reuşise să afle nimic mai mult în legătură 
cu individul ăsta straniu. 


Mai mult decât atât, de-a dreptul extraordinar, omul 
reuşea, mergând cu paşi mărunți de-a lungul zidurilor, fără a se 
opri în vreun loc, să scape ca prin minune de urmărirea lui 
Lupin, dispărând subit. Uneori se folosea de case cu două intrări, 
însă în alte împreiurări se topea pur şi simplu în mijlocul 
mulţimii, ca o fantomă. 

Lupin rămânea încremenit pe loc, aiurit, plin de turbare şi 
de confuzie. 

Alerga imediat în rue Delaizement şi sta la pândă. 
Minutele treceau unele după altele, sferturile de ceas după 
sferturile de ceas. Se scurgea o jumătate de noapte până ce 
omul reapărea. Ce putuse să facă între timp? 

sa Ana 

— O telegramă pentru dumneata, şefule! îi zise Doudeville 
într-o seară pe la orele opt, revenind în strada Delaizement. 

Lupin o deschise repede. Doamna Kesselbach îl ruga să-i 
vină în ajutor. Spre seară, doi oameni se postară sub ferestrele 
ei şi unul dintre ei, zise: „Avem noroc... prin urmare, ne-am 
înţeles, dăm lovitura în noaptea asta...” Doamna Kesselbach 
coborâse şi constatase că broasca de la bucătărie nu se mai 
închidea sau că, în tot cazul, uşa putea fi deschisă din afară. 

— În sfârşit! exclamă Lupin. De data asta, inamicul ne 
cheamă el însuşi la luptă! Cu atât mai bine! Am stat destul la 
pândă sub ferestrele domnului Malreich. 

— Acum e aici? 

— Nu, mi-a jucat din nou un renghi, după cum îi e obiceiul. 
Mi-a scăpat în mijlocul Parisului. Acum îi voi juca eu un renghi. 
Dar, înainte de toate, ascultă-mă cu atenţie, Doudeville. Adună 
vreo zece din oamenii tăi cei mai voinici... la-l pe Marco şi pe 
uşierul Jerome. 

De când cu afacerea de la Palace Hotel i-am cam lăsat să 
se odihnească... De data asta să vină... 

De îndată ce i-ai adunat, du-i în strada Vignes. 

Moş Charolais şi fiul său stau probabil de pe acum de 
pază. Te vei înţelege cu ei şi la orele unu şi jumătate vei veni să 
mă întâlneşti la colţul dintre strada Vignes şi Raynouard. De 
acolo vom supraveghea casa. 

Doudeville plecă. Lupin mai aşteptă o oră, până ce liniştita 
stradă Delaizement fu cu desăvârşire pustie. Apoi, văzând că 
Leon Massier nu se întoarce, se hotărî să se apropie de pavilion. 


Nimeni în jurul lui. Lupin îşi făcu vânt şi sări pe blocul de 
piatră care susţinea grilajul grădinii. După câteva minute fu la 
faţa locului. 

Îşi propuse să forţeze uşa şi să caute în camere 
faimoasele scrisori ale împăratului, pe care Malreich le furase, 
dar se gândi că o vizită la remiză era mai urgentă. 

Fu foarte surprins văzând că uşa nu este încuiată şi 
constatând apoi, la lumina lanternei, că încăperea e cu 
desăvârşire goală şi că nu era nici o uşă în zidul din fund. 

Căută vreme îndelungată, fără a avea mai mult succes, 
afară însă, zări o scară rezemată de remiză. Fără îndoială, te 
puteai căţăra pe ea într-un fel de pod, practicat sub acoperişul 
de şindrilă. Lăzi vechi, claie de fân, unelte de grădinar erau 
îngrămădite în pod. Mai bine zis, păreau că se îngrămădesc, căci 
Lupin descoperi cu uşurinţă un drum care-l conduse până la zid. 
Aici însă se izbi de un toc de lemn pe care voi să-l dea lao 
parte. 

Nu izbuti, îl examina mai de aproape şi-şi dădu seama că 
era fixat în zid şi că unul dintre carouri lipsea. 

Trecu braţul prin el: nimeri în gol. Îndreptă lumina 
lanternei într-acolo: de partea cealaltă era un mare hambar, o 
remiză mai vastă decât aceea a pavilionului, plină cu fierărie şi 
cu obiecte de toate felurile. 

„Asta este” îşi zise Lupin, „ochiul de geam era practicat în 
remiza Agentului, sus de tot şi de aici Louis de Malreich vede, 
aude şi supraveghează pe complicii săi, fără a fi auzit sau văzut 
de ei. Acum îmi explic de ce nu-şi cunosc şeful.” 

Văzând cum stau lucrurile, stinse lumina şi se pregăti să 
plece, când o uşă se deschise în faţa lui, jos de tot. Intră cineva. 
Se aprinse o lampă. Lupin îl recunoscu pe Agent. Se decise 
atunci să rămână, de vreme ce expediţia tot nu putea avea loc 
decât atunci când Agentul va pleca o dată cu ceilalţi. 

Agentul scoase două revolvere din buzunar. 

Le verifică, spre a vedea dacă funcţionează bine, schimbă 
gloanţele, fluierând un refren de şantan. Astfel se scurse o oră. 
Lupin începu să se neliniştească, fără ca totuşi să se poată 
decide să plece. Mai trecură alte câteva minute, o jumătate de 
oră, o oră... 

În sfârşit, omul zise cu plas tare: 

— Intră. 


Unul dintre bandiți se strecură în remiză şi după el al 
doilea, al treilea, al patrulea... 

— Acum suntem toţi. Dieudonne şi Bucălatul ne vor 
ajunge acolo. Haidem. Nu mai e nici un moment de pierdut. 
Sunteţi înarmaţi? 

— Până-n dinţi. 

— Cu atât mai bine. O să fie lată. 

— De unde ştii, Agentule? 

— Am vorbit cu şeful... L-am văzut... 

Adică... Nu l-am văzut... Dar mi-a vorbit el... 

— Da, zise unul din oameni, în umbră, ca întotdeauna, la 
un colţ de stradă. A! Preferam să am de-a face cu Altenheim. 
Atunci ştiam ce avem de făcut. 

— Şi acum nu ştii? ripostă Agentul... Vom da o spargere la 
casa doamnei Kesselbach. 

— Şi cei doi gardieni? Cei doi indivizi puşi să păzească de 
Lupin? 

— Cu atât mai rău pentru ei! Noi suntem şapte. Vor trebui 
să-şi înghită limba. 

— Dar doamna Kesselbach? 

— Intâi căluşul, apoi frânghia şi o aducem aici... Uite aici, 
pe canapeaua asta... Apoi vom aştepta ordinele. 

— Şi noi ce-avem de aici? 

— İn primul rând, bijuteriile doamnei Kesselbach. 

— Asta dacă reuşeşte afacerea... dar eu vorbesc de ceva 
sigur. 

— Ca avans, trei hârtii de o mie de franci pentru fiecare 
din noi. Apoi, de două ori pe atât. 

— Ai banii? 

— Da. 

— Atunci e bine. Orice s-ar spune, în ce priveşte plata, nu 
cred să existe doi ca omul nostru. Apoi întrebă cu glas scăzut, 
încât Lupin de abia îl auzi: 

— Ascultă Agentule; dacă va fi nevoie să folosim cuțitul e 
rost şi de o primă? 

— Ca întotdeauna, două mii. 

— Şi dacă e nevoie pentru Lupin? 

— Trei mii. 

— Ah, dacă am putea pune mâna pe ăsta...! 


Unii după alţii părăsiră remiza. Lupin mai auzi cuvintele 
Agentului: 

— Planul de atac e următorul: ne împărţim în trei grupuri. 
Un fluierat şi fiecare merge înainte... 

Lupin ieşi repede din ascunzătoarea lui, coboră scara, 
ocoli pavilionul fără cel mai mic zgomot şi sări din nou grilajul. 

„Agentul are dreptate... O să fie lată!... Aha! 

Va să zică îmi vreţi pielea! Canaliile!” Trecu bariera şi se 
aruncă într-un taximetru: 

— Strada Raynouard. 

Puse să oprească la trei sute de metri de strada Vignes şi 
merse pe jos până la colţul dintre cele două străzi. Spre marea 
lui uimire, Doudeville nu era acolo. 

„Ciudat”, îşi zise Lupin. „Cu toate astea, e trecut de miezul 
nopţii. Afacerea mi se pare suspectă”. 

Aşteptă zece minute, douăzeci de minute... 

La 12 şi jumătate, nimeni. Era primejdios să mai întârzie. 
În definitiv, dacă Doudeville şi amicii săi nu putuseră veni, 
Charolais, fiul său şi el, Lupin vor fi de ajuns ca să respingă 
atacul, fără a mai pune la socoteală ajutorul servitorilor. 

Înainta. Însă zări doi oameni care încercau să se ascundă 
în umbra unei întărituri. 

„Drace!”, îşi zise el, „Asta e avangarda bandei, Dieudonne 
şi Bucălatul. Am făcut prostia să-i las să ajungă înaintea mea”. 

Dar acolo pierdu din nou timp. Ce trebuia să facă? Să se 
îndrepte spre ei, să-i scoată din luptă şi să pătrundă apoi în casă 
prin fereastra bucătăriei, pe care o ştia deschisă? Asta ar fi fost 
soluţia cea mai prudentă şi care i-ar fi îngăduit s-o ia pe doamna 
Kesselbach şi s-o scoată din încurcătură. 

Da, dar asta însemna, totodată, să renunţe la planul său. 
Să piardă ocazia unică de a pune mâna pe toata banda şi fără 
îndoială, pe Louis de Malreich. 

Deodată se auzi un fluierat undeva, în cealaltă parte a 
casei. 

să fi sosit şi ceilalţi? Contraatacul avea să vină dinspre 
grădină? Dar, la semnalul dat, cei doi oameni încălecară 
fereastra. Şi dispărură. 

Lupin făcu un salt, escaladă balconul şi sări în bucătărie. 
judecând după zgomotul paşilor, socoti că bandiții trecuseră în 
grădină. 


Zgomotul era atât de precis, încât Lupin se linişti. Nu se 
putea ca cei doi Charolais să nu fi auzit. Lupin urcă. Camera 
doamnei Kesselbach se afla la acelaşi palier. Intră repede. 

La lumina lămpii de noapte o zări pe Dolores, leşinată pe 
un divan. Arsene se repezi la ea, o ridică şi, cu glasul imperios, 
obligând-o să răspundă, o întrebă: 

— Ascultă... Charolais... Fiul său? Unde sunt? Ea îngăimă: 

— Cum? Dar bine... Au plecat... 

— Ce face?... Au plecat...? _ 

— Aşa mi-ai scris dumneata... In urmă cu o oră... O 
telegramă. 

Lupin ridică un formular căzut lângă ea şi citi: „Trimiteţi pe 
cei doi oameni care vă păzesc... şi pe toţi oamenii mei... îi 
aştept la Grand Hotel. Fiţi fară teamă”. 

— Drace! Şi aţi luat drept bună telegrama asta? Dar 
servitorii dumneavoastră? 

— Au plecat. 

Lupin se apropie de fereastră. Afară, trei oameni veneau 
de la celălalt capăt al grădinii. 

Prin fereastra camerei de alături, care dădea la stradă, 
văzu alţi doi afară. 

Se gândi la Dieudonne, la Bucălat, la Louis de Malreich 
mai ales, care probabil dădea târcoale, invizibil, formidabil. 

— Drace! Încep să cred că sunt pierdut. 

Omul negru 

aai E 

În clipa aceea, Arsène Lupin avu impresia, ba chiar 
certitudinea, că fusese atras într-o capcană, prin nişte mijloace 
pe care nu avea răgazul să le analizeze, dar care îşi dovediseră 
abilitatea şi îndemânarea prodigioasă. 

Totul era calculat, totul era voit; oamenii săi fuseseră 
îndepărtați, servitorii au dispărut sau au trădat, el însuşi era 
prezent în casa doamnei Kesselbach. 

Evident, reuşita era în folosul duşmanului, graţie unor 
împrejurări fericite până la miracol. 

În definitiv, el ar fi putut să ajungă acolo mai înainte de 
sosirea telegramei false, care-i făcuse să plece pe prietenii săi. 
Dar atunci s-ar fi dat lupta între ai săi şi banda lui Altenheim. Şi 
Lupin, aducându-şi aminte de felul de a acţiona al lui Malreich, 
de asasinarea lui Altenheim, de otrăvirea nebunei de la Veldenz, 


se întrebă dacă această cursă era întinsă doar pentru el şi dacă 
Malreich nu întrevăzuse cumva posibilitatea unei încăierări 
generale şi suprimarea complicilor care începuseră să-l 
deranjeze. 

Era mai mult o intuiţie, o idee fugitivă care-i trecu prin 
cap. Era timpul să acţioneze. Trebuia s-o apere pe Dolores, a 
cărei răpire - după toate probabilitățile - era însăşi raţiunea 
atacului. 

Întredeschise fereastra dinspre stradă şi întinse revolverul. 
O detunătură, alarma dată în cartier şi bandiții ar fi fost nevoiţi 
să fugă. 

— Ei bine, nu! murmură el. Nu! Nu vreau să se spună că 
am încercat să scap de luptă. 

Ocazia e prea frumoasă... Şi apoi, cine ştie dacă vor fugi! 
...- Sunt destul de mulţi şi le pasă prea puţin de vecini. 

Se întoarse în camera în care se afla Dolores. Jos se auzea 
zgomot. Lupin trase cu urechea şi cum zgomotul venea de pe 
scara, 532 încuie uşa de două ori. Dolores plângea şi se 
frământa pe divan. El o rugă: 

— Aveţi destulă putere? Ne aflăm la primul etaj. Aş putea 
să vă ajut să coborâm. Dacă înnodăm câteva cearceafuri de 
cerceveaua ferestrei... 

— Nu, nu nu mă părăsi... Or să mă ucidă... 

Apără-mă. Lupin o luă în braţe şi o duse în camera de 
alături. 

Apoi, aplecându-se asupra ei: 

— Nu vă mişcaţi şi păstraţi-vă cumpătul. 

Vă jur că atâta vreme cât voi fi eu în viaţă, nici unul din 
oamenii ăştia nu vă vor atinge. 

Uşa primei camere fu spartă. Dolores se agăța de Lupin: 

— Ah! iată.-i..., iată-i... Or să vă împuşte... 

sunteţi singur... 

EI îi spuse cu pasiune: 

— Nu sunt singur. Eşti şi dumneata aici... 

eşti şi dumneata aici, lângă mine... 

Şi Lupin voi să se desprindă din braţele ei. 

Dar ea îi cuprinse capul între braţe, îl privi în adâncul 
ochilor şi murmură: 

— Unde te duci? Ce vrei să faci? Nu... să nu mori... nu 
vreau... trebuie să trăieşti... trebuie... 


Şi ea bolborosi o mulţime de vorbe pe care Lupin nu le 
auzi şi pe care Dolores părea că le înăbuşă între buze, pentru ca 
el să nu le audă. 

Apoi, la capătul puterilor, extenuată, recăzu în perne, fără 
cunoştinţă. 

Lupin se aplecă deasupra ei şi o privi câteva momente. Cu 
o delicateţe nesfârşită, îi atinse părul cu buzele. Apoi se întoarse 
în prima încăpere, închise cu grijă uşa care despărţea cele două 
camere şi aprinse lumina electrică. 

— Un moment, copii! strigă el. Dar grăbiţi mai sunteţi! 
Vreţi să dărâmaţi casa?... Nu ştiţi că e Lupin aici? Păzea, băieţi! 

Şi în timp ce vorbea, desfăcu un paravan, spre a ascunde 
canapeaua pe care se aflase întinsă mai înainte doamna 
Kesselbach, şi aruncă pe canapea câteva rochii şi cuverturi. 

Uşa era cât pe-aci să se dărâme sub presiunea celor de 
dincolo. 

— Imediat! Vin îndată! Sunteţi gata?... Ei bine, poftiţi, 
domnilor...! 

Şi repede întoarse cheia şi trase zăvorul. 

Strigăte, ameninţări, un vălmăşag de brute încărcate de 
ură apăru în pragul uşii. Şi totuşi nici unul nu îndrăzni să facă un 
pas mai departe. Înainte de a se repezi la Lupin şovăiau, 
cuprinşi de nelinişte, de spaimă... Or, Lupin tocmai pe asta se 
bazase. 

În picioare, în mijlocul odăii, în plină lumină, cu braţul 
întins, el ţinea între degete un pachet de bancnote pe care le 
împărțea în şapte părţi egale, numărându-le una câte una. 

Calm, zise: 

— Trei mii de franci primă pentru acela care-l va curăța pe 
Lupin? Atât vi s-a promis...? 

Ei bine, iată de două ori mai mult! 

Şi puse bancnotele pe masă, la îndemâna bandiţilor. 

Agentul urlă: 

— Mofturi! Vrea să câştige timp. Trageţi în el! 

Şi ridică braţul. Dar tovarăşii lui îl opriră. 

Atunci Lupin continuă: 

— Bine-nţeles că asta nu schimbă cu nimic planul vostru 
de bătaie. Aţi pătruns aici: 1) ca s-o răpiți pe doamna 
Kesselbach; 2) ca să-i furaţi bijuteriile. M-aş socoti cel de pe 
urmă mizerabil dacă aş încerca să mă opun acestor planuri. 


— Aha! Aşa, unde vrei să ajungi? mârâi Agentul care-l 
asculta fără voia sa. 

— A! A! Agentule... Încep să te interesez? 

Intră, amice... Intraţi cu toţii!... Vreţi să vă tragă curentul 
pe scară?... Mititeilor, o să vă prindă o răceală... Cum? Ne e 
frică? Cu toate astea sunt singur... Haide, curaj, mieluşeilor! 

Bandiţii intrară în odaie, intrigaţi şi neîncrezători. 

— Închide uşa, Agentule... ne-am simţi mai în largul 
nostru... Îţi mulţumesc, barosane! Ah! 

la te uită, între timp bancnotele s-au şi evaporat. Prin 
urmare suntem de acord. Ce bine se înţeleg între ei oamenii 
cinstiţi! 

— Ei, şi pe urmă... 

— Pe urmă? Ei bine, de vreme ce suntem asociaţi... 

— Asociaţi? 

— Păi bine, n-aţi primit banii mei? De aici înainte lucrăm 
împreună, barosane şi împreună 1) vom răpi pe tânăra doamnă 
şi 2) îi vom fura bijuteriile. 

Agentul rânji: 

— Nu-i nevoie de tine. 

— Ba da barosane. 

— La ce mi-ar folosi? 

— Habar n-aveţi unde se află ascunzătoarea bijuteriilor, pe 
câtă vreme eu o cunosc. 

— O s-o găsim şi noi. 

— Mâine, poate, în noaptea asta nu. 

— Atunci, vorbeşte. Ce vrei? 

— Să împărţim bijuteriile. 

— Dacă te lauzi că ştii ascunzătoarea, de ce n-ai luat 
singur bijuteriile? 

— Un singur om n-o poate deschide. E un secret la mijloc 
şi nu-l cunosc. Dacă tot sunteţi aici, mă pot sluji de voi. 

Agentul şovăi: 

— Să împărţim... Să împărţim... Câteva pietricele şi câteva 
bucăţi de aramă... 

— Imbecilule! E mai mult de un milion... 

Oamenii fremătară, impresionați. 

— Fie, zise Agentul, dar dacă doamna Kesselbach spală 
putina? E în camera de alături, nu-i aşa? 

— Nu, este aici. 


Şi Lupin dădu la o parte, un moment, unul dintre panourile 
paravanului şi lăsă să se întrevadă grămada de rochii şi 
cuverturi pe care o pregătise pe canapea. 

— Este aici, leşinată. Dar n-o voi preda decât după ce vom 
face împărţeala. 

— Dar bine... 

— Faceţi cum vreţi, deşi sunt singur, ştiţi cât îmi poate 
pielea. Prin urmare... 

Oamenii se consultară şi Agentul zise: 

— Unde este ascunzătoarea? 

— Sub grătarul căminului, însă dacă nu-i cunoşti secretul, 
trebuie să ridici mai întâi tot căminul, oglinda, marmora şi se 
pare că toate astea sunt prinse într-un bloc. E o muncă grea. 

— Ce-are a face? Suntem destul de zdraveni. O să vezi 
îndată, în cinci minute... 

Agentul dădu ordine şi imediat tovarăşii săi se puseră pe 
lucru cu însufleţire şi disciplină admirabile. Doi dintre ei, căţăraţi 
pe scaune, se chinuiau să scoată oglinda. Ceilalţi patru puseră 
umărul la cămin. Agentul, în genunchi, supraveghea grătarul şi 
poruncea: 538 

— Mai cu curaj, băieţi... Toţi o dată... 

Atenţie! Un-doi, mi se pare că a început să se clatine. 

Nemişcat îndărătul lor, cu mâinile în buzunare, Lupin îi 
privea cu înduioşare şi în acelaşi timp savura, cu tot orgoliul 
său, ca artist şi ca maestru, noua şi violenta dovadă a 
autorităţii, forţei şi dominaţiei pe care o exercita asupra 
celorlalţi. Cum de putuseră bandiții să creadă, măcar o clipă, 
povestea asta neverosimilă, cum de-şi pierduseră orice rațiune 
a lucrurilor până acolo încât să-i lase în mână toate şansele 
bătăliei? 

Scoase din buzunar două revolvere mari, masive şi 
formidabile, întinse amândouă braţele şi ţinti, alegându-i pe cei 
dintâi pe care urma să-i doboare, trecu la următorii doi şi ochi ca 
şi cum s-ar fi aflat la o tarabă de bâlci. 

Două detunături în acelaşi timp şi două urlete... Patru 
oameni se prăbuşiră unii peste alţii, ca nişte păpuşi la jocul de 
tragere la ţintă, 

— Şapte fără patru fac trei, zise Lupin. Să mai continui? 

Rămase cu braţele întinse, iar cele două revolvere ţinteau 
în grupul pe care-l formau Agentul şi ceilalţi doi tovarăşi ai săi. 


— Ticălosule! mârâi Agentul, căutând o armă. 

— Sus labele! strigă Lupin, că de nu, trag!... Aşa! Şi acum, 
voi, ceilalţi, dezarmaţi-l. 

Că de nu... 

Cei doi bandiți, tremurând de frică, îl imobilizau pe şeful 
lor, obligându-l să se supună. 

— Legaţi-l!... Legaţi-l, pentru numele lui Dumnezeu! Ce vi 
se poate întâmpla? Îndată după plecarea mea veţi fi cu toţii 
liberi. Haide! 

Gata? Mai întâi încheieturile mâinilor... Cu centurile 
voastre... Şi acum gleznele... Mai repede! 

Dezarmat, învins, Agentul nu mai rezista. 

In vreme ce tovarăşii lui îl legau, Lupin se aplecă deasupra 
lor şi le aplică două lovituri teribile cu mânerele revolverelor în 
țeastă. Ei se prăbuşiră. 

— Asta da, treabă! zise el răsuflând uşurat. 

Păcat că nu mai sunt vreo cincizeci... Îmi intrasem în 
formă... Şi toate astea cu o asemenea uşurinţă, cu zâmbetul pe 
buze... Ce zici de asta, Agentule? 

Banditul înjură. După aceea Lupin îi zise: 540 

— Nu-ţi consuma nervii, barosane, consolează-te la gândul 
că ajuţi şi tu la o faptă bună, salvarea doamnei Kesselbach. Îţi 
va mulţumi ea însăşi pentru galanterie. 

Se îndreptă spre uşa camerei învecinate şi o deschise... 

— Ah! făcu el oprindu-se în prag uluit, consternat. Camera 
era goală. Se apropie de fereastră şi văzu o scară rezemată de 
balcon, o scară de oţel, demontabila. 

— Răpită... Răpită... murmură el. Louis de Malreich... Ahh! 
Ticălosul! 

=: = 

Rămase un moment pe gânduri, încercând să-şi 
stăpânească neliniştea şi îşi zise că la urma urmelor, nu avea de 
ce să se alarmeze: doamna Kesselbach nu părea să fie, până 
una alta, în primejdie. Fu zguduit de o turbare rapidă. Lupin se 
repezi la bandiți, distribui câteva lovituri de picior răniților care 
se agitau, îi buzunări şi le luă bancnotele, apoi le băgă căluşe în 
gură, îi legă cu ce găsi la îndemână, şnururi de perdele, pături, 
cearceafuri şi feţe de pernă tăiate fâşii şi în cele din urmă îi 
alinie pe covor, în faţa canapelei, şase pachete omeneşti, 
strânse unele lângă altele şi legate ca nişte colete. 


— Legătură de mumii pe canapea! rânji ei. 

Ce platou suculent pentru un amator! Idioţilor! 

Ce fel de socoteală v-aţi făcut? lată-vă, parcă sunteţi nişte 
înecaţi, depuşi la Morgă. Aşa credeţi voi că-l puteţi ataca pe 
Lupin, apărătorul văduvelor şi orfanilor? Tremuraţi?... N-aveţi de 
ce, mieluşeilor! Lupin n-a făcut rău nici măcar unei muşte... 
Lupin e un om cinstit, căruia nu-i plac tâlharii şi îşi cunoaşte 
datoria. Spuneţi şi voi: se poate trăi cu nişte şnapani ca voi? ŞI 
apoi... Nu mai există respect pentru viaţa aproapelui? Nu mai 
există respect pentru avutul altuia? Nu mai există legi? Nu mai 
există societate, nu mai există conştiinţă? Nimic? Încotro ne- 
ndreptăm. 

Dumnezeule, încotro ne-ndreptăm? 

Fără a-şi da măcar osteneala să-i încuie, Lupin ieşi din 
odaie, ajunse în stradă şi merse până ce ajunse la locul unde 
lăsase taxiul. 

Trimise şoferul să caute un alt automobil şi se întoarse 
apoi cu cele două maşini în faţa casei doamnei Kesselbach. 

Un bacşiş bun, dat cu anticipație îl scuti de explicaţii 
plicticoase. Cu ajutorul celor doi oameni, îi coboră pe cei şapte 
prizonieri şi-i instala în automobile, claie peste grămadă, unii pe 
genunchii celorlalţi. Răniţii strigau, gemeau. 

Lupin închise uşile automobilelor. 

— Feriţi-vă mâinile! zise el. 

Apoi se sui lângă şoferul primei maşini: 

— Înainte. 

— Încotro? întrebă şoferul. 

— Quai des Orfevres 36, la Siguranţă. 

Motoarele sforăiră duduind şi straniul cortegiu începu să 
coboare pantele de la Trocadero. 

Pe străzi întrecură câteva căruţe cu legume. 

Oameni cu prăjini stingeau lămpile de gaz. Pe cer licăreau 
stele. In aer bătea un vântuleţ proaspăt. Lupin cânta. 

Place de La Concorde, Louvre... In depărtare, masa neagră 
a catedralei Notre-Dame. Lupin se întoarse şi întredeschise o 
uşă: 

— Cum mai merge, camarazi? Bine mersi? 

Şi eu fac bine mersi. Noaptea e încântătoare şi aerul e 
divin...! 


Începură să se balanseze pe pavajul mai puţin egal al 
cheiurilor. Trecură astfel de Palatul Justiţiei şi ajunse la poarta 
Siguranţei. 

— Aşteptaţi puţin aici, zise Lupin celor doi şoferi. Dar mai 
ales aveţi grijă de cei şapte clienţi dinăuntru. 

Apoi Lupin străbătu prima curte şi o luă pe culoarul din 
dreapta, care ducea la localurile serviciului central. Acolo se 
găseau tot timpul inspectorii de serviciu. 

— Vânat proaspăt, domnilor! zise el intrând. Şi încă vânat 
de cel bun. Domnul Weber e aici? Sunt noul comisar de poliţie 
de la Auteuil. 

— Domnul Weber este la apartamentul său. 

să-l anunţăm? 

— Un moment. Sunt cam grăbit. O să-i las un cuvânt. Și 
Lupin se aşeză în faţa unei mese şi scrise: „ Dragul meu Weber, 
Ţi-i aduc pe cei şapte bandiți care alcătuiau banda lui 
Altenheim, cel care i-au ucis pe Gourel şi pe mulţi alţii şi care m- 
au ucis şi pe mine sub numele de Lenormand. N-a mai rămas 
decât şeful lor. Voi proceda imediat la arestarea lui. 

Vino după mine. Locuieşte la Neuilly, rue Delaizement şi-şi 
zice Leon Massier. 

Salutări cordiale, ARSÈNE LUPIN Şeful Siguranţei”. 

Apoi puse scrisoarea în plic. 

— Trimiteţi scrisoarea asta domnului Weber. 

E urgentă. Acum am nevoie de şapte oameni care să ia în 
primire marfa. Am lăsat-o pe chei. 

În faţa automobilelor, fu ajuns de un inspector general. 

— A! dumneata eşti, domnule Leboeuf? îi zise Lupin. Am 
dat o lovitură mare de tot... 

Toată banda lui Altenheim. 

— Unde ai pus mâna pe ei? 

— Se pregăteau să o jefuiască pe doamna Kesselbach şi 
să-i jefuiască apartamentul. Dar voi explica toate astea la 
momentul oportun. 

Inspectorul general îl luă de o parte şi îi spuse cu un aer 
mirat: 

— Scuzaţi-mă, vă rog. Mi s-a spus că a venit comisarul din 
Auteuil. Şi nu mi se pare... 

Cu cine am onoarea? 


— Cu persoana care vă face acest frumos cadou: şapte 
apaşi de cea mai bună calitate. 

— Cu toate astea, aş vrea să ştiu... 

— Numele meu? 

— Da. 

— Arsene Lupin. 

Îi puse la repezeală piedică interlocutorului său, alergă în 
strada Rivoli, sări într-un automobil care trecea şi ceru să fie 
condus la Porte des Ternes. 

Imobilele de pe strada Revoltei erau aproape. Lupin se 
îndreptă spre numărul 3. 

Cu tot sângele său rece şi cu toată stăpânirea de sine, 
Arsene Lupin nu reuşi să-şi domine emotia care-l invada. Avea s- 
o regăsească pe doamna Kesselbach? Louis de Malreich o 
dusese pe tânăra femeie la el acasă sau în remiza Agentului? 
Lupin îi luase Agentului cheia de la remiză, astfel că-i fu uşor, 
după ce sunase la portar, după ce străbătuse toate curţile, să 
deschidă uşa şi să pătrundă în magazia de vechituri. 

Îşi aprinse lanterna şi se orientă. La dreapta se afla spaţiul 
liber, unde-i văzuse pe complici punând la cale lovitura. Pe 
canapeaua despre care vorbise Agentul, zări o formă neagră, 
învelită în cuverturi, cu căluşul în gura. Dolores zăcea acolo. 
Lupin îi veni în ajutor: 

— A! lată-te... lată-te... Îngăimă ea... Nu ţi-au făcut nimic? 

Şi ridicându-se în coate, îi arătă fundul magazinului: 

— Pe acolo... Pe acolo a ieşit el... L-am auzit... 

Sunt sigură... Trebuie să mergem... Te rog... 

— Întîi dumneata, zise el. 

— Nu, el... Loveşte.-l... Te rog din toată inima... Loveşte.-l. 
De data asta, spaima, în loc s-o facă să-şi piardă cumpătul, 
părea că-i dă forţe noi. Ea repetă, din dorinţa nesfârşită de a-l 
da pe mâna lui Lupin pe duşmanul care o tortura. 

— El mai întâi... Nu mai pot trăi, trebuie să mă scapi de el. 
Trebuie... Nu mai pot trăi astfel. 

Lupin o dezlegă... o întinse binişor pe canapea şi-i spuse: 

— Ai dreptate... De altfel, aici n-ai de ce să te temi... 
Aşteaptă-mă... Mă întorc... 

Dar când Lupin voi să se îndepărteze, ea îl prinse de mână 
cu vioiciune: 

— Dar dumneata? 


— Ce-i cu mine? 

— Dacă omul acela... 

S-ar fi zis că se teme pentru Lupin, în lupta supremă la 
care-l expunea şi că în ultimul moment, ar fi fost fericită să-l 
poată opri lângă ea. 

Lupin murmură: 

— Îţi mulţumesc. Fii liniştită. N-am de ce să mă tem. E 
singur. 

Şi lăsând-o pe Dolores pe canapea, se îndreptă spre 
fundul magazinului. 

Aşa cum se aştepta, găsi acolo o scară rezemată de zid, 
care-l conduse la nivelul micului ochi de geam prin care 
urmărise întâlnirea bandiţilor. Pe aici o luase Malreich pentru a 
ajunge în casa din strada Delaizement. 

Lupin făcu şi el acel drum, la fel cum îl făcuse şi cu câteva 
ceasuri mai înainte. Trecu în cealaltă remiză şi coboră în 
grădină. Se afla acum îndărătul pavilionului ocupat de Malreich. 

Lucru ciudat, nu se îndoi nici o clipă că Malreich nu s-ar fi 
aflat acasă. Era inevitabil să-l întâlnească şi duelul formidabil pe 
care îl purtau de atâta vreme se apropia de sfârşit. 

Câteva minute în plus şi totul va fi terminat. 

Lupin fu consternat! Apăsând pe clanţa uşii, clanţa cedă, 
uşa se deschise fără nici un efort. Pavilionul nu era nici măcar 
încuiat. 

Străbătu o bucătărie, un vestibul, sui o scară, înaintă cu 
hotărâre fără a încerca măcar să înăbuşe zgomotul paşilor. Pe 
palier se opri. 

Sudoarea îi curgea de pe frunte şi sângele îi zvâcnea în 
tâmple. Totuşi rămase calm, stăpân pe sine, conştient de fiecare 
gând. . 

Işi aşeză amândouă revolverele pe o treaptă a scării. 

„Nici o armă”, îşi zise el, „numai mâinile mele, nimic mai 
mult decât efortul mâinilor mele... atât e de ajuns... E mai bine 
aşa.” In faţa lui - trei uşi. Lupin o alese pe cea din mijloc. Apăsă 
clanţa, nici un obstacol. 

Intră. 

În încăpere nu era pic de lumină, însă prin fereastra 
deschisă pătrundea lumina nopţii, iar în umbră în cearceaful şi 
aşternuturile albe era cineva. 


Brutal, Lupin zvârli raza de lumină a lanternei sale asupra 
siluetei. 

— Malreich! 

Faţa lividă a lui Malreich, ochii săi întunecaţi, fălcile sale 
de cadavru, gâtul descarnat... 

Neclintit, la numai cinci paşi, Lupin n-ar fi putut spune 
dacă chipul acela inert, dacă ţeasta de mort exprima sau nu 
teamă în faţa lui. Făcu un pas, apoi încă unui, apoi încă unul. 

Omul din pat nu se mişca, îl privea? 

înţelegea ceva? Văzându-l, ai fi zis că ochii săi privesc în 
gol şi că omul e mai degrabă obsedat de o halucinație decât 
şocat de o imagine reală, încă un pas... 

„Acum se va apăra”, îşi zise Lupin. „Trebuie să se apere.” 
Şi întinse braţul spre el. Omul nu făcu nici un gest, nu tresări, 
pleoapele sale nu clipiră. Contactul se produse. 

Şi cel care-şi pierdu capul, răvăşit, îngrozit, fu Lupin. El îl 
răsturnă pe Malreich, îl culcă pe pat, îl înfăşură în cearşeaf, îl 
legă cu cuverturile şi-l ţinu sub genunchi, ca pe o pradă... Fără 
ca cel de dedesubt să fi încercat cel mai mic gest de rezistenţă. 

— A! răcni Lupin beat de bucurie, de ură şi satisfacţie. Te- 
am zdrobit, în sfârşit, fiară odioasă! Acum eu sunt stăpânul! 

Auzi zgomot afară, în strada Delaizement, lovituri în 
grilajul porţii. Se repezi la fereastră şi strigă: 

— Tu eşti Weber? Ai şi sosit? Bravo! Eşti un servitor 
model, încuie poarta, amice şi vino repede. Eşti binevenit! 

În citeva minute scotoci buzunarele prizonierului său, îi luă 
portofelul, strânse hărtiile pe care le putut găsi prin sertarele 
biroului, le aruncă pe toate pe masă şi le examină. _ 

Un strigăt de bucurie i se desprinse de pe buze. Inaintea 
sa se afla pachetul de scrisori... 

Pachetul cu faimoasele scrisori pe care le făgăduise 
împăratului. Puse hârtiile la loc şi alergă la fereastră: 

— Gata, Weber! Poţi să intri! Îl vei găsi aici pe asasinul lui 
Kesselbach în patul său, gata pregătit şi legat... 

Şi Lupin, coborând în fugă scara, alergă până la remiză - 
în timp ce Weber intra în casă 

— şi se întoarse la Dolores Kesselbach. El singur îi 
arestase pe cei şapte complici ai lui Altenheim. Şi dăduse pe 
mâna justiţiei pe şeful misterios al bandei, pe monstrul nemilos, 
pe Louis de Malreich! 


— 3 

Pe un balcon larg de lemn, aşezat în faţa unei mese, un 
tânăr scria. 

Din când în când ridica fruntea şi contempla cu o privire 
vagă orizontul de dealuri, unde copacii desfrunziţi de toamnă 
lăsau să cadă ultimele lor frunze pe acoperişurile roşii ale vilelor 
şi pe răzoarele grădinilor. Apoi reîncepea să scrie. 

După câteva momente, luă foaia de hârtie şi citi cu voce 
tare: „ Zilele noastre se duc în derivă ca purtate de un curent. 

Împinse spre un țărm departe Pe care îl atingi numai în 
moarte. , 

— Nu-i rău! zise o voce în spatele lui. 

Doamna Amable Tastu nu ar fi scris mai bine. 

În sfârşit, nu oricine poate fi Lamartine. 

— Dumneata!... Dumneata! bolborosi tânărul cu privirea 
rătăcită. 

— Bine-nţeles, poete, chiar eu, Arsene Lupin care vine să-l 
vadă pe scumpul său prieten Pierre Leduc. 

Pierre Leduc începu să tremure, ca şi cum ar fi fost cuprins 
de friguri. Zise cu glasul coborât: 552 

— A venit, clipa? 

— Da, minunatul meu Pierre Leduc. A venit clipa să 
părăseşti, mai bine zis să întrerupi viaţa călduţă de poet pe care 
o duci de mai multe luni de zile la picioarele Genevievei 
Ernemont şi ale doamnei Kesselbach şi să interpretezi rolul pe 
care ţi l-am încredinţat în piesa mea... O piesă drăguță, te 
asigur, o micuță dramă scrisă după toate regulile artei, cu 
tremolouri, râsete şi scrâşnete de dinţi. latăne ajunşi la al 
cincilea act. Deznodământul se apropie iar eroul eşti tu, Pierre 
Leduc. Ce glorie! 

Tânărul se ridică: 

— Şi dacă refuz? 

— Idiotule! 

— Da, dacă refuz? În definitiv cine mă obligă să mă supun 
voinţei dumitale? Cine mă obligă să accept un rol pe care nu-l 
cunosc încă, dar care mă dezgustă dinainte şi de care mi-e 
ruşine? 

— Idiotule! repetă Lupin. 

Şi silindu-l pe Pierre Leduc să se aşeze, luă loc lângă el şi-i 
spuse cu glasul cel mai blând: 


— S-ar părea, dragă prietene, că ai uitat că nu te cheamă 
Pierre Leduc, ci Gerard Baupre€. 

Dacă porţi minunatul nume al lui Pierre Leduc e pentru că 
tu, Gerard Baupre l-ai ucis pe Leduc şi i-ai furat personalitatea. 

Tânărul sări în sus de indignare: 

— Eşti nebun! Ştii prea bine că dumneata ai pus totul la 
cale! 

— Drace, o ştiu foarte bine, n-o ştie însă şi justiţia. Şi când 
îi voi pune la dispoziţie dovada că veritabilul Pierre Leduc e mort 
de moarte violentă şi că tu, tu i-ai luat locul... 

Copleşit, tânărul îngăimă: 

— Nimeni nu va crede... De ce aş fi făcut asta? Şi cu ce 
scop? 

— Idiotule! Scopul este atât de vizibil, încât însuşi Weber l- 
ar putea descoperi. Şi minţi când spui că nu vrei să primeşti un 
rol pe care nu-l cunoşti. II cunoşti prea bine. Este chiar rolul pe 
care l-ar fi jucat adevăratul Pierre Leduc dacă n-ar fi mort. 

— Dar pentru mine, ca şi pentru toată lumea, Pierre Leduc 
nu e decât un nume. Cine era el? Cine sunt eu? 

— Cu ce te-ar ajuta să ştii? 

— Vreau pur şi simplu să ştiu. Vreau să ştiu încotro merg. 

— Şi dacă vei şti, vei merge drept înainte? 

— Da, dacă ţinta de care-mi vorbeşti meriţi osteneala. 

— Dacă n-ar merita, crezi că mi-aş bate capul cu ea? 

— Aşadar: cine sunt? Dar oricare ar fi ursita mea, te rog să 
fii sigur că voi fi demn de ea. Cine sunt? 

Arsene Lupin îşi scoase pălăria şi se înclină: 

— Herman al Patrulea, mare duce de Deux-Ponts-Veldenz, 
prinţ de Berncastel, elector de Tr&ves, senior şi multe altele. 

După trei zile, Lupin o ducea pe doamna Kesselbach în 
automobil spre frontieră. 

Călătoria fu tăcută. 

Lupin îşi aducea aminte cu emoție gestul înspăimântat al 
lui Dolores şi cuvintele pe care le pronunţase în casa din strada 
Vignes în momentul în care se ducea s-o apere de complicii lui 
Altenheim. Şi ea îşi amintea, probabil, căci stătea jenată şi vădit 
tulburată în prezenţa lui. 

Către seară sosiră într-un mic castel, îmbrăcat cu totul în 
frunze şi flori, acoperit de o enormă pălărie de şindrilă şi 
înconjurat de o mare grădină de arbori seculari. 


Acolo o găsiră pe Geneviève, gata instalată. 

Tocmai se întorcea din oraşul vecin, unde angajase 
servitori de prin partea locului. 

— Aceasta e locuinţa dumneavoastră, doamnă, zise Lupin. 
Este castelul Bruggen. Aici veţi putea aştepta în deplină linişte 
desfăşurarea evenimentelor. Mâine Pierre Leduc, pe care l-am 
prevenit, va fi oaspetele dumneavoastră. 

Apoi plecă imediat, se îndreptă spre Veldenz şi înmână 
contelui de Waldemar pachetul cu faimoasele scrisori, pe care 
pusese mâna. 

— Cunoşti care sunt condiţiile mele, scumpe Waldemar? 
zise Lupin... Este vorba, în primul rând, de ridicarea casei de 
Deux-Ponts-Veldenz şi de a reda ducatul şi numele marelui duce 
Hermann al Patrulea. 

— Chiar de astăzi voi începe negocierile cu consiliul de 
regență. După informaţiile mele, va fi uşor. Dar acest mare duce 
Hermann... 

— Alteța Sa locuieşte acum în castelul Bruggen sub 
numele de Pierre Leduc. Voi aduce toate probele necesare 
pentru a-i dovedi identitatea. 

În aceeaşi seară, Lupin se întoarse la Paris cu intenţia de a 
stimula cât mai mult procesul lui Malreich şi al celor şapte 
bandiți. 

Cum a evoluat această afacere, cum s-a desfăşurat 
ancheta, ba chiar şi cele mai mici detalii, sunt încă proaspete în 
amintirea tuturor. A fost unul dintre evenimentele care au făcut 
senzaţie şi pe care îl comentează şi-l povestesc, la şezători, 
până şi ţăranii cei mai înapoiaţi din cele mai îndepărtate sate. 

Ceea ce vreau să amintesc aici, e doar partea importantă 
pe care Arsene Lupin a luat-o la desfăşurarea afacerii şi la 
incidentele din timpul instrucției. 

În fapt, el a fost cel care a condus instrucţia. S-a substituit, 
de la început, procurorului, a ordonat percheziţii, a indicat 
măsurile ce trebuiau luate, a prescris întrebările ce trebuiau 
puse inculpaţilor, ştiind să răspundă la toate. 

Cine nu-şi aduce aminte de uluirea generală, de fiecare 
dimineaţă, când apăreau în 557 ziare acele scrisori irezistibile ca 
logică şi simţ al realului, semnate rând pe rând: Arsene Lupin, 
judecător de instrucţie. 


Arsene Lupin, procuror general. Arsene Lupin, ministru al 
justiţiei. Arsene Lupin, gardian. 

Arsene Lupin, inspector. 

Aducea în proces un antren, o ardoare, o violenţă, care 
uimeau din partea sa. De obicei era atât de ironic şi datorită 
temperamentului, atât de dispus la indulgență profesională. 

Nu. De astă dată Lupin ura. Il ura pe acest Louis de 
Malreich, bandit sângeros, fiară nemiloasă, de care îi fusese 
veşnic teamă şi care, închis, învins, îi dădea încă fiori de groază 
şi repulsie, ca şi cum s-ar fi aflat în faţa unei reptile. 

De altfel, n-avusesc oare Malreich îndrăzneala s-o 
persecute pe Dolores? „A jucat şi a pierdut”, îşi zicea Lupin. „De 
data asta capul lui va cădea”. 

Ori, asta i-o dorea Lupin duşmanului său înfricoşător: 
eşafodul, dimineaţa fumurie când cuțitul ghilotinei alunecă şi 
ucide... 

Arestatul era un om extrem de ciudat. 

Judecătorul de instrucţie îl interogă luni de zile 558 între 
pereţii cabinetului său. Ciudat personaj acest om cu figura 
osoasă, cu ochi de mort! 

Părea absent, de abia catadicsea să răspundă! 

— Mă numesc Leon Massier. 

Asta era singura frază pe care o rostea. Şi Lupin protesta: 

— Minţi! Leon Massier, născut la Perigueux, rămas orfan la 
zece ani, a murit în urmă cu şapte ani. Tu i-ai luat actele. Uiţi 
însă actul de deces. lată-l. 

Şi Lupin zvârli o copie a actului. 

— Eu sunt Leon Massier, afirmă din nou arestatul. 

— Minti, îi răspundea Lupin. Eşti Louis de Malreich, ultimul 
descendent al unui mic nobil stabilit în Germania în veacul al 
XVIII-lea. Ai avut un frate care şi-a zis, pe rând, Parbury, Ribeira 
şi Altenheim: l-ai ucis. Ai avut o soră, Isilda de Malreich. Ai ucis-o 
şi pe ea. 

— Sunt Leon Massier. | i 

— Minti. Eşti Malreich. Asta e actul de naştere. Asta e al 
fratelui tău, ăsta e al surorii tale. 

Şi Lupin trimise parchetului şi cele trei acte. 

Malreich refuza să-şi recunoască identitatea. În rest, 
Malreich, zdrobit fără discuţie de nenumăratele dovezi care se 
adunau împotriva sa, nu se apăra în nici un fel. 


Ce-ar fi putut spune? Justiţia era în posesia a patruzeci de 
bilete scrise de mâna lui - compararea scrisorilor o dovedi - 
bilete adresate bandei sale şi pe care neglijase să le rupă după 
ce le luase înapoi. 

Şi toate biletele cuprindeau ordine privitoare la, la răpirea 
domnului Lenormand şi a lui Gourel, la urmărirea bătrânului 
Steinweg, la construirea subteranelor din Garches etc. Cum 
putea să mai nege? 

Justiţia era derutată de un singur lucru. 

Confraţi cu şeful lor, cei şapte bandiți afirmară toţi că nu-l 
cunosc. Nu-l văzuseră niciodată. 

Primeau instrucţiunile sale fie prin telefon, fie în întuneric, 
chiar prin acele bileţele pe care Malreich le transmitea rapid, 
fără nici o vorbă. 

În rest, însă, comunicarea care se făcea între pavilionul 
din strada Delaizement şi remiza Agentului nu era oare o probă 
evidentă de complicitate? De acolo Malreich vedea şi auzea 
totul. De acolo şeful îşi supraveghea oamenii. 

Contradicţiile? Faptele care, în aparenţă, nu se legau! 
Lupin explica totul. Într-un articol celebru, publicat în dimineaţa 
procesului, a reluat de la început desfăşurarea evenimentelor, 
arătând detaliile, demontând orice inexactitate, stabilind ceea 
ce a făcut Malreich fără ştirea nimănui, camera fratelui său, 
falsul maior Parbury, veniri şi plecări invizibile pe holurile de la 
hotel Palace, asasinarea lui Kesselbach, asasinarea angajatului 
hotelului, asasinarea lui Chapman. 

Dezbaterile sunt încă vii. Fuseseră terifiante şi 
posomorâte. Terifiante prin atmosfera de nelinişte care apăsa 
asupra mulţimii şi prin amintirea crimelor şi a sângelui; 
posomorâte, greoaie, obscure, sufocante din pricina tăcerii 
formidabile pe care o păstra acuzatul. 

Nici un gest de revoltă. Nici o mişcare. Nici un cuvânt. 

O figură de ceară care nu vedea şi nu auzea nimic! O 
viziune teribilă de calm şi impasibilitate! 

În sală toată lumea se cutremura. În imaginaţia obsedată 
a publicului, în locul acestui om 561 apărea un soi de fiinţă 
supranaturală, un duh din legendele orientale, unul din acei zei 
ai Indiei care sunt un simbol a tot ce este mai feroce, mai crud, 
mai sângeros şi mai distrugător. 


La ceilalţi bandiți nu se uita nimeni. Erau nişte figuranţi 
lipsiţi de însemnătate, care se pierdeau în umbra şefului lor, 
copleşitoare. 

Cea mai interesantă depoziţie fu aceea a doamnei 
Kesselbach. Spre uimirea tuturor, ba chiar şi spre mirarea lui 
Lupin, Dolores, care nu răspunsese la nici una din convocările 
judecătorului de instrucţie, căci nu se ştia unde se retrăsese, 
apăru, văduvă neconsolată, pentru a aduce o mărturie de 
nerespins împotriva asasinului soţului ei. 

Ea zise simplu, după ce-l privi vreme îndelungată: 

— Acesta e omul care a pătruns în casa mea din strada 
Vignes. El m-a răpit şi m-a închis în remiza Agentului. ÎI 
recunosc. 

— Sunteţi sigură? 

— O jur, în faţa lui Dumnezeu şi a tuturor oamenilor. După 
două zile, Louis de Malreich zis Leon Massier, fu condamnat la 
moarte. Şi 562 personalitatea sa absorbea în asemenea măsură, 
s-ar zice, pe aceea a complicilor săi, încât aceştia beneficiară de 
circumstanţe atenuante. 

— Louis de Malreich, n-ai nimic de adăugat? întrebă 
Preşedintele Curţii. 

Nu răspunse. O singură chestiune rămase obscură în ochii 
lui Lupin. De ce făcuse aceste crime? Ce dorea? Care era scopul 
lui? 

Lupin nu avea să aştepte prea mult timp ca s-o afle. Ziua 
când urma să afle adevărul înspăi-mântător, ziua când, 
clătinându-se de oroare, lovit de moarte, avea s-o afle - era 
aproape. 

Pentru moment - deşi continua să fie obsedat de idee - 
Lupin nu se mai ocupă de afacerea Malreich. Hotărât să-şi 
schimbe blana 

— cum spunea el - liniştit, pe de altă parte, de soarta 
doamnei Kesselbach şi a Genevi&vei, a căror viaţă liniştită o 
urmărea de departe, ţinut la curent de către Jean Doudeville, 
Lupin îşi întrebuința tot timpul pentru lichidarea trecutului şi 
pregătirea viitorului. Pe Doudeville îl trimisese la Veldenz pentru 
a-l ţine la curent cu toate negocierile care se purtau între Curtea 
Germaniei şi regența din Deux-Ponts-Veldenz. 

Ideea de a duce o viaţă cu totul diferită de aceea pe care 
o trăise până atunci îi stimula ambiţii noi şi sentimente 


neaşteptate. Voia să apară, în ochii frumoasei Dolores, altfel 
decât fusese până atunci, deşi nu-şi dădea limpede seama de 
asta. _ 

In decurs de câteva suptămâni suprimă toate dovezile 
care ar fi putut să-l compromită mai devreme sau mai târziu. 
Şterse toate urmele care ar fi putut aduce justiţia până la el. 
Dădu fiecărui colaborator al său o sumă de bani suficientă spre 
a-i pune la adăpost de nevoi, îşi luă rămas bun de la dânşii, 
anunţându-i că pleacă în America de Sud. 

Intr-o dimineaţă, după o noapte în care a meditat îndelung 
şi a studiat amănunţit situaţia, exclamă: 

— S-a sfârşit! Nu mai avem de ce să ne temem. Lupin 
bătrânul a murit. Să-i facem loc aceluia tânăr. 

| se aduse o telegramă din Germania. | se aducea la 
cunoştinţă deznodământul pe care-l aştepta. Consiliul regent, 
influenţat de Curtea din Berlin, supusese chestiunea în faţa 
alegătorilor din marele ducat şi alegătorii, influenţaţi de conciliul 
de regență, îşi afirmaseră ataşamentul şi dragostea faţă de 
vechea dinastie Veldenz. Contele Waldemar era însărcinat ca 
împreună cu trei delegaţi din înalta aristocrație, din armată şi 
din magistratură, să meargă la castelul Bruggen, să stabilească 
cu rigurozitate identitatea marelui duce Hermann al Patrulea şi 
să ia, împreună cu Alteța Sa, toate dispoziţiile necesare la 
intrarea sa triumfală în principatul strămoşilor săi, intrare care 
urma să aibă loc la începutul lunii viitoare. 

„De data asta s-a sfârşit”, îşi zise Lupin. 

„Marele proiect al domnului Kesselbach s-a realizat. Nu 
mai rămâne decât să-l duc pe Pierre Leduc la Waldemar. E un 
joc de copil! 

Mâine se vor face strigările pentru cununia Genevievei cu 
Pierre. Şi lui Waldemar i se va prezenta, astfel şi logodnica 
marelui duce!” Şi, foarte fericit, Lupin plecă cu automobilul la 
castelul Bruggen. In maşină cânta, fluiera, vorbea cu şoferul 
său: 

— Octave, ştii tu pe cine ai onoarea să conduci? Pe 
stăpânul lumii... Da, bătrâne, asta te dă gata, nu-i aşa? Cu toate 
astea, e purul adevăr! Eu sunt stăpânul lumii. 

Îşi freca mâinile şi continua să monologheze: 565 


— Oricum, a durat cam mult. lată, a trecut un an de când 
a început lupta. Este adevărat: a fost cea mai formidabilă luptă 
pe care am dus-o vreodată... Pe bune, un război al uriaşilor! 

Şi repetă: 

— Asta-i situaţia! Duşmanii au intrat la apă. Nici un 
obstacol între mine şi scopul pe care mi l-am propus. Locul e 
liber să construim! Am materialele la dispoziţie, am mână de 
lucru, să construim, Lupin! Şi fie ca palatul să fie o operă demnă 
de tine! 

Puse şoferul să oprească la câteva sute de metri de castel, 
pentru ca sosirea sa să fie mai discretă şi-i spuse lui Octave: 

— Vei intra în castel peste douăzeci de minute, la ora 
patru. Vei depune bagajele mele în pavilionul de la capătui 
parcului, unde voi locui eu. 

La prima cotitură a drumului, castelul îi apăru la capătul 
unei alei întunecoase de tei. 

Din depărtare, o zări pe Geneviève trecând pe terasa din 
faţă. Inima i se înduioşa: 

— Geneviève, Geneviève... zise el cu afecţiune... 
Geneviève... făgăduiala pe care am făcut-o mamei tale, care se 
afla pe patul de 566 moarte, se realizează şi ea... Geneviève - 
marea ducesă... lar eu, din umbră, lângă ea, veghind la fericirea 
ei... Şi urmărind totodată marile combinaţii ale lui Lupin... 

Izbucni într-un hohot de râs, sări după un grup de copaci 
care se înălţau la stânga aleii şi începu să alerge de-a lungul 
trunchiurilor lor masive. În felul ăsta putea ajunge la castel fără 
să fie observat de la ferestrele saloanelor din corpul principal. 

Dorinţa lui era s-o vadă pe Dolores înainte ca ea să-l vadă, 
şi cum făcuse şi pentru Geneviève îi pronunţă numele de mai 
multe ori, dar cu o emoție care-l mira şi pe el: 

— Dolores... Dolores... 

Străbătu culoarele pe furiş şi ajunse în sufragerie. Din 
încăperea aceea putea zări printr-un geam o jumătate de salon. 
Se apropie. Dolores stătea întinsă pe o canapea, iar Pierre 
Leduc, în genunchi în faţa ei, o privea în extaz. 

Harta Europei 

— d 

Pierre Leduc o iubea pe Dolores! 

Lupin simţi o durere profundă, ascuţită, de parcă ar fi fost 
rănit chiar în principiul vieţii. 


Durerea era atât de puternică încât Lupin realiză 

— şi i se întâmpla pentru prima oară - cât de mult 
însemna Dolores pentru el, ce devenise ea, încetul cu încetul, 
fără ca el să observe. 

Pierre Leduc o iubea pe Dolores şi o privea aşa cum te uiţi 
numai la fiinţa iubită. 

Lupin simţi în el, orb şi sălbatec, instinctul crimei. Privirea 
asta, privirea asta de dragoste care-o învăluia pe tânăra femeie 
îl scotea din minţi. Simti tăcerea mare care-i înconjura pe cei doi 
tineri şi, în această tăcere, în nemişcarea atitudinilor lor, vie era 
doar privirea îndrăgostită, viu era imnul mut şi încărcat de 
voluptate prin care ochii exprimau toată pasiunea, toată dorinţa, 
tot entuziasmul, tot elanul unei fiinţei către cealaltă. 

Şi o vedea şi pe doamna Kesselbach. Ochii lui Dolores nu 
se vedeau de sub pleoapele coborâte, sub pleoapele ei 
mătăsoase, cu gene lungi, negre. Dar cum savura ea privirea 
îndrăgostită care-i căuta privirea! Cum fremăta sub mângâierea 
care-o cuprindea fără să o atingă! 

„Îl iubeşte!... Îl iubeşte...” îşi zise Lupin ros de gelozie. 

Şi cum Pierre făcea un gest: „Ohh! Nenorocitul o atinge, îl 
omor.” Şi constatând deruta raţiunii sale, încerca să o combată: 
„Ce prost sunt! Cum, tu, Lupin, te laşi în voia lucrurilor. Stai 
puţin... Da, bine-nţeles, ai crezut că ghiceşti în ea o oarecare 
emoție când te apropiai de ea... O oarecare tulburare... Ce ţi-ai 
închipuit, nerodule? Tu nu eşti decât un bandit, un hoţ... In timp 
ce el... El este duce, e tânăr...” 

Pierre nu-şi dusese până la capăt gestul. 

Buzele însă se mişcară iar Dolores părea să se trezească. 
Încet, domol, ea ridică pleoapele, îşi întoarse puţin capul şi ochii 
i se cufundară în ochii lui Pierre, cu o privire care se oferă, care 
se dă şi care e mai adâncă decât cea mai profundă sărutare. 

Lupin reacţionă imediat, brusc ca o lovitură de trăsnet. Din 
trei salturi, Lupin se năpusti în salon, se repezi la Pierre, îl trânti 
la pământ şi cu genunchiul pe pieptul rivalului, scos din fire, 
îndreptat către doamna Kesselbach, răcni: 569 

— Prin urmare nu ştii? Vicleanul nu ţi-a spus-o?... Și 
dumneata îl iubeşti? Chiar are faţă de mare duce? Ah! ce 
caraghios...! 

Lupin rânji turbat, în timp ce Dolores îl urmărea stupefiată: 


— El, mare duce! Hermann al Patrulea, duce de Deux- 
Ponts-Veldenz! Principe regent! 

Mare elector! Poţi să mori de râs. El! Dar pe el îl cheamă 
Baupre, Gerard Baupre, ultimul vagabond... Un cerşetor pe care 
l-am scos din noroi. Mare Duce? Dar eu l-am făcut Mare Duce! 
Ah! Ah ce caraghios! Trebuia să-l vezi cum îşi taie degetul mic... 
De trei ori a leşinat... 

Curcă plouată! A! îndrăzneşti să-ţi ridici privirea la 
doamne şi să te răzvrăteşti împotriva stăpânului tău? Stai puţin, 
mare duce de Deux-Ponts-Veldenz. 

Îl luă în braţe ca pe un pachet, îl balansă şi-l aruncă pe 
fereastră. 

— Bagă de seamă la trandafiri, mare duce! 

Au şi spini! 

Când se întoarse, Dolores era în faţa lui şi-l privea cu nişte 
ochi pe care nu-i mai văzuse niciodată, ochi de femeie colerică 
care urăşte. 

Era posibil să fie Dolores, Dolores cea slabă şi 
bolnăvicioasă? 

Ea se bâlbâi: 

— Ce faci?... Îndrăzneşti?... Şi el?... Atunci e adevărat?... 
M-a minţit? 

— Dacă a minţit? strigă Lupin, înțelegând umilirea 
amorului ei propriu... Dacă a minţit? 

El, mare duce! O marionetă, atât! Un instrument pe care-l 
acordam ca să cânt pe coardele lui aria fanteziilor mele! Ah! 
Imbecilul! 

Imbecilul! 

Cuprins din nou de turbare, Lupin izbi cu piciorul şi 
ameninţă cu pumnul spre fereastra deschisă. Apoi începu să se 
plimbe în încăpere, în sus şi-n jos, rostind cuvinte care 
conţineau toată violenţa gândurilor sale secrete. 

— Imbecilul! Nu şi-a dat seama ce aşteptam de la el? N-a 
ghicit măreţia rolului său? A! Rolul ăsta i-l voi băga cu de-a sila 
pe gât! Capul sus, cretinule! Vei fi mare duce pentru că aşa 
vreau eu! Şi prinţ domnitor! Cu o listă civilă şi cu supuşi de 
muls! Şi cu un palat pe care ţi-l va reclădi Charlemagne. Şi cu un 
stăpân care voi fi eu, Arsene Lupin! Ai înţeles, secătură? Capul 
sus, pentru numele lui Dumnezeu, mai sus! 


Priveşte cerul şi adu-ţi aminte că un Deux-Ponts a fost 
spânzurat pentru furt, mai înainte de a se fi vorbit de familia 
Hohenzollern. Şi tu eşti un 571 

Deux-Ponts, afurisitule, şi eu sunt aici, eu, Lupin! Şi vei fi 
mare duce, aşa cum vreau eu: un mare duce de carton! Da, 
fantomă, dar fantoma care va fi însufleţită de voinţa mea şi va 
arde cu febra mea. Fantomă? Fie. Dar o fantomă care va face 
gesturile mele, va executa dorinţele mele, va realiza visurile 
mele. 

Rămase nemişcat, orbit de măreţia visurilor sale. 

Apoi se apropie de Dolores şi, cu glasul înăbuşit, într-un 
elan de exaltare mistică, proferă: 

— La stânga mea, Alsacia-Lorena... La dreapta mea, 
Baden, Wurtemburg, Bavaria... 

Germania de sud... Toate aceste state dezbinate, 
nemulţumite, strivite de cizma pru-sacului Charlemagne, însă 
gata să se desprindă de sub jugul său... Îţi dai seama ce poate 
face un om ca mine între toate aceste state, câte aspirații poate 
trezi, ce vise poate insufla, câte revolte şi câte mânii poate 
suscita? 

Cu glasul coborât repetă: 

— Şi la stânga mea, Alsacia-Lorena...! 

înţelegi? Crezi că astea sunt vise? Sunt realităţile de 
mâine, de poimâine. Da... Vreau... 

Vreau... Oh! Tot ce vreau şi tot ce voi face va fi 572 
nemaipomenit!... Dar gândeşte-te, la doi paşi de frontiera cu 
Alsacia! În plin teritoriu german. 

Aproape de bătrânul Rhin. E destul să unelteşti puţin, să ai 
puţin geniu şi răstorni lumea! Şi geniu am destul... Cu vârf şi 
îndesat... Şi voi fi Stăpânul! Voi conduce... Pentru celălalt, 
pentru marionetă, titlul şi onorurile. Pentru mine, puterea! Eu 
voi rămâne în umbră. Nici ministru, nici măcar şambelan. Nimic. 
Voi fi unul din servitorii palatului... Poate grădinarul... Da, 
grădinarul... O! ce viaţă formidabilă! Să cultivi flori şi să schimbi 
harta Europei! 

Dolores îl privea cu aviditate, dominată, supusă de forţa 
lui. Şi ochii ei exprimau o admiraţie pe care nici măcar nu căuta 
s-o ascundă. 

Lupin puse mâinile pe umerii ei şi-i zise: 


— Acesta este visul meu. Oricât de mare ţi-ar părea, el va 
fi întrecut de fapte - asta ţi-o jur. 

Kaiserul şi-a dat seama cu cine are de-a face. 

Într-o zi vom sta faţă în faţă, ochi în ochi. Am toate 
atuurile în mână. Valenglay va fi de partea mea. Anglia de 
asemenea... Partida a început... 

Asta e visul meu... Dar mai există unul... 

Tăcu subit. Dolores nu-l slăbea din ochi şi o emoție 
nesfârşită îi răvăşea trăsăturile feţei. 

O bucurie nespusă îl pătrunse pe Lupin când simţi, încă o 
dată, şi cu atâta limpezime, tulburarea femeii de lângă el. I se 
părea că nu mai trece în ochii ei drept ce... era de fapt... un hoţ, 
un bandit, ci un bărbat, un bărbat care iubea şi a cărui iubire 
răscolea în gândul unui suflet prieten sentimente neexprimate. 

Nu scoase nici un cuvânt, dar îi spuse - fără a pronunţa - 
toate cuvintele de dragoste şi de tandreţe. 

Visă cu ochii deschişi la viaţa pe care ar fi putut-o duce 
împreună, undeva nu departe de Veldenz, neştiuţi de nimeni şi 
atotputernici. 

O lungă tăcere îi uni. Apoi ea se ridică şi ordonă cu 
blândeţe: 

— Pleacă... Te implor să pleci... Pierre se va căsători cu 
Geneviève... Asta ţi-o făgăduiesc. 

Dar e mai bine să pleci... Să nu fii aici... Hai pleacă, Pierre 
se va căsători cu Geneviève. 

El aşteptă câteva clipe. Şi-ar fi dorit cuvinte mai precise 
din gura ei, dar nu îndrăzni să întrebe nimic. Şi se retrase orbit, 
ametit şi atât de fericit că ea îl ascultase şi îşi lasă destinul în 
mâinile lui. 

— In drum spre uşă, Lupin se lovi de un scaun scund, pe 
care trebui să-l dea la o parte. 

Dar în acelaşi timp lovi cu piciorul încă ceva. 

Se aplecă. Jos era o oglinjoară de buzunar, în cadru de 
abanos, cu o monogramă de aur. 

Deodată tresări şi cât ai clipi din ochi, o ridică. 

Monograma era compusă din două litere înlănţuite, un L şi 
un M. Un L şi un M! 

— Louis de Malreich! zise el înfiorat. Se întoarse spre 
Dolorès: 


— Ce-i cu oglinjoara asta? A cui este? Ar fi foarte 
important să... 

Ea i-o luă din mână şi o examina: 

— Nu ştiu... N-am văzut-o niciodată... Poate vreun 
servitor... 

— Un servitor, desigur, zise el. Cu toate astea e foarte 
ciudat... E o coincidenţă care... 

In aceeaşi clipă, Geneviève intră pe uşa salonului şi fără a- 
| vedea pe Lupin, pe care-l ascundea un paravan, exclamă subit: 
— A! la te uită, oglinjoara dumitale, Dolores... Deci ai 

găsit-o?... De când mă tot pui s-o caut!... Unde era? 

Şi tânăra se îndepărtă spunând: 575 

— Cu atât mai bine! Când mă gândesc ce neliniştită ai 
fost! Mă duc să anunţ oamenii să n-o mai caute... 

Lupin rămase nemişcat, confuz, încerca zadarnic să 
înţeleagă ceva. De ce-l minţise Dolores? De ce nu-i spusese ce-i 
cu oglinjoara aceea? Un gând îi trecu prin minte şi întrebă la 
întâmplare: 

— L-ai cunoscut pe Louis de Malreich? 

— Da, făcu ea, fără sa-l scape din ochi, ca şi cum ar fi 
făcut efortul să-i ghicească gândurile care-i treceau prin minte. 

Lupin se repezi la ea în culmea agitaţiei: 

— İl cunoşteai? Cine era? Cine este? Ce este? De ce n-ai 
spus nimic? Unde l-ai cunoscut? Vorbeşte... Răspunde... Te 
implor... 

— Nu, zise ea. 

— Şi totuşi, trebuie... Trebuie... Gândeşte-te la ce a făcut! 
Louis de Malreich asasinul! 

Monstrul!... De ce nu ai spus nimic? 

La rândul ei, Dolores puse mâinile pe umerii lui Lupin şi 
spuse cu o voce fermă: 

— Ascultă: să nu mă întrebi niciodată, pentru că nu voi 
vorbi niciodată... Acest secret 576 va muri o dată cu mine... Şi 
nimeni nu-l va şti, nimeni, mă jur... 

Câteva minute, Lupin rămase în faţa ei neliniştit, cu 
mintea în derută. 

Îşi aminti că şi Steinweg tăcuse şi că atunci când îi ceruse 
să trădeze teribilul secret, bătrânul fusese cuprins de groază. 


Dolores ştia şi ea secretul şi, ca şi Steinweg, tăcea. Fără a mai 
spune vreun cuvânt, Lupin ieşi. 

Aerul de afară, câmpia nesfârşită, îi făcură bine. Trecu prin 
parc şi rătăci vreme îndelungată prin câmpie, vorbind cu voce 
tare: 

— Ce-i asta? Ce se întâmplă? Sunt luni şi luni de zile de 
când mă lupt şi mă agit, am izbutit să-i fac pe toţi aceia care 
lucrează la execuţia proiectelor mele să danseze pe sârmă şi în 
tot acest timp am uitat cu desăvârşire să mă aplec deasupra lor 
şi să mă uit la ce se întâmplă în inimile şi în spiritul lor. Nu-l 
cunosc pe Pierre Leduc, n-o cunosc pe Geneviève, n-o cunosc pe 
Dolores... l-am tratat pe toţi ca pe nişte marionete iar ei sunt 
oameni vii. Şi astăzi, iată, mă izbesc de tot felul de obstacole... 
Izbi cu piciorul şi strigă: 577 

— De obstacole care nu există! Puțin îmi pasă de starea 
sufletească a Genevi&vei sau a lui Pierre... Mă voi ocupa de asta 
mai târziu, la Veldenz, după ce le voi fi asigurat fericirea. Dar 
Dolores! Ea îl cunoaşte pe Malreich şi n-a spus nimic! De ce? Ce 
anume îi lega? l-a fost frică de el? Se teme şi acum ca omul ăsta 
să nu evadeze şi să se răzbune pentru orice indiscreţie? 

Noaptea se duse în pavilionul pe care şi-l rezervase în 
fundul parcului şi mâncă ceva, foarte prost dispus, înjurându-l 
pe Octave care îl servea fie prea încet, fie prea repede. 

— Mi-ajunge! Nu faci decât prostii pe ziua de azi!... Şi 
cafeaua asta? E sinistră! 

Vărsă ceaşca pe jumătate plină şi se plimbă două ore prin 
parc, recapitulând ideile. In final, îşi preciză o ipoteză: 

— Malreich a evadat din închisoare şi o terorizează pe 
doamna Kesselbach, prin incidentul cu oglinjoara... 

Şi dădu din umeri... 

— Şi în noapte asta va veni să mă tragă de picioare. 
Haide, haide, am început să vorbesc 578 prostii! Cel mai bun 
lucru e să mă duc să mă culc. 

Intră în camera sa şi se culcă. Imediat adormi, căzând într- 
un somn agitat de coşmaruri. Se trezi de două ori şi voi să 
aprindă lumânarea, dar de fiecare dată recăzu în perne, 
doborât. 

Cu toate astea, auzea orologiul din sat bătând orele. Mai 
bine zis i se părea că aude, căci era cufundat într-un fel de 


toropeală în care i se părea că-şi păstrează întreaga limpezime a 
minţii. 

Fu bântuit de visuri, de visuri de groază şi spaimă. La un 
moment dat, percepu cu claritate un zgomot, ca şi cum s-ar fi 
deschis fereastra din camera sa. Deşi stătea cu ochii închişi, avu 
certitudinea că vede prin pleoape o umbră care se apropie. 

Şi umbra se aplecă, deodată, asupra lui. 

Avu forţa incredibilă de a deschide ochii, sau cel puţin aşa 
i se păru. Visa? Era treaz? Îşi punea întrebările cu deznădejde. 
Încă un zgomot... 

Cineva luă cutia de chibrituri de lângă el! 

„Prin urmare îl voi vedea!”, îşi zise Lupin cu o mare 
bucurie. 

Un băț de chibrit trosni pe cutie. 

Lumânarea fu aprinsă. Lupin simţi, din creştet până-n 
tălpi, cum îl inundă un val de transpiraţie. Inima i se opri în loc, 
de spaima. 

În faţa lui se afla omul negru. 

Era cu putinţă? Nu, nu,. Şi cu toate astea, îl vedea. O! 
teribil spectacol!... Omul negru, monstrul, era acolo, 

— Nu vreau... Nu vreau... bolborosi Lupin, înnebunit. Omul 
negru, monstrul, era acolo, îmbrăcat în negru, cu o mască pe 
faţă, cu pălăria moale trasă pe părul blond. 

— O, visez... visez!... zise Lupin râzând... E un coşmar. 

Cu toată forţa, cu toată voinţa, dori să facă un gest, unul 
singur ca să alunge fantoma. 

Nu putut să-l facă. 

Şi deodată îşi aduse aminte: gustul cafelei era asemănător 
cu gustul cafelei pe care o băuse la Veldenz... Scoase un strigăt, 
făcu un ultim efort şi recăzu în perne, sleit de puteri. 

Dar în delirul său simţi că omul îi descheie cămaşa la gât, 
îi desface beregata şi ridică braţul şi văzu că degetele aceluia se 
crispează pe mânerul unui pumnal, un mic pumnal de 580 oţel, 
asemănător cu acela cu care-l asasinase pe Kesselbach, pe 
Chapman, pe Altenheim şi pe atâţia alţii... 

Câteva ore mai târziu, Lupin se trezi zdrobit de oboseală, 
cu gura amară. 


Îi trebuiră câteva minute ca să-şi adune gândurile şi 
deodată, aducându-şi aminte, făcu o mişcare instinctivă de 
apărare, ca şi cum ar fi fost atacat de cineva. 

— Ce imbecil sunt! strigă el sărind din pat. 

Am avut un coşmar, o halucinație. Nu trebuie decât să-mi 
pun mintea la contribuţie. Dacă ar fi fost el, dacă, într-adevăr, 
un om în carne şi oase ar fi ridicat în noaptea asta mâna asupra 
mea, m-ar fi strâns de gât ca pe un pui de găină. Omul meu nu 
are nici o ezitare. Să gândim logic. De ce m-ar fi curăţat? Pentru 
ochii mei frumoşi? Nu, am visat asta e tot... 

Începu să fluiere şi se îmbrăcă, afectând calmul cel mai 
deplin, însă mintea lui nu înceta să gândeaseă, iar ochii săi 
căutau... 

Nici o urmă: nici pe parchet, nici pe balustrada ferestrei. 
Camera sa se afla la parter şi cum Lupin dormea cu fereastra 
deschisă, era 581 clar că agresorul nu putea veni decât pe 
acolo. 

Ori Lupin nu descoperi nimic nici pe tencuiala peretului, 
nici pe nisipul aleii care înconjura pavilionul. 

— Totuşi... totuşi..., repetă el printre dinţi. 

Îl chemă pe Octave. 

— Unde-ai făcut cafeaua pe care mi-ai dato aseară? 

— La castel stăpâne, ca şi restul. Aici nu avem bucătărie. 

— Ai băut din cafeaua aceea? 

— Nu. 

— Şi ai aruncat ce-a mai rămas în ibric? 

— La dracu! Doar mi-aţi spus că e aşa de proastă... N-aţi 
putut să beţi decât câteva înghiţituri. 

— În regulă. Pregăteşte automobilul. Plecăm. 

Lupin nu era omul care se lasă copleşit de îndoieli. Voia o 
explicaţie hotărâtoare cu Dolores. Dar pentru asta avea nevoie, 
mai înainte, să lămurească câteva puncte care i se păreau 
obscure şi să-l vadă pe Doudeville care îi expediase din Valdenz 
informaţii destul de ciudate. 

Fără să piardă vremea, se lasă condus în marele ducat 
unde ajunse pe la orele doua. Avu o întrevedere cu contele de 
Waldemar, căruia îi ceru, sub un pretext oarecare, să amâne 
călătoria la Bruggen a delegaţiilor Regenţei. 

Apoi se duse să-l caute pe Jean Doudeville întro tavernă 
din Veldenz. 


Doudeville îl conduse într-o altă tavernă, unde i-l prezentă 
pe Herr Stockili, un funcţionar la Arhivele Statului, destul de 
sărăcăcios îmbrăcat. 

Convorbirea lor fu destul de lungă. leşiră împreună şi 
trecură în grabă prin birourile primăriei. La orele şapte, Lupin 
luă masa şi plecă înapoi. La orele zece sosi la castelul Bruggen 
şi întrebă de Geneviève, pentru a putea intra, însoţit de dânsa, 
în camera doamnei Kesselbach. 

| se răspunse că domnişoara Geneviève plecase la Paris, 
chemată de o depeşă a bunicii. 

— Bine, zise Lupin; dar doamna Kesselbach poate fi 
văzută? 

— Doamna s-a retras îndată după masa de seară. Probabil 
că acum trebuie să doarmă. 

— Nu. Am văzut lumină în budoarul ei. Mă va primi. 

De altfel, Lupin aproape că nu mai aşteptă răspunsul 
doamnei Kesselbach. Intră în budoar aproape imediat. Pe 
servitoare o concedie şi-i spuse lui Dolores: 

— Doamnă, trebuie să vă vorbesc. Este urgent... 
Mărturisesc că demersul meu poate să vi se pară deplasat... Dar 
sunt sigur... 

Era foarte surescitat şi nu părea deloc dispus să dea nişte 
explicaţii, mai ales că înainte de a intra a perceput un zgomot. 

Cu toate astea, Dolores, întinsă pe pat, era singura. Şi ea 
îi spuse cu glasul obosit: 

— N-am putea lăsa pe mâine. 

Lupin nu răspunse, izbit, deodată de un miros de tutun 
care nu avea ce căuta în budoarul unei femei. Şi imediat avu 
intuiţia, certitudinea că, în momentul sosirii lui, în încăpere se 
afla un bărbat, se mai găsea şi acum, ascuns undeva... 

Pierre Leduc? Nu, Pierre Leduc nu fuma. 

Atunci? Dolores murmură: 

— Să terminăm cu asta, vă rog... 

— Da, da, însă nu înainte de a... V-ar fi cu neputinţă să-mi 
spuneţi... 

Se întrerupse, la ce bun s-o mai întrebe? 

Dacă acolo se ascundea, într-adevăr, un bărbat, avea ea 
să-l denunțe? 


Atunci Lupin se hotări şi, încercând să-şi stăpânească jena 
care-l covârşea, simțind prezenţa unui străin, spuse cu vocea 
coborâtă, astfel ca numai Dolores, să-l poată auzi: 

— Ascultă-mă. Am aflat ceva... Ceva ce nu înţeleg, ceva 
care mă tulbură profund. Trebuie să-mi răspunzi, nu-i aşa. 
Dolores? 

Îi spuse numele cu o mare tandreţe, ca şi cum ar fi 
încercat s-o domine prin prietenia şi blândeţea glasului său. 

— Ce anume nu înţelegi? spuse ea. 

— În registrul Stării Civile din Veldenz sunt înscrise trei 
nume: numele ultimilor descendenţi ai familiei Malreich, stabilită 
în Germania... 

— Da, mi-ai mai spus asta... 

— Îţi aduci aminte? Primul este Raoul de Malreich, mai 
cunoscut sub porecla lui, Altenheim, banditul, apaşul din lumea 
mare - astăzi mort... asasinat... 

— Da. 

— Mai departe e vorba de Louis de Malreich, monstrul, 
înspăimântăiorul asasin care va fi decapitat peste câteva zile. 

— Da. 

— Apoi, în sfârşit, Isilda nebuna... 

— Totul e clar până aici, nu-i aşa? 

— Da. 

— De curând, am aflat că al doilea dintre cei înscrişi, mai 
bine zis o parte a rândului pe care se află înscris, a fost cândva 
ştearsă. 

Cerneala cu care e scris numele lui e mai nouă. 

Cu toate astea, ceea ce era scris dedesubt nu s-a şters cu 
totul. Astfel că... 

— Da, spuneţi... 

— Astfel că... Folosindu-mă de o lupă bună şi mai ales de 
câteva procedee speciale pe care le am la dispoziţie, am putut 
face să reapară câteva silabe care păreau şterse şi fără riscul 
unei greşeli, am reconstituit scrisul de odinioară. Ori, acolo nu 
era scris numele lui Louis Malreich, ci... 

— O, taci, taci...! 

Zdrobită brusc de efortul prelungit de rezistenţă pe care-l 
făcuse, Dolores se ghemuise şi cu capul în mâini, cu umerii 
zguduiţi de convulsii, plângea. 


Lupin privi fiinţa ei slabă, nonşalantă, atât de 
deznădăjduită acum. Şi ar fi vrut să tacă, să pună capăt 
interogatoriului chinuitor la care-o supunea... 

Dar nu făcea toate astea ca s-o salveze? Şi ca să o poată 
salva nu trebuia să ştie tot adevărul, oricât de dureros ar fi fost? 

Lupin reluă: 

— Ce s-a urmărit cu falsul ăsta? 

— Soţul meu, îngăimă ea, soţul meu a făcut asta. Datorită 
averii sale putea să facă orice şi înaintea căsătoriei noastre a 
obţinut de la un funcţionar mărunt schimbarea în registru a 
prenumelui celui de-al doilea copil. 

— Prenumele şi sexul, zise Lupin. 

— Da, răspunse ea. 

— Prin urmare, zise el, nu m-am înşelat: prenumele de 
odinioară, cel adevărat, era Dolores? 

— Da. 

— Şi atunci de ce soţul dumitale...? 

Ea murmură, cu ochii scăldaţi în lacrimi, covârşită de 
ruşine: 

— Nu înţelegi? 

— Nu. 

— Dar bine, nu-ţi dai seama? zise ea cutremurându-se. 
Eram sora lIsildei, a nebunei, sora lui Altenheim, banditul. Soţul 
meu - mai bine zis logodnicul meu - n-a vrut să port povara 
asta. Mă iubea. Şi eu îl iubeam şi am fost de acord. Ela tăiat din 
registru prenumele 

— Dolores - Dolores de Malreich a dispărut, mi-a cumpărat 
alte acte de identitate, mi-a dat o altă personalitate, alt act de 
naştere şi m-am cununat în Olanda sub alt nume de fată: 
Dolores Amonti. 

Lupin reflectă câteva clipe şi zise apoi gânditor: 

— Da, înţeleg... Dar în cazul acesta Louis de Malreich nu 
există şi asasinul soţului, al fratelui şi a surorii dumneavoastră 
se numeşte altfel... Numele lui... 

Ea se ridică şi spuse cu însufleţire: 

— Cum îl cheamă? Ei bine, aşa îl cheamă. 

Ăsta e numele lui: Louis de Malreich... L şi M... 

Ţine minte... A! Nu căuta... acesta e teribilul 588 secret... 
Şi. apoi, ce importanţă are!... Vinovatul e la închisoare... Te rog 
să mă crezi... Ai văzut doar că nu se apără în nici un fel când l-ai 


acuzat, faţa în faţă? Şi ar fi putut-o s-o facă, fie sub numele ăsta, 
fie sub un alt nume? El este... El... A ucis... A lovit... Pumnalul... 

Pumnalul de oţel... Ah! Dacă aş putea spune tot... Louis de 
Malreich... Dacă aş putea... 

Şi Dolores se frământa pe canapea, pradă unei crize 
nervoase, iar mâna ei se crispase pe mâna lui Lupin şi el auzi, 
printre cuvinte nelămurite: 

— Apără-mă... Apără-mă... Numai dumneata... Ah! Nu mă 
părăsi. Sunt atât de nefericită... Ce chin... Ce chin!... Eun 
adevărat infern. 

Cu mâna liberă, o mângâie pe păr şi pe frunte cu o 
nesfârşită duioşie şi sub această mângâiere ea se linişti încetul 
cu încetul. 

Atunci Lupin o privi din nou şi vreme îndelungată se 
întrebă ce se ascundea îndărătul acestei frunţi curate, ce secret 
răvăşea sufletul ei misterios? Şi ei îi era teamă? 

Dar de cine? De cine îi cerea s-o apere? 

Încă o dată, Lupin fu obsedat de imaginea omului negru, a 
acelui Louis de Malreich, 589 duşman misterios, de neînțeles, 
ale cărui atacuri trebuia să le prevină fără să ştie de unde vin, 
fără să ştie dacă aveau să se producă. 

Nu avea nici o importanţă faptul că era la închisoare, 
supravegheat zi şi noapte. Nu ştia Lupin, din propria sa 
experienţă, că există oameni pentru care nu există închisoare, 
în stare să-şi rupă lanţurile când momentul o cere? Şi Louis de 
Malreich era dintre aceia. 

Da, în închisoarea Sante, cineva stătea în celula 
condamnaților la moarte. Acela putea fi un complice sau o 
victimă oarecare a lui Malreich... În vreme ce el, Malreich, se 
plimba pe lângă castelul Bruggen se strecura la adăpostul 
întunericului, ca o fantomă nevăzută, pătrundea în parc iar 
noaptea îşi ridica pumnalul asupra unui Lupin adormit şi 
paralizat. 

Şi, acelaşi Louis de Malreich o teroriza pe Dolores, o 
înnebunea cu amenințările lui, o avea la mână prin cine ştie ce 
secret înfricoşător şi o silea să tacă şi să se supună. 

Şi Lupin îşi imagina planul inamicului: s-o arunce pe 
Dolores, speriată şi tremurând în braţele lui Pierre Leduc, să-l 
suprime pe Lupin 590 şi să domnească în locul lui, cu puterea 
de mare duce şi cu milioanele lui Dolores. 


Ipoteză probabilă, ipoteză sigură, singura care se potrivea 
evenimentelor şi dădea o rezolvare tuturor problemelor. 

„Chiar tuturor problemelor?” obiectă Lupin... „Da. Dar 
atunci de ce nu m-a ucis noaptea trecută, în pavilion. Nu trebuia 
decât să vrea şi n-a voit. Un singur gest şi aş fi fost mort. Şi n-a 
făcut gestul acela. De ce?” Dolores deschise ochii, îl zări şi-i 
zâmbi cu un surâs palid. 

— Lasă-mă, zise ea. 

Lupin se ridică, nehotărât. Să se ducă să vadă dacă 
inamicul stă ascuns îndărătul unei perdele sau a rochiilor din 
dulap? 

Dolores repetă cu blândeţe: 

— Du-te... Mi-e somn. 

Lupin se duse. Dar afară se opri sub copacii care aruncau 
o pată de umbră neagră pe faţada castelului. Văzu lumină în 
budoarul lui Dolores. Apoi lumina trecu în camera de alături, iar 
după câteva minute se făcu întuneric. Lupin aşteptă. 

Dacă inamicul era acolo, poate că va ieşi din castel!... 
Trecu o oră... Trecură două... Nici un zgomot „Nimic, de făcut”, 
îşi zise Lupin. „Cine ştie în ce colţ al castelului se adăposteşte... 
Sau a ieşit pe vreo poartă pe care n-o văd de aici... Cu condiţia 
ca asta să nu fie cea mai absurdă dintre toate ipotezele.” 

Işi aprinse o ţigare şi se apropie de pavilion. 

Cum se apropia zări, încă din depărtare, o umbră care 
părea că se depărtează. Nu se mişcă, de teamă să nu atragă 
atenţia. _ 

Umbra traversă o alee. In raza de lumină, lui Lupin i se 
păru că recunoaşte silueta neagră a lui Malreich. 

Se repezi către ea... Umbra o luă la fugă şi dispăru. 

„Haidem”, îşi zise. „Rămâne pe mâine. Dar atunci...” 

== A. a 

Lupin intră în camera lui Octave, îl trezi şi-i porunci: 

— la automobilul. Vei fi la Paris la şase dimineaţa. Te vei 
vedea cu Jacques Doudeviile 592 şi-i vei spune: 1. să-mi dea 
noutăţi cu privire la condamnatul la moarte; 2. să-mi expedieze, 
de îndată ce se deschide Poşta, o telegramă cu următorul 
conţinut... 

Aşternu conţinutul telegramei pe o bucată de hârtie şi 
adăugă: 


— După ce-ţi vei termina misiunea, te vei întoarce, însă pe 
aici, de-a lungul zidului parcului. Pleacă, nu trebuie să ştie 
nimeni că lipseşti. 

Lupin se duse în camera sa, îşi aprinse lanterna şi începu 
să facă o inspecţie minuțioasă. 

— Asta este, zise el după câteva momente. 

În timp ce eu pândeam sub fereastră, în noaptea asta, a 
fost aici. Şi dacă a fost, mi-e clar ce-a urmărit... Hotărât, nu mă 
înşelam... 

Afacerea e gravă... De data asta a vrut să fie sigur că nu 
voi scăpa de lovitura pumnalului. 

Din prudenţă, luă o cuvertură, îşi alese un loc izolat în 
parc şi dormi sub cerul liber. Pe la unsprezece dimineaţa. 
Octave veni la el: 

— S-a făcut, telegrama a fost expediată. 

— Bine. Dar Louis de Malreich? E tot la închisoare? 

— Tot. Doudeville a trecut aseară prin faţa celulei sale de 
la Sante. Gardianul tocmai ieşea. 

Au stat de vorbă. Malreich e mereu acelaşi, după cât se 
pare, mut ca un peşte. Aşteaptă. 

— Aşteaptă ce? 

— La naiba! Ceasul morţii! La prefectură se spune că 
execuţia va fi mâine după amiază. 

— Cu atât mai bine, cu atât mai bine, zise Lupin. Sigur e 
că nu a evadat. 

Nu-şi mai bătu capul să mai înţeleagă ceva, nici măcar să 
caute cheia enigmei, până întratât simţea că adevărul avea săi 
se arate. Nu trebuia decât să-şi pregătească planul pentru ca 
duşmanul să-i cadă în capcană. 

„Sau să cad eu însumi în ea.”, îşi zise el râzând. 

Era foarte vesel, foarte degajat. Niciodată o bătălie nu se 
arătase mai favorabilă lui. 

Un servitor din castel îi aduse telegrama pe care 
Doudeville o expediase la cererea lui şi pe care factorul tocmai o 
adusese. Lupin o deschise şi o băgă în buzunar. 

Puțin înainte de amiază îl întâlni pe Pierre Leduc pe o alee 
şi-i spuse fără alt preambul: 594 

— Te căutam... Gluma a început să se îngroaşe... Trebuie 
să-mi răspunzi verde: de când te afli în acest castel, în afară de 


servitorii germani, angajaţi de mine, ai mai văzut vreun alt 
bărbat? 

— Nu. 

— Gândeşte-te bine. Nu-i vorba de un vizitator oarecare. 
Ci de un om care ar vrea să se ascundă. Pe care l-ai văzut, nici 
măcar atât, a cărui prezenţă ai bănuit-o, după un indiciu, după o 
impresie oarecare? 

— Nu. Dar dumneata? 

— Da. Cineva se ascunde aici... Cineva dă târcoale acestui 
castel... Pe unde? Şi cine? Şi în ce scop? Nu ştiu... Dar o voi şti. 
Am deja nişte bănuieli. În ce te priveşte, deschide ochii... 

Veghează... Şi mai ales, nu-i scăpa doamnei Kesselbach 
nici un cuvânt. N-are nici un rost s-o nelinişteşti... 

Arsene Lupin se îndepărtă. 

Pierre Leduc, interzis, tulburat, îşi reluă drumul către 
castel. 

Pa drum, aruncată pe răzor, zări o foaie de hârtie albastră. 
O ridică. Era o telegramă, însă nu mototolită ca o hârtie 
nefolositoare, ci îndoită cu grijă. In mod sigur cineva o pierduse. 

Telegrama era adresată domnului Beauny, numele pe 
care Lupin îl purta la Bruggen şi conţinea următoarele cuvinte: 
„Cunoaştem tot adevărul. Imposibil să vi-l comunicăm în scris. 
Voi lua trenul în seara asta. Veniţi mâine dimineaţă pentru a ne 
întâlni la ora opt, gara Bruggen”. 

„Perfect! îşi zise Lupin care, dintr-un boschet apropiat, 
supraveghea manevra lui Pierre Leduc... Perfect! Peste două 
minute, idiotul ăsta va arăta telegrama prietenei sale Dolores şi- 
i va destăinui bănuielile mele. Vor vorbi despre asta toată ziua, 
iar celălalt va şti totul, deoarece trăieşte în umbra lui Dolores, 
iar Dolores e în mâinile lui, fascinată ca o pradă... lar în seara 
asta va acţiona, de teamă să nu-mi fie destăinuit secretul.” 
Lupin se îndepărtă fredonând. „Astă seară... Astă seară... Astă 
seară... Ce dans, prieteni! Valsul sângelui, pe mica arie a 
pumnalului nichelat... În sfârşit, vom avea de ce râde!” 

La uşa pavilionului, îl chemă pe Octave, se sui în camera 
sa, se aruncă pe pat şi-i spuse şoferului: 

— Aşează-te pe scaunul acela, Octave şi nu dormi de fel. 
Stăpânul tău vrea să se odihnească. Veghează-mă, ca un 
servitor fidel ce eşti! 

Şi Lupin trase un somn zdravăn. 


— Întocmai ca Napoleon la Austerlitz, în dimineaţa 
bătăliei, zise el deşteptându-se. 

Era ora cinci. Mâncă copios, apoi fumând o ţigare îşi 
examină armele şi schimbă gloanţele celor două revolvere. 

— Praful de puşcă să fie uscat, iar spada ascuţită, cum ar 
zice amicul meu, Kaiserul... 

Octave...! 

Octave se apropie. 

— Du-te la castel şi mănâncă cu ceilalţi servitori. Anunţă-i 
că în noaptea asta pleci la Paris cu automobilul. 

— Cu dumneavoastră? 

— Nu, singur. Şi de îndată ce vei termina de servit masa, 
vei şi pleca, în văzul tuturor. 

— Dar nu mă voi duce la Paris? 

— Nu, vei aştepta dincolo de parc, pe şosea, la o 
depărtare de un kilometru până voi veni eu... Poate să dureze 
mult. 

Lupin îşi aprinse o altă ţigare, se plimbă, trecu prin faţa 
castelului. Zări lumină în apartamentul lui Dolores, apoi se 
întoarse în pavilion. Aici luă o carte. Era „Vieţile oamenilor 
iluştri”. 

— Lipseşte una, şi încă cea mai celebră dintre toate, zise 
el. Noroc că viitorul mai poate îndrepta lucrurile. Şi, într-o zi sau 
alta, voi avea şi eu un Plutarh al meu. 

Citi „Viaţa lui Caesar” şi notă câteva observaţii în 
marginea textului. 

La unsprezece jumătate el urcă. 

Prin fereastra deschisă, se gândea la noaptea lungă, la 
toate zgomotele clare şi difuze. Amintirile îi reveneau, amintiri 
de expresii de dragoste pe care le citise sau le pronunţase. Rosti 
de mai multe ori numele lui Dolores, cu ardoarea adolescentului 
care nu îndrăzneşte să încredinţeze nici măcar tăcerii numele 
iubitei sale. 

— Haidem! zise el. Să ne pregătim. 

Lăsă fereastra întredeschisă, îndepărtă un piedestal care 
bara trecerea şi îşi puse armele sub perna. Apoi calm, fără cea 
mai mică emoție, se băgă în pat îmbrăcat şi stinse lumânarea. 

În clipa aceea fu cuprins de teamă. Subit. 

De îndată ce se lăsase învăluit în umbră. 

— Ei, fir-ar să fie!... exclamă el. 


Sări din pat, luă armele şi le aruncă pe culoar. 

— Mâinile mele! Numai mâinile mele! Nici o armă nu face 
cât strângerea mâinilor mele. 

Apoi se culcă. Din nou, întuneric şi tăcere. 

Şi din nou teama, teama vicleană, zvâcnitoare, 
cotropitoare... 

Orologiul din sat bătu de douăsprezece ori. 

Lupin se gândea la fiinţa mizerabilă care, la o sută de 
metri, la cincizeci de metri depărtare de el, se pregătea, 
încercând vârful ascuţit al pumnalului: 

— Să vină!... Să vină! murmură el înfiorat. 

Şi atunci fantomele se vor risipi. 

Orologiul din sat bătu ora unu. 

Şi apoi se scurseră minute, minute nesfârşite, minute de 
febră şi de nelinişte... 

Picături de transpiraţie se adunau la rădăcina părului şi-i 
alunecau pe frunte şi lui Lupin i se păru că o sudoare de sânge îi 
scaldă tot trupul... 

Ora două... 

Şi iată că, de undeva din apropiere, se auzi un zgomot de 
abia perceptibil, un zgomot de frunze călcate... Şi frunzele nu 
foşneau bătute de suflul nopţii. 

Aşa cum prevăzuse, Lupin simţi deodată în el un calm 
imens, întreaga sa fire de mare aventurier tresări de bucurie, în 
sfârşit, avea să se dea lupta! 

Se auzi un zgomot slab, sub fereastră, dar atât de încet 
încât aveai nevoie de urechea fină a lui Lupin pentru a-l auzi. 

Minute, minute chinuitoare... Umbra era impenetrabilă. 
Nici clar de lună, nici stele să lumineze. 

Şi deodată, fără să fi auzit ceva, Lupin ştiu că omul era în 
cameră. 

Şi omul se îndreptă către pat. Mergea ca o fantomă, fără a 
face măcar aerul să tresară şi fără a mişca din loc obiectele pe 
care le atingea. 

Dar datorită instinctului şi puterii sale nervoase, Lupin 
vedea gesturile inamicului şi ghicea însăşi succesiunea ideilor 
lui. El însuşi nu se mişca, înfipt la perete şi aproape în genunchi, 
gata să se repeadă. 

Simţi că umbra îl atinge, că pipăie cearceaful patului, spre 
a calcula locul unde trebuia să lovească. Lupin îi auzi răsuflarea, 


i se păru chiar că îi aude bătăile inimii. Şi constată cu orgoliu că 
inima sa nu bătea mai iute... În timp ce inima celuilalt... O! da, 
pe aceasta o auzea, auzea bătăile ei dezordonate, înnebunite, 
izbindu-se, ca limba unui clopot, de pereţii pieptului. 

Mâna celuilalt se ridică... O clipă, două clipe... 

Ezita? Voia să-şi cruţe din nou adversarul? 

Şi Lupin pronunţă în tăcerea imensă: 

— Loveşte o dată! Loveşte! 

Un strigăt de turbare... Braţul se năpusti ca un resort. 

Apoi un geamăt. 

Lupin prinsese braţul din zbor, de la încheietură... Şi 
năpustindu-se din pat, formidabil, irezistibil, îl apucă pe om de 
beregată şi-l răsturnă. 

Asta fu tot. N-avu loc nici o lupta. Nici nu putea să aibă loc 
vreuna. Omul se afla țintuit la pământ, strâns în două pârghii de 
oţel, braţele lui Lupin. Şi nu exista om pe lume, oricât de 
puternic, în stare să se desprindă din acea strânsoare. 

Nu se auzi nici o vorbă, Lupin nu pronunţă nici unul din 
cuvintele pe care se amuza de obicei să le rostească în 
asemenea împrejurări, cu verva lui muşcătoare. N-avea chef de 
vorbă. 

Clipa era prea solemnă. 

Nici o bucurie deşartă nu-l emoţiona, nici o exaltare 
victorioasă, în fond, nu se grăbea decât să afle un singur lucru: 
cine era acolo... Louis de Malreich, condamnatul la moarte? 

Altcineva? Cine? 

Apăsă şi mai tare, până muşchii braţelor adversarului 
deveniră inerţi. Mâna se deschise şi dădu drumul pumnalului. 

Atunci, liber pe gesturile sale, ţinând viaţa adversarului în 
cleştele degetelor, Lupin scoase 602 lanterna din buzunar, puse 
degetul pe resort şi apropie lanterna de faţa omului. 

N-avea decât să apese butonul şi va şti! 

O clipă, îşi savura întreaga putere. Un val de emoție îl 
covârşi. Viziunea triumfului său îl orbi. O dată mai mult şi în 
modul cel mai superior şi eroic. Stăpânul era el. 

Un zgomot sec şi se făcu lumină. Faţa monstrului, apăru... 

Lupin scoase un urlet de groază. 

Dolores Kesselb&ach! 

Ucigaşa 

— 1] - 


În creierul lui Lupin se dezlănţui un uragan, un ciclon în 
care bubuituri de tunet, vâjâitul vântului, năpustirea 
elementelor dezlănţuite alcătuiau un tumult infernal într-o 
noapte de haos. 

Şi fulgere imense brăzdau întunericul. Şi la lumina 
orbitoare a acestor fulgere, Lupin îngrozit, zguduit de frisoane şi 
convulsii de oroare, Lupin vedea şi încerca să înţeleagă. 

Nu se mişca din loc, cramponat de beregata duşmanului, 
ca şi cum degetele sale înţepenite nu şi-ar mai fi putut desface 
strânsoarea. De altfel, cu toate că acum ştia şi avea impresia 
exactă că în faţa sa se află Dolores. Pentru el, inamicul era tot 
omul negru, Louis de Malreich, creatura sinistră a infernului. Şi 
Lupin ţinea în mână monstrul acela, hotărât să nu-l lase din 
strânsoare. 

Insă adevărul îi asalta spiritul şi conştiinţa şi, învins, 
torturat de groază, el murmură: 

— O! Dolores... Dolore&s... 

Imediat găsi scuza: nebunia. Dolores era nebună. Soră a 
lui Altenheim, a Isildei, fiica ultimilor Malreich, cu mamă 
dementă şi cu tată beţiv, era ea însăşi nebună. Nebună stranie, 
nebună cu toate aparențele raţiunii, totuşi nebună, 
dezechilibrată, bolnavă, în afara naturii, monstruoasă. 

Şi acest lucru Lupin îl înţelese cu toată certitudinea! Era 
nebunia crimei. Sub obsesia unui ţel spre care mergea ca un 
automat, Dolores ucidea, avidă de sânge, inconştientă şi 
infernală. 

Ucidea pentru că voia ceva; ucidea ca să se apere; ucidea 
ca să-şi ascundă crimele. Dar 604 ucidea, de asemeni, şi mai 
ales, pentru a ucide. 

Uciderea satisfăcea în ea pofte subite şi irezistibile, în 
unele clipe ale vieţii, în anumite împrejurări, în faţa cutărei 
fiinţe, devenită subit adversar. Dolores simţea nevoia 
imperioasă de a ucide. Şi ea lovea, beată de turbare, cu 
ferocitate şi frenezie. 

Nebună stranie, iresponsabilă de crimele ei şi totuşi atât 
de lucidă în orbire! Atât de logică în dezordine. Atât de 
inteligentă în absurditate. 

Ce îndermânare, ce perseverenţă, ce combinaţii în acelaşi 
timp detestabile şi admirabile! 


Şi Lupin, într-o viziune rapidă, cu o acuitate prodigioasă a 
privirii, vedea seria lungă de aventuri sângeroase şi ghicea căile 
misterioase pe care păşise Dolores. 

O vedea, obsedată şi posedată de proiectul soţului ei, 
proiect pe care, cu siguranţă, nu-l cunoştea decât în parte. O 
vede căutându-l şi ea pe Pierre Leduc, pe acel Pierre Leduc pe 
care soţul ei îl urmărea, îl căuta spre a se căsători cu el şi spre a 
se reîntoarce, regină, în micul regat Veldenz, din care părinţii ei 
fuseseră alungaţi în chip atât de umilitor. 

Şi o vedea la hotelul Palace, în camera fratelui ei 
Altenheim, atunci când toată lumea o 605 credea la Monte- 
Carlo. O vedea, zile întregi, spionându-şi soţul, dând târcoale 
zidurilor, învăluită în umbră, invizibilă în deghizarea ei de 
umbră. 

Şi într-o noapte îl găsi pe domnul Kesselbach legat şi 
lovise. 

lar o oră mai târziu, gata să fie denunţată de Chapman, ea 
îl atrase în camera fratelui său şi lovise din nou. Toate astea fără 
milă, sălbatic, cu o îndemânare diabolică. 

Şi cu aceeaşi îndemânare ea comunica prin telefon cu cele 
două cameriste, Gertrude şi Suzanne care, amândouă, merseră 
la Monte-Carlo, unde una din ele ţinuse locul stăpânei. 

Şi Dolores, îmbrăcând din nou veşmintele ei femeieşti, 
aruncând peruca blondă care o făcea de nerecunoscut, cobora 
la parter, se întâlnea cu Gertrude în momentul în care aceea 
intra în hotel şi se prefăcea că soseşte în acelaşi moment, fără 
să ştie nimic despre nenorocirea care o aştepta. 

Ca o artistă incomparabilă, ea juca rolul soţiei a cărei viaţă 
era zdrobita. Toată lumea o plângea. Cine-ar fi putut-o bănui? 

Şi atunci începu războiul cu Lupin, războiul acela barbar, 
nemaipomenit, pe care-l 606 susţinu şi împotriva domnului 
Lenormand şi contra prinţului Sernine. Ziua sta întinsă pe 
canapea, bolnavă şi slabă, însă noaptea în picioare, cutreierând 
toate drumurile, neobosită şi înspăimântătoare. 

Combinaţiile erau infernale: Gertrude şi Suzanne, 
complice îngrozite şi supuse şi una şi alta servindu-i de emisare, 
deghizându-se poate şi ele, ca în ziua când bărtânul Steinweg 
fusese răpit de Altenheim din mijlocul Palatului Justiţiei. 

Şi venea apoi întreaga serie a crimelor. Gourel înecat. 
Altenheim, fratele ei, înjunghiat. O! Lupta nemiloasă din 


subteranele vilei Glicinelor, activitate invizibilă a monstrului, în 
întuneric - cât de clare apăreau acum toate astea! 

Şi tot ea era aceea care-i smulgea lui Lupin masca de 
prinţ, ea îl denunta, ea îl azvârlea în închisoare, ea îi dejuca 
toate planurile, cheltuind milioane ca să câştige bătălia! 

Apoi evenimentele începuseră să se precipite. Suzanne şi 
Gertrude dispărute, moarte, fără îndoială! Steinweg asasinat! 
Isilde, sora ei, asasinată! 

— Oh! Ce oroare, ce grozăvie! îngăimă Lupin înfiorat de 
dezgust şi de ură. 

Îi era scârbă de sinistra creatură. Ar fi vrut s-o zdrobească, 
s-o distrugă. Şi incontestabil că era uluitor să vezi cele două 
fiinţe agăţate una de cealaltă, zăcând nemişcate în lumina 
zorilor care începuse să se amestece cu întunericul nopţii. 

— Dolores... Dolores, murmură el cu disperare. 

Se dădu înapoi, zguduit de groază, cu privirea rătăcită. 
Cum? Ce se întâmplase? Ce însemna impresia asta groaznică de 
frig care-i îngheţa degetele? 

— Octave! Octave! strigă el, fără să-şi aducă aminte că 
şoferul era plecat. 

Avea nevoie de un ajutor! Trebuia să-i vină cineva în 
ajutor, cineva care să-l liniştească şi să-i dea o mână de ajutor. 
Lupin tremura de frică. O! Frigul acela de moarte care-i trecuse 
prin vine... Să fie cu putinţă?... Prin urmare, în minutele astea 
tragice, cu mâinile lui crispate, el. 

Cu violenţă, se sili să privească. Dolores nu se mişca. 
Lupin se repezi în genunchi şi o trase spre el. 

Dolores era moartă. 

Lupin rămase câteva momente într-o stare de toropeală, 
în care durerea părea că se dizolvă toată. Nu mai suferea deloc. 
Nu mai simţea nici furie, nici ură, nu mai avea nici un soi de alt 
simţământ... doar o moleşeală stupidă, senzaţia unui om care a 
primit o lovitură de măciucă şi care nu ştie dacă mai trăieşte 
dacă mai gândeşte sau dacă nu e cumva jucăria unui vis urât. 

Afară, păsările ciripeau. Viaţa se însufleţea sub copacii 
bătrâni, pe care primăvara începea să-i acopere cu flori. Şi 
Lupin, trezindu-se din toropeală, simţi crescând într-însul, 
încetul cu încetul, o compătimire inexplicabilă şi absurdă faţă de 
mizerabila întinsă în faţa lui - odioasa, abjectă, de douăzeci de 
ori criminala, dar atât de tânără încă, dar care nu mai exista. 


Şi el se gândi la chinurile pe care trebuise să le sufere în 
momentele ei de luciditate când 

— revenindu-i raţiunea - nebuna avea viziunea sinistră a 
crimelor ei. 

„Apără-mă... Sunt atât de nefericită...” se rugase ea. 

Împotriva ei însăşi cerea să fie apărată, împotriva 
instinctelor ei ucigaşe, împotriva 609 monstrului care sălăşluia 
în ea şi care o împingea la crimă, o silea să ucidă mereu! 

— Mereu? se întrebă Lupin. 

Şi-şi amintea seara de alaltăieri, când aplecată asupra lui, 
cu pumnalul ridicat asupra inamicului care o hărţuia de luni de 
zile, peste tot, neobosit, îşi aminti că în seara aceea Dolores nu 
ucisese. Era simplu: inamicul zăcea inert. O lovitură şi lupta 
necruțătoare ar fi luat sfârşit. Dar nu, ea nu a ucis, poate 
datorită sentimentelor ei de admiraţie şi simpatie pentru cel pe 
care-l avea şi îl domina, îşi stăpânise cruzimea. 

Nu, de data aceea nu ucisese. Şi reviriment cu adevărat 
înspăimântător că el era acela care o ucidea. 

„Am ucis”, îşi zicea el înfiorându-se din creştet până-i 
tălpi; „Cu mâinile mele am suprimat o fiinţă vie şi fiinţa asta 
este Dolores. 

Dolores! Dolore&s...!” 

Lupin repetă şi iar repetă numele ei, numele ei care 
însemna durere şi continua s-o privească, cum zăcea acolo 
neînsufleţită, inofensivă acum, o biată masă de carne, fără mai 
multă conştiinţă decât o grămadă de 610 frunze sau decât o 
păsărică sugrumată la un colţ de drum. 

O! Cum să nu fi tresărit de compătimire Lupin când unul în 
faţa celuilalt, el era asasinul, iar ea nu mai era decât victima? 

— Dolores... Dolores... Dolore&s... 

Lumina zilei îl surprinsese şezând tot lângă moartă, 
amintindu-şi şi meditând în vreme ce buzele sale articulau din 
timp în timp, silabe dezolante: „Dolores... Dolores...” Cu toate 
astea, era silit să facă ceva şi în frământarea în care se afla nu- 
şi mai dădea seama în ce sens trebuie acţioneze şi nici cu ce 
anume să înceapă. 

„Sa-i închidem întâi ochii”, îşi zise el. 

Lipsiţi de viaţă, cu sclipiri de dincolo de moarte, ochii ei 
frumoşi, cu nuanţe aurii, aveau încă melancolica dulceaţă care 
le dădea acel farmec. Era oare cu putinţă ca ochii ăştia să fie 


ochii unui monstru? Fără voia lui şi în faţa im-placabilei realităţi, 
Lupin nu reuşea încă să îmbine într-un singur personaj aceste 
două fiinţe, ale căror imagini erau atât de distincte în străfundul 
gândirii sale. 

Repede, Lupin se aplecă spre ea, îi acoperi ochii cu 
pleoapele ei mătăsoase şi puse un văl pe biata ei figură 
convulsionata. 

Atunci i se părea că Dolores se îndepărtează şi că omul 
negru de această dată, era în faţa lui, în aceste haine, în 
această deghizare de asasin. 

Lupin îndrăzni să-l atingă, îi pipăi vesmintele. 

Într-un buzunar interior se aflau două pormonee. Luă unul 
din ele şi-l deschise. 

Găsi mai întâi o scrisoare de la Steinweg, bătrânul neamt. 
Ea cuprindea următoarele rânduri: „ Dacă mor mai înainte de a 
putea destăinui teribilul secret, să se ştie aceasta: asasinul 
amicului meu Kesselbach este soţia lui, pe numele adevărat 
Dolores de Malreich, sora lui Altenheim şi a Isildei. 

Iniţialele L şi M se referă la ea. Kesseelbach nu-i spunea 
niciodată în intimitate Dolores, care e un nume de durere şi de 
doliu, ci Laetitia - care înseamnă bucurie. L şi M - Laetitia de 
Malreich 

— acestea erau inițialele înscrise pe toate cadourile pe 
care i le dădea, de exemplu pe un 612 port-ţigaret găsit la hotel 
Palace. În timpul unei călătorii ea căpătase obiceiul fumatului. 

„ „ Laetitia! Ea fu într-adevăr bucuria lui Kesselbach timp de 
patru ani, patru ani de minciună şi de ipocrizie, în care Dolores 
punea la cale moartea aceluia care o iubea cu atâta bunătate şi 
încredere. 

Poate că ar fi trebuit să vorbesc îndată. Nu am avut 
curajul, în amintirea vechiului meu prieten, Kesselbach, al cărui 
nume ea ÎI purta. Şi apoi m-am temut... În ziua când am 
demascat-o la Palatul de Justiţie, citisem în ochii ei 
condamnarea mea la moarte. 

Dar slăbiciunea mea mă va salva, oare? „ „Şi pe el”, îşi 
zise Lupin, „şi pe el l-a ucis Dolores!... Chiar aşa, ştia prea 
multe...! 

Iniţialele... Numele de Laetitia... Obiceiul de a fuma...” 

Şi Lupin îşi aminti ultima noapte, mirosul de tutun din 
camera ei. Continuă să inspecteze portmoneul. 


Găsi mai multe bileţele scrise cifrat, înmânate lui Dolores, 
fără îndoială, de complicii ei, în cursul tenebroaselor lor 
întâlniri... 

Mai găsi câteva adrese, scrise pe bucăţi de hârtie, adrese 
de croitorese sau de alte modiste, însă şi adrese de hanuri şi de 
hoteluri deochiate... Şi de asemenea nume... Douăzeci, treizeci 
de nume, nume ciudate, Hector le Boucher, Armand de 
Grenelle, Bolnavul... 

Dar o fotografie îi atrase atenţia. O privi. 

Imediat, parcă împins de un resort, lăsă portofelul, părăsi 
camera, pavilionul şi alergă prin parc. 

Recunoscuse portretul lui Louis de Malreich, deţinut la 
Sante. 

Şi abia atunci, abia în clipa aceea îşi aduse aminte: 
execuţia lui urma să aibă loc a doua zi. 

Şi cum omul negru, cum asasinul nu era altul decât 
Dolores iar pe Louis de Malreich îl chema realmente Leon 
Massier şi era nevinovat. 

Nevinovat? Dar dovezile găsite la el, scrisorile împăratului 
şi tot, tot ce-l acuza fără drept de apel, toate acele probe de 
neclintit? 

Lupin se opri un moment, cu capul înfierbântat. 

— O! exclamă el. Simt că înnebunesc şi eu. 

Totuşi trebuie să acţionez... Mâine va fi executat... 
Mâine... Mâine în zorii zilei... 

Îşi scoase ceasul. 

— Zece... Cât îmi trebuie să ajung la Paris? 

Voi fi acolo cât se poate de repede, da, trebuie să ajung 
cât se poate de repede şi chiar din seara asta trebuie să iau 
măsuri pentru a împiedica execuţia. Dar ce măsuri să iau? Cum 
să-i dovedesc nevinovăţia?... Cum să opresc execuţia? Ce 
contează?! Voi vedea când voi ajunge acolo. Nu degeaba mă 
cheamă Lupin! 

Haidem! 

O luă din loc alergând, intră în castel şi strigă: 

— Pierre! L-aţi văzut pe domnul Leduc...? 

A, iată-te... Ascultă. 

Îl luă la o parte şi-i spuse cu o voce sacadată, 
poruncitoare: 


— Ascultă... Dolores nu mai este aici... Da, o călătorie 
urgentă... a plecat astă noapte cu maşina mea... Plec şi eu. Deci 
ţine-ţi gura. Nici o vorbă despre asta. Fiecare clipă pierdută e 
ireparabilă. Dă drumul la toţi servitorii, fără să le dai nici o 
explicaţie. Uite banii. De acum într-615 o jumătate de oră 
castelul trebuie să fie pustiu. 

Şi nu trebuie să intre nimeni aici până la întoarcerea 
mea... Auzi? Nici măcar tu. Îţi voi explica mai târziu... motive 
serioase. Ţine şi cheia... mă vei aştepta în sat. 

Şi o luă iarăşi din loc. După zece minute îl găsi Octave. 
Sări în maşină. 

— La Paris, zise el. 

Drumul fu o adevărată cursă a morţii. 

Lupin, criticându-l pe Octave că nu merge suficient de 
repede, luă volanul şi conduse întro mişcare dezordonată, 
vertiginoasă. Pe drum, traversând satele, pe drumuri 
aglomerate mergea cu o sută de kilometri pe oră. Oamenii 
strigau turbaţi de furie: bolidul însă dispăruse. 

— Patroane, bolborosi Octave livid, aici o să ne rămână 
ciolanele... 

— Poate ciolanele tale, poate fiarele automobilului, eu însă 
voi ajunge, spunea Lupin. 

Avea senzaţia că nu maşina îl ducea, ci că el ducea 
maşina şi că spinteca văzduhul cu propriile forţe, cu propria 
voinţă. Atunci ce împrejurare miraculoasă ar fi putut face să nu 
616 ajungă din moment ce forţele sale erau inepuizabile, iar 
voinţa lui nu avea limite? 

— Voi ajunge la timp pentru că trebuie să ajung la timp, îşi 
repeta. 

Şi se gândea la omul care urma să fie ucis dacă el nu ar fi 
ajuns la timp pentru a-l salva, la acel misterios Louis de 
Malreich, atât de deconcertant în tăcerea lui încăpăţinată, cu 
faţa lui lipsită de orice expresie. Şi în tumultul şoselei, sub 
copacii ale căror crengi făceau un zgomot de valuri furioase, 
prin zumzetul ideilor care îi străbăteau creierul, Lupin se 
străduia să se fixeze asupra unei ipoteze. Şi ipoteza se preciza 
încetul cu încetul, logică, posibilă, certă, îşi spunea el acum, 
când cunoştea adevărul înfricoşător asupra lui Dolores şi 


întrevedea toate resursele din planurile odioase ale spiritului ei 
decăzut. 

— Da, ea a pus la cale împotriva lui Malreich cea mai 
înspăimântătoare dintre maşinaţii. Ce urmărea? Să se mărite cu 
P'ierre Leduc, care începuse s-o iubească şi să devină suverana 
unui regat mic, din care fusese alungată. Scopul era accesibil, la 
îndemâna ei. 

Un singur obstacol; eu, eu care de săptămâni şi de luni de 
zile, fără preget, îi încurcam socotelile. Eu, pe care îl regăsea 
după fiecare 617 crimă, eu, a cărui clarviziune o făcea să se 
teamă, eu, singurul care eram hotărât să nu dezarmez până ce 
nu-l voi fi descoperit pe vinovat şi până ce nu voi fi găsit 
scrisorile furate împăratului... 

Ei bine! Din moment ce aveam nevoie de un vinovat, 
acela trebuia să fie Louis de Malreich, mai bine zis Leon Massier. 
Cine era acel Leon Massier? Să-l fi cunoscut înainte de a se 
mărita? ÎI iubise? Dar probabil nimeni nu va şti niciodată. Ceea 
ce e sigur, e faptul că Dolores semăna cu el ca statură şi ca 
ţinută, mai ales atunci când se îmbrăca la fel ca şi el, în haine 
negre şi-şi punea peruca blondă. Probabil că observase viaţa 
ciudată a acelui om singuratec, îi cunoştea cursele nocturne, 
felul lui de a bate străzile şi de a face ca oamenii care îl 
urmăreau să-l piardă pe drum. Şi probabil că în urma acestor 
observaţii, prevăzând o posibilă eventualitate, îl va fi sfătuit pe 
Kesselbach să şteargă din registrele stării civile numele de 
Dolores şi să-l înlocuiască cu acela de Louis, pentru ca inițialele 
să fie identice cu acelea ale lui Leon Massier. 

Şi vine momentul acţiunii. Dolores îşi urzeşte complotul şi- 
| pune în aplicare. Leon Massier locuieşte în strada Delaizement? 
Ea dă ordin complicilor să se instaleze pe strada de alături. Tot 
ea îmi dă adresa chelnerului Dominique şi mă pune pe urmele 
celor şapte bandiți ştiind foarte bine că, o dată intrat pe acea 
pistă, voi merge până la capăt, adică dincolo de cei şapte 
bandiți, până la şeful lor, până la cel care-i supraveghează şi îi 
conduce, până la omul negru, până la Leon Massier, până la 
Louis de Malreich. 

Şi într-adevar, dau mai întâi peste cei şapte bandiți. Ce se 
putea întâmpla? Fie să fiu învins, fie ne vom unii cu alţii, aşa 
cum a sperat ea în seara din strada Vignes. In amândouă 
cazurile, Dolores ar fi scăpat de mine. 


Dar se întâmplă altfel: eu îi prind pe cei şapte bandiți. 
Dolores fuge din strada Vignes. O regăsesc în remiza Agentului. 
Ea mă îndreaptă spre Leon Massier, adică spre Louis de 
Malreich. În casa lui, găsesc scrisorile împăratului, pe care ea le- 
a pus acolo. Îl dau pe Leon Massier pe mâna justiţiei. Denunţ şi 
calea secretă, pe care probabil ea o comandase, dintre cele 
două remize. Aduc toate dovezile, pe care ea le-a pregătit şi 
demonstrez prin dovezi că Louis de Malreich a furat hârtiile 
împăratului şi de asemenea că a furat identitatea lui Leon 
Massier. 

Şi Louis de Malreich trebuie să moară. 

Şi Dolores de Malreich, triumfătoare, la adăpost de orice 
bănuială, din moment ce vinovatul a fost descoperit, dezlegată 
de trecutul ei de infamii şi de crime, soţul ei fiind mort, fratele 
aşişderea, sora la fel, cele două servitoare de asemeni, 
Steinweg mort şi el, scăpată prin mine de complicii ei, pe care îi 
pun legaţi fedeleş în mâna lui Weber, scăpată, în sfârşit, de ea 
însăşi, graţie mie, care îl trimit la eşafod pe nevinovatul pe care 
ea îl trimite la moarte în locul ei, iat-o pe Dolores victorioasă, 
putred de bogată, iubită de Pierre Leduc. 

Dolores va fi regina! 

— Ah! strigă Lupin ieşindu-şi clin fire. 

Omul ăsta nu trebuie să moară. O jur pe capul meu, nu va 
muri! 

— Atenţie, patroane îi zise Octave speriat. 

Ne apropiem... Am ajuns la marginea oraşului. 

— Crezi că asta îmi spune ceva? 

— Dar o să ne răsturnăm... Pavajul e alunecos... Vom 
derapa. 

— Cu atât mai rău. 

— Fiţi atent! Acolo... 

— Ce? 

— Un tramvai, la cotitura... 

— Să se oprească. 

— Încetiniţi, patroane... 

— Sub nici un motiv. 

— Suntem pierduţi! 

— Avem timp să trecem 

— N-avem când. 

— Ba da. Ei, fir-ar să fie... 


Un zgomot asurzitor... Strigăte... Maşina se înfipsese în 
tramvai, apoi, aruncată înapoi, se opri într-un gard - răsturnase 
câteva zeci de metri de grilaj şi în cele din urmă se zdrobise de 
un povârniş. 

— Liber, şofer? 

Lupin, prăbuşit pe iarba povârnişului, striga după un taxi. 
Se ridică imediat, îşi văzu maşina sfărâmată, oamenii care se 
precipitau în jurul lui Octave şi se urcă în maşina închiriată. 

— La ministerul de Interne, piaţa Beauvau...două zeci de 
franci bacşiş. 

Şi, instalîndu-se în fundul maşinii, îşi spuse: 

— A, nu, omul ăsta nu trebuie să moară. 

Nu, de o mie de ori nu. Nu vreau să am moartea asta pe 
conştiinţă! Destul că am fost jucăria acestei femei şi că am 
căzut în mrejele ei ca un licean. Destul! Am făcut destule prostii! 
Am obţinut arestarea acestui nefericit... 

Am făcut să fie condamnat la moarte... L-am dus până la 
picioarele eşafodului... Dar nu va urca!... Asta nu! Dacă o face 
nu-mi mai rămâne decât să-mi trag un glonţ în cap! 

Se apropiau de barieră. Lupin se aplecă spre şofer. 

— Încă douăzeci de franci dacă nu te opreşti. Şi strigă 
funcţionarilor de la barieră. 

— Serviciul Siguranţei Statului. 

Trecură. 

— Pentru numele lui Dumnezeu, nu încetini! urlă Lupin. 
Mai repede!... Şi mai repede!... Ţi-e frică să nu calci niscaiva 
babe? 

Calcă-le. Suport eu cheltuielile. 

Peste câteva minute sosiră la ministerul din piaţa 
Beauveau. 

Lupin străbătu curtea în goană şi sui treptele scării 
oficiale. Anticamera era plină de oameni. Lupin scrise pe o foaie 
de hârtie: 622 „Prinţul Sernine” şi împingând pe un uşier întrun 
colţ îi spuse: 

— Sunt Lupin. Mă recunoşti? i 

— Nu? Eu ţi-am procurat slujba asta, o slujbă bună, nu? ţi 
cer, în schimb, să mă introduci imediat! Du-te şi dă-le numele 
meu. Nu-ţi cer decât atât. 

Preşedintele consiliului îţi va fi recunoscător. 


Poţi să fii sigur de asta... La fel şi eu... Dar du-te odată, 
idiotule! Valenglay mă aşteaptă. 

După zece secunde, Valenglay în persoană îşi scoase 
capul pe uşa cabinetului său şi spuse: 

— Să intre „prinţul”. 

Lupin intră grăbit, închise uşa repede şi tăindu-i vorba 
preşedintelui, spuse: 

— Nu, fără fraze vă rog, nu puteţi să mă arestaţi... Asta v- 
ar pierde şi l-ar compromite pe împărat... Nu... Nu e vorba de 
asta... lată despre ce este vorba: Malreich e nevinovat. L-am 
descoperit pe adevăratul vinovat. Este Dolores Kesselbach. Şi 
Dolores Kesselbach e moartă. Cadavrul ei e la Bruggen. Am 
dovezi de nezdruncinat. Nu încape nici o îndoială. Ea este. 

Se întrerupse. Valenglay părea că nu înţelege. 

— Dar bine. Domnule Preşedinte, vreau săl salvez pe 
Malreich... Gândiţi-vă... O eroare judiciară!... Capul unui 
nevinvat care va cădea!... Daţi ordinele... Mai am şi alte 
informaţii... O să vi le spun... Dar repede, timpul trece. 

Valenglay îl privi cu atenţie, apoi se apropie de o masă, 
luă un ziar şi i-l întinse, arătând cu degetul un articol. 

Lupin îşi aruncă privirea pe titlu şi citi: Execuţia 
monstrului. Azi dimineaţă, Louis de Malreich a fost decapitat. 

Lupin nu mai continuă. Zdrobit, distrus, se prăbuşi într-un 
fotoliu, gemând de disperare. 

Câtă vreme rămase astfel? Nu-şi putu da seama nici când 
se regăsi, pe stradă, îşi aminti doar de o tăcere lungă, apoi îl 
revăzu pe Valenglay înclinat în faţa lui, stropindu-l cu apă rece 
şi-şi aminti mai ales vocea surdă a primului ministru care 
şoptea: 

— Ascultă... Nu trebuie să afle nimeni lucrul ăsta, mă 
auzi? E nevinovat? Se prea poate, nu te contrazic... Dar la ce ar 
folosi toate 624 dezvăluirile astea? Avem nevoie de un scandal? 

O eroare judiciară poate avea urmări dezastru-oase. 
Merită? O reabilitare? La ce-ar folosi? 

Omul nu a fost condamnat sub numele lui. 

Sortit ocarei publice este numele lui Malreich... 

Chiar numele celei vinovate... Prin urmare... 

Şi împingându-l puţin câte puţin către uşă, îi spuse: 


— Du-te. Întoarce-te acolo... Fă să dispară cadavrul... Să 
nu rămână nici o urmă... Mă asculţi? Nici cea mai mică urmă din 
această afacere. Pot să contez pe dumneata? 

Lupin se întorcea acolo. Se întorcea ca un automat, pentru 
că i se ordonase să procedeze în felul ăsta şi pentru că nu mai 
avea nici un pic de voinţă. 

Aşteptă la gară ceasuri întregi. Mâncă maşina, îşi 
cumpără biletul şi se instală întrun compartiment. 

Dormi prost, cu creierul înfierbântat, cu vise urâte şi cu 
treziri confuze, în care încerca să înţeleagă motivul pentru care 
Massier nu se apărase. 

— Cu siguranţă, era nebun. Un om pe jumătate nebun... A 
cunoscut-o, cândva... Ea i-625 a otrăvit viaţa... L-a prăbuşit 
psihic. Atunci, la ce să te mai aperi? Mai bine să mori. 

Însă explicaţia nu-l satisfăcea pe Lupin decât pe jumătate, 
îşi promitea s-o lămurească într-o zi să găsească răspunsul la 
această enigmă şi să afle rolul exact pe care Massier îl jucase în 
viaţa lui Dolores. Dar ce importanţă mai aveau acum toate 
acestea? Un singur aspect apărea de netegăduit: nebunia lui 
Massier. Şi Lupin îşi repeta cu încăpăţinare: 

— Era un nebun... Acest Massier era cu siguranţă nebun... 
De altfel toţi din familia Massier au fost nebuni... 

Lupin delira, încurca numele, iar în creierul său slăbit 
toate se încurcau. 

Coborând pe peronul gării din Bruggen avu, în aerul 
proaspăt al dimineţii, o tresărire de conştiinţă. Brusc, lucrurile 
prindeau o altă înfăţişare şi exclamă: 

— La urma urmelor, cu atât mai rău! Nu avea decât să 
protesteze... N-am nici o responsabilitate... El s-a sinucis... N-a 
fost decât un figurant în aventură... Moare... Mie îmi pare rău... 
Şi ce-i cu asta? 

Nevoia de a acţiona îl îmbăta din nou şi deşi răscolit, 
torturat de această crimă, al cărei autor se ştia împotriva tuturor 
consideraţiilor, continua să privească în viitor. 

— Astea sunt incidente de război. Să nu ne mai gândim la 
ele. Nimic nu e pierdut. 

Dimpotrivă! Obstacolul era Dolores, din moment ce Pierre 
Leduc o iubea, dar Dolores e moartă. Prin urmare Pierre Leduc 
îmi aparţine din nou. Şi el se va căsători cu Geneviève aşa cum 


am convenit. Şi va domni! Şi eu voi fi stăpân! Şi Europa, Europa 
va fi a mea. 

Lupin se exalta, înseninat, plin de încredere subită, 
înfrigurat, gesticulând pe stradă, rotindu-şi braţele ca morişca 
unei săbii imaginare, sabia şefului de oştire care vrea, care 
ordonă, care triumfă. 

„Lupin, vei fi rege! Vei fi rege, Arsene Lupin!” 

Ajuns în Bruggen, ceru informaţii şi află că Pierre Leduc 
luase prânzul, în ajun, la han, dar că de atunci nu mai fusese 
văzut. 

— Cum? zise Lupin, n-a dormit aici? 

— Nu. 

— Dar unde a plecat după ce a luat prânzul? 

— Pe drumul spre castel. _ 

Lupin se îndepărtă, destul de mirat. Işi aducea aminte 
totuşi că-i poruncise tânărului să închidă uşile şi să nu se 
reîntoarcă decât după plecarea servitorilor. 

Avu imediat proba că Pierre nu-i urmase porunca: poarta 
era deschisă. 

Lupin intră, străbătu castelul, strigă, nici un răspuns. 
Deodată se gândi la pavilion. 

Pierre Leduc, suferind din pricina celei pe care-o iubea, 
condus de intuiţie, se îndreptase într-acolo. Şi cadavrul lui 
Dolores se găsea în pavilion! 

Foarte neliniştit, Lupin începu să alerge. La prima vedere, 
nu părea să se afle cineva în pavilion. 

— Pierre! Pierre! strigă el. 

Neprimind nici un răspuns, pătrunse în vestibul şi de acolo 
în camera pe care o ocupase înainte. În prag se opri împietrit. 

Deasupra cadavrului lui Dolores, Pierre Leduc atârna 
spânzurat, cu funia legată de gât. 

Impasibil, Lupin simţi cum toţi muşchii i se contractă. Nu 
voia să se lase în voia unui gest de disperare. Nu voia să 
rostească nici un cuvânt violent. După loviturile atroce pe care i 
le dăduse destinul, după crimele şi moartea lui Dolores, după 
execuţia lui Massier, după atâtea convulsii şi catastrofe, Lupin 
simţea nevoia absolută să rămână stăpân pe sine. Dacă nu, îşi 
putea pierde minţile. 


„Idiotule, zise el, ridicând pumnul în direcţia lui Pierre 
Leduc... ldiotule! Nu puteai să aştepţi? După zece ani am fi luat 
înapoi Alsacia şi Lorerna.” 

Ca să se distragă, caută să mai spună ceva, să ia o 
atitudine, dar ideile îi scăpau iar capul era pe punctul să i se 
facă ţăndări. 

„A! nu, nu, strigă el. Să nu ajungem până acolo! Ce faci, 
Lupin? Vrei să înnebuneşti şi tu? 

A! Nu, băiete! Trage-ţi un glonte în cap dacă asta îţi face 
plăcere, fie, şi în fond, nici nu văd alt deznodământ posibil. Insă 
Lupin ramolit, plimbat în cărucior, asta nu! Dacă vrei s-o închei 
cu viaţa, fă-o frumos! 

Şi rostind aceste cuvinte, mergea lovind din picior şi 
ridicându-şi genunchii foarte sus, cum 629 fac unii actori ca să 
simuleze nebunia. Şi proferă: 

— Fii tare! Fii tare! Zeii te privesc. Fii mândru, ai grijă de 
plastron! Totul se prăbuşeşte în jurul tău. Ce-ţi pasă?! Nimic nu 
mai e în regulă, este dezastru, totul se duce de râpă, pierd 
Europa, universul se evapora... Şi ce dacă? Răzi! Fii Lupin, altfel 
te-ai dus pe copcă. Hai, râzi! Şi mai tare... Să ne fie de bine! 

Doamne, ce caraghios e!... Dolores, o ţigaretă, draga 
mea! 

Şi Lupin se aplecă rânjind, atinse faţa moartei, se clătină 
un moment şi căzu fără cunoştinţă. 

După o oră se ridică. Criza trecuse şi Lupin, stăpân pe el, 
cu nervii destinşi, grav şi tăcut, examina situaţia. 

Simţea că venise momentul hotărârilor irevocabile, în 
câteva zile, viaţa lui se zdrobise, izbită de atâtea catastrofe 
neprevăzute, venind unele după altele chiar în momentul când 
credea că triumful lui era asigurat. Ce trebuia să facă? S-o ia de 
la capăt? Să reconstruiască totul? N-avea curajul. Atunci? 

Toată dimineaţa rătăci prin parc, plimbare tragică, în care 
situaţia i se limpezi în cele mai 630 mărunte detalii şi în care, 
puţin câte puţin, ideea morţii i se impunea cu o rigoare 
inflexibilă. 

Dar, fie că se va sinucide, fie că va continua să trăiască, 
avea să îndeplinească, înainte de toate, o serie de fapte precise. 
Şi faptele astea, creierul său, subit decongestionat, le vedea cu 
limpezime. 

Orologiul bisericii sună ora douăsprezece. 


„La treabă, îşi zise el, fără nici o slăbiciune!” 

Se întoarse în pavilion, foarte calm, reintră în camera sa, 
se urcă pe un scăunel şi tăie frânghia cu care se spânzurase 
Plerre Leduc. 

— Bietul de tine! zise el. Aşa ţi-a fost scris să mori, cu 
funia de gât. Se vede că nu erai făcut pentru demnităţile cele 
mai mari... Ar fi trebuit s-o prevăd şi să nu-mi leg norocul de un 
făcător de rime. 

Şi Lupin scotoci în hainele tânărului, fără a găsi ceva. 
Aducându-şi însă aminte de al doilea portmoneu al lui Dolores, îl 
luă din buzunarul în care-l lăsase. 

Avu o tresărire de surpriză. Portmoneul conţinea un 
pachet de scrisori, al căror aspect i 631 se părea cunoscut şi al 
căror scris îl recunoscu imediat. 

— Scrisorile împăratului! murmură el. 

Scrisorile către bătrânul cancelar!... Pachetul pe care l-am 
luat personal de la Leon Massier şi pe care l-am dat contelui 
Waldemar... Ce s-a întâmplat?... Le-a luat ea înapoi de la 
cretinul de Waldemar? 

Lovindu-se cu palma pe frunte, Lupin îşi zise: 

— A, nu! Cretinul sunt eu! Astea sunt adevăratele scrisori. 
Dolores le păstrase pentru a-l face pe împărat să i se supună la 
momentul oportun. lar celelalte, acelea pe care i le-am restituit, 
sunt false, copiate desigur de ea sau de către un complice şi 
lăsate dinadins la îndemâna mea... Şi eu m-am lăsat amăgit ca 
un copil! Drace, când se amestecă femeile! 

În portmoneu nu se mai găsea decât un singur carton - o 
fotografie. Lupin o privi. Era fotografia sa. 

— Două fotografii. Massier şi cu mine... 

oamenii pe care i-a iubit mai mult în viaţa ei, fără doar şi 
poate... Căci Dolores m-a iubit... 

Dragoste ciudată, făcută din admiraţia pe care o poartă 
aventurierului din mine, bărbatului în 632 stare să captureze 
singur şapte bandiți, tocmiţi de ea sa-l ucidă. Dragoste ciudată! 
Am simţit-o palpitând cu câteva zile în urmă, atunci când i-am 
prezentat planul meu de atot-puternicie! In clipa aceea, sunt 
sigur, îi trecuse prin cap să-l sacrifice pe Pierre Leduc şi să-şi 
unească visul ei cu visul meu. Dacă nu ar fi fost incidentul cu 
oglinda, Dolores ar fi fost îmblânzită. Dar i s-a făcut frică, simţea 
că mă apropii de adevăr. 


Pentru salvarea ei, trebuia să mor eu şi în clipa aceea a 
hotărât să mă înlăture. 

De mai multe ori, Lupin repetă gânditor: 

— Şi totuşi m-a iubit... Da, m-a iubit, aşa cum m-au iubit şi 
altele... Cărora, de asemeni, nu le-am purtat noroc. Da! Toate 
femeile care mă iubesc trebuie să moară... Ea a murit 
sugrumată de mine... La ce bun să mai trăiesc eu? 

Cu vocea joasă, el mai zise: 

— La ce bun să mai trăiesc? N-aş face mai bine să mă duc 
în lumea în care aş putea să le reîntâlnesc pe toate femeile care 
m-au iubit...? 

Şi care au murit din dragoste pentru mine: Sonia, 
Raymonde, Clotilde Destange, domnişoara Clarke...? 

Lupin întinse cadavrele celor doi, unul lângă altul. Le 
acoperi cu acelaşi voal. Se aşeză la măsuţă şi scrise: „ Am 
triumfat în totul: şi sunt învins. Am ajuns pe vârf şi m-am 
prăbuşit. Destinul a fost mai puternic decât mine şi nu mă mai 
place. Mor şi eu. 

Semnat: Arsene Lupin” 

Puse scrisoarea într-un plic şi introduse plicul într-o sticlă 
pe care o azvârli pe fereastră, pe pământul moale a unui răzor. 

Apoi făcu o grămadă pe parchet de ziare vechi, paie şi 
talaş găsite în bucătărie, pe care o stropi cu o sticlă de petrol şi 
dădu foc. 

Imediat, flăcările se înălţară, mistuind încet încăperea. 

— La drum! zise Lupin. Pavilionul e de lemn. Va arde ca un 
băț de chibrit. Şi când vor veni oamenii din sat şi vor forţa 
porţile, până vor ajunge în această extremitate a parcului... 

prea târziu! Vor găsi doar cenuşă şi două corpuri 
carbonizate, şi, într-o sticlă, mesajul meu... Adio Lupin! Oameni 
buni, înmormântaţi-mă fără ceremonii... Dricul 634 săracilor... 
Fără flori, fără coroane... O cruce simplă, cu acest epitaf: 

AICI ODIHNEŞTE. 

ARSENE LUPIN, AVENTURIER. 

Ajunse la zidul împrejmuitor, se ridică pe el, îşi întoarse 
privirea şi zări flăcările care se ridicau până la cer... 

Se întoarse la Paris pe jos, cu disperarea în suflet, 
încovoiat de destin. Şi ţăranii se mirau, văzându-l pe acest 
drumeţ care-şi plătea prânzurile de treizeci de scuzi cu bilete de 
bancă. 


Trei hoţi de drumul mare îl atacară, într-o seară, în 
mijlocul pădurii. Cu lovituri de baston, el îi lăsă pe jumătate 
morţi. 

Petrecu opt zile într-un han. Nu avea habar încotro să se 
ducă. Ce să facă?... De ce să se agaţe? Viaţa îl părăsea. Nu voia 
să mai trăiască... Nu voia să mai trăiască... 

— Eşti tu! 

Doamna Ernemont stătea în picioare în odăiţa din vila din 
Garches. tremurând, speriată, lividă, holbând ochii la fantoma 
care se afla în faţa ei. 

Lupin!... Lupin era acolo...! 

— Tu! Spuse ea... Tu!... Dar ziarele au scris... 

Lupin zâmbi trist. 

— Da, sunt mort. 

— Ei bine!... Ei bine!... zise ea cu naivitate. 

— Vrei să spui că dacă aş fi mort n-aş avea ce căuta aici. 
Crede-mă, Victoire, am motive serioase. 

— Ce mult te-ai schimbat! spuse ea cu compasiune. 

— Câteva mici decepţii. Dar s-a terminat. 

Ascultă, Geneviève e aici? 

Ea se repezi la Lupin, înfuriată subit: 

— N-ai de gând s-o laşi în pace? De data asta n-o să te las 
s-o vezi. S-a întors obosită, palidă, neliniştită, de abia dacă îşi 
vine în fire. 

Ţi-o jur: o vei lăsa în pace. 

Lupin îşi lăsă mâna cu putere pe umărul bătrânei: 

— Vreau... Înţelegi?... Vreau să-i vorbesc. 

— Nu. 

— Îi voi vorbi. 

Lupin o dădu la o parte. Ea îşi reveni şi-i spuse, 
încrucişându-şi braţele: 

— Peste cadavrul meu! Fericirea fetiţei este aici, nu 
aiurea... Cu planurile tale de mărire şi de bogăţie tu îi aduci 
numai nenorociri. Nu vreau s-o văd nefericită. Cine este acest 
Pierre Leduc? Ce este acel Veldenz? Geneviève ducesă! 

Eşti nebun! Nu asta e ursita ei. În fond, vezi tu, nu te-ai 
gândit decât la tine în toată afacerea asta. La puterea ta, la 
averea pe care o doreai. 

Nici nu-ţi pasă de ea. Te-ai întrebat măcar dacă-l iubea pe 
prăpăditul de mare duce? Te-ai întrebat dacă e îndrăgostită de 


cineva? Nu, tu nu ţi-ai urmat decât scopul, asta e tot, cu riscul 
de a o răni pe Geneviève şi de a o face nefericită pentru tot 
restul zilelor ei. Ei bine, eu nu o vreau! Ceea ce-i trebuie este o 
existenţă simplă, cinstită şi tu nu-i poţi oferi aşa ceva. 

Atunci, de ce-ai venit? 

Lupin păru să se clintească şi totuşi, cu o voce joasă, cu o 
mare tristeţe în glas, spuse: 

— E cu neputinţă să n-o mai văd niciodată. 

Nu se poate să nu-i mai vorbesc... 

— Ea crede că ai murit 

— Tocmai asta nu vreau! Vreau să ştie adevărul. E un chin 
adevărat să mă gândesc că ea mă crede mort. Adu-mi-o, 
Victoire. 

Vorbea cu voce atât de dulce, atât de dezolat, încât ea se 
lăsă înduioşată şi-i zise: 

— Ascultă... Înainte de toate, vreau să ştiu. 

Depinde de ce vrei să-i spui. Fii cinstit, băiete... 

Ce vrei să-i spui Genevi&vei? 

El spuse cu gravitate: 

— Doar atât vreau să-i spun: „Geneviève, i-am făgăduit 
mamei tale să te fac bogată, să-ţi dau putere şi o viaţă ca-n 
basme. Şi în ziua aceea, o dată ce mi-am atins scopul, ţi-aş fi 
cerut un locuşor lângă tine. Fericită şi bogată, tu ai fi uitat, da, 
sunt sigur, ai fi uitat cine sunt sau mai degrabă cine eram... Din 
nefericire, destinul e mai tare ca mine. Nu-ţi pot aduce nici 
bogăţia, nici puterea, nu-ţi pot aduce nimic. Dimpotrivă, eu sunt 
acela care are nevoie de tine. Geneviève, poţi să mă ajuţi?” 

— La ce? făcu neliniştită bătrâna. 

— Să trăiesc. 

— O! făcu ea, până acolo ai ajuns, micuţule? 

— Da, răspunse el cu simplitate, fără să se prefacă 
îndurerat. Da, aşa am ajuns. Au murit trei fiinţe, eu le-am ucis. 
Le-am ucis cu mâinile mele. Povara amintirii e prea grea pentru 
mine. 

Sunt singur. Pentru prima oară în viaţa mea, am nevoie de 
ajutor. Şi cred că am dreptul să cer acest ajutor Genevievei. Şi 
datoria ei este să mi-l acorde... Dacă nu poate s-o facă...? 

— Şi dacă nu poate... 

— Totul s-a sfârşit. 


Bătrâna tăcu, palidă şi înfiorată, în inima ei se redeştepta 
afecțiunea pentru acela pe care-l hrănise cu laptele ei, 
odinioară, şi care rămăsese, încă „micuţul” ei. II întrebă: 

— Ce ai de gând să faci cu ea? 

— Vom călători... Impreună cu tine, dacă vrei să ne 
urmezi... 

— Dar uiţi... Uiţi că... 

— Ce? 

— Trecutul tău... 

— İl va uita şi ea. Va înţelege şi ea că nu mai sunt ce am 
fost... Şi că nu voi mai fi niciodată ce am fost... 

Ea repetă încet, cu ochii în ochii lui: 639 

— Deci, chiar vrei să te desparţi de viaţa lui Lupin? 

El ezită o secundă, mai puţin de o secundă şi afirmă 
categoric: 

— Da, da, o vreau... E dreptul meu. 

— Vrei ca Geneviève să-i părăsească pe toţi copiii cărora li 
s-a devotat, să lase viaţa ei de muncă, pe care o iubeşte şi de 
care are atâta nevoie? 

— Da, o vreau. E datoria ei. 

Bătrâna deschise fereastra şi spuse: 

— In cazul ăsta, cheam-o. 

Geneviève era în grădină, aşezată pe o bancă. Patru fetiţe 
se îngrămădeau în jurul ei. 

Altele se jucau şi alergau. 

Lupin o vedea din faţă. li vedea ochii surăzători şi gravi. 
Ţinea o floare în mână. 

Desprindea, una câte una, petalele ei şi dădea explicaţii 
copiilor care se arătau atenţi şi curioşi. Apoi le puse întrebări şi 
fiecare răspuns era răsplătit cu o sărutare. 

Lupin o privi vreme îndelungată cu o emoție şi o 
îngrijorare infinite. Toată drojdia sentimentelor pe care nu le 
bănuia începuse să fermenteze în el. li venea s-o strângă în 
braţe pe tânăra fată frumoasă, s-o sărute şi să-i spună cât de 
mult o respectă, cât de mult o iubeşte, îşi aduse aminte de 
mama ei, moartă în satul Aspremont, moartă de durere... 

— Cheam-o, zise Victoire. 

Se prăbuşi într-un fotoliu, bolborosind: 

— Nu pot... Nu pot... N-am dreptul... E imposibil... Mai bine 
să mă creadă mort... E mai bine aşa. 


Plângea, zguduit de sughiţuri, răvăşit de o disperare 
imensă, plin de o tandreţe care se ridica în el, ca florile târzii 
care mor chiar în ziua în care-au înflorit. 

Batrâna căzu în genunchi şi-i spuse cu glasul tremurat: 

— E fiica ta, nu-i aşa? 

— Da, e fiica mea. 

— O! micuțul meu, zise ea plângând, săracul de tine... 

Epilog. 

Sinuciderea 

— Pe cai! zise împăratul. Se răzgândi: 

— Mai degrabă, pe măgari! zise el uitânduse la minunatul 
catâr care i se adusese. 

Waldemar, eşti convins că patrupedul ăsta e blând? 

— Răspund de el ca de mine însumi, Sire, afirmă contele. 

— În cazul ăsta, pot să fiu liniştit, zise împăratul râzând. 

— Domnilor, pe cai! 

În piaţa principală din Capri se aflau o mulţime de 
carabinieri italieni, iar în mijlocul lor, toţi catării care fuseseră 
rechiziţionaţi din ţinut, pentru a permite împăratului vizitarea 
minunatei insule. 

— Waldemar, spuse împăratul, aşezânduse în fruntea 
caravanei, cu ce începem? 

— Cu Valul lui Tiberiu, Sire. 

Trecură pe sub o poartă, apoi o luară de-a lungul unui 
drum prost pavat, care se înălța 642 puţin câte puţin pe 
promontoriul oriental al insulei. 

Împăratul era prost dispus şi-şi bătea joc de colosul care 
era contele de Waldemar, care atingea cu picioarele pământul, 
călare pe măgarul pe care-l strivea sub greutatea sa. 

După trei sferturi de oră, ajunseră la Valul lui Tiberiu, o 
stâncă miraculoasă, înaltă de trei sute de metri, de unde tiranul 
din antichitate îşi azvârlea victimele în mare. Împăratul 
descălecă, se apropie de balustradă şi aruncă o privire în 
prăpastie. Apoi se hotărâ să meargă pe jos până la ruinele vilei 
lui Tiberiu, unde se plimbă prin sălile şi coridoarele dărâmate. 

Se opri o clipă. 

Priveliştea era magnifică spre capul Sorrente şi spre toată 
insula Capri. Albastrul arzător al mării desena curba admirabilă 


a golfului şi miresmele proaspete ce se amestecau cu parfumul 
lămâilor. 

„Sire, zise Waldemar, peisajul este şi mai spectaculos de 
la micuța capelă a eremitului, care este pe culme. 

— Să mergem. 

Dar eremitul cobora el însuşi, de-a lungul pantei abrupte. 
Era un bâtrân cu pasul nesigur, cu spatele încovoiat. Ducea sub 
braţ registrul în care călătorii îşi scriau impresiile. 

Aşeză registrul pe o bancă de piatra. 

— Ce trebuie să scriu? întrebă împăratul. 

— Numele vostru, Sire şi data trecerii Voastre pe-aici... Și 
ce veţi crede de cuviinţă... 

Împăratul luă pana pe care i-o întindea eremitul şi se 
aplecă asupra hârtiei. 

— Atenţie, Sire, atenţie! 

Urlete de groază... Un zgomot groaznic în partea capelei... 
Împăratul se întoarse. Văzu, tot atunci, o stâncă enormă care se 
rostogolea înspre el. În aceeaşi clipă, fu luat în braţe de eremit 
şi aruncat la o distanţă de zece metri. 

Stânca se izbi de banca de piatră în faţa căreia se aflase 
cu un sfert de secundă înainte împăratul şi făcu banca ţăndări. 

Fără intervenţia eremitului, împăratul ar fi fost pierdut. El 
ntinse mâna şi-i spuse cu simplitate: 

— Mulţumesc. 

Ofițerii se îngrămădiră în jurul lui. 

— Nu s-a întârnplat nimic, domnilor... Am scăpat doar cu 
spaima... Trebuie s-o recunosc: emoția nu mi-a făcut rău... Cu 
toate astea, fără intervenţia omului ăstuia... 

Şi apropiindu-se de eremit: 

— Cum te cheamă, prietene? 

Eremitul nu-şi scosese gluga de pe cap. O dădu puţin la o 
parte şi, cu glasul coborât, spuse încet, astfel încât să nu fie 
auzit decât de interlocutorul său: 

— Ce contează numele meu? Sunt fericit că mi-aţi întins 
mâna, Sire. 

Împăratul tresări şi se dădu un pas înapoi. 

Apoi, stăpânindu-se, zise: 

— Domnilor, vă rog să vă duceţi la capelă; s-ar putea 
întâmpla să se desprindă şi alte stânci... Ar fi poate mai bine să 
anunţ autorităţile imediat. Mă veţi prinde din urmă. 

Trebuie să-i mulţumesc acestui brav om. 

Se plimba alături de eremit. Când rămaseră singuri, îl 
întrebă: 

— Dumneata? De ce-ai făcut-o? 

— Trebuia să vă vorbesc, Sire. Dacă v-aş fi cerut o 
audienţă mi-aţi fi acordat-o? Am 645 preferat să acţionez direct 
şi-mi ziceam că mă voi face recunoscut chiar când majestatea 
voastră semna în registru... dar a intervenit accidentul stupid de 
adineauri... 

— Pe scurt? zise împăratul. 

— Scrisorile pe care vi le-a dat Waldemar din partea mea 
sunt nişte falsuri. 

Impăratul avu un gest de contrarietate. 

— False? Eşti sigur? 

— Absolut sigur, Sire. 

— Cu toate astea, Malreich... 

— Malreich nu era vinovat... 

— Atunci cine? 

— O rog pe Majestatea Voastră să ţină în secret răspunsul 
meu. Adevărata vinovată era doamna Kesselbach. 

— Chiar soţia lui Kesselbach? 

— Da, Sire. Acum e moartă. Ea a copiat sau a pus să fie 
copiate scrisorile pe care vi le-am dat. Adevăratele scrisori erau 
la ea. 

— Şi unde sunt acum? strigă împăratul. 

Asta mă interesează. Trebuie să le găsim, cu orice preţ! 
Sunt de o valoare considerabilă! 

— lată-le Sire... 

Împăratul avu un moment de stupefacţie, îl privi pe Lupin, 
se uită la scrisori, îşi ridica din nou ochii către Lupin, apoi fără a 
examina pachetul, îl băgă în buzunar. 

Lupin îl surprinse din nou. Ce era cu el? 

Cum de-i dădea, fără nici o condiţie, cu generozitate, o 
armă atât de teribilă în mână? 

Ce fel de bandit era? l-ar fi fost atât de simplu să păstreze 
scrisorile şi să se folosească de ele după bunul plac! Lupin le 
promisese şi se ţinuse de cuvânt. 

Şi împăratul îşi aminti de toate lucrurile uimitoare pe care 
Lupin le făcuse. 

li spuse: 


— S-a scris în ziare despre moartea dumitale... 

— Da. Şi este adevărat, sunt mort. Şi justiţia din ţara mea, 
bucuroasă să scape de mine, a înmormântat resturile 
carbonizate, de nerecunoscut, a cadavrului meu. 

— Asta înseamnă că eşti liber? 

— Cum am fost toată viaţa. 

— Nimic nu te mai leagă de nimic... 

— Nimic. 

— În cazul ăsta... 

Împăratul ezită, apoi spuse pe un ton categoric: 

— În cazul ăsta, intră în serviciul meu, îţi ofer 
comandamentul poliţiei mele personale. 

Vei fi stăpân absolut peste ea. Vei avea întreaga putere, 
chiar şi asupra celeilalte poliţii. 

— Nu, Sire. 

— De ce? 

— Sunt francez. 

Interveni un moment de linişte. Răspunsul lui Lupin, nu-i 
plăcuse împăratului. Zise: 

— Nu te mai leagă nimic de... 

— Ceea ce mă leagă nu poate fi dezlegat... 

Şi adăugă râzând: 

— Ca om, sunt mort. Ca francez, trăiesc. 

Mă mir că Majestatea Voastră nu înţelege asta! 

Împăratul făcu câţiva paşi la dreapta şi la stânga şi zise: 

— Aş vrea totuşi să-mi plătesc datoriile. Am înţeles că 
negocierile cu privire la Veldenz s-au rupt. 

— Da, Sire. Pierre Leduc era un impostor. A murit. 

— Ce pot să fac pentru dumneata? Mi-ai dat scrisorile 
astea... Mi-ai salvat viaţa... Ce pot să fac? 

— Nimic, Sire. 

— ii cu tot dinadinsul să-ţi rămân dator? 

— Da, Sire. 

Împăratul se uită pentru ultima oară la omul ăsta ciudat, 
la omul care stătea în faţa lui şi-i vorbea de la egal la egal. Apoi 
îşi clătină capul şi, fără a mai spune un cuvânt, se îndepărtă. 

— Ei, Majestate, aşa-i că te-am lăsat cu gura căscată? îşi 
spuse Lupin urmărindu-l cu privirea. 

Şi apoi, filosofând: 


— Sigur, revanşa e subţire, mi-ar fi plăcut să obţin de la 
tine Alsacia şi Lorena... Cu toate astea... 

Se întrerupse şi dădu din picior. 

— Lupin, blestematule! Deci nu te poţi schimba! Până în 
ultima clipă a existenţei tale. 

Eşti cinic şi odios. Fii serios, ce dracu?! A venit clipa să fii 
serios, acum sau niciodată! 

Urcă poteca până la capelă şi se opri în faţa locului de 
unde se desprinsese stânca. incepu să râdă. 

— Lucrarea era bine făcută şi ofiţerii Majestății Sale nu i- 
au văzut decât efectul. De unde să ştie că eu însumi am pus 
totul la cale, de unde să ştie, că în ultima secundă eu am făcut 
vânt stâncii şi că stânca s-a rostogolit pe traseul pe care i-l 
hotărâsem eu. Între alte stânci şi un împărat a cărui viaţă 
tineam s-o salvez? 

Lupin suspină: 

— A! Lupin, cât de mult te complici! Ai pus la cale toate 
astea numai pentru ca împăratul să-ţi întindă mâna! lată: ai 
mers mai departe! 

Mâna unui împărat nu are mai mult de cinci degete! cum 
ar fi zis Victor Hugo. 

Intră în capelă şi deschise, cu o cheie specială, uşiţa unei 
mici sacristii. Pe o grămadă de paie zăcea un om, cu picioarele 
legate şi cu un căluş în gură. 

— Ei bine, eremituie, zise Lupin, n-a durat prea mult? Nici 
douăzeci şi patru de ore... Dar 650 ce-am făcut în contul tău! 
Închipuieşte-ţi că ai salvat viaţa împăratului... Da, bătrâne... 
Asta-i noroc curat! În onoarea ta se va ridica o catedrală, ţi se 
va face o statuie! Asta până în ziua în care vei fi blestemat! Asta 
poate să-ţi facă rău. Indivizii de felul ăsta, mai ales aceia care-ţi 
pot suci minţile, pot să-ţi facă rău. 

Eremitule, ia-ţi hainele înapoi. 

Zăpăcit, aproape mort de foame, ermitul se ridică 
clătinându-se. 

Lupin se îmbrăcă în grabă şi-i zise: 

— Rămâi cu bine, moşneagule! lartă-mă pentru micile 
neplăceri pe care ţi le-am provocat. Roagă-te pentru mine. Voi 
avea nevoie de rugăciunile tale. Adio! Eternitatea îmi deschide, 
larg, porţile ei. 


Şi Lupin rămase câteva clipe în pragul capelei. Era clipa 
solemnă, în care aştepţi teribilul deznodământ. Dar hotărârea lui 
era irevocabilă şi, fără să mai reflecteze, se repezi, coboră în 
goană panta, traversă Valul lui Tiberiu şi încălecă balustrada. 

— Lupin, îţi dau trei minute ca s-o faci pe cabotinul! La ce 
bun? vei spune, nu-i nimeni de faţă... Dar tu, tu nu eşti aici? Nu 
poţi să joci comedia pentru tine însuţi? Drace, spectacolul 651 
merită osteneala! Arsene Lupin, piesă eroi comică în optzeci de 
tablouri!... Cortina se ridică pe tabloul morţii... Şi rolul e jucat de 
Arsene Lupin în persoană... bravo, Lupin...: 

Doamnelor şi domnilor, trageţi în inimă! 

Şaptezeci de bătăi pe minut... Cu zâmbetul pe buze! 
Bravo Lupin! Ei bine, eşti gata, marchize? 

A venit clipa supremă mititelule. Nu-ţi pare rău de nimic? 
Doamne, de ce ţi-ar părea rău! Am avut o viaţă magnifică. A! 
Dolores! de n-ai fi apărut în viaţa mea! Ce monstru diabolic! Şi 
tu, Malreich, de ce n-ai vorbit?... Şi tu Pierre Leduc... lartă-mă! 
Sunt morţii mei, cei trei morţi! Vă voi ajunge din urmă! Oh! 
draga mea Geneviève... Ah, da, dar s-a terminat, bătrâne 
saltimbanc! lată! lată! Mi-a venit rândul! 

Trecu şi cu celălalt picior înspre prăpastie şi privi marea, 
imobilă şi sumbră, înălţându-şi fruntea. 

— Adio nemuritoare natură, binecuvântată natură! 
Moritorus te salutat! Îmi iau rămas bun de la tot ce e frumos! 
Adio, splendoare a lucrurilor! Adio, viaţă! 

Aruncă spaţiului, cerului, soarelui îmbrăţişări. Înrucişându- 
şi braţele, sări. 

Sidi-bel-Abbes. Cazarma legiunii străine. 

Aproape de sala de raport, o mică încăpere joasă, în care 
un aghiotant fumează şi citeşte ziarul. Lângă el, în apropiere de 
fereastra care dă în curte, doi subofiţeri. Vorbeau în jargon 
franțuzesc, amestecat cu expresii germanice. 

Uşa mare se deschise. Intră cineva. Era un om slab, de 
talie mijlocie, îmbrăcat elegant. 

Aghiotantul se ridică, enervat de intrarea străinului, şi 
mormăi: 

— Ce dracu face plantonul?... lar dumneavoastră, 
domnule, ce faceţi? 

— Îmi fac serviciul. 


O spuse clar, imperios. Cei doi subofiţeri râseră naiv. 
Bărbatul îi privi cruciş. 

— Pe scurt: vrei să te angajezi în Legiune? îl întrebă 
locţiitorul. 

— Da, însă cu o condiţie. 

— Ei drace, condiţii... Care anume? 

— Să nu mucegăiesc aici. O companie pleacă într-o oră în 
Maroc. Merg cu ei. 

— Marocanii vor pleca într-un sfert de oră, dacă vă 
convine... 

— Linişte! strigă bărbatul, nu-mi place când cineva îşi bate 
joc de mine. 

Tonul era sec şi autoritar. Subofiţerul, un uriaş cu aerul 
unei brute, ripostă: 

— Prăpăditul, ar fi trebuit să-mi vorbească pe alt ton! în 
cazul ăsta... 

— În cazul ăsta? 

— În cazul ăsta vei avea de-a face cu mine. 

Omul se apropie de el, îl luă de talie, îi puse pe pervazul 
ferestrei şi îl azvârli afară: Apoi îi spuse celuilalt: 

— E rândul tău! Du-te. 

Celălalt se duse. Bărbatul reveni la aghiotant şi-i spuse: 

— Locotenente, te rog să-l anunţi pe maior că don Luis 
Perenna, grande de Spania şi francez în suflet, doreşte să se 
înscrie în serviciul Legiunii Străine. Du-te, prietene! 

Nedumerit, celălalt nu se mişcă. 

— Du-te, prietene, cât se poate de repede, n-am timp de 
pierdut. 

Aghiotantul se ridică, îl privi pe Lupin uimit şi ieşi cu aerul 
cel mai cuminte de pe lume. 

Atunci Lupin luă o ţigare, o aprinse şi cu voce ridicată 
preciză în timp ce se aşeza pe scaunul aghiotantului: „Deoarece 
marea nu m-a vrut, în ultimul moment nici eu n-am mai vrut-o. 
Nu ne rămâne decât să vedem dacă gloanţele marocanilor nu 
sunt mai miloase cu noi. Şi apoi, orice ar fi, va fi amuzant! Faţă 
în faţă cu duşmanul şi pentru Franţa!” 


SFÂRŞIT 


